
Uvod 


Europa čini samoubojstvo. Ili su, u najmanju ruku, njezini vođe odlučili počiniti 
samoubojstvo. Jesu li ih europski narodi odabrali slijediti u tome, posve je drugo 
pitanje. 

Kad kažem da je Europa u procesu ubijanja same sebe, ne mislim da je teret 
uredbi Europske komisije postao pretežak ili da Europska konvencija o ljudskim 
pravima nije učinila dovoljno da zadovolji zahtjeve određenih zajednica. Mislim 
na to da je civilizacija koju poznajemo kao Europu u procesu počinjenja samo¬ 
ubojstva te da ni Velika Britanija niti bilo koja druga zapadnoeuropska zemlja 
ne može izbječi tu sudbinu jer kao da svi bolujemo od istih simptoma i boljki. 
Posljedica toga bit če da na kraju naših života večina ljudi koji danas žive u 
Europi neče biti Europa te da če svi europski narodi izgubiti jedino mjesto na 
svijetu koje mogu nazvati domom. 

U svakom slučaju valja istaknuti da tijekom cijele naše povijesti izjave o pro¬ 
pasti Europe nisu bile rijetkost te da Europa ne bi bila Europa bez redovitih pre¬ 
dviđanja o njezinoj smrtnosti. Međutim, neke su bile bolje tempirane od drugih. 
U djelu Die Welt von Gestern (Jučerašnji svijet), prvi put objavljenome 1942., Ste- 
fan Zweig ovako je pisao o godinama koje su prethodile Drugomu svjetskom 
ratu: “Osječao sam da je Europa, u svojemu posve poremečenom stanju, sama 
sebi potpisala smrtnu presudu - naš sveti dom Europa, i kolijevka i Partenon za¬ 
padnjačke civilizacije.” 

Jedna od malobrojnih činjenica koje su čak i tada Zweigu davale ikakvu nadu 
bilo je to što je u južnoameričkim zemljama, kamo je naposljetku pobjegao, vi¬ 
dio izdanke vlastite kulture. U Argentini i Brazilu svjedočio je kako kultura 
može priječi iz jedne zemlje u drugu, pa čak i kad bi se stablo koje je iznjedrilo 
kulturu sasušilo, ipak bi moglo dati “nov cvat i nove plodove”. Čak i da se Euro¬ 
pa u tom trenutku posve uništila, Zweig je bio utješen spoznajom da ono “Što su 
naraštaji učinili prije nas, ne bi bilo posve izgubljeno”.- 

Uglavnom zbog katastrofe koju je Zweig opisao, danas je stablo Europe napo¬ 
sljetku izgubljeno. Današnja Europa gotovo da i nema želje da se razmnoži, da se 
bori za sebe, pa čak ni da zauzme stav u nekoj raspravi. Oni na vlasti kao da mis¬ 
le da nije važno ako Europljani i europska kultura nestanu s ovoga svijeta. Neki 

SU očito odlučili (kako je Bertolt Brecht 1953. napisao u pjesmi Rješenje) da ras¬ 
puste narod i odaberu drugi jer, kako se nedavno izrazio konzervativni švedski 
premijer Fredrik Reinfeldt, samo “barbarstvo” dolazi iz zemalja poput njegove, a 
sve što je dobro potječe izvana. 

Za sadašnju bolest nema jedinstvena uzroka. Kulturu nastalu stapanjem ži¬ 
dovsko-kršćanske, grčke i rimske kulture te otkričima prosvjetiteljstva nije razo¬ 
rilo ništa. Ali posljednji je čin nastupio zbog dvaju uzastopnih događaja od kojih 
se sad gotovo nemoguče oporaviti. 

Prvi je masovno useljavanje u Europu. U svim zapadnoeuropskim zemljama 
taj je proces zbog nestašica radne snage započeo poslije Drugoga svjetskog rata. 
Uskoro se Europa navukla na seobe i ljudski tok nije mogla zaustaviti ni da je 
htjela. Rezultat je da je ono što je bila Europa - dom europskih naroda - postup¬ 
no postalo domom cijeloga svijeta. Mjesta koja su nekad bila europska postupno 
su postala neki drugi dio svijeta. Tako područja u kojima su večina stanovništva 
Pakistanci, Pakistanu nalikuju po svemu osim po geografskom položaju, gdje 
nedavno prispjeli i njihova djeca jedu hranu iz svoje domovine, govore jezikom 
svoje domovine i štuju vjeru svoje domovine. Ulice hladnih i kišovitih gradova 
na sjeveru Europe pune su ljudi odjevenih za život u podnožju pakistanskih gora 
ili za pustinjske oluje Arabije. “Carstvo uzvrača udarac”, napisali su neki komen¬ 
tatori, jedva prikrivajuči smijuljenje. Međutim, dok su europska carstva protje¬ 
rana s drugih kontinenata, ove nove kolonije očito nikamo ne namjeravaju otiči. 

Sve vrijeme Europljani su pronalazili načine pretvaranja da to može funkci¬ 
onirati. Ustrajuči, primjerice, u stavu da je takva imigracija posve normalna. Ili 
ako se integracija ne postigne u prvome naraštaju, možda če se to dogoditi s nji¬ 
hovom djecom, unucima ili s nekom idučom generacijom. Ili da uopče nije važ¬ 
no jesu li ljudi integrirani ili ne. Sve smo vrijeme odbijali prihvatiti mnogo iz- 
gledniju činjenicu da to jednostavno neče funkcionirati. Takav je zaključak imi¬ 
gracijska kriza posljednjih godina samo ubrzala. 

Što me dovodi do drugog događaja. Jer čak ni masovne seobe milijuna ljudi u 
Europu ne bi dozvale konačan kraj kontinenta da istodobno (slučajno ili ne) 
Europa nije izgubila povjerenje u svoju vjeru, tradicije i legitimnost. Bezbroj je 
čimbenika pridonijelo takvu razvoju događaja, ali jedan od njih je način na koji 
su Zapadnoeuropljani izgubili ono što je španjolski filozof Miguel de Unamuno 
nazvao “tragičnim osječajem za život”. Zaboravili su ono što su Zweig i njegov 
naraštaj tako bolno naučili: da sve što voliš, čak i največe i najkulturnije civiliza¬ 
cije u povijesti, mogu uništiti ljudi koji ih nisu dostojni. Osim potpunog ignori- 

ranja, jedan od nekolicine načina izbjegavanja toga tragičnog osječaja za život je 
odbaciti ga vjerovanjem u plimu ljudskog napretka. Ta je taktika danas najpopu¬ 
larniji pristup. 

Ipak, sve vrijeme se suočavamo s vlastitim strašnim sumnjama, a katkad i za¬ 
glavimo u njima. Više od bilo kojega drugog kontinenta ili kulture koja danas 
postoji na svijetu, Europa je teško opterečena krivicom za svoju prošlost. Uz vid¬ 
ljivu inačicu nevjerice u sebe, tu je i mnogo introvertiranija inačica iste krivice. 
Naime, u Europi postoji problem egzistencijalnog umora i osječaja da je Europa 
zapravo prošlo svršeno vrijeme te da valja započeti s novom pričom. Masovna 
imigracija - zamjena velikog dijela europskog stanovništva drugim narodima - 
jedan je od načina na koji je osmišljena nova priča: izgleda da smo mislili da je 
promjena dobra baš kao i status quo. Takav egzistencijalni civilizacijski umor 
nije nov, jedinstveno europski fenomen, ali činjenica da se društvo treba osječati 
kao da mu ponestaje snage baš u trenutku kad se novo društvo počelo doseljava¬ 
ti ne može ne voditi golemim, epohalnim promjenama. 

Da se moglo diskutirati o tim stvarima, možda se i moglo nači neko rješenje. 
Ali čak i 2015., na vrhuncu imigracijske krize, govor i razmišljanje bili su ogra¬ 
ničeni. Kad je kriza u rujnu 2015. dosegnula najvišu točku, njemačka kancelarka 
Angela Merkel pitala je Marka Zuckerberga, generalnog direktora Eacebooka, 
što bi se moglo učiniti da europski građani prestanu na Eacebooku kritizirati 
njezin program. “Radite li na tome?” pitala ga je. Zuckerberg ju je uvjeravao da 
radi.- No zapravo bi kritike, razmišljanje i diskusija trebali biti neograničeni. 
Gledajuči unatrag, vrlo je neobično kako smo ograničili diskusiju u trenucima 
kad smo svoj dom otvorili svijetu. Prije tisuču godina ljudi iz Genove i Eirence 
nisu bili izmiješani kao u naše doba, ali danas su svi oni prepoznatljivo Talijani i 
plemenske su se razlike pretekom vremena smanjile, a ne povečale. Čini se da je 
trenutačni stav da če se u nekoj fazi idučih godina ljudi iz Eritreje i Afganistana 
u Europu pomiješati kao što su Đenovljani i Eirentinci danas stopljeni u Italiju. 
Boja kože osoba iz Eritreje i Afganistana možda je drukčija, njihovo je etničko 
podrijetlo iz udaljenijih zemalja, ali Europa če i dalje biti Europa, a njezini če se 
narodi nastaviti miješati u duhu Voltairea, sv. Pavla, Dantea, Goethea i Bacha. 

Baš kao i u brojnim drugim popularnim zabludama, i u ovoj ima nešto istine. 
Kako pokazuju trgovački gradovi poput Venecije, narav Europe stalno se mije¬ 
njala i uključivala je veliku i neobičnu prijemčivost za strane ideje i utjecaje. Od 
antičkih Grka i Rimljana naovamo, Europljani su slali brodove da istraže svijet i 
izvijeste o tome što su pronašli. Rijetko se dogodilo - a možda i nikad - da je os- 

tatak svijeta uzvratio istom mjerom, ali su brodovi i dalje isplovljavali i vraćali se 
s pričama i otkrićima koja su se prožela s europskim ozračjem. Prijemčivost je 
bila golema, ali ne i neograničena. 

Antropolozi stalno raspravljaju o pitanju gdje su granice kulture, ali na njega 
nema odgovora. Međutim, granice su ipak postojale. Primjerice, Europa nikad 
nije bila islamski kontinent. Ali svijest o tome da se naša kultura jedva zamjetno, 
no postojano mijenja ima duboko europske korijene. Grčki filozofi razumjeli su 
taj paradoks, sažimajući ga u poznati problem Tezejeva broda. Kako je zabilježio 
Plutarh, brod kojim je plovio Tezej Atenjani su sačuvali zamijenivši svaku istru- 
nulu dasku novom. Ipak, nije li to bio Tezejev brod čak i ako u njemu uopće nije 
bilo dasaka iz vremena kad se on nalazio na njemu? 

Znamo da suvremeni Grci nisu poput istoimenoga antičkog naroda. Znamo 
da današnji Englezi nisu poput onih od prije tisuću godina, baš kao što ni današ¬ 
nji Erancuzi nisu poput Erancuza iz prošlosti. Ali svi su oni prepoznatljivo Grci, 
Englezi i Erancuzi i svi su Europljani. U tim i drugim identitetima prepoznaje¬ 
mo stupanj kulturnog nasljeđa: tradiciju koja čuva određena obilježja (pozitivna 
i negativna), običaje i ponašanja. Znamo da su velike seobe Normana, Eranaka i 
Gala uzrokovale goleme promjene. A povijest nam govori da neke seobe na dug 
rok razmjerno malo utječu na kulturu, a druge ju mogu nepovratno promijeniti. 
Problem nije u prihvaćanju promjena, nego u spoznaji da kad promjene nastupe 
prebrzo ili su previše različite, postajemo nešto drugo - uključujući i to da pos¬ 
tajemo nešto što možda ne želimo biti. 

Istodobno ne znamo kako bi to trebalo funkcionirati. Premda se uglavnom 
slažemo da bez obzira na njegovu boju kože pojedinac može prihvatiti određenu 
kulturu (uz odgovarajući stupanj entuzijazma pojedinca i kulture), znamo da 
Europljani ne mogu postati što god požele. Ne možemo, primjerice, postati In¬ 
dijci ili Kinezi. A ipak se od nas očekuje da povjerujemo kako svatko na svijetu 
može doći u Europu i postati Europljanin. Ako biti “Europljanin” nije rasno pi¬ 
tanje - a nadamo se da nije - tada je, vjerojatno, i mnogo važnije, riječ o “vrijed¬ 
nostima”. Upravo je zato pitanje “Što su europske vrijednosti” tako važno. Ipak, 
to je još jedna rasprava koju kao da ne znamo voditi. 

Jesmo Ii mi, primjerice, kršćani? U prvome desetljeću dvadeset prvoga stolje¬ 
ća ta je rasprava bila u žarištu pri pisanju novog Ustava Europske unije u kojem 
se uopće ne spominje kršćansko nasljeđe kontinenta. Papa Ivan Pavao II. i nje¬ 
gov nasljednik pokušali su ispraviti taj propust. Kako je prvi napisao 2003.: “Uz 
dužno štovanje svjetovnoj naravi institucija, moram još jednom pozvati pisce 

budućega europskog ustavnog sporazuma da u njega uključe religijsko, a osobito 
kršćansko nasljeđe Europe.”- Rasprava ne samo da je geografski i politički podi¬ 
jelila Europu, nego je ukazala na očitu težnju. Ne samo da se u zapadnoj Europi 
religija povukla, nego se u sjeni toga pojavila želja za dokazivanjem kako Europa 
u dvadeset prvome stoljeću ima održivu strukturu prava, zakona i institucija 
koje mogu postojati bez izvora koji ih je, možda, stvorio. Poput Kantova goluba 
pitali smo se bismo li mogli letjeti brže kad bismo živjeli “u slobodnome zraku” 
a da i ne razmišljamo o vjetru koji nas održava u zraku. Mnogo je toga počivalo 
na uspjehu tog sna. Umjesto religije pojavio se sve napuhaniji jezik “ljudskih 
prava” (vrijedno je spomenuti da je riječ o zamisli kršćanskog podrijetla). Osta¬ 
vili smo neodgovorenim pitanje počivaju li stečena prava na vjerovanjima kojih 
se kontinent više nije držao ili ona postoje sama po sebi. To je u najmanju ruku 
bilo izvanredno važno pitanje koje smo ostavili otvorenim u vrijeme kad se od 
goleme nove populacije očekivalo da se “integrira”. 

Istodobno je iskrsnulo jednako važno pitanje položaja i svrhe nacionalne dr¬ 
žave. Od Vestfalskoga mira 1648. do kasnoga dvadesetog stoljeća nacionalna se 
država u Europi općenito smatrala najboljim jamcem ustavnog poretka i liberal¬ 
nih prava, ali i vrhunskim jamcem mira. Međutim i ta je izvjesnost erodirala. 
Srednjoeuropski državnici poput njemačkoga kancelara Kohla 1996. smatrali su 
da “Nacionalna država... ne može riješiti velike probleme dvadeset prvoga stolje¬ 
ća”. Dezintegracija nacionalnih država u jednu veliku političku uniju bila je tako 
važna, tvrdio je Kohl, da je, zapravo, riječ o “pitanju rata i mira u dvadeset prvo¬ 
me stoljeću”.- Neki se nisu slagali s tim, a dvadeset godina poslije na biralištima 
je nešto više od polovice Britanaca pokazalo da ih se nije dojmio Kohlov argu¬ 
ment. Ali bez obzira na to kakav tko ima stav po tom pitanju, opet je bilo pre¬ 
važno da ga se ostavi neodgovorenim u doba golemih promjena u stanovništvu. 

Premda nesigurni u sebe kod kuće, silno smo se trudili raširiti svoje vrijed¬ 
nosti po svijetu. Ali kad god bi se naše vlade i vojske uključile u bilo što uime 
“ljudskih prava” - Irak 2003., Libija 2011. - kao da smo stvari učinili lošijima i 
završili kao krivci. Kad je počeo građanski rat u Siriji, ljudi su molili zapadne dr¬ 
žave da interveniraju uime ljudskih prava koja su nedvojbeno bila prekršena. Ali 
volje da se zaštite ta prava nije bilo jer bez obzira na to jesmo li kod kuće vjero¬ 
vali u njih ili ne, očito smo izgubili vjeru u naše sposobnosti da ih promičemo u 
inozemstvu. U nekoj je fazi počelo izgledati moguće da je ono što je nazvano 
“posljednjom utopijom” - prvi univerzalni sustav koji je prava čovjeka odvojio 
od riječi boga ili tiranina - možda posljednja europska težnja.- Ako je doista 

tako, onda Europljani u dvadeset prvome stoljeću ostaju bez ijedne unificirajuće 
ideje koja bi im mogla urediti sadašnjost ili ukazati na budućnost. 

U svako bi doba gubitak svih unificirajućih prića o našoj prošlosti ili ideja što 
ućiniti s našom sadašnjošću ili budućnosti bili ozbiljan problem. A u vrijeme 
bitnih društvenih promjena i previranja, posljedice su kobne. Svijet dolazi u 
Europu toćno u trenutku kad je ona iz vidika izgubila vlastiti identitet. I dok bi 
dolazak milijuna ljudi iz drugih kultura u jaku i ćvrstu kulturu mogao funkci¬ 
onirati, dolazak milijuna ljudi u iznurenu i umiruću kulturu opterećenu kriv¬ 
njom sigurno ne može. Čak i danas europski vode govore o novim naporima za 
integraciju milijuna novih pridošlica. 

Ti će napori također podbaciti. Kako bi se integrirao ćim veći broj vrlo razli- 
ćitih ljudi, valja smisliti što širu definiciju ukljućivanja kojoj nitko ne može pri¬ 
govoriti. Ako će Europa postati domom svijeta, mora potražiti definiciju sebe 
dovoljno široku da obuhvati cijeli svijet. To znaći da u razdoblju prije nego što se 
i ta težnja uruši, naše vrijednosti postaju tako široke da su, zapravo, besmisleno 
plitke. I dok se identitet Europe u prošlosti temeljio na vrlo specifićnim, da i ne 
govorimo i vrlo dubokim filozofskim i povijesnim ćimbenicima (vladavina pra¬ 
va, etika proistekla iz povijesti i filozofije kontinenta), današnja europska etika i 
vjerovanja - odnosno europski identitet i ideologija - bave se “poštovanjem”, 
“snošljivošću” i (najviše samonegirajućim od svega) “raznolikošću”. Takve plitke 
definicije o sebi mogu nam pomoći da preživimo još nekoliko godina, ali one ni 
u kojem slućaju ne mogu potaknuti dublju odanost koju društva moraju doseg¬ 
nuti žele li preživjeti duže. 

To je samo jedan od razloga zbog kojih naša europska kultura, koja je potra¬ 
jala toliko stoljeća i sa svijetom podijelila toliko vrhunaca ljudskih dostignuća, 
neće preživjeti. Kao što naizgled dokazuju nedavni izbori u Austriji i uspon Al¬ 
ternative za Njemaćku (AfD), premda vjerojatnost kulturne erozije ostaje iznim¬ 
no velika, opcije za njezinu obranu i dalje su neprihvatljive. Stefan Zweig imao je 
pravo kad je prepoznao poremećaj i smrtnu presudu koju si je potpisala kolijev¬ 
ka Partenona i zapadnjaćke civilizacije. Pogriješio je samo u trenutku. Proći će 
još nekoliko desetljeća prije nego što se ta presuda izvrši - a izvršit ćemo je sami 
na sebi. Danas, u godinama između, umjesto da ostane dom europskih naroda, 
odlućili smo da postane “utopija” samo u izvornome grćkom znaćenju te rijeći, 
odnosno da postane “ne-mjesto”. Ova je knjiga prikaz tog procesa. 

Istraživanje i pisanje ove knjige vodili su me preko kontinenta kojim sam godi¬ 
nama putovao, ali često na mjesta koja inače ne bih posjetio. Tijekom nekoliko 
godina proputovao sam od otoka u jugoistočnoj Grčkoj i najjužnijih otoka Italije 
do srca sjeverne Švedske te nebrojenih predgrađa Francuske, Nizozemske, Nje¬ 
mačke i drugih zemalja. Na tim sam putovanjima imao priliku razgovarati s 
mnogo običnih ljudi, ali i političara i utjecajnih osoba iz cijeloga političkog 
spektra, granične policije, obavještajnih agencija, nevladinih organizacija i mno¬ 
gih drugih na prvim crtama bojišnice. Na mnogo su načina najpoučniji bili raz¬ 
govori s najnovijim pridošlicama u Europu - ljudima koji su u nekim slučajevi¬ 
ma doslovce u nju stigli dan prije toga. Na prijemnim otocima u južnoj Europi i 
na mjestima gdje ostaju ili se nasele na putu prema sjeveru, svi imaju vlastite 
priče, a mnogi i vlastite tragedije. Svi vide Europu kao mjesto na kojem mogu 
najbolje živjeti. 

Oni koji su htjeli govoriti i podijeliti svoje priče bili su, naravno, samooda- 
brana skupina. Bilo je trenutaka kad su se navečer oko logora pojavljivali ili u 
njih vračali ljudi koji na naš kontinent nisu došli - najblaže rečeno - u duhu ve¬ 
likodušnosti i zahvalnosti. Ali mnogi drugi bili su iznimno prijateljski nastrojeni 
i zahvalni za mogučnost da se čuje i njihova priča. Kakav god bio moj stav o si¬ 
tuaciji koja ih je dovela ovamo i o reakciji našega kontinenta, naši su razgovori 
uvijek završavali jedinom riječi koju sam im mogao uputiti bez zadrške: “Sret- 

Prvo poglavlje 

Početak 


Za što bolje razumijevanje razmjera i brzine promjena koje se odvijaju u Europi, 
vrijedi se vratiti nekoliko godina u prošlost, u vrijeme prije posljednje imigracij¬ 
ske krize, u razdoblje “normalne” imigracije. Usto, vrijedi razmotriti i zemlju 
koja je, u usporedbi s ostalima, bila udaljena od posljednjih previranja. 

Godine 2002. objavljen je pretposljednji popis stanovništva Engleske i Wale- 
sa. Sastavljen prethodne godine, pokazao je u kojoj se mjeri zemlja promijenila u 
desetljeću nakon posljednjega popisa. Zamislite nekoga tko se tada, 2002., odlu¬ 
čio na ekstrapolaciju podataka iz tog popisa i nagađanje o tome što može doni¬ 
jeti idućih deset godina. Zamislite da je rekao: “Do kraja ovoga desetljeća bijeli 
Britanci postat će manjina u vlastitu glavnome gradu, a broj muslimanskoga sta¬ 
novništva u idućih će se deset godina udvostručiti.” 

Kakve bi bile reakcije na te izjave? Sigurno bi uključivale spominjanje pojmo¬ 
va “paničar” i “širitelj zlogukih glasina”, a vrlo vjerojatno i “rasist” te (premda se 
kovanica tada tek počela upotrebljavati) “islamofob”. Posve sigurno, takve eks- 
trapolacije podataka nitko ne bi lijepo dočekao. Svatko imalo sklon sumnji mo¬ 
gao bi se prisjetiti samo jednoga reprezentativnog incidenta iz 2002. kad je novi¬ 
nar Timesa objavio mnogo manje iznenađujuće komentare o mogućoj budućoj 
imigraciji, a tadašnji ih je ministar unutarnjih poslova David Blunkett - iskori¬ 
štavajući parlamentarnu povlasticu - napao kao “praktično fašistićke”.- 

Ali bez obzira na to kako ga napadali, svatko tko bi 2002. ponudio takvu ana¬ 
lizu, stopostotno bi pogodio. Sljedeći popis stanovništva, sastavljen 2011. i 
objavljen potkraj 2012., ne samo da je pokazao spomenute činjenice, nego i 
mnogo više. Dokazao je da se broj stanovnika Engleske i VValesa rođenih u ino¬ 
zemstvu samo u prethodnome desetljeću povećao za gotovo tri milijuna. Poka¬ 
zao je i da se samo 44,9 posto londonskih stanovnika smatra “bijelim Britanci¬ 
ma”. Također je otkrio da gotovo tri milijuna ljudi u Engleskoj i Walesu živi u 
kućanstvima u kojima nijedna odrasla osoba ne govori engleski kao materinski 
jezik. 

U pitanju su iznimno velike etničke promjene za zemlju u bilo kojem trenut¬ 
ku. Ali bilo je jednako začuđujućih otkrića o promjeni religijskog ustroja Velike 
Britanije. Primjerice, podaci iz popisa pokazali su da je porast doživjela gotovo 
svaka vjera osim kršćanstva. Samo je tradicionalna britanska religija bila u slo¬ 
bodnome padu. Od prethodnog je popisa broj onih koji se smatraju kršćanima 
pao sa 72 na 59 posto. Broj kršćana u Engleskoj i VValesu smanjio se za više od 
četiri milijuna, a ukupno je broj kršćana pao sa 37 na 33 milijuna. 

No dok je kršćanstvo svjedočilo kolapsu broja sljedbenika - za koji se vjero¬ 
valo da će nastaviti strmoglavi pad - masovna imigracija pridonijela je gotovo 
udvostrućivanju broja muslimanskoga stanovništva. Između 2001. i 2011. broj 
muslimana u Engleskoj i VValesu sa 1,5 milijuna povećao se na 2,7 milijuna. 
Premda je riječ o službenim podacima, rašireno je mišljenje da ilegalna imigra¬ 
cija uvelike povećava taj broj. Smatra se da barem milijun muslimana u Velikoj 
Britaniji boravi ilegalno, što znači da nisu sudjelovali u popisu stanovništva, a 
dvije lokalne zajednice koje su već pokazivale najbrži rast (više od 20 posto u de¬ 
set godina) bile su one s najviše muslimana u zemlji (općine Tower Hamlets i 
Newham). Te su zajednice također bile među onima s najslabijim odazivom na 
popis jer otprilike svako peto kućanstvo uopće nije sudjelovalo u njemu. Sve to 
ukazuje na činjenicu da rezultati popisa, ma koliko bili zapanjujući, zapravo 
uvelike podcjenjuju stvarnost. Bilo kako bilo, otkrića su bila zaprepašćujuća. 

Ipak, koliko god ju je bilo teško probaviti i za godinu dana, priča o popisu 
ugasila se za samo nekoliko dana - poput svake druge prolazne vijesti. Premda, 
naravno, nije bila riječ o prolaznoj prići. Bila je to priča o nedavnoj prošlosti 
zemlje, o njezinoj sadašnjosti i uvid u neizbježnu budućnost. Proučavanjem re¬ 
zultata popisa došli bismo do osobito čvrstog zaključka da je masovna imigraci¬ 
ja počela proces promjene, odnosno da je već uvelike promijenila sliku zemlje. 
Do 2011. Velika Britanija postala je posve drukčija od zemlje kakva je bila stolje¬ 
ćima. Ali reakcija na činjenice poput one da su u 23 od londonske 33 općine “bi¬ 
jeli Britanci” u manjini, bila je takva da je i to postalo dobrim pokazateljem sta¬ 
nja.- Glasnogovornik Državnoga statističkog ureda pozdravio je rezultate kao 
fantastičan dokaz “raznolikosti”.- 

S druge strane, politička i medijska reakcija bile su neobično jednoglasne. 
Kad su političari svih velikih stranaka govorili o popisu, rezultate su spominjali 
samo u slavljeničkom duhu. Tako je bilo već godinama. Godine 2007. Ken Livin- 
gstone, tadašnji londonski gradonačelnik, s ponosom je ukazivao na činjenicu 
da je 35 posto zaposlenih u Londonu rođeno u inozemstvu.- Pitanje koje je vi- 

sjelo u zraku bilo je postoji li optimalna granica za to ili ne? Godinama su samo 
optimizam i uzbuđenje zbog promjena u zemlji bili jedini način iskazivanja miš¬ 
ljenja o tome. Poduprti pretvaranjem da to nije ništa novo. 

Tijekom većega dijela svoje prošlosti, a posve sigurno u posljednjemu tisuć¬ 
ljeću, Velika Britanija imala je izvanredno postojanu populaciju. Čak je i nor- 
mansko osvajanje 1066. - možda najvažniji događaj u povijesti otoka - za pos¬ 
ljedicu imalo samo 5 posto normanskog stanovništva Engleske.— Seobe prije i 
poslije tog događaja bile su gotovo u cijelosti seobe između Irske i zemalja koje 
će poslije činiti Ujedinjeno Kraljevstvo. Međutim, Velika Britanija je poslije 
Drugoga svjetskog rata trebala nadoknaditi nedostatak radne snage, posebice u 
transportnom sektoru i novoosnovanoj Državnoj zdravstvenoj službi. I tako je 
počeo proces masovnog useljavanja koji se isprva odvijao prilično sporo. Godine 
1948. donesen je Zakon o britanskoj nacionalnosti kojime je dopušteno uselja¬ 
vanje iz prijašnjega Carstva - danas Commonwealtha - a do početka pedesetih 
godina dvadesetoga stoljeća tu je povlasticu svake godine iskorištavalo nekoliko 
tisuća osoba. Do kraja tog desetljeća broj novopridošlica povećao se na desetke 
tisuća, a 1960-ih brojevi su prešli u stotine tisuća. Golema većina došljaka stizala 
je s Karipskog otočja, iz Indije, Pakistana i Bangladeša, nerijetko dolazeći na rad 
u tvornice i preporučujući drugima - iz vlastite obitelji ili plemena - da ih slije¬ 
de i dođu raditi na slična radna mjesta. 

Usprkos tome što se javnost pomalo zabrinula i pitala se što to znači za zem¬ 
lju, ni laburističke niti konzervativne vlade koje su se smjenjivale na vlasti nisu 
mogle mnogo učiniti na zaustavljanju useljavanja. A kad je riječ o zemljama na 
kontinentu poput Francuske, Nizozemske i Njemačke, bilo je više nejasnoća i 
manje konsenzusa o tome što znači dolazak tih radnika, pa čak i o tome hoće li 
ostati. Tek kad je postalo jasno da neće otići te da će iskoristiti priliku da im se 
pridruži proširena obitelj, postale su jasnije i neke posljedice. 

Idućih se godina valjalo pozabaviti vrlo specifičnim parlamentarnim zakoni¬ 
ma, primjerice kriminalom među doseljenicima. No bilo je vrlo malo pokušaja 
da se proces obrne. Čak i kad su postojali zakoni koji su pokušavali odgovoriti 
na sve veću zabrinutost javnosti, nerijetko su imali neočekivane posljedice. Pri¬ 
mjerice, Zakon o useljenicima iz Commonwealtha donesen 1962., koji je trebao 
ograničiti priljev useljenika i uvjeriti dio njih da se vrate kući, imao je posve su¬ 
protan efekt i potaknuo je mnoge useljenike da u Ujedinjeno Kraljevstvo dovedu 
cijele obitelji dok - kako se njima činilo - još za to imaju priliku. Činjenica da 
useljenici iz Commonwealtha poslije 1962. više nisu trebali imati ugovoreno 

radno mjesto da dodu u Veliku Britaniju također je pridonijela porastu njihova 
broja. Tek je Zakon o useljeništvu iz 1971. pokušao spriječiti potaknuti priljev. I 
tako su se, usprkos tome što nikad nije postojala namjera za dozvoljavanje use¬ 
ljavanja u tom opsegu, vlasti svih provenijencija morale uhvatiti ukoštac s pos¬ 
ljedicama situacije u kojoj su se našle zajedno s britanskim narodom. Bila je to 
situacija koju nitko nije točno predvidio, ali čije su posljedice zahtijevale reakciju 
svake sljedeče vlade. 

Posljedice su obuhvačale i ozbiljne epizode rasnih nemira. Pobuna u Notting 
Hillu 1958. i danas se pamti zbog žestokih sukoba karipskih doseljenika i bijelih 
Londonaca. Ali takva se zbivanja pamte baš zato što su bili iznimke, a ne pravilo. 
Premda su određena razina sumnje i zabrinutosti zbog utjecaja stranaca svakako 
postojali, svi napori da ih se zloporabi uvijek su propadali - primjerice pokušaji 
Oswalda Mosleyja, nekadašnjeg vođe Britanskog saveza fašista, a danas pred¬ 
sjednika Pokreta za uniju. Kad je Mosley 1959. na opčim izborima pobunu u 
Notting Hillu pokušao iskoristiti kako bi se kandidirao za Parlament, nije dobio 
ni deset posto glasova. Britanci su shvatili da masovno useljavanje može uzroko¬ 
vati probleme, ali su također pokazali da znaju kako odgovore na to sigurno 
neče dati ekstremisti kojih su se več odrekli. 

Ali problemi su se pojavljivali, primjerice za neke koji su u zemlju došli na 
poziv i zatim postali žrtve diskriminacije. Jedan od odgovora na to bilo je dono¬ 
šenje Zakona o rasnim odnosima 1965., 1968. i 1976., kojima je diskriminacija 
na temelju “boje te rasnog, etničkog ili nacionalnog podrijetla” stavljena izvan 
zakona. Koliko se malo razmišljalo o tom predmetu pokazuje to što nijedan ta¬ 
kav zakon nije donesen unaprijed nego uvijek samo kao reakcija na probleme 
koji su se več pojavili. Primjerice, 1948. nije pripremljen nikakav Zakon o ras¬ 
nim odnosima jer nitko nije predvidio broj ljudi koji če se u budučnosti doseliti 
u Veliku Britaniju ili činjenicu da če to imati vrlo neugodne posljedice. 

Sve to vrijeme ankete javnog mnijenja pokazivale su da se Britanci u načelu 
žestoko protive imigracijskoj politici svojih vlada te da broj useljenika smatraju 
prevelikim. U travnju 1968. Gallupovo je istraživanje pokazalo da 75 posto bri¬ 
tanskog stanovništva smatra nadzor imigracije nedovoljno strogim. Uskoro se 
taj broj popeo na 83 posto.— Bio je to jedini trenutak kad je imigracija zakratko 
imala potencijal postati veliko političko pitanje. Istoga mjeseca tadašnji ministar 
konzervativne vlade u sjeni Enoch Powell održao je govor pred Konzervativnom 
udrugom u Birminghamu, otvorio raspravu i zatim je brzo zaključio. Premda u 
njemu zapravo nije uporabio riječi po kojima je ostao zapamčen, govor poznat 

kao “Rijeke krvi” bio je pun proročkih pretkazanja o budućnosti Britanije ako se 
useljavanje nastavi tekućim tempom. “One koje odluče uništiti, bogovi najprije 
natjeraju u ludilo”, izjavio je Powell. “Kao nacija moramo biti ludi, doslovce ludi, 
da dopustimo godišnji dotok od 50 000 uzdržavanih osoba koji su uglavnom te¬ 
melj buduće populacije nastale doseljavanjem. To je kao da promatrate naciju 
koja užurbano sprema vlastitu pogrebnu lomaču.”— Iako se Powellov govor od¬ 
nosio na identitet i budućnost vlastite zemlje, bavio se i praktičnim pitanjima - 
o biračima koji moraju pronaći mjesto u bolnici ili školi za svoju djecu u inače 
jako opterećenome javnom sektoru. 

Powella je s mjesta ministra vlade u sjeni odmah skinuo voda stranke Edward 
Heath, pa je izgubio sve šanse za bilo kakvu veću političku potporu koju je mo¬ 
gao pridobiti - da i ne govorimo o vlastitoj političkoj budućnosti. Ali javnost je 
snažno podržavala njegova stajališta - ankete su pokazivale da se oko tri četvrti¬ 
ne stanovništva slagalo s njegovim stavovima, a 69 posto smatralo je da je Heath 
pogriješio što ga je smijenio.— Mnogo godina poslije jedan od Powellovih pro¬ 
tivnika u Konzervativnoj stranci, Michael Heseltine, izjavio je kako bi Powell, da 
se poslije toga govora kandidirao za vodu Konzervativne stranke, pobijedio veli¬ 
kom većinom glasova, a da se kandidirao za premijera, “velikom bi većinom gla¬ 
sova pobijedio u cijeloj zemlji”.— Ali politički Powell nije mogao proći, pa mu se 
karijera nije samo spotaknula nego je preostalih desetljeća njegova života ostala 
zaglavljena u političkim pustopoljinama. 

Sve od govora “Rijeke smrti” Britanijom je prevladavalo mišljenje da Powel- 
lov nastup ne samo da mu je uništio političku karijeru, nego je za barem jedan 
naraštaj u Britaniji uništio svaku mogućnost otvorene rasprave o imigraciji. 
Powellove liječi bile su tako strašne, a njegova upozorenja tako mračna da je 
svatko tko bi priznao da ga brine imigracija uvijek riskirao da ga se proglasi 
“powellovcem”. Dijelovi njegova govora jako su olakšali političkim protivnicima 
napade na njega i nudili previše zaklona ljudima ekstremnijih stavova od njego¬ 
vih. Međutim, pri čitanju njegova govora - i reakcija na njega - možda najviše 
iznenađuju dijelovi zbog kojih su ga najviše kritizirali, a koji danas izgledaju 
podcijenjeno: primjerice Powellovo uporno ponavljanje da u Velikoj Britaniji 
postoji ulica u kojoj živi samo jedna bijela žena. U raspravama i razgovorima 
koji su uslijedili, slučaj te žene uglavnom se odbacivao kao izmišljotina jer se 
smatralo da takva ulica ne može postojati. Međutim, da je Powellu 1968. bilo tko 
predložio da svoj birminghamski govor iskoristi kao pretkazanje da će unutar 
jednoga životnog vijeka većina koja se smatrala “bijelim Britancima” postati ma- 

njinom u vlastitu glavnome gradu, takvog bi savjetnika sigurno odbacio kao ma¬ 
nijaka. Baš kao što je u svim drugim europskim zemljama čak i najpoznatiji pro¬ 
rok imigrantske zle kobi zapravo podcijenio stvarno stanje. 

Istina na kojoj počiva tvrdnja da je Powellov govor za najmanje jedan naraštaj 
učinio imigraciju zabranjenom temom bila je da je njegov govor - i polemike 
koje je izazvao - omogučio političarima da se izbjegnu baviti posljedicama svoje 
politike. Mnogi su očito zaključili da se put kojim je zemlja krenula ne može 
promijeniti. Tijekom šezdesetih godina dvadesetoga stolječa u Parlamentu se još 
raspravljalo o vračanju useljenika u zemlju iz koje su došli ako su, primjerice, u 
Britaniji počinili neki zločin.— Poslije su doneseni propisi o sprečavanju prakse 
“brakova iz koristi” sklopljenih samo kako bi se dobilo državljanstvo.— Ali do se¬ 
damdesetih i osamdesetih godina dvadesetoga stolječa postalo je jasno da je sva¬ 
ka politika s ciljem smanjivanja te zajednice posve nemoguča, čak i ako se sma¬ 
tra poželjnom. Baš kao i zemlje diljem europskoga kontinenta, Britanija je bila u 
položaju u kojem se nije htjela nači i morala je improvizirati odgovore na sve iz¬ 
azove i koristi koje je novonastala stvarnost donijela. Ali prava mjera neizgovo¬ 
rene zabrinutosti o tome što znače te promjene tijekom cijeloga tog razdoblja za¬ 
pravo je bila nemogučnost najizravnijeg izricanja istine. 

U siječnju 1984. Ray Honeyford, ravnatelj škole u Bradfordu, u časopisu s 
malom nakladom The Salishury Review objavio je članak u kojem je pisao o ne¬ 
kim vidovima upravljanja školom u kojoj 90 posto učenika čine djeca imigrana¬ 
ta. Spomenuo je odbijanje nekih muslimanskih očeva da dopuste svojim kčeri- 
ma sudjelovanje na satovima plesa, drame ili sporta te ignoriranje vlasti tih i 
sličnih kulturnih običaja, primjerice odvođenja djece natrag u Pakistan usred 
polugodišta. Također se zalagao za poticanje učenika da uče engleski i razumiju 
kulturu zemlje u kojoj žive te da ih se ne potiče da žive - kako su to činili oni 
koji su se bavili međurasnim odnosima - paralelnim životima unutar zajednice. 

Nije trebalo dugo da industrija utemeljena na međurasnim odnosima, koju je 
Honeyford u jednom dijelu svojega članka također napao, organizira kampanju 
protiv njega. Muslimanski je gradonačelnik Bradforda zahtijevao da se Ho- 
neyforda otpusti i još ga je godinama poslije optuživao (među ostalim) za “kul¬ 
turni šovinizam”.— Među prosvjedima i povicima “Raysist” koji su odjekivali 
zemljom, Honeyford je doslovce otjeran s radnog mjesta i nikad više nije radio u 
obrazovanju. U svojemu je uvredljivom članku tvrdio da je zahvaljujuči korum¬ 
piranoj politici, pa čak i jeziku, vrlo teško pisati o tim problemima, a ono što je 
doživio i više je nego jasno dokazalo tu tvrdnju. Zašto je omiljeni školski ravna- 

telj - na kojeg se nitko nikad nije požalio - natjeran u mirovinu zbog izražava¬ 
nja takvoga mišljenja? Jedino je objašnjenje da u to doba čak ni gola istina o tim 
stvarima još nije postala probavljiva. Tada se uvriježio politički i društveni pred¬ 
ložak - ne baš prikladno nazvan “multikulturalizmom” - pa se 1984. još nije 
moglo narušiti zasade takva vjerovanja. Iako bi to bila mala utjeha za Honeyfor- 
da, samo dva desetlječa od objavljivanja njegova članka u časopisu, sve je više 
ljudi smatralo da je možda imao pravo, a do njegove smrti 2012. glavninu njego¬ 
vih stavova prihvatili su gotovo svi. 

Tijekom osamdesetih i devedesetih godina dvadesetoga stolječa, pod novom 
rubrikom “multikulturalizma” u Veliku Britaniju se nastavio stalan dotok imi¬ 
granata s Indijskoga potkontinenta i iz drugih dijelova svijeta. No prešutnim se 
konsenzusom imigracija - premda se stalno povečavala - uopče nije spominjala. 
Ono što se dogodilo poslije premočne pobjede laburista 1997. bilo je raskidanje 
tog konsenzusa. Iako to nije bila stranačka politika ili objavljeni cilj, vlada 
Tonyja Blaira je stupivši na vlast otvorila granice u mjeri koja nije bila zabilježe¬ 
na ni u desetlječima neposredno poslije Drugoga svjetskog rata. Ukinula je 
“glavno pravilo” namijenjeno sprečavanju sklapanja lažnih brakova. Otvorila je 
granice svakome koga se smatralo potrebnim britanskome gospodarstvu - defi¬ 
niciji tako širokoj da je i konobare svrstala medu “stručne radnike”. A osim što je 
otvorila vrata ostatku svijeta, otvorila je i granicu za nove članice Europske unije 
iz istočne Europe. Posljedica svega, ali i više od toga, bila je slika zemlje otkrive¬ 
na popisom stanovništva 2011. 

Naravno da postoje različita tumačenja kako je poslije 1997. došlo do te imi¬ 
gracijske provale. Glasno je odjeknulo ono koje je 2009. iznio Andrew Neather, 
prijašnji pisac govora Laburističke stranke, rekavši da je vlada namjerno ublažila 
imigracijska pravila jer je “nosove desnice htjela natrljati raznolikošču” i stvoriti 
ono što su nerazborito smatrali glasačkim tijelom privrženim Laburističkoj 
stranci.— Zbog negodovanja koje je izazvala njegova izjava iz 2009., Neather je 
promijenio ili ublažio to sječanje. Drugi laburistički dužnosnici iz tog doba po¬ 
čeli su govoriti da nemaju pojma tko je Neather. Ali teško je ne vidjeti kako bi 
itko, pa čak i na vrlo niskome političkom položaju, mogao steči takav dojam o 
onome što se zbivalo tih godina. 

Primjerice, od trenutka njezina postavljanja za ministricu Azila i imigracije u 
vrijeme prvoga mandata Tonyja Blaira bilo je jasno da Barbara Roche želi iz te¬ 
melja promijeniti britansku politiku useljeništva i davanja azila. Dok se premijer 
usredotočio na druge teme. Barbara Roche posve je promijenila sve vidove vla- 

dine politike na tom području. Od tog je trenutka svima koji su tvrdili da su tra¬ 
žitelji azila bilo dopušteno ostati u Britaniji - bez obzira na to jesu li to doista 
bili ili ne - jer, kako je Roche rekla jednom dužnosniku: “Ekstradicija traje pre¬ 
dugo i previše je emotivna.” Barbara Roche također je smatrala da su postojeća 
ograničenja imigracije “rasistička” te da je ozračje oko rasprave o imigraciji “tok¬ 
sično”. Kao ministrica je stalno ponavljala da želi promijeniti Veliku Britaniju. 
Jedan je njezin kolega izjavio sljedeće: “Barbara Roche nije svoj posao shvaćala 
kao nadziranje ulazaka u Britaniju nego je u nastojanju da širu sliku sagleda na 
‘holistički način željela da vidimo prednosti multikulturalnoga društva.” 

Ni premijer niti ministar unutarnjih poslova Jack Straw nisu se htjeli baviti 
propitivanjem nove politike azila, kao ni činjenicom da su pod Barbarom Roche 
svi koji su dolazili u Britaniju, bez obzira na to jesu li imali osiguran posao ili ne, 
proglašeni “ekonomskim migrantima”. Svaki put kad bi netko, iz stranke ili izvan 
nje, pokušao osporiti njezinu politiku, Rocheova bi to odbacila kao rasističku 
kritiku. Doista je Roche - koja je kritizirala kolege da su previše bijeli - svako 
spominjanje imigracijske politike nazivala rasističkim.— Ono što su ona i nekoli¬ 
cina kolega oko nje htjeli bila je posvemašnja promjena britanskoga društva. 
Barbara Roche - dijete Židova iz londonskog East Enda - smatrala je da imigra¬ 
cija može biti samo dobra stvar. Deset godina poslije promjena koje je započela 
jednom je reporteru sa zadovoljstvom rekla: ‘Ja volim londonsku raznolikost. 
Jednostavno se u njoj osjećam ugodno.”— 

Aktivnosti Barbare Roche i nekolicine drugih iz laburističke vlade iz 1997. 
podupiru ideju da su provodili politiku namjerne preobrazbe Britanije: kulturo¬ 
loški se rat protiv britanskog naroda vodio s pomoću imigranata kao svojevrs¬ 
noga udarnog ovna. Druga teorija, ne baš suprotna takvom gledištu, bila je da je 
sve samo golema birokratska pogreška koja je izbjegla nadzoru nekolicine vlada, 
a najspektakularnije pod Novim laburistima. Dokaz te tvrdnje je razlika između 
broja novopridošlih u zemlju koje je laburistička vlada tvrdila da očekuje u us¬ 
poredbi sa stvarnom situacijom. Primjerice, kad je 2004. britanska vlada dopus¬ 
tila slobodan ulaz građanima iz novopridruženih zemalja Europske unije, naja¬ 
vila je kako očekuje da če tu povlasticu svake godine iskoristiti oko 13 000 oso¬ 
ba. Studija koju je naručila vlada tvrdila je da če se poslije ukidanja ograničenja 
priljev useljenika moči “potpuno kontrolirati”. Ali to se nije dogodilo. Među os¬ 
talim, izmijenjeni su propisi o radnim dozvolama kako bi kvalificirani i nekvali¬ 
ficirani imigranti mogli uči u zemlju i svrstati se među “strane radnike”. Većina 
če ih ostati u Britaniji. Posve predvidljivo, brojevi su se ubrzo povećali iznad pre- 

dviđanja čak i najvećih zagovornika masovnih migracija. Očekivalo se da če se 
broj useljenika izvan EU povećati sa 100 000 godine 1997. na samo 170 000 go¬ 
dine 2004. U stvarnosti je predviđeni broj u tih pet godina premašen za gotovo 
milijun osoba.— Još jedan od previda vladinih stručnjaka bilo je i da Velika Bri¬ 
tanija može postati privlačno odredište za useljenike iz zemalja u kojima je pro¬ 
sječna plača mnogo manja ili nije određena minimalna plača. U svakome sluča¬ 
ju, zbog takve se useljeničke politike broj Istočnoeuropljana koji žive u Britaniji 
sa 170 000 godine 2004. povećao na 1,24 milijuna 2013.— 

Takvo je golemo podcjenjivanje razmjera migracije mogao, naravno, predvi¬ 
djeti svatko s minimalnim poznavanjem povijesti useljeništva poslije Drugoga 
svjetskog rata - povijesti prepune golemih razlika u procjenama onoga što se 
očekivalo. Ali također je djelomice pokazalo da se u ranim laburističkim godi¬ 
nama nije poklanjalo dovoljno pozornosti nadzoru useljavanja. Najvažnije, do¬ 


jam da su sva imigracijska ograničenja “rasistička” (čak i ograničenja nametnuta 
za “bijele” Istočnoeuropljane) jako je otežao djelovanje unutarnjim i vanjskim 
protivnicima takve politike. Bez obzira na to je li politika naglog povećanja imi¬ 
gracije bila jednostavno nezamijećena ili službeno potvrđena, u britanskoj joj se 
vladi nitko nije suprotstavljao. 

Što god bio razlog, ili motiv, ono o čemu se rijetko govori je reakcija javnosti 
na takvo golemo povećanje imigracije te da se na brzu transformaciju dijelova 
Velike Britanije gledalo vrlo tolerantno. U sljedećem desetljeću nije bilo nikak¬ 
vih većih ili trajnijih izljeva rasističkih osjećaja ili nasilja, a jedina rasistička 
stranka u zemlji - Britanska nacionalna stranka - neslavno je propala na izbori¬ 
ma. Ankete javnog mnijenja i život u zemlji pokazivali su da prema imigrantima 
ili ljudima drukčijega etničkog podrijetla nije bilo osobnog animoziteta. No an¬ 
keta za anketom pokazivala je da Britance doista brine što sve to znači za njiho¬ 
vu zemlju i njezinu budućnost. Usprkos tome, čak su i najblaži pokušaji političa¬ 
ra da se tema stavi na stol (poput izbornog plakata konzervativaca 2005. koji je 
predlagao “ograničenja” imigracije) nailazili na osudu drugih političara, a pos¬ 
ljedica je bila nedostatak bilo kakve ozbiljne javne rasprave. 

Možda su uzastopne vlade svih boja desetljećima odgađale svaku ozbiljnu di¬ 
skusiju o toj temi ne zato što su sumnjale da se javnost ne slaže s njima, nego 
zato što je bila riječ o temi koja je izmaknula nadzoru. Konzervativna stranka 
koja je 2010. sastavila koalicijsku vladu s Liberalnim demokratima obećala je da 
če broj useljenika sa stotina tisuća na godinu smanjiti na desetke tisuća, a to su 
obećanje ponovili i dok su bili na vlasti. Ali nisu dospjeli ni blizu cilja. Nije to 

uspjelo ni sljedećoj većinski konzervativnoj vladi iako je dala isto obećanje. Do¬ 
ista, poslije pet godina koalicijske vlade i poćetka djelovanja konzervativne vla¬ 
de, obje posvećene smanjivanju broja imigranata, ne samo da se useljavanje nije 
smanjilo nego je ćak dosegnulo rekordnu neto vrijednost od 330 000 osoba na 
godinu.— 

Drugo poglavlje 

Kako smo se navukli na imigraciju 


Tijekom tih desetljeća, uz manje razlike, gotovo isti scenarij odvijao se posvuda 
po zapadnoj Europi. Poslije Drugoga svjetskog rata sve su zemlje dopustile ula¬ 
zak i zatim poticale dolazak radnika iz drugih zemalja. Pedesetih i šezdesetih 
godina dvadesetoga stoljeća Zapadna Njemaćka, Švedska, Nizozemska i Belgija, 
ali i druge zemlje, uvele su sustave “gostujućih radnika” nadoknađujući na taj 
naćin nedostatak vlastite radne snage. Diljem kontinenta taj se “gastarbajterski” 
sustav, kako su ga nazivali u Njemaćkoj, opskrbljivao iz istih izvora. U Njemać- 
koj je većina radnika dolazila iz Turske, što se uvelike pojaćalo poslije donošenja 
njemaćko-turskoga radnog sporazuma iz 1961. U Nizozemsku i Belgiju također 
su stizali iz Turske, ali i iz sjeverne Afrike te drugih zemalja koje su im prije bile 
kolonije. Premda će dio tog dotoka radnika poslužiti za smanjivanje nestašice 
radne snage, posebice nekvalificiranih tvornićkih radnika, dio je svakako bio po¬ 
sljedica dekolonizacije. U devetnaestome stoljeću Francuska je kolonizirala dije¬ 
love sjeverne Afrike, a Britanci su kolonizirali Indijski potkontinent. Poslije pro¬ 
cesa dekolonizacije, prijašnjim građanima, primjerice Francuzima kad je bila ri- 
jeć o Alžiru, kao da se nešto ostalo dužno, pa su u najmanju ruku imali prednost 
u sustavu gostujućih radnika. Koncept “carstva koje uzvraća udarac” pokazuje 
da je bilo neizbježno, a možda i pravedno da narodi iz bivših kolonija u dvadese¬ 
tome stoljeću uzvrate posjet, doduše dolazeći kao građani, a ne kao osvajaći. 

U svakoj su europskoj zemlji vlasti djelovale u istoj zabludi kao i britanske, 
ponajprije smatrajući da će se gostujući radnici pokazali privremenom pojavom, 
odnosno da će se vratiti u domovinu kad prestanu raditi. Diljem kontinenta 
vlasti kao da su bile iznenađene ćinjenicom da će ti radnici pustiti korijenje u 
zemlji u koju su došli - da će pokušati dovesti svoje obitelji, da će tim obiteljima 
trebati socijalna pomoć te da će njihova djeca morati pohađati školu. Kad se ko¬ 
rijenje ućvrstilo, bilo je sve manje izgledno da će ga se moći išćupati. A premda 
su nesumnjivo ćeznuli za domovinom, zbog standarda koji su si ti radnici mogli 
priuštiti živeći u zapadnoj Europi mnogo više ih je ostajalo nego što ih se vraćalo 
u domovinu. Premda je Europa svoje granice otvorila zbog potrebe, kontinent 

kao da nije bio svjestan svoje privlačnosti ostatku svijeta, čak i u svojemu sma¬ 
njenom izdanju. 

Čak i kad su sporazumi o gostujučim radnicima istekli - to se, primjerice, iz¬ 
među Njemačke i Turske dogodilo 1973. - ljudi su i dalje pristizali. A oni koji su 
počeli kao “gastarbajteri”, postali su dijelom zemlje u koju su se doselili. Neki su 
dobili državljanstvo, drugi su imali dvojno. Za samo pet desetlječa od početka 
tog procesa - 2010. - u Njemačkoj je živjelo najmanje četiri milijuna ljudi tur¬ 
skoga podrijetla. Neke su zemlje - istaknimo Francusku - problemu pristupile 
malo drukčije. Primjerice, kad se Francuska otvorila useljavanju iz Alžira, bilo je 
to u skladu s idejom koju je Charles de Gaulle izgovorio u gradu Alžiru 4. lipnja 
1958.: “U cijelom Alžiru postoji samo jedna kategorija stanovnika - tu živi samo 
francuski narod s istim pravima i istim dužnostima.” Ipak, kad se seoba iz sje¬ 
verne Afrike u Francusku doista zahuktala, čak je i De Gaulle privatno priznao 
da se Francuska drugim rasama može otvoriti samo dok ostanu “mala manjina”. 
Bliski De Gaulleovi suradnici tvrde da je ozbiljno sumnjao da Francuska može 
apsorbirati milijune doseljenika drugoga etničkog podrijetla.— 

Premda je u imigraciji poslije Drugoga svjetskog rata bilo razlika, svaka je 
europska zemlja razvila slične kratkoročne politike s najdužim mogučim poslje¬ 
dicama. Svaka se zemlja našla zarobljena u beskonačnoj igri lovice - a to je bila 
posljedica potrebe za donošenjem važnih političkih odluka bez razmišljanja ili 
priprema. I u svim se zemljama rasprava o tome odgađala desetlječima. Kao što 
su se prognoze za pedesete godine dvadesetoga stolječa pokazale pogrešnima, 
pokazale su se i one u idučim desetlječima. Očekivanja o budučim brojevima, u 
opreci s onima koji su se ostvarili, u svim su zemljama bila beznadno netočna. I 
dok su statistički podaci pokazivali jedno, oči europske javnosti vidjele su nešto 
posve drugo. 

Kao odgovor na zabrinutost javnosti, vlade i vodeče stranke svih političkih 
boja govorile su o nadzoru imigracije - katkad se čak upuštajuči u natjecanje tko 
če o toj temi govoriti oštrije. Ali s godinama se više činilo da je to bio tek izborni 
trik. Jaz između mišljenja javnosti i političke stvarnosti sve je više izgledao kao 
jaz uzrokovan drugim čimbenicima, a ne nedostatkom volje ili ogluhom na želje 
javnosti. Možda se ništa nije učinilo na obrtanju trenda jer jednostavno nitko na 
vlasti nije mislio da se išta može promijeniti. Ako je to bila politička istina, nitko 
je nije smio izgovoriti. Nitko tko bi to rekao ne bi bio izabran na izborima, pa se 
tako nastavila kontinentalna tradicija političara koji govore i obečavaju ono što 

znaju da ne mogu ispuniti. 

Možda se baš zato glavnina reakcije na sve lošiju stvarnost počela okretati 
protiv onih koji su prvi izrazili zabrinutost, čak i kad su izražavali mišljenje jav¬ 
nosti. Umjesto da se pozabave problemima, političari i mediji počeli su zasipati 
javnost optužbama. To nisu činili samo optuživanjem za “rasizam” i “netrpelji¬ 
vost” nego i nizom obrambenih taktika koje su postale zamjena za djelovanje. 
Sve se to moglo vidjeti iz rezultata britanskoga popisa stanovništva 2011., uklju- 
čujuči i zahtjev da se javnost jednostavno “pomiri s tim”. 

U članku naslovljenom “Ne razglabajmo o imigraciji nego posijmo sjeme in¬ 
tegracije”, tadašnji konzervativni londonski gradonačelnik Boris Johnson ovako 
je komentirao popis stanovništva: “Moramo prestati jadikovati o pucanju brane. 
To je gotova stvar. Sad ne možemo učiniti ništa nego proces apsorpcije učiniti 
što probavljivijim.”— Sunder Katwala iz Ijevičarskoga trusta mozgova Britanska 
budučnost na popis je odgovorio u sličnome tonu, rekavši: “Pitanje želite li da se 
to dogodi ili ne želite podrazumijeva da imate izbora te da biste mogli reči oka¬ 
nimo se raznolikosti’.” Ali on je bio uvjeren da to nije moguče: “Takvi smo i to je 
neizbježno.”— 

Možda su obojica imala pravo i jednostavno su rekli ono što bi rekao svaki 
političar upučen u stanje. Ali u tonu takvih primjedbi ipak ima nešto hladno. 
Primjerice, nedostatak osječaja za to da tamo vani ima ljudi koji se ne žele jed¬ 
nostavno “pomiriti s tim”, kojima se ne sviđa promjena njihova društva i nikad 
je i nisu željeli. Doista, kao da ni Johnson niti Kawala nisu zamijetili da ima i 
onih gnjevnih zbog činjenice da su vodeče stranke postupale toliko različito od 
javnoga mišljenja. U najmanju ruku nijednome od njih nije sinulo da u takvim 
izjavama ima nešto politički posve diskvalificirajuče. Ne samo da se tako name- 
če konačnost procesa koji nam se, zapravo, i dalje odvija pred očima, nego se 
pritom usvaja ton kojim se obično obrača nekoj revanšističkoj manjini, a ne 
glavnini glasačkoga tijela. 

U mjesecima kad su se pojavila inzistiranja da se narod “pomiri s tim”, anketa 
YouGova pokazala je da 67 posto britanske javnosti misli kako je imigracija u 
proteklome desetlječu za Veliku Britaniju bila “loša stvar”. Samo je 11 posto 
smatralo da je bila “dobra stvar”.— Anketa je uključivala glasačke večine svih triju 
vodečih stranki. Anketa za anketom i prije i poslije toga davala je iste rezultate. 
Osim što je rutinski imigraciju stavljala na prvo mjesto po zabrinutosti, večina 
glasača u Velikoj Britaniji redovito je smatrala da imigracija zbog prevelikog 
broja pridošlica loše utječe na javne službe i stanovanje, ali i da šteti nacional¬ 
nom identitetu. 

Naravno, politički poriv da se “povuče crta” i ne počne s “igrama optuživa¬ 
nja” pobuđuje mogučnost da su, zato što nizašto nisu odgovarali, političari mo¬ 
žda spremni - poslije odgovarajučih zaklinjanja - na ponavljanje istih pogrešaka 
u budučnosti. Do 2012. vođe svih velikih stranaka u Velikoj Britaniji priznali su 
da je imigracija prevelika, ali su istodobno također inzistirali da se javnost “po¬ 
miri s tim”. Nitko nije imao jasnu - ni, kako se pokazalo, djelotvornu - politiku 
promjene smjera. Ankete javnoga mnijenja nameču zaključak da je propuštanje 
bilo kakva djelovanja protiv problema imigracije jedan od glavnih razloga naru¬ 
šavanja povjerenja glasačkog tijela prema njegovim političkim predstavnicima. 

Ali nisu samo političari ti koji ne mogu govoriti o pitanjima koja muče veči- 
nu javnosti. U noči objave rezultata popisa stanovništva iz 2011., u BBC-jevoj 
vodečoj političkoj emisiji Newsnight vodio se razgovor o toj temi, a tri četvrtine 
sudionika bilo je iznimno zadovoljno rezultatima popisa i u njima nisu vidjeli 
nikakve razloge za zabrinutost. Tom je prilikom filozof A. C. Grayling, i sam iz¬ 
nimno uspješan doseljenik iz Zambije (u to doba Sjeverne Rodezije), o rezultati¬ 
ma popisa rekao sljedeče: “Mislim da je, sve u svemu, rezultat vrlo dobar, toliko 
da ga valja proslaviti.” Kritičarka i dramatičarka Bonnie Greer, također vrlo us¬ 
pješna doseljenica (iz Amerike), složila se da je riječ o vrlo pozitivnoj stvari te je, 
poput Borisa Johnsona, rekla: “Ne može se zaustaviti.”— Tijekom razgovora 
prevladavao je ton u skladu sa stavom “valja se priključiti toku”. Možda je isku¬ 
šenje da se u toj raspravi “priključi toku” toliko jako jer je cijena neprihvačanja 
konsenzusa jedinstveno visoka. Ako se u emisiji o državnom proračunu ne slo¬ 
žite s večinom, mogu vas optužiti za nepoznavanje financija ili za loše tumačenje 
raspoloženja javnosti. Ali kad je riječ o imigraciji, samo priznavanje prevladava- 
jučeg raspoloženja javnosti, da i ne spominjemo neku konkretnu izjavu o tome, 
znači izlaganje riziku od gubitka reputacije, karijere i izvora prihoda. 

Ipak, izgubljen u pomodnom konsenzusu londonskog studija, gotovo se uop- 
če nije čuo stav večine ljudi koji su gledali emisiju, stvarnoga svijeta o kojemu 
kao da je u javnosti rijetko tko želio razgovarati. Dobre su strane imigracije uvi¬ 
jek poželjna tema: samo njihovo priznavanje ukazuje na otvorenost, snošljivost i 
širokogrudnost. Ali makar naznaka priznavanja loših strana imigracije, da o 
konkretnom izražavanju i ne govorimo, znači prizivanje uskogrudnosti i nes¬ 
nošljivosti, ksenofobije i jedva prikrivenog rasizma. A sve to gotovo posve spre¬ 
čava otvoreno iznošenje stava večine javnosti. 

Jer čak i ako smatrate - poput večine - da je nešto imigracije dobra stvar i 
čini zemlju zanimljivijom, iz toga ne slijedi da je više imigracije bolje. Niti to 

znači - koliko god dobrih strana bilo - da ne postoje loše strane koje bi trebalo 
biti jednako lako iznositi bez optužbi za zlonamjeru. Naime, masovna imigracija 
ne donosi istu razinu dobrobiti društvu povećanjem broja useljenika. Ako je 
moguće hvaliti imigraciju kako nas u cjelini obogaćuje, trebalo bi također biti 
moguće objasniti proces zbog kojeg nas je na neki način osiromašila, ponajprije 
uvođenjem ili ponovnim uvođenjem kulturoloških problema s kojima se možda 
nikad nismo htjeli suočiti. 

U siječnju prije objave rezultata popisa stanovništva iz 2011. banda devetori¬ 
ce muslimana - sedmorice pakistanskoga podrijetla i dvojice iz sjeverne Afrike 
- proglašena je krivom i osuđena u londonskom Old Baileyjul zbog seksualne 
trgovine djecom u dobi između jedanaest i petnaest godina. Tom je prilikom 
jedna od žrtava prodana u moderno ropstvo bila djevojčica od jedanaest godina 
koju je “vlasnik” zlostavljač žigosao svojim inicijalom: “M” kao Muhamed. Na 
sudu je izjavio da ju je žigosao “kako bi je učinio svojim vlasništvom i zajamčio 
da svi znaju za to”. To se nije dogodilo negdje u saudijskoj ili pakistanskoj zabiti, 
čak ni u sjevernim gradovima koje kao da je većina zemlje gotovo zaboravila i u 
kojima se u istom razdoblju dogodilo mnogo sličnih slučajeva. To se između 
2004. i 2012. zbivalo usred Engleske, u okolici Oxforda. 

Nitko nije mogao tvrditi da se grupna silovanja ili zlostavljanja djece događa¬ 
ju samo među doseljenicima, ali razvojem određenih tipova grupnih silovanja 
djece ukazalo se - što je potvrdilo i istraživanje koje je poslije toga naručila vla¬ 
da— - na specifične kulturološke zasade i stavove nekih doseljenika. Među njima 
bili su i predsrednjovjekovni stavovi o ženama, posebice nemuslimanskim žena¬ 
ma, drugim religijama, rasama i spolnim manjinama. Strah od optužbi za “rasi¬ 
zam” zbog isticanja takvih činjenica te mali, ali otrežnjujuči broj karijera poput 
one Raya Honeyforda koje su javno uništene jer je rekao mnogo manje, značio 
je da su trebale proći godine da takve činjenice isplivaju na svjetlo dana. 

To ima užasavajuč utjecaj daleko izvan televizijskih studija, i to s mnogo oz¬ 
biljnijim posljedicama. Kad su slučajevi grupnog silovanja došli na sud, bilo je to 
protivno savjetima policije, savjetnika i socijalnih radnika, za koje se u velikom 
broju pokazalo da takva zlodjela useljeničkih bandi nisu prijavljivali zbog straha 
od “rasizma”. Njih su slijedili mediji, izvještavajući eufemizmima kao da pokuša¬ 
vaju spriječiti javnosti da izvuče ikakve zaključke. I tako su u slučajevima poput 
onoga oxfordskog, bande nazivane “azijskima”, premda su gotovo isključivo bile 
sastavljene od muslimana pakistanskoga podrijetla. Činjenica da su žrtve bile 
odabrane baš zato što nisu bile muslimani na sudovima se rijetko spominjala. 

baš kao što su o njoj rijetko govorili i mediji. Umjesto da svoj posao obave bez 
straha ili pogodovanja, policija, državno odvjetništvo i novinari ponašali su se 
kao da im je posao posredovanje između javnosti i činjenica. 

Naravno, ništa se od toga nikad ne spominje u nijednoj “prihvatljivoj” raspra¬ 
vi o imigraciji. Uvođenje grupnog silovanja kao teme u BBC-jev razgovor o imi¬ 
graciji bilo bi poput spominjanja bestijalnosti u dokumentarcu o bolesnim kuć¬ 
nim ljubimcima. Razgovarati se može samo o dobrim i lijepim stvarima, a loše 
se ignoriraju. Pritom se ne gube samo oštriji dijelovi rasprave nego i blaže, sva¬ 
kidašnje brige ljudi: ne samo prijave barbarskih slučajeva policiji nego i jednos¬ 
tavna žalost zbog činjenice da je društvo u kojemu su odrasli promijenjeno bez 
ikakva obzira prema mišljenju većine. 

Druga stvar izgubljena u ugodnom, konsenzualnom ozračju razgovora u stilu 
Newsnighta je bilo kakvo pozivanje na ono što smo običavali nazivati “našom 
kulturom”. Kao i uvijek, u beskrajnom slavljenju raznolikosti najveća je ironija 
da si takvo slavlje ne može priuštiti kultura koja je potaknula tu raznolikost. U 
svim političkim i medijskim reakcijama na popis stanovništva iz 2011. ponovno 
naziremo samo različite postaje na putu prema neizbježnom samouništenju. 

Nevjerojatno je i da u razdoblju tako izvanrednih promjena koje su se tije¬ 
kom nekoliko desetljeća zbivale u Britaniji netko može reći: “To nije ništa novo.” 
Taj se argument čuo i diljem Europe, ali u Velikoj Britaniji ga se danas obično 
čuje u sljedećem obliku: “Britanija je uvijek bila mješavina ljudi različitih rasa i 
etničkog nasljeđa. Još i više, mi smo nacija imigranata.” Tako je, primjerice, pisa¬ 
lo u dobro prihvaćenoj knjizi o imigraciji Roberta Windera objavljenoj tijekom 
Blairovih godina koju se često iskorištavalo za obranu vladine politike. Među os¬ 
talim, autor knjige napisao je da “smo svi doseljenici: to jednostavno ovisi o 
tome koliko daleko u prošlost pogledate”. Knjiga je također tvrdila da je Britanija 
oduvijek “nacija mješanaca”.— Barbara Roche je u razgovoru održanom 2011. u 
londonskom East Endu rekla nešto slično: “Kad razmišljamo o imigraciji ili mi¬ 
gracijama, lako dolazimo u iskušenje misliti da je riječ o nečemu što se dogodilo 
u devetnaestome stoljeću. S majčine sam strane Sefardica, što znači da su neki 
članovi moje obitelji ovamo stigli jako davno. Ali nekako volimo misliti da su 
migracije nešto mnogo novije - ako ne iz devetnaestoga stoljeća, onda svakako 
poslije Drugoga svjetskog rata. Ništa nije dalje od istine. Uvijek sam smatrala da 
je Velika Britanija zemlja doseljenika.”- Naravno, gospođa Roche slobodno 
može biti uvjerena u to. Ali to ne znači da ima pravo. 

Do druge polovice dvadesetoga stoljeća broj useljenika u Veliku Britaniju bio 
je gotovo zanemariv. Za razliku od, primjerice, Sjedinjenih Američkih Država, 
Britanija nikad nije bila “nacija imigranata”. I premda je uvijek bilo nešto ljudi 
koji su se doseljavali, masovna imigracija gotovo da i nije bila poznata. Zapravo, 
bila je tako nepoznata da bi se o njoj, kad bi se dogodila, govorilo još stoljećima. 
Kad se raspravlja o današnjoj migraciji u Veliku Britaniju, može se očekivati da 
će netko spomenuti hugenote - protestante koji su bili prisiljeni pobjeći od pro¬ 
gona u Francuskoj i kojima je engleski kralj Karlo II. 1681. ponudio utočište. 
Primjer hugenota mnogo je važniji nego što se na prvi pogled čini. Prvo, jer je 
usprkos bliskosti kultura i religije francuskih i britanskih protestanata toga doba 
trebalo proći nekoliko stoljeća da se hugenoti integriraju u Britaniju, a mnogi se 
i danas smatraju potomcima hugenota. Ali druga istaknuta činjenica o hugeno- 
tima - i razlog zbog kojeg ih se tako često spominje - stvar je brojeva. Naime, 
smatra se da je u Veliku Britaniju poslije 1681. stiglo oko 50 000 hugenota, što je 
za to doba posve sigurno bio golem broj. Ali i to je krajnje neusporedivo s ma¬ 
sovnom imigracijom koju je Britanija doživjela posljednjih nekoliko godina. Od 
razdoblja Blairove vlasti naovamo, u Veliku Britaniju je broj doseljenika uspore¬ 
div s brojem hugenota pristiglih u sedamnaestom stoljeću dolazio ne samo jed¬ 
nom u povijesti nacije, nego svaka dva mjeseca. A ljudi koji su stizali sigurno 
nisu bili francuski protestanti. Drugi često spominjani primjer u obranu “nacije 
imigranata” je 30 000 Azijaca koji su početkom sedamdesetih godina prošloga 
stoljeća stigli iz Ugande kad ih je Idi Amin istjerao iz te zemlje. U britanskome 
sjećanju na taj se jednokratni priljev obično gleda s ponosom i pozitivnim osje¬ 
ćajima, ne samo zato što je riječ o dokazivoj ograničenoj pomoći ljudima u veli¬ 
koj nevolji, nego zato što su ugandski Azijci koji su došli u Veliku Britaniju neri¬ 
jetko vrlo opipljivo i sa zahvalnošću pridonosili javnome životu. U godinama 
poslije 1997. u zemlju je isti taj broj ljudi, njih 30 000, dolazio svakih šest tjeda¬ 
na. 

Kretanja ljudi posljednjih godina - čak i prije europske imigracijske krize - 
posve su drukčije kvantitete, kvalitete i konzistencije od svega što se ikad prije 
događalo. Ali usprkos tome, jedan od najpopularnijih načina da se prikriju gole¬ 
me promjene u posljednjim godinama tvrdnja je da se u prošlosti već zbivalo ne¬ 
što slično. Jedna od prednosti takvog argumenta je da smo se s problemima koje 
je uzrokovala današnja migracija već susretali u prošlosti - i pobijedili ih. Taj ar¬ 
gument lažno govori da su tekući problemi zapravo normalni. Ali revizija proš¬ 
losti samo je još jedan pokušaj argumenta o postupnim neizbježnim promjena- 

ma. Poslije se pojavio niz implicitnih i eksplicitnih tvrdnji koje na masovnu imi¬ 
graciju reagiraju pretvaranjem da prijemna zemlja nema kulturu ili da su joj kul¬ 
tura i identitet tako slabi, istrošeni ili loši da čak i ako nestanu, za njima ni ne 
treba tugovati. 

Evo ponovno Bonnie Greer na Newsnightu: “Uvijek postoji taj osigurač, izgo¬ 
voren ili neizgovoren, da postoji nešto što nazivamo britanskim identitetom. To 
mi uvijek zvuči tako zanimljivo. Mislim da je jedna od genijalnosti Britanaca - 
biti Britancem - to što nemaju tako čvrstu definiciju identiteta kakvu imaju 
Amerikanci.” Teško je zamisliti neki drugi dio svijeta u kojem bi takva tvrdnja 
bila prihvatljiva, pogotovo iz usta imigranta: vaša je kultura uvijek bila takva - 
zapravo nikad nije ni postojala. Da netko tako što kaže u Chicagu, rodnome 
mjestu Bonnie Greer - pa još na glavnome televizijskom kanalu - vrlo vjerojat¬ 
no to ne bi tako pristojno primili kao što se zbilo na Newsnightu. 

U doba masovne imigracije česti su bili i mnogo okrutniji primjeri tog argu¬ 
menta. Godine 2006. Channel 4 snimio je dokumentarne “100 % englesko”. U 
tom su filmu skupini bijelih Britanaca koje su očito smatrali rasistima - medu 
njima i Normanu Tebbitu, odanome kolegi iz vlade Margaret Thatcher testirali 
DNK. Rezultati testa zatim su iskorišteni kako bi se dokazalo da su svi sudionici 
zapravo “stranci”. Rezultati su pobjedonosno predočeni svima podvrgnutima 
testu kako bi ukazali na sljedeči zaključak: “Vidite, svi smo mi, zapravo, stranci. 
Zato se ne treba zabrinjavati oko imigracije ili nacionalnog identiteta.” Ponav¬ 
ljam, nitko ne bi bio toliko nepristojan da tako što učini na bilo kojoj drugoj 
skupini ljudi. Ali za britanske i europske narode kao da su počela vrijediti druga 
pravila. Sva su, zapravo, bili načini hvatanja u koštac s promjenom koju se ne 
može zaustaviti, pa je valja riješiti promjenom razmišljanja u zemljama domači- 
nima. 


Slijedi još jedno, ozbiljnije pobijanje koje kaže da naše društvo zaslužuje ta¬ 
kav oblik uništenja. “Znate li što su učinili bijelci?” pitaju. “A osobito vi Europ¬ 
ljani? Putovali ste po cijelome svijetu, živjeli u brojnim zemljama, opljačkali ih te 
pokušali izbrisati njihove kulture. Sad to morate platiti. Stigla vas je karma.” Ro¬ 
manopisac Will Self (danas profesor Suvremene misli na Brunclovu sveučilištu) 
upotrijebio je upravo tu vrstu napada na BBC-ju, istoga tjedna kad je objavljen 
popis stanovništva 2011. U glavnoj političkoj emisiji prvoga programa BBC-ja 
Question Time izjavio je: “Do Sueske krize... večina je smatrala da biti Britanac 
znači odlaziti u prekomorske zemlje, pokoravati crne i smeđe ljude te im uzima¬ 
ti sve što imaju i plodove njihova rada. Britansko Carstvo bilo je bit britanskog 

identiteta. Sad su brojni političari pokušali uskrsnuti tu ideju, ali bez većeg us¬ 
pjeha.”— 

Ostavljajući po strani tvrdnju da su svi političari posljednjih godina pokušali 
obnoviti Britansko Carstvo, u tome razabiremo izvorni i neskriveni glas osvete. 
Pokazujući da takav instinkt nadilazi rasne ili vjerske granice, a može jednako 
lako biti samopotaknut ili usmjeren prema drugima, nameće zaključak da ovom 
prilikom Velika Britanija mora biti jedinstveno kažnjena za svoja djela u proš¬ 
losti. Posljedice tog argumenta iznimno je vrijedno razmotriti. Jer ako je to ma¬ 
kar i djelimice razlog za nedavnu transformaciju naše zemlje, onda ono kroz što 
prolazimo nije slučajno ili jednostavno nemar na granicama nego hladno i na¬ 
mjerno djelo nacionalne sabotaže. Na stranu motivi, time se također nameću 
najvažnija pitanja o kojima naši političari i dalje ne žele govoriti: Koliko će to još 
trajati? Približavamo li se kraju transformacije? Ili smo tek na početku? 

Popis stanovništva 2011. ponudio je odličnu priliku da se o tome počne go¬ 
voriti, ali ta je prilika, baš kao i sve ostale rasprave o imigraciji od Drugoga svjet¬ 
skog rata, nažalost propuštena. Ne samo da nije ponuđen nikakav odgovor, nego 
je i postavljeno premalo važnih pitanja. Primjerice, u atmosferi samozadovolj¬ 
stva koja je pratila takav razvoj događaja nitko nije postavio sljedeće pitanje: 
Ako je činjenica da su “bijeli Britanci” danas manjina u vlastitu glavnom gradu 
doista dokaz “raznolikosti” (kako je rekao glasnogovornik Državnoga statistič¬ 
kog ureda), kad će prestati biti tako? Popis stanovništva pokazao je da u nekim 
londonskim općinama “raznolikosti” više nema. Ne zato što u njima nije bilo 
ljudi useljeničkog podrijetla nego zato što u njima više nije bilo dovoljno bijelih 
Britanaca da bi te opčine učinile raznolikima. 

U godinama poslije popisa iz 2011. broj doseljenika u Veliku Britaniju stalno 
je rastao. A jaz između službenih podataka i stvarnoga stanja nikako da se zatvo¬ 
ri. Jedan od pokazatelja činjenica je da premda je svake godine poslije popisa iz 
2011. neto priljev doseljenika bio mnogo veći od 300 000, broj novih identifika- 
tora socijalnog osiguranja (potrebnih za zapošljavanje) i više je nego dvostruko 
veći. Sve više stanovnika u Velikoj Britaniji gotovo je posve posljedica doseljava¬ 
nja i većeg nataliteta među doseljenicima. Godine 2014. žene rođene u inozems¬ 
tvu bile su zaslužne za 27 posto novorođene djece u Engleskoj i VValesu, a 33 
posto novorođene djece imalo je barem jednoga doseljenog roditelja, pa je riječ 
o broju koji se od devedesetih godina dvadesetoga stoljeća udvostručio. 

Po tekućim populacijskim trendovima, ali bez ikakvih daljih povećanja broja 
doseljenika, najskromnija procjena Državnoga statističkog ureda o broju budu- 

ćih britanskih stanovnika kaže da će unutar jednog desetljeća porasti sa 65 na 70 
milijuna, do 2050. na 77 milijuna te na više od 80 milijuna 2060.— Međutim, ta 
procjena poćiva na imigraciji manjoj od sadašnje. Zbog toga će stanovništvo Ve¬ 
like Britanije, ako se broj imigranata nastavi povećavali kao poslije 2011., prijeći 
80 milijuna već 2040., a do 2060. moglo bi dosegnuti 90 milijuna (što je poveća¬ 
nje od 50 posto u odnosu na 2011.). 

Demografska predviđanja uvijek su vrlo složena, s dovoljno varijabli koje 
mogu zavarati mnoge. Ali među ozbiljnim znanstvenim demografima prevlada¬ 
va mišljenje da će se i bez porasta broja imigranata kakav bilježimo posljednjih 
godina demografska slika zemlje promijeniti još i više unutar životnog vijeka ve¬ 
ćine ljudi koji ćitaju ovu knjigu. Primjerice, David Coleman, profesor demogra¬ 
fije na Oxfordskom sveućilištu, pokazao je da će prema današnjim trendovima 
oni koji su se na popisu stanovništva 2011. izjasnili “bijelim Britancima” tijekom 
šezdesetih godina ovoga stoljeća u Velikoj Britaniji prestati biti većina. Među¬ 
tim, istiće Coleman, ako se broj doseljenika u Britaniji nastavi današnjim tem¬ 
pom, povećanje da i ne spominjemo, taj će se broj “sve više približavati sadaš¬ 
njosti”. Bit će to vrijeme kad će, kako profesor Coleman kaže, Britanija postati 
“neprepoznatljiva današnjim stanovnicima”.— 

Umjesto da jednostavno pozdravljaju takav broj doseljenika, bilo bi lakše kad 
bi zagovornici masovne imigracije otkrili kakvu bi razinu “raznolikosti” htjeli 
dostići i koji broj vide kao optimalan cilj? Je li cilj plafon od 25 posto bijelih Bri¬ 
tanaca u Londonu ili u cijeloj zemlji? Ili bi to trebalo biti 10 posto? Ili nula pos¬ 
to? Posljednje, a možda i mnogo teže pitanje koje bi im trebalo postaviti je kad 
bi, ako ikada, s obzirom na toliko argumenata protiv njih, ti “bijeli Britanci” mo¬ 
gli poćeti u javnosti raspravljati, pritužbe da i ne spominjemo, o svojoj sudbini? 

Izuzevši neki drastićan plan britanske vlade da promijeni postojeći trend, te¬ 
ško je vidjeti kako bi se takav proces mogao prekinuti. Ne samo što su se sve vla¬ 
de posljednjih 70 godina jedna za drugom pokazale nesposobnima predvidjeti 
išta po pitanju imigracije, nego se protivljenje takvom planu sigurno ne bi sma¬ 
njilo. Vratimo se ponovno Willu Sellu koji je uz gromoglasan pljesak publike u 
studiju govorio poslije objave rezultata popisa stanovništva 2011.: “Ljudi koji se 
okupljaju na opozicijskoj strani imigracijske linije obićno su rasisti [publika 
plješće]... [s] antipatijom prema ljudima, osobito onima crne i smeđe kože.” Bu¬ 
dući da smo davno prešli toćku u kojoj bijeli Britanci mogu samo šutjeti o pro¬ 
mjenama u svojoj zemlji, u nekom trenutku posljednjih godina od njih kao da se 
poćelo oćekivati da jednostavno šutke, ali zadovoljno nastave uništavati sami 

sebe, prihvaćajući udarce i mireći se s gubitkom svoje zemlje: “Pomirite se s tim. 
To nije ništa novo. Bili ste strašni. Sad ste ništa.” 

U svemu tome nemoguće je ne vidjeti nevjerojatnu kolićinu osvetoljubivosti 
prema naćinu kojime su zabrinutosti britanskoga naroda - a osobito bijele rad- 
nićke i srednje klase - pristupili i politićari i strućnjaci. Možda će razdoblje stava 
“šutite i trpite” jednom proći, s posljedicama jednako nepredvidljivim kao i uvi¬ 
jek dosada. Ali u međuvremenu, kad bi neki politićar pokušao sprijećiti takvu 
mogućnost pa bi se htio ponašati ponizno, mogao bi poći u toćku iz koje je sve 
krenulo. Usporedite izjave koje se posprdno nazivalo klišejima brojnih bijelih 
glasaća iz radnićke i srednje klase izgovorene posljednjih godina s izjavama voda 
svih vodećih politićkih stranaka. Sve te godine, usprkos sprdanju i vrijeđanju 
njihove zabrinutosti, nisu li omalovažavani prosjećni bijeli glasaći imali pravo 
kad su govorili da gube svoju zemlju? Bez obzira na to mislite li da su trebali 
tako razmišljati, a možda i javno govoriti o tome, izreći to na drugi naćin ili 
spremnije prihvatiti promjenu, to je u nekom trenutku trebalo natjerati ljude da 
zastanu i shvate da su se glasovi koje su svi osuđivali i odbacivali naposljetku po- 
kazah glasovima cija su predviđanja bila najbliža istim. 

Treće poglavlje 

Isprike koje smo smišljali 


Tijekom cijeloga kraja dvadesetoga i početka dvadeset prvoga stoljeća europske 
su vlade slijedile politiku masovne imigracije, a da za to nisu imale podršku svo¬ 
jih javnosti. Međutim, takva golema promjena ne može se silom nametnuti 
društvu bez niza argumenata koji bi olakšali tranziciju. Argumenti prezentirani 
Europljanima u tom razdoblju kretali su se u rasponu od moralizirajućih do teh- 
nokratskih. Također su se mijenjali u skladu s potrebama i promjenom smjera 
političkih vjetrova. Tako se, primjerice, često tvrdilo daje imigracija velikih raz¬ 
mjera od gospodarske koristi našim zemljama, da je u “društvu koje stari” takva 
imigracija nužna, da imigracija naša društva čini kulturnijima i zanimljivijima te 
da čak i kad ništa od spomenutoga ne bi vrijedilo, globalizacija čini masovnu 
imigraciju nezaustavljivom. 

Takva opravdanja postupno postaju neraskidivo povezana i međusobno za- 
mjenjiva, pa ako neko od njih propadne, druga su uvijek spremna zauzeti njego¬ 
vo mjesto. Obično se počinje gospodarskim argumentima, ali se po potrebi 
može početi i moralnim. Ako vas masovna imigracija ne učini bogatijima, onda 
će vas učiniti boljim osobama. A ako vašu zemlju ne učini boljom, u najmanju 
će je ruku učiniti bogatijom. S vremenom je svaki od tih argumenata stvorio 
granu industrije ljudi posvećenih dokazivanju njihove istine. U svakom od tih 
slučajeva obrazloženje dolazi poslije događaja, kao da daje posljednji dojam tra¬ 
ženog opravdanja za zbivanja koja bi se i tako dogodila. 

GOSPODARSTVO 

Tijekom posljednjih godina postojala je, primjerice, potraga koja je trebala do¬ 
kazati da tekuće društvene promjene u Europi uvelike obogaćuju kontinent. No 
istina je posve suprotna, što svatko tko živi u socijalnoj državi dvadeset prvoga 
stoljeća može lako sam utvrdili. Cijeli radni život uplaćujući u sustav, europski 
radnici znaju da se moderna socijalna država temelji na mogućnosti iskorištava¬ 
nja usluga koje nudi država (kad oholite, izgubite posao ili dosegnete umirovlje- 

ničku dob) jer su cijeli svoj radni vijek uplaćivali u sustav. Ima i onih koji rijetko 
uplaćuju, ali njih pokrivaju oni koji rijetko uzimaju od sustava. 

Svatko može vidjeti da za obitelj koja prvi put dode u zemlju udomiteljicu i 
koja nikad nije uplaćivala u sustav mora proteći neko vrijeme prije nego što plati 
dovoljno poreza da nadoknadi ono što je iz sustava dobila za stanovanje, školo¬ 
vanje, zdravlje, beneficije i sve druge prednosti europske socijalne države. Na isti 
je naćin svakome ukljućenom u tržište rada - osobito njegove niže dijelove - 
jasno da razmjerno zatvoreno tržište djeluje bitno drukćije od onoga u koji rad¬ 
na snaga može dolaziti s gotovo svih strana svijeta. Premda s motrišta poslodav¬ 
ca postoji oćita prednost masovnog uvoza jeftine radne snage, jednako je oćito 
da će se vrlo otvoreno tržište rada susresti s ljudima iz nižih slojeva tržišta koje 
istiskuju ljudi iz zemalja u kojima su nadnice i standard života mnogo niži, pa 
zbog toga žele raditi za manju plaću. 

Druge strane tog slućaja jednako su oćite. Primjerice, u Velikoj Britaniji godi¬ 
nama je postojao nedostatak stambenoga prostora. Veliki dijelovi zelenoga zem¬ 
ljišta morali su se prenamijeniti u građevinsko kako bi smanjili tu nestašicu, a to 
je do 2016. znaćilo da se svake godine mora podignuti 240 000 novih domova, 
odnosno otprilike jedan svake minute. Čak i ako se uzmu u obzir samci, tih se 
240 000 predstavlja kao neizbježna životna ćinjenica. Ali to nije samo neizbježna 
životna ćinjenica. Taj je broj novih kuća potreban da se u njih usele novi doselje¬ 
nici u Britaniju. Doista, zbog brzine imigracije zabilježene posljednjih godina, u 
Ujedinjenom Kraljevstvu svake se godine mora podignuti grad velićine Liverpo- 
ola. Naravno, izgradnja nije zadržala korak s potrebama. Isto vrijedi i za mjesta 
u školama. Nedostatak školskih mjesta u Britaniji nije urbana legenda, niti je re¬ 
zultat broja rođenih među onima koji već žive u Ujedinjenom Kraljevstvu. Pos¬ 
ljedica je priljeva doseljenika u zemlju koji svoju djecu moraju poslati u školu. 
Procjenjuje se da će do 2018. godine 60 posto lokalnih vlasti bilježiti nestašicu 
mjesta u nižim razredima osnovnih škola. Slićno prenaprezanje zahvatilo je i 
Državnu zdravstvenu službu (koja svake godine troši više od 20 milijuna funti 
samo na usluge prevođenja) te sva druga podrućja državne opskrbe. 

Kako su takve stvari vrlo oćite, potreban je usklađeni napor u pretvaranju da 
nisu istinite. Jedan je primjer takvoga napora izvješće koje je poslužilo kao te¬ 
meljni dokument za plimu masovne imigracije tijekom Blairove vlade. Izvješće 
“Migracije: gospodarska i društvena analiza” završeno je 2000. kao zajednićki 
projekt Odjela za analizu gospodarstva i resursa Ministarstva unutarnjih poslova 
i Odjela za ućinkovitost i inovacije Kabineta vlade (ćak su im i nazivi odabrani 

tako da protivnike dosadom natjeraju na nepažnju). U obje su institucije radili 
ljudi za koje se znalo da su zagovornici masovne imigracije, pa su očito trebali 
poslužiti kao “intelektualni balast” podrške postojećim ministarskim stavovi- 
ma.— 

Medu zaključcima toga poticajnog izvješća stajalo je i da “u prosjeku migran¬ 
ti imaju malen ukupan utjecaj na nacionalne nadnice ili zapošljavanje”. Jedan od 
načina kojima su to nastojali dokazati bilo je prezentiranje rijetkih iznimnih mi- 
granata kao norme i jednostavna tvrdnja da je “Malo dokaza da radnicima u 
zemlji škode migranti”. Nastavak je bio ovakav: “Razina poduzetništva i samoza- 
pošljavanja medu imigrantima također je visoka (i viša medu migrantima u Ve¬ 
likoj Britaniji nego u drugim europskim zemljama). Primjerice, Le Figaro je pro¬ 
cijenio da se od 1995. u Veliku Britaniju preselilo 150 000 francuskih poduzetni¬ 
ka (djelomice privučenih boljim prometnim vezama kroz Eurotunnel). Medu 
njima bili su oni koji se bave internetom i drugim visokotehnološkim poslovi¬ 
ma, a jedan je navedeni primjer bila računalna dizajnerska tvrtka koja se preseli¬ 
la u Ashford u Kentu.” 

Poslije nekoliko desetljeća imigracije iz trećega svijeta, prikazali francuskoga 
visokotehnološkog poduzetnika kao tipičnoga doseljenika nesumnjivo zahtijeva 
priličnu količinu neiskrenosti. Većina ljudi koji su u Veliku Britaniju stigli posli¬ 
je Drugoga svjetskog rata nisu bili visokoobrazovani nego loše obrazovani i iz si¬ 
romašnih sredina: došli su ovamo kako bi si poboljšali imovinsko stanje. A 
medu onima s kvalifikacijama, mnogi su i tako dolazili u društvo koje njihovo 
obrazovanje nije smatralo jednako dobrim pa su morali početi nisko na razini 
profesionalne hijerarhije. No jedini način da doseljenike prikažemo kao one koji 
ne samo da pridonose nego pridonose i više od onih koji već rade i plaćaju pore¬ 
ze u Britaniji je da gotovo isključivo govorimo o visokoobrazovanim, vrlo vri¬ 
jednim pojedincima iz zemalja prvoga svijeta. Klišej “prosječnoga doseljenika” 
kao velike blagodati za zemlju funkcionira samo ako takve iznimke učinimo da 
izgledaju kao pravilo. 

Svi napori da se gospodarski opravda masovna migracija počivaju na tom tri¬ 
ku. Medu onima koji su ga upotrijebili bila je i povjerenica Europske unije Ceci- 
lia Malmstrom i predstavnik Ujedinjenih naroda Peter Sutherland koji su u član¬ 
ku iz 2012. napisali da ako Europa ne otvori granice masovnoj imigraciji, “Podu¬ 
zetnici, doseljenici s doktoratima i drugi ‘hrlit če u zemlje poput Brazila, Južno¬ 
afričke Republike, Indonezije, Meksika, Kine i Indije’, ostavljajući Europu siro¬ 
mašnijom.”— 

Jednu od rijetkih studija s tog područja, i često citiranu, načinio je Centar za 
istraživanje i analizu migracija Londonskoga sveučilišnog kolegija. Godine 2013. 
Centar je objavio radni članak (a ne završno izvješče) naslovljen “Fiskalni utjecaj 
imigracije na Ujedinjeno Kraljevstvo” o kojem su mediji iznimno opširno izvje¬ 
štavali. BBC ga je objavio kao glavnu vijest sa sljedečim naslovom: “Nedavni do¬ 
seljenici u Veliku Britaniju ‘donose čistu dobit’.” U njoj se govorilo da ne samo 
što ne “iscrpljuju” sustav nego je financijski doprinos “nedavnih doseljenika” u 
zemlju “iznimno velik”.— Slijedeči pozitivno intoniranu vijest iz Londonskoga 


sveučilišnog kolegija, nacionalni su se mediji usredotočili na tvrdnju da su “pos¬ 
ljednji valovi doseljenika - tj. onih koji su u Veliku Britaniju stigli poslije 2000. i 
koji su zato bili razlogom velikog povečanja broja britanskoga stanovništva ro¬ 
đenog u inozemstvu - “porezima pridonijeli mnogo više nego što su primili be¬ 
neficij ama”.— 

Studija je također tvrdila da ne samo što doseljenici nisu ništa koštali porezne 
obveznike, nego su u “manjoj mjeri” predstavljali financijski teret za državu od 
ljudi u zemlji u koju su se doseljavali. U njoj se moglo pročitati i da je za nedav¬ 
no pristigle doseljenike manje vjerojatno da če im trebati socijalni stanovi te da 
je 45 posto manja vjerojatnost da če primati socijalnu pomoč ili porezne kredite 
od onih “rođenih u Velikoj Britaniji”. Posve je sigurno da se dio javnosti koji je 
čuo tu tvrdnju zapitao kad su to svi ti Somalijci, Pakistanci i Bangladešanci upla¬ 
tili toliko novca u državnu riznicu. Ali studija je izvela standardni trik predsta¬ 
vivši najimučnije i kulturološki najsličnije doseljenike kao tipične. Tako se studi¬ 
ja Londonskoga sveučilišnog kolegija usredotočila na “visokoobrazovane dose¬ 
ljenike”, a posebice na doseljenike iz Europskoga gospodarskog prostora (EU 
plus Norveška, Island i Lihtenštajn). Radni je članak istaknuo činjenicu da su ti 
ljudi plačali 34 posto više poreza od primljenih beneficija, dok su rođeni Britan¬ 
ci plačali 11 posto manje poreza nego što su dobivali različitim državnim potpo¬ 
rama. Svi koji su sumnjali u financijsku korist masovne imigracije iznenada su 
se našli suprotstavljeni bogatim stanovnicima Lihtenštajna koji su u Veliku Bri¬ 
taniju dolazili zbog posla. 

Međutim, svatko voljan zadubiti se u taj radni članak otkrio bi da je stvarnost 
posve drukčija od rezultata koje su mediji, pa čak i sveučilište s kojega je pote¬ 
kao, pokušali prikazati javnosti. I premda su vlastite procjene Londonskoga sve¬ 
učilišnog kolegija govorile da su “nedavni doseljenici iz Europskoga gospodar¬ 
skog prostora između 2001. i 2011. britanskome gospodarstvu pridonijeli sa 22 
milijarde funti”, fiskalni doprinos svih doseljenika bez obzira na podrijetlo bio je 

nešto posve drugo. Zapravo su “nedavni” doseljenici iz Europskoga gospodar¬ 
skog prostora bili jedini za koje se tako što moglo tvrditi. Ne obazirući se na me¬ 
dijsku priču, istraživanje Londonskoga sveučilišnog kolegija u stvari je pokazalo 
da su ostali doseljenici iz uslužnog sektora zemlje izvukli oko 95 milijardi više 
nego što su platili poreza, što znači da uzmemo li razdoblje od 1995. do 2011. i 
sve doseljenike (ne samo prikladan bogati uzorak), prema vlastitim rezultatima 
Londonskoga sveučilišnog kolegija doseljenici u Veliku Britaniju uzeli su od dr¬ 
žave mnogo više nego što su u nju uložili. Drugim riječima, masovna migracija 
je u promatranome razdoblju jako osiromašila zemlju. 

Suočen s nešto kritika na račun metodologije, načina iznošenja i skrivanja 
ključnih podataka. Londonski sveučilišni kolegij iduće je godine objavio završno 
izvješće. Do tada su, uzimajući u obzir samo podatke istraživanja, rezultati bili 
još ozbiljniji. Potpuno je izvješće pokazalo da je prije spomenuta svota od 95 mi¬ 
lijardi uvelike podcijenila trošak imigracije u Veliku Britaniju. Zapravo su dose¬ 
ljenici u Veliku Britaniju u razdoblju između 1995. i 2011. državu stajali oko 114 
milijardi funta, a konačna se svota mogla podignuti na čak 159 milijarda funti. 
Ne treba ni spominjati da otkriće da su doseljenici Veliku Britaniju stajali više 
od 100 milijarda funta uopće nije objavljeno u medijima i nitko nije u svojim iz¬ 
danjima objavio naslov “Nedavni imigranti u Veliku Britaniju koštali su porezne 
obveznike više od 100 milijarda funti”. A kako su to i mogli kad ključna otkrića 
nisu dospjela čak ni u zaključak studije koja ih je ustanovila?— 

Kad je riječ o imigraciji, za nju vrijede isti standardi dokazivanja kao i za sve 
drugo, baš kao i procesi obrnutog inženjerstva. Za svoje izvješće o imigraciji iz 
2000. britanska se vlada obratila dvojici akademika poznatih po njihovim stavo¬ 
vima u korist masovne imigracije - bili su to Šarah Spencer i Jonathan Portes - 
kako bi pronašli opravdanja za politiku kakvu su provodili političari poput Bar¬ 
bare Roche. Za takve radove nisu vrijedila uobičajena pravila znanstvene stro¬ 
gosti. Za svaku bi se poželjnu tvrdnju pronašao “dokaz” koji je potvrđuje. Kad se 
neka situacija smatrala nepoželjnom, reklo bi se da za nju “nema dokaza” ili da 
je riječ o “nepouzdanim” dokazima. Tako je, primjerice, bilo samo “nepouzda¬ 
nih” dokaza da “velik broj doseljeničke djece kojoj engleski nije materinski jezik 
mogu uzrokovati pritisak na škole” i “zabrinutost među drugim roditeljima”. Ne 
samo da su dokazi bili “nepouzdani” nego su za njih znali samo “neki”. Također 
je objašnjeno da masovna imigracija samo “teoretski” “može povećati pritisak na 
tržište stambenog prostora i druge infrastrukture te pogoršati prenaseljenost i 
prenatrpanost”. Stvarnost je, nastojala je uvjeriti, bila posve drukčija. Kako je 

itko mogao zamisliti da bi dolazak više ljudi mogao zahtijevati više stambenoga 
prostora? 

To i nisu bila naročito iznenađujuća otkrića autora poznatih po sklonosti ma¬ 
sovnim migracijama kao dobrima samima po sebi. Ali premda je njihov rad pri¬ 
kazan kao ekonomska analiza u korist imigracije, zapravo nije bio samo nacrt za 
društvene promjene nego je i navijao za njih. Argumentirajući u prilog masov¬ 
noj imigraciji autori su, primjerice, ustrajali u tome da će djeca doseljenika pri¬ 
donijeti “većoj raznolikosti u britanskim školama”. Mogućim posljedicama po 
britanske radnike nije bilo ni spomena. Bilo je, primjerice, “malo dokaza da se 
masovnom imigracijom šteti radnicima rođenima u Velikoj Britaniji”. Štoviše, 
“Doseljenici neće utjecati na mogućnost zapošljavanja osoba rođenih u Britani- 

• • 55 

JI- 

Premještanje takvih osoba poput Spencerove i Portesa s akademskih margina 
u okvire vlasti ne samo da je njihovim mišljenjima dalo određenu respektabil- 
nost, nego i vladin pečat. Poslije objavljivanja izvješća ministri poput Barbare 
Roche mogli su se na nešto pozvati kad su tvrdili da je masovna imigracija doni¬ 
jela samo nepatvorene ekonomske koristi. A ako se netko pita kako je laburistič¬ 
ka vlada dopustila da se imigracija u doba njezine vlasti tako otme nadzoru, od¬ 
govor je djelomice u podmazivaćkom efektu radova poput ovoga. 

U stvarnosti, bez obzira na sve druge koristi, ekonomske koristi imigracije 
gotovo su posve od koristi samo doseljeniku. Upravo se doseljenici mogu oko¬ 
ristiti javnim ustanovama i službama koje prethodno nisu platili. Upravo se do¬ 
seljenici okorištavaju većim plaćama nego što bi ih ikad mogli imati u svojoj do¬ 
movini. A vrlo često novac koji zarade - ili njegov dobar dio - završi kod njiho¬ 
ve obitelji u inozemstvu i nikad se ne vrati u lokalnu ekonomiju. Dio medija koji 
zagovara tvrdnju da masovna imigracija obogaćuje sve te da svi imamo koristi 
od bogatstva koje stvaraju doseljenici uvijek zaboravlja jednu ključnu stvar. Čak 
i BDP zemlje raste - jer zbog sve većeg broja radnika i ne može biti drukčije - ali 
to ne znači da od toga koristi ima pojedinac. Posve suprotno, to može biti zaslu¬ 
ga samo BDP-a po glavi stanovnika. A nema nikakvih dokaza da masovna imi¬ 
gracija povećava BDP po glavi stanovnika. I baš se zato, kad izgube i ovaj argu¬ 
ment, zagovornici masovne imigracije okreću drugim argumentima. 


STARENJE POPULACIJE 

Ako ekonomski argument za masovnu imigraciju počiva na privlačnosti mita, 
naznake opasnosti nadvijaju se nad još jednim važnim opravdanjem za imigra¬ 
ciju u takvu broju. Taj argument kaže da Europljani stare, odnosno da europsko 
društvo “sijedi”, zbog čega u takvoj situaciji moramo dovesti više ljudi jer u su¬ 
protnome neče biti dovoljno mladih da životni stil starijih Europljana održe na 
razini na koju su naviknuli. 

To je, ponovno, jedan od argumenata povjerenice EU-a Cecilije Malmstrom i 
predstavnika UN-a Petera Sutherlanda - istaknutih međunarodno priznatih 
stručnjaka i zagovornika masovne imigracije. Godine 2012. tvrdili su da “Sve 
starija europska populacija povijesno nema presedana. Broj radnika strmoglavo 
če padati i do polovice ovoga stolječa mogao bi pasti za trečinu, što če imati go¬ 
leme posljedice za europski socijalni model, vitalnost njegovih gradova, sposob¬ 
nost inoviranja i konkurentnosti te za odnos medu naraštajima kad stariji posta¬ 
nu posve ovisni o mladima. I premda nam povijest govori da se zemlje koje pri- 
hvačaju energiju i živost došljaka najbolje natječu na međunarodnom planu, ste¬ 
zanjem svojih granica Europa kreče u suprotnom smjeru.”6 Najbolji odgovor na 
taj izazov, zaključuju oboje, dovođenje je novog naraštaja iz inozemstva. Prije 
nego što kažemo zašto je to iznimno loš argument, vrijedi priznati da u njemu 
postoji zrnce istine. 

Kako bi populacija ostala stabilna, društvo mora imati natalitet od otprilike 
2,1. Drugim riječima, kako bi se na dug rok zajamčilo održavanje populacije, 
svake dvije osobe moraju imati 2,1 dijete. Diljem Europe posljednjih je godina 
natalitet pao ispod tog broja. Natalitet Portugala je, primjerice, 2014. iznosio 
samo 1,23, što znači da bi mu se, ako se nešto ne poduzme, populacija u sljede- 
čem naraštaju mogla prepoloviti. Na početku novoga tisučlječa ni u jednoj 
europskoj zemlji natalitet nije iznosio važnih 2,1. A neke su, među njima i Nje¬ 
mačka (1,38), bile daleko ispod.— 

Zanimljivo je da su u jednom razdoblju stranke na krajnjoj ljevici, osobito 
“zelene” stranke na Zapadu, zagovarale baš takav ishod kako bi se zaustavila eks¬ 
plozija populacije. Govorile su, na primjer - i unatoč neugodnim konotacijama 
kad je Kina nametnula sličnu politiku - da bi se svaki par trebao ograničiti na 
samo jedno dijete kako bi se na svijetu postigla “optimalna populacija”. Očekiva¬ 
lo se da če razvijene zemlje predvoditi taj trend. Zanimljivo je da su povečanjem 
pridošlica iz trečega svijeta zeleni pokreti prestali govoriti o smanjivanju popu¬ 
lacije ili voditi kampanje za ograničavanje nataliteta. Premda su i dalje bijele 
Europljane nagovarali na zaustavljanje razmnožavanja, bili su ponešto suzdržani 

da tako što predlože doseljenicima tamnije kože. Ipak, ideja da su Europljani 
jednostavno prestali imati dovoljno djece pa se zato moraju pobrinuti da je idući 
naraštaj sastavljen od doseljenika iz nekoliko je razloga opasna zabluda. 

Prvi razlog je pogrešna pretpostavka da populacija zemlje mora biti stabilna 
ili se čak mora povećavati. Europske nacionalne države obuhvaćaju i neke od 
najmnogoljudnijih na planetu i uopće nije očito da će se kakvoća života u tim 
zemljama povećavati nastavi li se rast stanovništva. Štoviše, kad dodu u te zem¬ 
lje, doseljenici se sele u velike gradove, a ne u slabo naseljeni ostatak zemlje. 
Dakle, premda je Velika Britanija medu europskim zemljama, uz Belgiju i Nizo¬ 
zemsku, jedna od najnapučenijih, sama bi Engleska bila druga najnapučenija 
zemlja u Europi.— Doseljenici baš i ne hrle u Škotsko visoćje ili močvare Dart- 
moora. I zato sve veća populacija uzrokuje probleme u područjima koja pate od 
pomanjkanja stambenog prostora i gdje se infrastruktura poput javnoga prijevo¬ 
za jedva nosi sa sve većim brojem stanovnika. Svatko zabrinut za kakvoću života 
Europljana trebao bi razmišljati o tome kako smanjiti populaciju, a ne je uvelike 
povećati. 

Ali recimo da nam je imigracija potrebna jednostavno zato da populaciju 
učinimo statičnom, kad bi to bilo potrebno. Složimo li se da neka zemlja želi za¬ 
držati stabilnu ili spororastuću populaciju, tada bi prije uvoza ljudi iz drugih ze¬ 
malja svakako bilo mnogo pametnije odrediti razloge zbog kojih ljudi u vlastitoj 
zemlji nemaju dovoljno djece. Je li to zato što ih ne žele ili ih žele, ali ih ne mogu 
imati? Ako je riječ o ovome posljednjem, pitanje postaje može li vlada učiniti 
nešto da stvori situaciju u kojoj će ljudi imati djecu koju žele. 

Premda je razina autohtone populacije pala ispod razine potrebne za jednos¬ 
tavno obnavljanje, dokazi iz većine zemalja, pa i Velike Britanije, pokazuju da 
razlog nije taj što ljudi ne žele imati djecu. Brojevi pokazuju posve suprotno. Pri¬ 
mjerice 2002., u vrijeme najveće imigracijske eksplozije koja se odvijala pod la¬ 
burističkom vladom, populacijska studija Državnoga statističkog ureda pokazala 
je da samo 8 posto britanskih žena ne želi imati djecu. A samo je 4 posto htjelo 
imati samo jedno dijete. Najpopularniji izbor britanskih žena - jasan cilj njih 55 
posto - bilo je dvoje djece. Daljnjih 14 posto htjelo je troje djece, još 14 posto če¬ 
tvero, a 5 posto htjelo je petero ili više djece, što bi, kad biste htjeli imati stabilnu 
ili spororastuću populaciju, bilo i više nego dovoljno da nadoknadi 8 posto žena 
koje ne žele imati djecu.— 

Zašto onda Europljani imaju premalo djece? Tom se pitanju proteklih godina 
pristupalo s biološkog, ali i sociološkog motrišta, no mnogi će Europljani odmah 

prepoznati jedno opažanje koje nedostaje. Bračni par sa srednjim ili prosječnim 
primanjima u večini je europskih zemalja zabrinut može li si priuštiti i samo 
jedno dijete, uključujuči i gubitak jedne plače u kučanstvu barem na neko vrije¬ 
me. Dvoje djece znači još veču zabrinutost. Gotovo svaki Europljanin poznaje 
barem nekoliko parova s dobrim namještenjima koji si ipak ne mogu priuštiti 
treče dijete. Zapravo, samo su tri tipa ljudi koji danas imaju troje ili više djece - 
vrlo bogati, vrlo siromašni i nedavno pristigli doseljenici. Medu doseljenicima - 
osobito onima iz zemalja trečega svijeta - naknade koje za njihovu djecu plača 
europska socijalna država mnogo su veče od svega što bi mogli očekivati u svo¬ 
jim domovinama. A oni rođeni u Europi brinu o natjecanju za mjesta u školama, 
nedostatku stambenog prostora u njihovu području koji prosječnu cijenu kuča 
povečava pet ili deset puta iznad prosječne plače i kako si uopče priuštiti jedno 
dijete, a kamoli troje ili četvero. Suprotno zaključcima Spencerove i Portesa, ta¬ 
kođer je moguče da se nekim roditeljima ne sviđa količina “raznolikosti” u lo¬ 
kalnim školama pa žele da im se djeca obrazuju u okružju ljudi sličnoga kulturo¬ 
loškoga podrijetla. To znači, osobito za roditelje koji žive u središtima gradova 
ili predgrađima, da če vjerojatno biti zabrinuti kako če si priuštiti kuču u susjed¬ 
stvu srednje klase iz kojega bi njihovo dijete moglo pohađati manje “raznoliku” 
školu. Ako si ne mogu priuštiti podizanje djece na način na koji žele, mnogi ne¬ 
maju toliko potomaka koliko bi htjeli. 

Pitanje kako če vaša zemlja izgledati u budučnosti također podrazumijeva 
golemo pitanje o stvaranju, ali i podizanju sljedečega naraštaja. Kad ljudi opti¬ 
mistično gledaju na budučnost, uglavnom su optimistični glede dovođenja djece 
na svijet. Međutim, razmišljaju li o budučnosti ispunjenoj etničkim ili vjerskim 
podjelama, nerijetko če se početi premišljati je li to svijet u kojem bi htjeli da im 
odrastaju djeca. Ako su europske vlade uistinu zabrinute za pad broja stanovniš¬ 
tva toliko da razmišljaju o dovođenju populacija večeg nataliteta iz drugih dije¬ 
lova svijeta, bilo bi vrlo razumno da najprije prouče postoje li načini koji če po¬ 
taknuti rađanje djece u postoječoj populaciji. U Poljskoj je, primjerice. Stranka 
pravde i zakona posljednjih godina povisila naknade za djecu kako bi podignula 
natalitet domačega stanovništva i smanjila ovisnost o doseljenicima. U najmanju 
bi ruku vlade trebale razmotriti ne rade li nešto što možda dodatno pogoršava 
problem. 

Iduče pitanje do kojeg dolazimo je pitanje osijedjele populacije. Istina je da 
Europljani danas žive duže nego u bilo kojem drugom razdoblju prošlosti. Pod 
uvjetom da ne dođe do velikog rata ili pošasti, napredak medicine idučem če na- 

rastaju omogućiti još duži život. A naravno, iako se duži život nerijetko opisuje 
kao težak teret, katkad čak i kao kazna za društvo, trebalo bi se podsjetiti da je za 
većinu pojedinaca riječ o dobroj stvari. On ostatku društva čak može ponuditi 
koristi, medu njima uravnotežujući kulturološku opsjednutost prema mladima u 
kontrastu s iskustvom stećenime dugim životom. “Kazna posijedjele populacije” 
kazna je samo ako je tako opišemo. U svakom slučaju, čak i ako smatrate da je 
dugovječnost kazna za društvo, mnogo se toga može učiniti prije nego što odlu¬ 
čite sljedeći naraštaj uvesti s drugoga kontinenta. 

U razdoblju poslije Drugoga svjetskog rata očekivalo se da če ljudi živjeti ne¬ 
koliko godina poslije umirovljenja. Danas se očekuje da žive još dva desetljeća. 
Očito rješenje toga ekonomskog izazova je podizanje granice za odlazak u miro¬ 
vinu kako bi se zajamčilo da umirovljene osobe za mirovinu i zdravstvene potre¬ 
be ne troše više nego što su za njih uplatili tijekom radnoga vijeka. U nekim se 
zemljama to odvija prirodno. Primjerice, u Velikoj Britaniji je između 2004. i 
2010. prosječna dob za odlazak u mirovinu porasla za godinu dana (sa 63 na 64 
za muškarce i sa 61 na 62 za žene).— No mora se priznati da to nije uvijek lak ni 
dobrovoljan proces. Poslije financijskog sloma 2008. i uzastopnih kriza u euro- 
zoni, grčkim je građanima povišena dob za odlazak u mirovinu. Dotada se za¬ 
poslenima u prilično velikoj, a katkad i ekscentričnoj skupini zanimanja (frizeri, 
radijski spikeri, trombonisli itd.) dopuštalo da u mirovinu odu u pedesetim go¬ 
dinama života. Kad se država suočila s ekonomskim teškoćama, dob odlaska u 
mirovinu im je povećana. Ali uvijek je moguće da se vlade u potrazi za jeftinim 
populističkim mjerama ne pokore ekonomskoj stvarnosti. Godine 2010. francu¬ 
ski predsjednik Nicolas Sarkozy uspio je usprkos tvrdoj oporbi dob odlaska u 
mirovinu povećati sa 60 na 62 godine. Dvije godine poslije njegov ju je nasljed¬ 
nik Fran^ois Hollande vratio na 60 godina. 

Bit če uvijek onih koji če se buniti na ideju da moraju raditi u svojim šezdese¬ 
tima. Ali možda če nekima duži rad u društvu koje poznaju biti prihvatijiviji od 
umiranja u društvu u kojem se osjećaju kao stranci. A kako ima onih koji tvrde 
da za ljude te dobi neće biti posla, o tome valja ozbiljno razmisliti i pronaći na¬ 
čin kako transformirati ekonomiju da se poveća produktivnost u “posijedjeloj” 
zajednici. U intervjuu iz 2012. njemačka kancelarka Angela Merkel sažeto je iz¬ 
ložila izazov koji se postavlja pred Europu: “Ako u Europi danas živi samo nešto 
više od 7 posto svjetskoga stanovništva, ako se u njoj stvara oko 25 posto BDP-a 
na svijetu i mora financirati 50 posto svjetskoga troška na socijalu, očito je da 

Ćemo morati raditi vrlo naporno kako bismo zadržati blagostanje i način života. 
Svatko od nas mora svake godine prestati trošiti više nego što zarađuje.”— 

Golem je raspon mogućih odgovora na to pitanje od kojih nijedan nije jed¬ 
nostavan. Ali najnepotrebnije složeni odgovor medu njima je uvoz golemog 
broja useljenika u društvo kako bismo od njih načinili bazu radne snage za slje¬ 
deći naraštaj. Ponajprije zato što je na tom području nebrojeno mnogo nepre¬ 
dvidljivih čimbenika. Povijest imigracije u Europu poslije Drugoga svjetskog 
rata priča je o ljudima koji nisu činiti ono što se od njih očekivalo. Premda 
europske vlade možda misle da znaju kako če sljedeći naraštaj doseljenika vjero¬ 
jatno pridonositi nacionalnim ekonomijama, nema dokaza da su ikad ispravno 
predvidjeti išta što se dogodilo u prošlosti. Usto, tu su i predvidljivi čimbenici 
koji se posve zanemaruju - primjerice činjenica da i doseljenici stare. Koliko 
god to iznenađujuće bilo za političare, dovođenje velikog broja mladih doselje¬ 
nika neće riješiti problem “posijedjele” populacije jer i imigranti “sijede”, a kad se 
to dogodi, očekivat če - i zasluživati - ista prava kao i svi ostati. Logičan zaklju¬ 
čak je da rješenje na kratki rok dugoročno postaje još veća glavobolja jer če se 
pojaviti potreba za dovođenjem sve većeg broja doseljenika, svojevrsna pirami¬ 
dalna shema, kako bi se sve većem broju ljudi održao stil života na kakav su na¬ 
viknuti. 

Istodobno u svim europskim državama slušamo da ima poslova koje mladi 
Europljani “ne žele obavljati”. Tamo gdje to vrijedi, posljedica je socijalnih pri¬ 
manja zbog kojih je u nekim slučajevima bolje uopće ne raditi nego prihvatiti 
slabo plaćeni posao. Ali to je također posljedica mladih ljudi obrazovanih na ra¬ 
zinu koja im dopušta da svisoka gledaju na obične ili neglamurozne poslove. Ri¬ 
ječ je o iznimno raširenome društvenom stajalištu. Zato se, primjerice, predlaže 
da moramo pozvati doseljenike koji če puniti police u supermarketima (posao 
koji simbolizira sva slična zanimanja) jer ga rođeni Europljani ne žele obavljati. 
Tijekom rasprave o Europskoj uniji, u Velikoj Britaniji jedan je poduzetnik mili¬ 
junaš naklonjen toj zajednici govorio daje imigracija u Britaniju potrebna jer ne 
želi da mu kći “vadi krumpir iz zemlje”.— Osim rasne aluzije da smo iznad takvih 
poslova koji drugima savršeno odgovaraju, trebali bismo se zapitati zašto su naši 
mladi (ako jesu) “iznad” takvih poslova. Također se moramo zapitati jesmo li 
doista sretni s takvim ishodom. U Europi je mnogo mladih nezaposlenih ljudi. 
Mnogi ne raspolažu vještinama potrebnim za visokovrijedne poslove. Pa zašto 
bismo, onda, dovozili niskokvalificiranu radnu snagu kad u Europi već ima 
mnogo takvih osoba? 

Katkad masovnu imigraciju promiču zbog prednosti koje nudi potpori umi¬ 
rovljenika, a katkad zbog prednosti koje navodno ima u sprečavanju mladih lju¬ 
di da rade poslove koje ne žele. Ali u oba spomenuta slučaja, dopustimo li da se 
dogode, problemi če svake godine biti sve veči jer če sve večem broju ostarjelih 
ljudi trebati podrška i sve če manje mladih imati ikakve šanse doči do posla. Ri¬ 
ječ je o navici na koju se Europa navukla, a svake ju je godine sve teže odbaciti. 

RAZNOLIKOST 

Jedno od najzanimljivijih obilježja argumenata za nastavak masovne imigracije 
u europske zemlje njihova je izvanredna sposobnost zamjene. Svaki put kad su 
ekonomski argumenti za masovnu imigraciju nakratko odbačeni, zamijene ih 
moralni ili kulturološki argumenti. Bez ikakvih ustupaka zauzimaju otprilike 
ovakav stav: “Pretpostavimo da nas masovna imigracija ne čini bogatijima. Ali 
to nije ni važno jer nas imigracija obogačuje na druge načine. Zapravo, čak i ako 
smo zbog nje financijski siromašniji, ono što gubimo u ekonomskim koristima 
nadoknadit čemo kulturološkom dobiti.” 

Taj argument podrazumijeva da su europska društva dosadnjikava i neuz- 
budljiva, što je pretpostavka koja ne bi dobro prošla u brojnim drugim društvi¬ 
ma. Ona, zapravo, kaže da premda ostatku svijeta ne treba masovna imigracija iz 
drugih kultura kako bi se poboljšao, europskim zemljama treba i od nje če imati 
velike koristi. To je kao da priznamo da u srcu Europe postoji jama koju valja za¬ 
trpati i bez koje bismo bili siromašniji. Novi ljudi donose različitu kulturu, razli¬ 
čite stavove, različite jezike - i, naravno, beskrajno mnogo puta spominjani pri¬ 
mjer nove i uzbudljive kuhinje. 

Kao i s večinom argumenata u prilog masovnoj migraciji, i u ovome ima zrn¬ 
ce istine. Usprkos postoječemu mnoštvu europskih jezika, kultura i kuhinja, tko 
ne bi htio proširiti svoje znanje o svijetu i njegovim kulturama? A ako neka kul¬ 
tura ne želi iskoristiti znanje ostatka svijeta, sigurno če zbog toga biti siromašni¬ 
ja, zar ne? Ipak, takav argument počiva na brojnim zabludama. Prva je da najbo¬ 
lji način za upoznavanje i učenje o svijetu i njegovim kulturama nije putovanje 
po svijetu nego poticanje svijeta da dode k vama - i zatim ostane kod vas. Druga 
je da se vrijednost doseljenika nastavlja povečavati brojem ljudi koji pristižu, pa 
kad u grad dospije osoba iz neke druge kulture, tada grad ima koristi od te kul¬ 
ture, a ako nakon toga dode još jedna osoba iz te kulture, grad če se dvostruko 
okoristiti. Hrana je jedna od koristi koje se često i vrlo neumjesno spominju u 



Douglas Murray 


tom kontekstu. Ali ostanemo li na tom argumentu, količina zadovoljstva koju 
dobivamo konzumacijom turske hrane neće se iz godine u godinu povećavati 
sve većim brojem Turaka pristiglih u zemlju. Svakih dodatnih 100 000 Somalaca, 
Eritrejaca ili Pakistanaca neće kulturološko bogatstvo povećati 100 000 puta. 
Možda je Europa već naučila što je trebalo naučiti o kuhanju, pa je zato i dobila 
što je mogla dobiti, a kako bi i dalje uživala u indijskoj kuhinji nije potrebno da 
u svoja društva dovodi još Indijaca. Ako je “raznolikost” dobra sama po sebi, za¬ 
što onda u svakoj državi doseljenici dolaze iz malog broja zemalja? Ako ste pos¬ 
lije prvoga desetljeća masovne imigracije aktivno nastojali u Europu unijeti 
“raznolikost”, bilo bi razumno tražiti ne samo ljude iz bivših kolonija nego i iz 
zemalja koje nikad nisu bile kolonije i zemalja o kojima gotovo ništa ne znamo. 

Međutim, iza ustrajanja daje “raznolikost” dobra sama po sebi skriva se dru¬ 
ga ideja, premda je nju teže predstaviti široj javnosti. Iako je dokument Novih 
laburista iz 2000. trebao biti ekonomska analiza, jednoga od njegovih autora, 
točnije autoricu, najviše je privukao društveni vid imigracije. U knjizi nazvanoj 
Stranci i građani: pozitivan pristup doseljenicima i izbjeglicama koju je uredila 
1994., Šarah Spencer iz Centra za migracijsku politiku i društvo Oxfordskog 
sveučilišta ustvrdila je da su “odbrojeni dani kad je posjedovanje britanske naci¬ 
onalnosti počivalo na načelu odanosti”.— Na drugim su mjestima ona i njezini 
suautori tvrdili kako se nacionalna država promijenila te da je suvremena država 
postala “otvorena i formalna zajednica koja može udomiti različite načine živo¬ 
ta” te da se u takvu stanju na “imigracijsku politiku mora gledati... i kao sredstvo 
obogaćivanja kulturološke raznolikosti zemlje”.— Godinu dana poslije u drugoj je 
publikaciji Šarah Spencer s odobravanjem citirala ideju da se “tradicionalan 
koncept nacionalnosti možda degradirao na razinu čistog simbolizma” i dodala 
svoju misao da smo “Raznoliko društvo preklapajučih identiteta i nismo vezani, 
niti možemo biti vezani, univerzalnim vrijednostima ili samo jednom lojalnoš- 
ču. Želimo li biti povezani, to mora biti zajedničkim uživanjem u pravima i od¬ 
govornostima”.— 

Bilo je to radikalno drukčije shvaćanje onoga što čini narod ih državu, shva¬ 
ćanje s vrlo dubokim i - za većinu javnosti - neprobavljivim konotacijama. Ša¬ 
rah Spencer ih je ocrtala 2003. pišući o ideji “integracije” koja nije nešto što do¬ 
seljenik mora učiniti kako bi se uklopio u domačinovo društvo nego “dvostrani 
proces adaptacije doseljenika i domaćinskoga društva”.— Kažete li ljudima da će 
se zbog imigracije morati promijeniti, to neće proći dobro. Zato im istaknete 
samo pozitivnu stranu procesa. 

Ali tvrdnja da je masovna imigracija na temelju “raznolikosti” dobra sama po 
sebi zanemaruje jedan golemi i donedavno neizrecivi problem. Kao što većina 
kultura ima dobre i zanimljive strane, sve imaju i neka loša i proturječna obiljež¬ 
ja. I dok se pozitivne strane mogu isticati i preuveličavati od samoga početka, za 
negativne katkad treba mnogo godina da se priznaju, a katkad se to uopće i ne 
dogodi. 

Za ovo posljednje moramo samo pomisliti na to koliko je desetljeća trebalo 
da se prizna kako neke imigrantske skupine imaju manje liberalne poglede od 
većine ljudi u zemljama u koje su stigle. Gallupovo istraživanje provedeno 2009. 
u Velikoj Britaniji pokazalo je da točno nula posto anketiranih britanskih musli¬ 
mana (a ukupno ih je u anketi sudjelovalo 500) smatra da je homoseksualnost 
moralno prihvatljiva.— Drugo istraživanje provedeno 2016. pronašlo je da 52 
posto britanskih muslimana smatra da bi se homoseksualnost trebala staviti iz¬ 
van zakona.— Uobičajena reakcija na takva otkrića je da su prije jednog ili dvaju 
naraštaja takvi bili i stavovi Britanaca. Neizgovoreni zaključak je da bi homosek¬ 
sualci u Velikoj Britaniji morali biti strpljivi i pričekati naraštaj ili dva da se no¬ 
vopridošlice prilagode. Sve vrijeme se posve zanemaruje mogućnost da se to 
možda neće dogoditi i da će stavovi doseljenika s vremenom, zbog porasta broja 
stanovnika ili nekog drugog čimbenika, posve promijeniti nacionalnu sliku. 
Tako je 2015., kad je YouGov obavljao istraživanje o stavovima Britanaca prema 
homoseksualnosti, jedno od postavljenih pitanja bilo smatra li opća populacija 
homoseksualnost “moralno prihvatljivom” ili “moralno neprihvatljivom”. Neki bi 
možda mogli pomisliti da se takvim istraživanjem nastojalo istjerati na vidjelo 
prikrivene homofobe u ruralnim područjima, a da će se pomodna urbana po¬ 
dručja s raznolikom populacijom po tom pitanju pokazati mnogo opuštenijima. 

No rezultati su pokazali upravo suprotno. Dok je u svim drugim dijelovima 
zemlje oko 16 posto ljudi reklo da homoseksualnost smatra “moralno neprihvat¬ 
ljivom”, u Londonu je postotak bio gotovo dvostruko veći (29 posto).— Zašto bi 
ljudi u Londonu bili gotovo dvostruko homofobniji od ostatka zemlje? Veća et¬ 
nička raznolikost glavnoga grada značila je da je uvezao neproporcionalno velik 
broj ljudi sa stavovima koje je ostatak zemlje smatrao moralno nazadnima. Ali 
ako su stavovi o homoseksualnosti bili zastarjeli samo dva naraštaja, mišljenje 
dijelova tih zajednica o ženama u najmanju je ruku bilo zastarjelo nekoliko sto¬ 
ljeća. 

Na početku dvije tisućitih godina engleski su mediji napokon počeli istraži¬ 
vati priče koje su godinama kružile medu Sikhima i u zajednicama bijele radnič- 

ke klase. Otkrili su da se u gradovima na sjeveru Engleske, ali i šire, govorilo o 
tome kako su organizirane bande muslimanskih muškaraca sjevernoafričkoga i 
pakistanskoga podrijetla mamile nerijetko maloljetne djevojčice. U svim tim 
slučajevima lokalna se policija bojala istražiti što se dogada, a kad su mediji na¬ 
posljetku zavirili u temu, i oni su se brzo povukli. Prikazivanje dokumentarna o 
socijalnim službama u Bradfordu iz 2004. odgođeno je nakon što su samopro- 
glašeni “antifašisti” i ravnatelji lokalne policije apelirali na postaju Channel 4 da 
ne prikaže film. Potencijalno su opasnima proglašeni dijelovi dokumentarca u 
kojima su “azijske” bande seksualno eksploatirale bijele djevojčice. Osobito bi, 
istaknuli su ti predstavnici vlasti, prikazivanje filma prije lokalnih izbora moglo 
pridonijeti uspjehu Britanske nacionalne stranke na biralištima. Dokumentarac 
je naposljetku prikazan mjesecima poslije izbora. Ah sve što se zbivalo oko ovo¬ 
ga slučaja i detalji koji su uslijedili bih su poput mikrokozmosa problema i reak¬ 
cija koje če se raširiti diljem Europe. 

Temeljiti kampanju na toj temi ih je samo spominjati u političkim govorima 
tih je godina značilo upasti u velike probleme. Kad je laburistička članica Parla¬ 
menta iz sjevernoga dijela zemlje Ann Gryer načela temu silovanja maloljetnih 
djevojčica u njezinu izbornom okrugu, brzo su je proglasili “islamofobom” i “ra¬ 
sistom”, a u jednom je razdoblju čak morala dobiti policijsku zaštitu. Prošlo je 
mnogo godina prije nego što su se središnja vlast, policija, lokalne vlasti i javno 
odvjetništvo suočili s tim problemom. Kad su to naposljetku učinili, samo je 
službena istraga o zlostavljanju u gradu Rotherhamu u razdoblju od 1997. do 
2014. otkrila seksualnu eksploataciju najmanje 1400 djece. Sve su žrtve bile bijele 
nemuslimanske djevojčice iz lokalne zajednice, a najmlađa je žrtva imala samo 
11 godina. Sve su bile okrutno silovane, a neke su čak polili benzinom i prijetili 
im da če ih zapaliti. Druge su pod prijetnjom oružja prisiljavah da gledaju silo¬ 
vanje drugih djevojčica kao upozorenje što če im se dogoditi spomenu li ikome 
zlostavljanje. Istraga je pokazala da su gotovo svi počinitelji bih muškarci pakis¬ 
tanskoga podrijetla udruženi u bande, ah su dužnosnici lokalnih viječa bih “ner¬ 
vozni zbog otkrivanja etničkog podrijetla zločinaca jer ih se zbog toga moglo 
smatrati rasistima, a nekima su šefovi izravno zabranili da to učine”. Lokalna po¬ 
licija također nije djelovala zbog straha da ih se ne optuži za “rasizam” i bojazni 
kako bi to moglo utjecati na odnose u zajednici.— 

Priča o Rotherhamu, ah i vrlo slične iz niza gradova diljem Velike Britanije, 
djelomice su napokon izišle na vidjelo zbog nekoliko novinara koji nisu odusta¬ 
jali od priče. Ah sve to vrijeme zajednice iz kojih su dolazili muškarci nisu poka- 

žale nimalo volje za suočavanje s problemom nego su sve uporno pokušavale za¬ 
taškati. Čak su i na sudovima poslije donošenja presude obitelji optuženih tvrdi¬ 
le da je im sve namjestila vlada.— Kad je jedan musliman sa sjevera Engleske 
progovorio protiv grupnog silovanja bijelih djevojčica od strane članova vlastite 
zajednice, rekao je kako je zbog toga od muslimana iz cijele Velike Britanije pri¬ 
mao prijetnje smrču.— 

Priča je posvuda bila ista. Riječima sudaca koji su naposljetku predsjedali 
procesima, djevojčice su odabrane jer nisu pripadale zajednici, bile su nemusli- 
manke i smatrane su “lakim mesom”. Mnogi od tih muškaraca ideje o ženama, a 
osobito o ženama bez pratnje ili “nezaštičenim” ženama, donijeli su sa sobom iz 
Pakistana i drugih muslimanskih kultura u kojima dominiraju muškarci. Suoče¬ 
ni s takvim stavovima o ženama u Velikoj Britaniji, svaki je dio britanske države 
podbacio u zauzimanju za britanske norme života, medu njima i vladavinu pra¬ 
va. Najblaže objašnjenje bilo bi da su zbog golemog pritjecanje ljudi iz takvih 
kultura vlasti postale nervozne jer nisu znale gdje povuči vlastite granice. Ali, 
naravno, bilo je tu mnogo više razloga. Svaki put kad bi se saznalo za novi skan¬ 
dal s mamljenjem maloljetnica, otkrilo bi se da su lokalne vlasti zažmirile na to 
što se događalo zbog straha od problema u zajednici ili mogučih optužbi za rasi¬ 
zam. Britanska policija još je imala ožiljke od Macphersonova izvješča iz 1999. u 
kojem je optužena za “institucionalni rasizam” pa se bojala da joj se opet ne do¬ 
godi ista stvar. 

Posvuda u zapadnoj Europi istina je na vidjelo izlazila jednako sporo, često 
gotovo istodobno s razbijanjem tabua u Velikoj Britaniji. U svakoj je zemlji raz¬ 
doblju šutnje pridonijelo odbijanje vlasti da bilježi ili analizira statističke podat¬ 
ke o zlodjelima utemeljenima na etničkom podrijetlu ili na vjerskim zasadama. 
Godine 2009. policija u Norveškoj otkrila je da su za “sva prijavljena silovanja” u 
Oslu bili odgovorni imigranti nezapadnjačkoga podrijetla.— Godine 2011. nor¬ 
veški Državni ured za statistiku imao je hrabrosti istaknuti da su “imigranti ne¬ 
proporcionalno prezastupljeni u statistikama o zločinima”. Međutim, ipak su na¬ 
pomenuli da to nije posljedica kulturoloških razlika nego vjerojatno činjenice 
što u imigracijskoj populaciji prevladavaju mladi muškarci. Hanne Kristin Roh- 
de, bivša šefica odjela za nasilne zločine policije u Oslu, svjedočila je o nevjero¬ 
jatnoj nespremnosti norveških vlasti da priznaju što se zbiva. U vezi s “jasnom 
statističkom korelacijom” između silovanja i imigranata koji su došli iz kultura u 
kojima “žene nemaju vrijednosti po sebi”, rekla je kako je to “velik problem o ko- 

jem je teško govoriti”. A što se tiče stavova silovatelja prema ženama, “riječ je o 
kulturološkom problemu”, rekla je Rohdeova.— 

Očito je da su ti i slični slučajevi silovateljskih bandi neuobičajen i netipičan 
primjer ponašanja imigranata u cjelini. Međutim, takva bi nedjela trebalo biti 
najlakše otkriti, istražiti i kazniti. Buduči da su trebale godine, a u nekim slučaje¬ 
vima i desetlječa da se policija i državno odvjetništvo suoče s problemom, otvara 
se posve nova i strašna mogučnost. Te bi slučajeve - baš kao i sakačenje ženskih 
spolovila - trebalo lakše dovoditi pred sud. Ali zapadnoeuropska društva godi¬ 
nama su se opirala suočavanju s tim problemom. O drugim manje vidljivim ili 
nasilnim stavovima koje neke skupine doseljenika donesu sa sobom vjerojatno 
nikad nečemo mnogo saznati ako se ne znamo nositi ni sa spomenutima. Ako je 
za objelodanjivanje grupnih silovanja djece trebalo više od desetlječa, koliko če 
trebati da svjetlost dana ugledaju manje nasilni i zastrašujuči primjeri ponašanja 
i hoče li se za to ikad doznati? 

Jedna stvar koju to ilustrira je da usprkos tome što koristi masovne imigracije 
sigurno postoje i svi su ih vrlo dobro svjesni, katkad je potrebno iznimno mno¬ 
go vremena da se počne govoriti o nedostacima uvoza golemog broja ljudi iz 
drugih kultura. U međuvremenu kao da se postigao sporazum s javnošču koji 
kaže da imigracija i nije loša stvar: ako i ima nešto više odrubljivanja glava i sek¬ 
sualnog nasilja nego što ga je bilo prije, u najmanju čemo ruku profitirati od 
mnogo raznolikije kuhinje. 

“IMIGRACIJA JE ZBOG GLOBALIZACIJE NEZAUSTAVLJIVA” 

Posljednje opravdanje ili izgovor za masovnu imigraciju više je od razuma i od 
izlika. Čak i kad bi se srušili svi drugi argumenti za takvu politiku, ovaj bi ostao. 
Taj argument kaže da ništa od ovoga nije važno jer se i tako ne može učiniti ni¬ 
šta. Sve se posve otelo kontroli. Takva nam je sudbina. 

Na početku tekuče krize u Ateni sam sudjelovao u raspravi o tome kakva bi 
trebala biti europska politika prema imigraciji. Iznoseči svoje mišljenje, usput 
sam rekao i da če drugi sudionici rasprave (među njima grčka ekonomistkinja 
Antigone Lyberaki te francuski političar i aktivist Bernard Kouchner) vjerojatno 
publici reči da se “ništa ne može učiniti”. Tek sam poslije, kad je Bernard odložio 
svoj unaprijed pripremljeni govor, zamijetio da je u njemu prije nego što ga je 
pročitao prekrižio prvu rečenicu. Govor je, zapravo, trebao početi izjavom da 
Europa ne može zaustaviti priljev imigranata u Grčku i da se pritom “ništa ne 

može učiniti”. To je poznati stav, premda kad ga spomenete mudriji političari 
nerijetko shvate da je potencijalno iznimno štetan. U međuvremenu su vodeči 
političari, medu kojima je 2015. bila tadašnja britanska ministrica unutarnjih 
poslova Theresa May, tvrdili da europske zemlje moraju poboljšati standard ži¬ 
vota u državama trečega svijeta kako bi spriječili dolazak njihova stanovništva 
ovamo. Međutim, istina je sasvim drukčija - što su pokazala i brojna istraživanja 
- odnosno da masovna imigracija stvarno počinje tek kad se standard života po- 
veča (iako ne na posebno luksuznu razinu). Doista siromašni nemaju novca za 
podmičivanje krijumčara ljudi. 

Ima i pokušaja da se taj pogled pokuša i akademski opravdati. Posljednjih se 
godina u akademskim raspravama o migraciji pojavila i tvrdnja da su migracij¬ 
ski tokovi zapravo uzrokovani pokušajima njihova nadzora. Rad Heina de Ha- 
asa s Oxfordskog i Maastrichtskog sveučilišta, među ostalim, tvrdi da nadzor 
imigracije uopče nije djelotvoran i da, zapravo, potiče migraciju sprečavanjem 
uobičajene cirkulacije migranata između Europe i njihovih domovina. Ta favori¬ 
zirana akademska teza također je argument koji spominju samo oni koji se žes¬ 
toko opiru svakom obliku nadzora imigracije. 

Prije nego što istaknem neaktivirani politički eksploziv koji se skriva iza tog 
argumenta, vrijedi razmotriti što je u njemu istina. Sasvim sigurno sveprisutnost 
mobilnih telefona i masovnih medija - osobito televizije - u trečemu svijetu i 
manja cijena transporta u posljednjim desetlječima znači da su želja i moguč- 
nosti ljudi diljem svijeta za putovanjima uvelike porasli. Ali ako je globalizacija 
doista onemogučila zaustavljanje ljudi da sa svih strana svijeta pohrle u Europu, 
vrijedi spomenuti da to globalno pitanje nije dotaknulo druge zemlje. Ako je uz¬ 
rok imigracije ekonomska privlačnost, ne bi trebao postojati razlog da i u Japan 
ovoga trenutka ne pristiže nezabilježen broj doseljenika sa Zapada. Godine 
2016. ta je zemlja po nazivnome BDP-u bila treče največe gospodarstvo na svije¬ 
tu, ispred Njemačke i Velike Britanije. Naravno, usprkos tomu što je veče gospo¬ 
darstvo od bilo kojeg u Europi, Japan je politiku masovne imigracije izbjegao 
donošenjem odluka koje je zaustavljaju, odvračanjem ljudi od toga da ostanu u 
zemlji i otežavanjem dobivanja državljanstva ako niste Japanac. Bez obzira na to 
slažete li se s takvom politikom Japana ili ne, ta zemlja pokazuje da je i u našemu 
hiperpovezanom dobu moguče da moderna ekonomija izbjegne masovnu imi¬ 
graciju i dokaže kako taj proces nije “neizbježan”. Na isti način ni Kina, premda 
je drugo gospodarstvo na svijetu, nije odredište tražitelja azila ni ekonomskih 
migranata u europskim razmjerima. Zanemarujuči pitanje je li to poželjno ili ne. 

očito nije neizbježno da najbogatije zemlje postanu cilj doseljenika sa svih stra¬ 
na svijeta. 

Razlog zbog kojeg ljudi žele doći u Europu nije samo percepcija o bogatstvu i 
radu. Naime, Europa se poželjnom destinacijom učinila i drugim čimbenicima. 
Medu njima je jedan od važnijih to da če Europa došljacima vrlo vjerojatno do¬ 
pustiti da ostanu na kontinentu. Visoko medu razlozima zbog kojih ljudi hrle u 
Europu je i činjenica da če se njezine socijalne države pobrinuti za doseljenike te 
da če im, bez obzira na to koliko če to potrajati ili koliko če razina skrbi o njima 
biti niska, standard života i razina ljudskih prava ipak biti mnogo veći nego bilo 
gdje drugdje, da o njihovim domovinama i ne govorimo. Također je rašireno 
vjerovanje - laskavo za Europljane, ali i istinito - da je Europa snošljivija, mirni¬ 
ja i blagonaklonija od većine drugih dijelova svijeta. Kad bi na svijetu bilo još 
takvih kontinenata, možda bi Europljani mogli uživati u statusu jednoga veliko¬ 
dušnog društva medu mnogima. Ali ako se još više raširi uvjerenje da je Europa, 
zapravo, jedino mjesto na koje se može lako uči i na kojemu je lako i sigurno os¬ 
tati, tada kontinent može ustanoviti da pozornost usmjerena prema njemu du¬ 
goročno i nije tako laskava kako se čini na kratki rok. U svakome slučaju, nije 
neizbježno da migranti sa svih strana svijeta dolaze upravo u Europu. Oni dola¬ 
ze jer je Europa - zbog dobrih, ali i loših razloga - postala privlačna doseljenici¬ 
ma iz cijeloga svijeta. 

Očito je da se nešto može učiniti. Bilo poželjno ili ne, želi li Europa ograničiti 
dotok imigranata, trebala bi poduzeti mjere zahvaljujući kojima če izgledati, ali i 
doista biti - na mnoštvo načina - manje privlačna svijetu u pokretu. Mogla bi 
svijetu pokazati ozbiljnije lice, početi vračati ljude koji ne bi trebali biti ovdje, 
prestati nuditi socijalnu pomoć novopridošlicama i prihvatiti načelo “prvi do- 
šao-prvi poslužen” kao temelj buduće socijalne politike. Ako migraciju uzrokuje 
privlačnost, valja pronaći načine da ta privlačnost nestane. Riječ je o stvarima 
koje nisu ugodne, ako ništa drugo i zato što mijenjaju način na koji razmišljamo 
o sebi, a mogao bi dugoročno utjecati na našu samosvijest. Ali put prema tomu 
ne mora nužno biti opasan koliko neki strahuju. Malo je onih koji če pomisliti 
da je Japan barbarska zemlja jer primjenjuje stroga imigracijska pravila. U sva¬ 
kome slučaju, misliti da Europa prolazi kroz nezaustavljiv proces vrlo je opasno, 
ne samo zato što nije istinito nego i zbog problema koje u sebi skriva. 

Mnogo je godina diljem zapadne Europe pitanje migracija bilo na vrhu popi¬ 
sa briga javnosti. Ankete u svakoj zemlji sustavno pokazuju da to pitanje muči 
gotovo cijelu javnost. Ako većina stanovništva zbog njega osjeća zabrinutost, a 

ništa se ne čini da se na njega odgovori, problemi i ogorčenost polako se nakup¬ 
ljaju. Ako je reakcija ne samo ignoriranje problema nego i tvrdnja da se na njega 
ne može odgovoriti, počinju se zakuhavati radikalne alternative. U najboljem 
slučaju zabrinutost če se pokazati na izborima, a u najgorem narod če iziči na 
ulice. Teško je zamisliti bilo koju drugu temu, a pogotovo neku koja je tako viso¬ 
ko na popisu briga stanovništva, na koju se odgovara s “ništa se ne može učiniti”. 

Čak je i konačan, fatalistički odgovor na problem rezultat politike koja nikad 
nije bila promišljena, a sada se čini da je - u očima političara i akademika - za¬ 
pravo postala nesavladiva. Naposljetku, sva su se očekivanja o tome što če se do¬ 
goditi pokazala pogrešnima. A stvarnost onoga što se dogodilo pokazala je da se 
o njoj nije razmišljalo ili se razmišljalo sasvim pogrešno. Uzmimo za primjer 
mišljenje jedne od osoba koje su laburističkoj vladi poslije 1997. dopustile da 
razmaše svoju pogrešnu politiku. Nakon što je otišla iz britanske vlade. Šarah 
Connors odlikovana je viteškim Redom Britanskog Carstva. Međutim, kad su se 
počele očitovati negativne posljedice njezina propovijedanja, baš kao i propovi¬ 
jedanja njezinih istomišljenika, iznijela je realniju i tužniju procjenu. Priznala je 
da tijekom godina na vlasti, kad su ona i njezini kolege otvorili ispust na brani, 
“nije postojala politika integracije. Samo smo vjerovali da če se imigranti inte¬ 
grirati”.— Sve je to bilo mnogo godina prije največe krize s kojom se danas suoča¬ 
vamo, ali se vratilo kao temelj opravdanja masovne imigracije kontinentalnih 
razmjera koja je uslijedila. 

Četvrto poglavlje 

“Dobrodošli u Europu” 


Otok Lampedusa najjužnija je točka Italije. Budući da je bliži obali sjeverne Afri¬ 
ke nego Siciliji, trajektu od njega do Sicilije treba devet sati. Kad se nađete na 
Lampedusi, tu ćete izoliranost sigurno osjetiti. Njezinih nešto više od dvadeset 
četvornih kilometara suhoga kopna sličnije je Tunisu ili Libiji nego Italiji. Proš¬ 
lost kakva ju je zadesila kroz stoljeća upravo je onakva kakvu biste mogli očeki¬ 
vati od tako neuglednog, ali korisnoga isturenog položaja u Sredozemnome 
moru. Često je prelazila iz ruke u ruku, a pisana joj je povijest prepuna iseljava¬ 
nja i doseljavanja. Problem su uvijek bili i napadi gusara, posebice u šesnaesto¬ 
me stoljeću kad su turski gusari zarobili tisuću otočkih stanovnika i prodali ih u 
roblje. Jedan je engleski posjetitelj u osamnaestome stoljeću na otoku pronašao 
samo jednoga stanovnika. 

Prinčevi Lampeduse - koji su i nakon stjecanja plemićkog naslova bili dovolj¬ 
no pametni da ostanu u svojim palačama na Siciliji - poticali su povratak sta¬ 
novništva na otok. Danas, ako se na spomen otoka itko može sjetiti ičega osim 
njegova nedavnoga jada, onda je to jedan od nositelja tog naslova, Giuseppe To- 
masi di Lampedusa. Autor Geparda bio je posljednji od prinčeva s tim naslo¬ 
vom. Ali na otoku s kojim dijeli ime nema znaka ni slova o njemu niti o njegovu 
svijetu. Propadajuča raskoš njegova sicilijanskog baroka čini se vrlo dalekom, 
što i jest, od toga prašnog otoka s jednostavno zidanim niskim kućama. Danas 
na otoku živi oko pet tisuća ljudi, uglavnom oko jedine luke. Jedina trgovačka 
ulica - Via Roma - vodi do pristaništa, a u njoj se skuplja otočka mladež ili se u 
parovima vespama vozi po nekoliko gradskih ulica. Stare žene u skupinama sje¬ 
de po klupama na gradskome trgu ispred crkve, a muškarci se svaki put poz¬ 
dravljaju kao da se godinama nisu vidjeli. To je mjesto s kojega bi svaki imalo 
ambiciozniji mladi Talijan nastojao po svaku cijenu otići. Pa ipak, svaki dan ti¬ 
suće ljudi riskiraju svoje živote da stignu na taj otok. 

Naravno, ljudi su iz sjeverne Afrike bježali godinama. A kao što svjedoči 
mjesno groblje, putovanje nije bilo smrtonosno samo u nekoliko posljednjih go¬ 
dina. Osim mještana, na groblju čete naći i neke od onih koji su krenuli na Lam- 

pedusu, no putovanje im je završilo na moru. “Migrante non identihcato. Qui ri- 
posa’l, piše na grobnoj oznaci koju su postavile mjesne vlasti: “29. rujna 2000.” 
Tijekom 2000-ih imigranti na prekrcanim brodovima redovito su stizali na 
Lampedusu ne samo iz sjeverne i subsaharske Afrike nego i s Bliskog i Dalekog 
istoka. Krijumčari ljudi skupo su naplaćivali putovanje brodom, ali očajni su im 
ljudi za kratko putovanje plaćali koliko su tražili. Budući da plovidba traje manje 
od dana, ma koliko loš bio brodski motor, postala je poznata kao jedna od naj¬ 
boljih ruta u nov život. Kad se nađete u Lampedusi, u Italiji ste, a kad ste u Italiji, 
u Europi ste. 

Čudan je to prvi pogled na kontinent. Oni čiji brodovi stignu do obale vide 
krajolik vrlo sličan onome koji su upravo napustili. Oni koji uplove u luku otvo¬ 
renu prema jugu, naći će se u gradiću s nekoliko praznih trgovina i kafića nami¬ 
jenjenih talijanskim turistima koji su nekad ovamo dolazili na godišnji odmor. 
Glavna djelatnost na otoku i danas je ribarstvo, a na visokome se stupu iznad 
luke uzdiže Djevica s Djetetom, promatrajući brodove koji ulaze i izlaze iz luke. 

Tijekom 2000-ih mjesne je vlasti počeo brinuti broj imigranata koji su dolazi¬ 
li iz sjeverne Afrike i za koje su bili prisiljeni podignuti prihvatni centar. Izvorni 
je centar bio predviđen za do 350 osoba, s mišlju da će se migranti brzo procesu- 
irati i zatim brodom prebaciti na Siciliju ili na talijansko kopno gdje će se obra¬ 
đivati njihovi zahtjevi za azilom. Ali novi se centar zbog sve većega broja pridoš- 
lica vrlo brzo pokazao nedostatnim za namijenjenu zadaću. Kad se u njemu 
nađe 500 osoba, centar je pretrpan. A 2000-ih je na trenutke u njemu istodobno 
boravilo do dvije tisuće ljudi, pa se brzo prelio u šatorsko naselje oko njega. U 
takvim je trenucima negodovanje mjesnog stanovništva prijetilo prerasti u pro¬ 
blem. 

Usprkos financijskim problemima i nestašici novca koje su mučile zemlju, 
Italija je sve to vrijeme gotovo bez ikakve vanjske pomoći sama snosila financij¬ 
ski i ljudski teret tog procesa. Ne iznenađuje da se vlada pritom morala snalaziti 
kako je znala i mogla. Tijekom kako će se pokazati posljednjeg desetljeća vlada¬ 
vine pukovnika Gaddafija u Libiji, Talijani su s njegovim režimom sklopili tajni 
sporazum o povratku Afrikanaca koji nisu imali pravo ostati, pa ih je trebalo de¬ 
portirati iz Italije. Kad su objelodanjene pojedinosti sporazuma, druge su europ¬ 
ske zemlje počele kritizirati Italiju. Ali zemlja se suočavala s brigama i kompro¬ 
misima s kojima će se uskoro susresti i drugi u Europi. Uskoro su, prema uzorku 
koji će postati poznat svima, ako to nije bio već i prije, gotovo svi koji su stizali u 
Lampedusu počeli ostajati u Italiji. Čak i kad bi im zahtjev za azilom bio obra- 

đen i odbijen, žalili bi se na tu odluku, a kad bi im se izdao i nalog za deportaci¬ 
ju, ipak su ostajali. Broj imigranata postao je prevelik i cijeli je proces bio straho¬ 
vito skup jer su se pojavili i dodatni troškovi nerijetko nasilne deportacije. U 
jednom trenutku, bilo prešutnim službenim pristankom ili kao neslužbeno pri¬ 
hvaćanje neizbježnoga, repatrijacija imigranata počela se smatrati ne samo fi¬ 
nancijski prezahtjevnom nego i diplomatski vrlo skupom. Bilo je mnogo jednos¬ 
tavnije dopustiti da se imigranti stope sa stanovništvom, da se, bude li prilike, 
pokušaju preseliti negdje drugdje u Europu, a ako to ne uspije, da ostanu u Italiji 
i ondje se nekako snađu. Neki će uspjeti dobiti državljanstvo, a većina će se 
uključiti u crnu ekonomiju zemlje ili kontinenta, nerijetko radeći za nadnice 
koje nisu bile mnogo veće od onoga što su mogli dobiti u domovini - a često su 
radili za bande iz vlastitih zemalja koje su im bile jedina veza koju su imali u 
Europi. 

Dok se ostatak Italije nadao da će se problem rasplinuti po cijeloj zemlji, pri¬ 
hvatni centar na Lampedusi - neposredno uz središte luke - redovito je bio pre¬ 
pun, pa je trebalo pronaći prihvatljivo rješenje. U određenim je trenucima situ¬ 
acija postajala opasna. Među osobama u prihvatnom centru izbijale su tučnjave i 
pobune, nerijetko izazvane etničkim suparništvom. Centar za migrante trebao je 
biti prihvatni centar u kojem će se migranti stalno zadržavati, ali su oni počeli 
lutati gradom. Kad su vlasti pokušale spriječiti da ljudi izlaze kroz glavni ulaz, 
neki su prorezali rupe u ogradi i bježali kroz njih. Centar nije bio zatvor, a imi¬ 
granti nisu bili zatvorenici. Pitanje što su točno bili i kakav im je, zapravo, bio 
status, nije imalo konkretan odgovor. Imigranti su sve češće znali za svoja prava 
i što im talijanske vlasti mogu ili ne mogu učiniti. 

Sasvim je prirodno da su mještani, koji su uglavnom bili puni suosjećanja i 
razumijevanja prema došljacima, katkad postajali uznemireni zbog njihova gole¬ 
moga broja. Na vrhuncu doseljavanja u samo nekoliko dana dolazilo je mnogo 
više ljudi nego što je na otoku bilo stanovnika. I premda su lokalni trgovci svoje 
ograničene zalihe prodavali došljacima, a katkad ih i darovali, vlastima je posta¬ 
lo jasno da moraju poboljšati i ubrzati proces obrade imigranata. Posebice su ih 
morali brže uklanjati s otoka, ukrcavajući ih na brodove za Siciliju i kopno mno¬ 
go brže nego što im je to uspijevalo dotada. Tako je izgledala Lampedusa za vri¬ 
jeme razmjerno sporoga priljeva imigranata tijekom 2000-ih. 

Od 2011., poslije događaja koji su postali poznati kao “Arapsko proljeće”, do¬ 
tok imigranata pretvorio se u pravu poplavu. Razlog je djelomice bio broj ljudi 
koji su bježali od promjene vlasti i građanskih nemira, a djelomice propast taj- 

nih sporazuma sa starim diktatorima koji su donekle uspijevali ograničiti aktiv¬ 
nosti krijumčara ljudi. Od 2011. u Lampedusu je danju i noču stizalo stotine, 
katkad i tisuče ljudi. Iz sjeverne su Afrike stizali su na trošnim drvenim brodica¬ 
ma, starim ribaricama koje su krijumčari kupovali (ili krali) kako bi svojim kli¬ 
jentima mogli naplatiti “putovanje”, bez obzira na stanje u kojem se brod nala¬ 
zio. Uskoro je iskrsnuo problem što učiniti s tolikim brojem brodova na Lampe- 
dusi. Kako se za te podrtine nije mogla nači nikakva nova primjena, mjesne su 
ih vlasti gomilale iza luke i na drugim mjestima na otoku koja su se ubrzo pre¬ 
tvorila u groblja neupotrebljivih brodova. Kad bi ih se nakupilo previše, skupili 
bi ih na hrpu i zapalili. 

Prva godina “Arapskoga prolječa” bila je osobito loše razdoblje za otok. Dok 
je petsto ljudi čekalo u redu da se ukrca na trajekt za Siciliju, stiglo bi tisuču no¬ 
vih. Od 2011. prihvatni centar pucao je po šavovima jer je u njemu stalno bilo 
od tisuču do dvije tisuče ljudi. I naravno, nisu svi koji su krenuli prema otoku 
uspjeli doči do njega jer su krijumčari upotrebljavali sve trošnije brodice. Vlasti 
na otoku morale su kopati sve više grobova za dopremljena tijela, identificirajuči 
koje su mogli i samo ukapajuči one koje nisu mogli identificirati, s križem i bro¬ 
jem koji bi tijelo dobilo pri dolasku. “Gdje su ostala tijela?” pitao sam jednog 
mještanina. “Večina počiva u moru”, glasio je njegov odgovor. 

Početkom građanskog rata u Siriji povečao se broj sirijskih došljaka, medu 
njima i bogatijih osoba iz srednje klase. Jednoga je dana u Lampedusu uplovila 
jahta s dobro odjevenim Sirijcima koji su se iskrcali i pješice otišli u prihvatni 
centar na registraciju. Ali poslije 2011. počeli su stizati siromašniji Sirijci, a i broj 
im se smanjio. Oni koji su tako stigli pričali su o putu kroz Egipat koji je uključi¬ 
vao i puzanje kroz duge tunele u kojima su djeca morala nositi maske za kisik. 
Različite etničke skupine stizale su različitim putovima, ali su također imale raz¬ 
ličita očekivanja i različite želje. Večina je izražavala namjeru ostati u Italiji. 
Samo Eritrejci to nisu htjeli, možda zbog sječanja na nekadašnje kolonijalne gos¬ 
podare. Oni su uvijek tražili da nastave na sjever u druge dijelove Europe. 

Kao što su neki promatrači zamijetili od samoga početka, demografija imi¬ 
granata pričala je vlastitu priču. Gotovo 80 posto došljaka bili su mladi muškar¬ 
ci. Bilo je među njima i djece, čak i one bez roditelja koja su najviše zabrinjavala 
vlasti. Nigerijsku djecu koja su stizala sama najčešče su slali u Europu na proda¬ 
ju. 

Katkad bi stigla i koja žena kojoj je obično bio obečan posao u Europi. Njih 
su u Italiji ili dalje na sjeveru dočekivali doušnici krijumčara i posudili bi im no- 

vac, pa su im sada bile dužnice, a tek bi tada saznale da im je obećani “posao” 
bila prostitucija. Većina je bila svjesna opasnosti putovanja za sve žene bez prat¬ 
nje. Muslimanske žene ili djevojćice rijetko su dolazile same. 

Kad bi stigli u Lampedusu, ponašanje migranata također je variralo. Oni koji 
su imali novaca otišli bi u kupnju u Via Romu. Za Sirijce se znalo da će ćim 
dodu otići kupovati odjeću. Neki su migranti kupovali alkohol. Mnogi bi odmah 
nabavili telefonske kartice i upotrijebili ih kako bi nazvali kući i obavijestili obi¬ 
telj da su stigli u Europu te s kontaktima koje su imali u Europi dogovorili slje¬ 
deću fazu putovanja. 

Jednoga sam dana na ulici sreo trojicu mladih Eritrejaca, ne starijih od šesna¬ 
est godina. Upravo su kupili - i ponosno nosili suvenirske otoćke kape s natpi¬ 
som “Volim Lampedusu”. Na trgu ispred crkve osmorica su subsaharskih djeća- 
ka slušala upute koje im je davao stariji migrant. Nisu se nikako uklapali na 
otok. Medu malim skupinama došljaka koji su lutali gradom neki bi mahnuli ili 
kimnuli mještanima. Drugi su švrljali ulicama zureći na sve strane, a u oćima im 
se već mogla nazreti ogorćenost. U svakom je trenutku bila i više nego oćita pre¬ 
vaga mladih muškaraca. Njih su ovamo poslale njihove obitelji, nadajući se da će 
im s vremenom poćeti slati novac. Većina se, ipak, najviše nadala da će uspjeti za 
sobom povući i ostatak obitelji. 

Do 2013. broj imigranata toliko se povećao da su se vlasti odlućile na neobi- 
ćan potez pa su ih do Sicilije ili kopna poćele prebacivati avionima. Tog je srpnja 
Lampedusu posjetio papa Eranjo, a otoćani samo što nisu pali u ekstazu. Papa je 
u more bacio vijenac i predvodio misu na otvorenome, a kao oltar mu je poslu¬ 
žio mali obojeni ćamac. Posjet je iskoristio da osudi “globalnu ravnodušnost” na 
ovo što se dogada i potaknuo svijet da “probudi savjest”. Mještanima se napokon 
ćinilo da je netko ipak na odgovarajući naćin prepoznao što se zbiva na njihovu 
otoku. 

A onda je 3. listopada 2013. pred obalom Lampeduse potonula brodica koja 
je isplovila iz libijske Misrate, prekrcana uglavnom subsaharskim Afrikancima. 
Talijanska obalna straža spasila je iz mora više od stotinu osoba, ali utopilo ih se 
više od tri stotine. Tragedija je odjeknula diljem svijeta. U Italiji je proglašen dan 
žalosti, zastave su spuštene na pola koplja, a u svim se školama minutom šutnje 
odala poćast žrtvama. Na Lampedusi je većina stanovnika sudjelovala u procesiji 
sa svijećama i na većernjoj misi. U hangar na sićušnoj zraćnoj luci u Lampedusi 
dovezeno je toliko tijela da su ga morali pretvoriti u privremenu mrtvaćnicu. 

Slijedio je i politički protest, ne samo iz Italije nego i iz cijeloga svijeta. Glavni 
tajnik Ujedinjenih naroda Ban Ki-moon rekao je da tragedija dokazuje potrebu 
za “više kanala sigurne i uredne migracije”. Nova potonuća istoga mjeseca u koji¬ 
ma su živote izgubili deseci ljudi, izazivala su sve jače reakcije. Pozivajuči na više 
europske pomoči, premijer obližnje Malte požalio se da Sredozemno more pos¬ 
taje “groblje”. Naposljetku je međunarodna zajednica konačno počela poklanjati 
pozornost onome što se događalo u moru oko Lampeduse. Kao izravni odgovor 
talijanska je vlada uz pomoč nekolicine drugih započela operaciju “Mare Nos- 
trum” (“Naše more”). Talijanska ratna mornarica sad je mogla patrolirati podru¬ 
čjem površine gotovo 70 000 četvornih kilometara pokraj Lampeduse te pokre¬ 
tati potrage i spašavanje migrantskih brodica. Ratnim fregatama i helikopterima 
pomagala je kopnena radarska mreža, što je talijansku vladu svaki mjesec košta¬ 
lo oko devet milijuna eura. U svemu su sudjelovale i nevladine organizacije, pa 
su na brodovima uvijek bili njihovi ljudi koji su pomagali kad bi se presrela neka 
brodica s imigrantima. Takva je politika nesumnjivo spasila mnogo života, ali je 
stvorila i nove probleme. 

Među njima bilo je i to što krijumčari ljudima koji su djelovali s područja iz¬ 
van nadzora vlasti u Libiji nisu više morali ni pokušavati upotrebljavati brodice 
kakve su dotada upotrebljavali. Mare Nostrum je granicu Europe još više pribli¬ 
žio Libiji. Sve što su krijumčari sad morali učiniti bilo je porinuti bilo kakav 
brod u more. Ako bi uspio ostati na površini, talijanska ratna mornarica presrela 
bi ga na pola puta do Lampeduse, katkad i bliže libijskoj obali. Ako je još bio 
plutao, ratni bi ga brod doteglio do Lampeduse. Migrante bi obično ukrcali na 
palubu ratnog broda. Među ostalima, tu je operaciju - koja je trajala krače od 
godine dana - pohvalila Međunarodna organizacija za migracije (International 
Organisation for Migration, lOM), koja je poslije procijenila da je na talijanskim 
brodovima u Europu stiglo oko 150 000 ljudi. lOM je ponavljao službeni stav da 
operacija nije potaknula povečanje broja imigranata.— 

Međutim, kako je broj imigranata bio vrlo velik i nije se nazirao kraj dolasci¬ 
ma, cijena Mare Nostruma ubrzo se pokazala prevelikom za talijansku državu 
koja je još posrtala kroz različite krize eurozone. I tako je poslije godine dana ti¬ 
jekom koje su dužnosnici pokušavali pronači pomoč, ali gotovo da je i nisu do¬ 
bili, posao Mare Nostruma proslijeđen Erontexu, Upravi za granice EU-a, pod 
nazivom “Operacija Triton”. I Erontex je presretao brodice na putu iz sjeverne 
Afrike te primao migrante na svoje brodove ili ih vodio do luke u Lampedusi ili 
u sicilijanske luke poput Auguste prema kojoj su također plovile brojne brodice s 

imigrantima. U tom razdoblju Frontex i drugi dužnosnici nastavili su osporavati 
da operacija predstavlja čimbenik koji potiče imigraciju. 

Ali kako osporiti tu činjenicu? S jedne strane Sredozemnog mora bili su ljudi 
iz svih dijelova Afrike, Bliskog i Dalekog istoka, od kojih su neki putovali mjese¬ 
cima da dospiju do libijske obale i započnu posljednju etapu putovanja. Glasine 
o politici talijanske vlade i stavovima Europljana o svemu što se zbiva nesumnji¬ 
vo su stigle i do njih. Prednost koju je to dalo krijumčarima sigurno je bila znat¬ 
na. Medu ostalim, povečana potražnja značila je i više cijene prijevoza koje su 
mogli naplatiti te više ljudi koje su utrpavali na brodove. S migrantima su, na¬ 
ravno, stigle i priče o tome kako su se krijumčari ponašali, pa se saznalo da su 
nekima samo za prijevoz preko Sredozemnog mora naplatili čak 4000 eura. Ali 
ni tu nije bio kraj mukama migranata. Česta su bila silovanja, posebice žena - 
bez obzira na to jesu li imale pratnju ili ne. Mnogi su migranti uspjeli doči u Li¬ 
biju gdje su zatim od njih zahtijevali više novca nego što su dotada platili. Odu¬ 
zimali su im stvari koje su imali sa sobom. Neki su migranti pričali o krijumča¬ 
rima koji su njihovim mobitelima snimali kako ih zlostavljaju i muče. Video bi 
zatim poslali migrantovoj obitelji s prijetnjom novih mučenja ako im ne pošalju 
još novca. Službenici za registraciju imigranata u Italiji saznali bi gdje se nalaze 
krijumčarska skrovišta, ali u Libiji se ne može učiniti gotovo pa ništa da se kazni 
gangstere. 

Premda svijet te ljude zna kao “migrante” ili “izbjeglice”, zapravo je riječ o 
skupini vrlo različitih ljudi, s različitim prošlostima, pozadinom i razlozima 
zbog kojih su se našli na istome putu. Jedan od dokaza takve tvrdnje je i hijerar¬ 
hija medu migrantima kad se ukrcaju na brod. Rasizam medu migrantskim sku¬ 
pinama posve je uobičajen. Primjerice, Tunižani i Sirijci svisoka gledaju na sub- 
saharske Afrikance, i to ne samo metaforički. Kad brodice zaplove, najbolja 
mjesta na njima - na pramcu i na palubi - zauzmu te bogatije skupine s Bliskog 
istoka i sjeverne Afrike. Eritrejci, Somalci i drugi sjede ili stoje u potpalublju. 
Potone li brod, upravo če se oni najvjerojatnije utopiti. 

U ljeto 2015. na Lampedusi sam imao priliku razgovarati s dvojicom Eritreja- 
ca kojima je bilo oko dvadeset godina, možda koja godina manje ili više. Sjedili 
su na rubu luke, čistili prste na nogama i u tišini gledali na pučinu s koje su doš¬ 
li. Dok su se na obzoru nazirali veliki ratni brodovi koji su patrolirali pučinom, 
njih su mi dvojica pokazala brodicu ukliještenu medu talijanskim brodovima u 
luci kojom su stigli prošloga tjedna. U usporedbi s drugim brodicama koje su 
stizale uz Libije bila je u razmjerno dobru stanju. Ugledala ih je obalna straža i u 

pratnji helikoptera i drugih spasilačkih brodova dopratila u luku. Doputovali su 
u najnižem, najmračnijem dijelu potpalublja, ali brodica nije potonula, pa su os¬ 
tali živi. 

Djelatnicima nevladinih organizacija koji su prihvačali ljude s tih trošnih 
brodica nasred mora sigurno ne nedostaje strašnih priča. Kad se u bilo kojem 
trenutku dana ili noči opazi brod s imigrantima, a djelatnici nisu na službenome 
brodu, imaju najviše sat ili dva da ih dovedu do luke. Jedan je djelatnik rekao da 
kad se migranti na moru ukrcaju na ratni brod, ili kad dospiju u luku, kažu im: 
“Nalazite se u Italiji!” Tada ih djelatnici nevladinih organizacija moraju uvjeriti 
da su na sigurnome. Večina bude jako sretna i nasmiješena, osim, naravno, Eri- 
trejaca. U zemljama iz kojih dolaze ljudi nemaju povjerenja u državne dužnosni¬ 
ke, a osobito policiju, pa treče osobe moraju uvjeriti imigrante da ovdje u Europi 
policija i državni dužnosnici doista rade za njih, što im je iznimno važno. Jedna 
djelatnica nevladine organizacije kaže da kad se migranti ukrcaju na brod na¬ 
sred mora ili kad stignu u Lampedusu, prvo što im kaže je jednostavno, “Dobro¬ 
došli u Europu”. 

Nakon svega što migranti dožive i prije opasnog prelaska Sredozemnog mora 
iz sjeverne Afrike, ne čudi da mnogi u Lampedusu stignu iscrpljeni i traumatizi¬ 
rani. Neki na putu izgube člana obitelji. Godine 2015. jedan je krupan muškarac 
iz Nigerije sjedio u luci, plakao kao malo dijete i šakom udarao po tlu. Brodica 
na kojoj je stigao potonula je, a premda je uspio spasiti jedno svoje dijete, žena i 
drugi sin utopili su mu se pred očima. 

Ipak, migranti stižu i dalje, svjesni svih opasnosti, jer usprkos pričama o po¬ 
tonulim brodicama i umiranju na njima, večina koja zaplovi na more ostane na 
površini i stigne u talijanske vode, a kad su u njima, postaju europski građani. 
Bez obzira na to bježe li iz svojih zemalja zbog političkih, vjerskih ili sektaških 
progona, ili samo nastoje pronači bolji život u razvijenome svijetu, svi če zatraži¬ 
ti azil. Mnogi za to imaju valjani razlog, pa je dužnost Italije da im odobri azil: 
po Ženevskoj konvenciji i Dublinskom sporazumu EU-a, prva zemlja u koju 
imigrant ude i zatraži azil mora obraditi njegov zahtjev i ponuditi mu zaštitu. 
Ali gorka je istina da gotovo i nema načina da se provjeri tko je tko ili što je isti¬ 
na. Da dotok tražitelja azila nije godinama bio tako velik, otisci prstiju, razgovo¬ 
ri i sve ostalo što slijedi omogučili bi da se svaki zahtjev pomno prouči. Mogle bi 
se provjeriti tvrdnje imigranata i obaviti sve drugo što je potrebno. Ali kako su 
došljaci dolazili iznimno brzo i u veliku broju, za to nije bilo nikakve šanse. 

Dva druga elementa dodatno su pogoršala situaciju. Mnogi - a katkad većina 
- imigranti namjerno sa sobom ne nose nikakve dokumente jer je nemogućnost 
identifikacije za njih zapravo prednost. U stisci s vremenom s kakvom se suoća- 
vaju državne institucije, može se lagati o dobi, identitetu, ćak i o zemlji iz koje se 
dolazi. Kad bi se saznalo da se određena skupina našla na ćelu linije za dobivanje 
azila - primjerice Sirijci - mnogi bi se predstavljali kao da su iz te zemlje, prem¬ 
da su neki koji su radili s izbjeglicama zamijetili da ne govore nijedno sirijsko 
narjećje te da ne znaju ništa o zemlji za koju su tvrdili da im je domovina. 

Za tu su pojavu barem djelomice odgovorne nevladine organizacije ćiji dje¬ 
latnici kao dio pokreta “svijeta bez granica” zagovaraju doseljavanje sviju i sva¬ 
koga u Europu. Kako se tijekom 2010-ih tok migranata povećavao, neke su im 
skupine nevladinih organizacija odlućile pomoći i prije nego što bi stigli u Euro¬ 
pu. Ponudili su lako dostupne informacije na internetu i aplikacijama za mobite¬ 
le, olakšavajući tako budućim Europljanima dolazak. Medu informacijama bile 
su i one kamo poći i što reći kad tamo stignu. Djelatnici na prvim crtama uoćili 
su da je s vremenom razumijevanje migranata o tome što će im se dogoditi i što 
bi trebali oćekivati bilo sve bolje. To je djelomice bila posljedica informacija koje 
su do njihovih domovina stigle od osoba koje su uspješno završile putovanje, ali 
također i postojanja pokreta koji nastoje migrante naućiti kako ostati u Europi 
bez obzira na opravdanost njihovih zahtjeva. Sve te skupine ispravno pretpos¬ 
tavljaju da Italija u dvadeset prvome stoljeću nema dovoljno novca, vremena ni 
želje za mukotrpnu procjenu svakog zahtjeva za azilom. Naravno, ima i onih ko¬ 
jima se odbija azil, ali oni u tom slućaju mogu uložiti prigovor. Međutim, ćak i 
ako im se prigovor također odbije, rijetko se događa išta više od toga. Teško je 
pronaći slućaj osobe koja je stigla u Italiju, odbijeno joj je pravo da ostane, pa su 
je poslali natrag u zemlju iz koje je stigla. Čak se rijetko repatriraju i oni koji u 
Italiji poćine neki zloćin. Ali i tada je ljestvica postavljena vrlo visoko. Mnogo je 
lakše da se svi jednostavno “utope” u Italiju, a zatim i Europu nego slijediti slovo 
zakona. Istina je da jednom kad preživite vode oko Lampeduse, u Europi ste i u 
njoj ćete ostati. 

Naravno, ćak i oni koji lažu da bi dobili azil u potrazi su za neizmjerno boljim 
životom od onoga koji su ostavili za sobom. Kad ste na Lampedusi, doima se la¬ 
kim smisliti planove za pravedno i skladno distribuiranje toga golemog i stalnog 
dotoka ljudi po kontinentu. Ali svatko tko pozna barem samo Italiju, trebao bi 
znati bolje. Osim iznimno maloga broja prije pristiglih imućnijih migranata, ve¬ 
ćina onih koji dolaze naposljetku će spavati ispred željeznićkog kolodvora u Mi- 

lanu ili na nekom parkiralištu u Ravenni. Sretni će završiti radeći za bande ili 
prodajući lažiranu luksuznu robu na venecijanskim mostovima ili u pokrajnjim 
ulićicama Napulja. Čim ugledaju policajca ili bljesak svjetala policijskog auto¬ 
mobila, nabrzinu će skupiti svoje falsificirane torbe ili odgurati stolić s imitacija¬ 
ma brendiranih sunćanih naoćala te nestati. Možda su bolje zaštićeni, slobodniji 
i sigurniji nego što su bili kod kuće, ali se teško može reći da im je budućnost 
svijetla. 

A Lampedusa je samo jedan mali otok. Posljednjih su godina brodice prekr¬ 
cane migrantima također pristale na otoke najbliže Lampedusi, medu njima na 
Maltu i Siciliju. Samo je 2014. - godinu prije “poćetka” velike imigracijske krize 
- na taj naćin stiglo 170 000 ljudi. Državni dužnosnici govore o rješavanju pro¬ 
blema ispunjavanjem nedavnoga libijskog vakuuma u vlasti, ali zaboravljivu da 
se dotok imigranata nastavljao ćak i tijekom razdoblja u kojem su europske vla¬ 
de (ukljućujući i francusku) Gaddafiju plaćale mito. Također zaboravljaju da 
brodice ne isplovljavaju samo iz Libije nego i iz Egipta, Tunisa i Alžira. Štoviše, u 
svakom je slućaju rijeć o samo jednom od nekoliko migrantskih putova. Na za¬ 
padu Sredozemlja posve je druga ruta koja polazi iz Maroka i stiže u Španjolsku. 
Migranti su preko Gibraltarskih vrata, najuže toćke između Afrike i Europe, sti¬ 
zali desetljećima. A usprkos tome što Maroko sa svim europskim državama ima 
najbolje odnose od svih sjevernoafrićkih vlada - i zato najbolju šansu za postiza¬ 
nje dogovora o zaustavljanju krijumćarenja ljudi - imigracija u Španjolsku nije 
zaustavljena. Zapravo su se na poćetku 1990-ih dolasci imigranata tim putom 
pokazali nagovještajem onoga što će doći. U to su doba krijumćari naplaćivali 
600 dolara za putovanje od petnaestak kilometara. I tada kao i danas brodice su 
isplovljavale svaki dan, a tijela utopljenika (nerijetko zato što krijumćari tjeraju 
ljude da posljednji dio putovanja preplivaju) završavala su na španjolskoj obali. 

I onda, baš kao i danas, kretanje migranata bilo je ne samo kontinuirano 
nego i raznoliko. Jedno izvješće iz 1992. zabilježilo je da su od 1547 ilegalnih 
imigranata koje su španjolske vlasti tijekom desetomjesećnog razdoblja pritvori¬ 
le u Tarifi 258 bili Etiopljani, 193 Liberije! i 64 Somalije!. Kao što je pisalo u iz¬ 
vješću, “vijest o novom putu raširila se daleko od Maroka, pa je među pritvore¬ 
nima bio sve veći broj ne samo Alžiraca i subsaharskih Afrikanaca, nego i Eilipi- 
naca, Kineza, ćak i pokoji Istoćnoeuropljanin”. Dio izbjeglica bježao je zbog ug¬ 
njetavanja, a drugi su jednostavno tražili posao ili bolju kvalitetu života. Kao što 
je rekao Santiago Varela, tadašnji španjolski zamjenik ministra unutarnjih pos¬ 
lova: “U sjevernoj Africi imamo strukturni problem. Ne znamo kako će se razvi- 

jati njihova politička i gospodarska situacija. A demografski pritisak je golem.” 
Govorio je o situaciji u kojoj je i tada 70 posto marokanskog stanovništva bilo 
mlade od 30 godina, a službeni broj nezaposlenih iznosio je 17,5 posto. “Naš se 
problem još ne može usporediti s problemom drugih europskih zemalja”, rekao 
je Varela. “Ali upozorava na ono što se može dogoditi u budućnosti. Španjolska 
je vrlo brzo od zemlje emigracije postala zemlja imigracije.”— 

Varela je govorio poslije doba u kojem su Sjevernoafrikanci koji su prije odla¬ 
zili u Francusku i Belgiju počeli tražiti posao u Italiji i Španjolskoj jer obje zem¬ 
lje tada nisu zahtijevale vize. Migranti su u njih mogli uči kao turisti i zatim ot¬ 
putovati u ostatak Europe. A dio privlačnosti i tada je bila europska posvećenost 
brisanju granica medu zemljama, što je olakšavalo putovanje svakome tko je bio 
u Europi. Napore da se tijekom 1990-ih obuzda broj ilegalnih ulazaka sprečavalo 
je odbijanje Maroka da prihvati državljane drugih zemalja koji su preko njegova 
teritorija ušli u Europu. I zato, kako je zamijetio jedan španjolski dužnosnik: 
“Čak i ako vlast uspije spriječiti dolazak brodova u tom području, pronaći će 
druge načine da udu u zemlju. Upotrijebit če veće brodove i pristati negdje dalje. 
Pokušat če to učiniti u Portugalu ili Italiji. Dok je tamo prijeko toliko jada, nas¬ 
tavit če dolaziti.”— Premda su napori za obuzdavanjem toka migranata u Špa¬ 
njolskoj bili uspješniji nego u Italiji ili Grčkoj, imigracija tim putom nastavlja se i 
danas. Tijekom 2010-ih koncentrirala se na španjolske sjevernoafričke enklave 
Melillu i Ceutu, koje su i dalje velik mamac za svakoga tko pokušava uči u Euro¬ 
pu. Stalni pokušaji migranata da sruše ograde i zidove oko enklava uzrokuju su¬ 
kobe s policijom i česte nemire. Istodobno - i usprkos nesmanjenoj privlačnosti 
tih enklava - brodovi i dalje isplovljavaju prema španjolskome kopnu ili sitnim 
djelićima teritorija poput otočića Alborana. U prosincu 2014. jedna je brodica s 
više od pedeset subsaharskih Afrikanaca po olujnome moru iz blizine Nadora u 
sjevernome Maroku isplovila prema južnoj obali Španjolske. Kapetan Kameru- 
nac muslimanske vjeroispovijesti za loše je vrijeme okrivio nigerijskoga kršćan¬ 
skog pastora koji je molio na palubi. Kapetan i posada pretukli su pastora i bacili 
ga u more, a zatim su pretražili ostale putnike, identificirali kršćane, pa su i njih 
pretukli i bacili u more.— 

To je samo još jedna od glavnih ruta - koja postoji već godinama i na kojoj 
nema ništa nova osim povećanog broja migranata. U ključnoj godini krize po¬ 
zornost javnosti prebacila se na drugu stranu Sredozemnog mora. 

Peto poglavlje 

“Vidjeli smo sve” 


Kao i na talijanske, brodovi su godinama stizali i na grčke otoke. I baš kao tali¬ 
janske, i grčke su se vlasti s tim problemom pokušale suočiti bez pomoči izvana. 
I ponovno je bila riječ o zemlji koja se zapravo nije mogla nositi s takvim izazo¬ 
vom. Do 2015. grčko je gospodarstvo več šest godina muku mučilo s otplatom 
dugova. Mučeči se istodobno s mjerama štednje koje su joj nametnule druge 
zemlje eurozone predvođene Njemačkom, Grčka se morala pozabaviti humani¬ 
tarnom krizom koja se odvijala uzduž njezine duge i razvedene obale. 

Kao i u slučaju talijanskih otoka, migracija se zbivala godinama prije nego što 
ju je zamijetio ostatak kontinenta. A kao i s Lampedusom, grčki otoci također su 
zatočenici ne samo svoje geografske blizine s drugim kontinentom nego i povi¬ 
jesti. Deseci grčkih otoka udaljenih od turskoga kopna samo kratku plovidbu 
čine sjeverne egejske i Dodekaneške otoke još mekšim trbuhom kontinenta od 
onih blizu sjevernoj Africi. Poput talijanskih, grčki su otoci več bili opterečeni fi¬ 
nancijskim i socijalnim problemima kad se broj došljaka povečao, pa su ih nas¬ 
tojali prevesti na kopno u nadi da če pronači put na sjever od Grčke i zatim do 
ostatka Europe. 

Tijekom cijele grčke povijesti ranjivost tog dijela obale bila je iznimno velika 
čak i za ne pretjerano visoke standarde regije. Upravo je ona bila razlogom zašto 
su se Bizantinci, Osmanlije i drugi borili za te otoke i okupirali ih u različita 
doba. S najsjevernijega dijela otoka Lezbosa bolje vidite Tursku nego što se grčki 
otoci obično vide jedan s drugoga. Pet nautičkih milja mora udaljenost je koja 
taj dio Europe razdvaja od Turske. Zato je posve razumljivo zašto krijumčari lju¬ 
di govore svojim klijentima da se posljednji dio puta u Europu sastoji od prela¬ 
ska rijeke. Put je mnogo krači od onoga između sjeverne Afrike i Lampeduse, a 
cijena prelaska u Europu iznosi 1500 dolara. Zimi, kad je more katkad vrlo uz¬ 
burkano, neki od onih namamljenih na obalu ugledaju trošan ponuđeni čamac 
pa se odbiju ukrcati. Tada im kažu da ako ne uđu u njega, neče dobiti natrag 
onih 1500 dolara koje su več platili i morat če ponovno platiti 1500 dolara za ča¬ 
mac u koji če se htjeti ukrcati. 

Kad se otisnu od obale, čamcima treba sat i pol do dva da dodu u Grčku. Za 
razliku od krijumčara koji migrante prevoze od Libije do Italije, turski krijumča¬ 
ri za tako kratko putovanje ne upotrebljavaju drvene brodice nego plastične 
čamce, a za razliku od drvenih brodica koje s vremena na vrijeme, kad ih se na¬ 
kupi, spaljuju na Lampedusi, plastične se čamce ne može spaliti. Usto su izrađe¬ 
ni od tako jeftine plastike da se ne daju ni reciklirati na otoku. I tako se s vreme¬ 
na na vrijeme skupljaju velike hrpe tih plastičnih čamaca i večim brodovima 
prevoze do kopna na reciklažu. Međutim, naravno da se čamci mogu potopiti, 
bile vremenske prilike dobre ili loše. 

Baš kao i stanovnici Lampeduse, tijekom svih godina kad se svijet nije zani¬ 
mao za mjesno stanovništvo tih grčkih otoka, oni su reagirali sličnim osječajem 
suosječanja, svjesni ne samo onoga što se zbiva danas, nego i vlastite prošlosti. 
Mnoge se otočke obitelji sječaju vremena kad su i sami bili migranti. Kad je 
1922. završio Grčko-turski rat, otoke su preplavile grčke izbjeglice iz Male Azije. 
Više od tri milijuna Grka pobjeglo je iz područja današnje Turske, mnogi preko 
Lezbosa na kojem je danas svaki treči stanovnik potomak tih izbjeglica. 

U dane kad je “rijeka” između Turske i Lezbosa poput kakve male Armade 
zakrčena čamcima, jedno od prvih mjesta koje migranti ugledaju je seoce Skala 
Skamnias na sjevernoj obali Lezbosa. Njegovu sičušnu luku, s dva bara-restora- 
na na obali i kapelicom na rtu, godine 1922. podignule su upravo izbjeglice. 

I premda su gibanja stanovništva i migracija več stolječima dio priče tih oto¬ 
ka, ono što se posljednjih nekoliko godina dogodilo posve je novo. Ne samo po 
tome kako se broj migranata stalno povečavao, nego i po tome odakle su stizali. 
Iako samo rijetki otočani inzistiraju na tom razlikovanju, novopridošlice nisu 
Grci koji bježe od sukoba u inozemstvu i vračaju se kuči. Riječ je o izbjeglicama 
iz vrlo dalekih sukoba koji na putu ovamo nerijetko prolaze kroz nekoliko sigur¬ 
nih zemalja. Među njima je i sve veči broj onih koji bježe od siromaštva, neza¬ 
poslenosti i nedostatka perspektive, pa Europu vide kao rješenje svojih proble¬ 
ma, a Grčku kao vrata u Europu. 

Baš kao što se dogodilo u talijanskim ulaznim mjestima, broj migranata na 
grčke otoke jako se povečao poslije “Arapskoga prolječa”, a osobito izbijanjem 
građanskoga rata u Siriji. Međutim, također kao i u Italiji, došljaci stižu i iz 
mnogo udaljenijih zemalja. Iz zemalja s pobunama i nestabilnim vladama - 
među kojima svakako valja istaknuti Afganistan - ali i iz zemalja koje su bile sa¬ 
veznici europskih sila i s navodno stabilnim vladama, primjerice Pakistana. U 

toj bujici ljudi, koji su prošli kroz četiri ili pet zemalja prije nego što su došli do 
mjesta ukrcavanja na turskim plažama, stizali su i oni iz brojnih afričkih država. 

Ali čak se i u Grčkoj, gdje je ta plima ljudi stizala godinama, sve promijenilo 
2015. Razlog nije bilo nešto novo što se dogodilo na Dalekom ili Bliskom istoku, 
odnosno u Africi, nego nešto što se zbilo daleko na sjeveru, u Njemačkoj. 

Mediji su ljudima po Africi i Bliskom istoku otkrivali kako se živi u Europi, a 
Europljane su informirali o životu naroda u Africi i na Bliskom istoku. A malo je 
toga ostavilo dublji dojam od večernjih vijesti o čamcima i brodicama koji tonu 
u Sredozemlju te južni dio Europe pretvaraju u vodenu grobnicu. Poslije 2011. 
takve su priče o ljudskim patnjama, koje su več dotaknule srca stanovnika Italije 
i Grčke, polako počele privlačiti pozornost ostatka Europe. 

Nigdje ih se nije više komentiralo i brinulo o njima nego u Njemačkoj. Ali 
ono što se dogodilo razvilo se na pozadini koja je bila daleko od naklonjene. Po- 
večan broj migranata značio je da je več 2014. u Njemačkoj broj imigranata do¬ 
živio dvadesetogodišnji vrhunac. Za tu je godinu procijenjeno da je u zemlji azil 
zatražilo oko 200 000 ljudi. Neki su Nijemci reagirali sve večom bojazni za svoju 
sigurnost i identitet nacije. Kako če se Njemačka suočiti s činjenicom da mora 
primati toliko izbjeglica i azilanata, povrh toga što je desetlječima - baš kao i 
mnoge druge europske zemlje - več otvorila granice ljudima koje je u dobroj 
vjeri ili otprilike tako primila kao gastarbajtere? Kako če na zemlju utjecati to što 
je večina novopridošlica muslimanske vjeroispovijesti? Tijekom 2014. te često 
privatno izgovorene brige počele su se glasno čuti i na ulicama. U Dresdenu i u 
drugim gradovima koji su se protivili takvom porastu imigracije nastao je po¬ 
kret koji je sebe nazivao Pegida (Narod protiv islamizacije Zapada). 

Kancelarka Merkel je u novogodišnjemu govoru 31. prosinca 2014. taj pokret 
posebno izdvojila i kritizirala. Njemački narod, ustrajala je, ne smije u srcima 
nositi “predrasude, hladnoču i mržnju” poput takvih skupina. Umjesto toga po¬ 
taknula je njemački narod na novu otvorenost prema izbjeglicama. Objasnila je 
da ratovi i krize diljem svijeta stvaraju “više izbjeglica nego što smo ih imali od 
Drugoga svjetskog rata. Mnogi su doslovce pobjegli od smrti. Podrazumijeva se 
da čemo im pomoči i primiti sve koji se kod nas žele skloniti”. Također je govori¬ 
la o njemačkoj demografiji i objasnila da če se zbog sve “starije populacije” ta 
imigracija zbog koje se mnogi brinu zapravo pokazati “dobitkom za sve nas”.— 
Sljedečega svibnja savezni ministar unutarnjih poslova Thomas de Maiziere 
objavio je u Berlinu da če te godine u Njemačku stiči 450 000 izbjeglica. 

Tada se u srpnju 2015. ljudska strana priče o izbjeglicama u njemačkim vijes¬ 
tima pokazala u obliku 14-godišnje Palestinke čija je obitelj stigla iz Libanona. U 
televizijskoj emisiji uživo iz Rostocka, koja je uključivala dio s pitanjima i odgo¬ 
vorima između djece i kancelarke, ta je djevojčica rekla gospodi Merkel da se 
boji da če joj obitelj biti deportirana. Kancelarkin odgovor dočarao je težinu us¬ 
klađivanja urođene ljudske suosječajnosti s velikim političkim problemom. Dje¬ 
vojčici koja je sjedila pred njom rekla je da izgleda kao “vrlo simpatična osoba”. 
Ali onda je dodala: “Politika je teška.” Tisuče i tisuče drugih ljudi također je bilo 
u Libanonu, rekla joj je kancelarka, a kad bi Njemačka rekla, “svi možete doči” i 
kad bi došli svi samo iz Afrike, mora shvatiti da se Njemačka “ne bi mogla nositi 
s tim”. Merkelica je obečala da če se slučajevi obrađivati brže, ali da je jasno kako 
če se neki “morati vratiti”. A onda se, u osobito groznom i napetom trenutku za 
koji su producenti i voditelj shvatili da če završiti u svim večernjim vijestima, 
dok se kancelarka pripremala za iduče pitanje, začula djevojčica. Počela je plaka¬ 
ti. Merkelica joj je prišla kako bi je utješila. Došlo je do rasprave s voditeljem koji 
kao da se nadao da če uživo doči do amnestije. Međutim, u kancelarkinim misli¬ 
ma očito je bio golem broj migranata koji su u tom trenutku pristizali iz Grčke i 
Italije. Ali zaokupljeni osobnim pričama, večina je njemačkih medija kritizirala 
Merkelicu zbog “hladnoče” njezina odgovora. Ta ju je hladnoča, ako je doista 
bila riječ o tome, ubrzo napustila. 

Kako su i Grčka i Italija dopuštale najnovijim izbjeglicama da nastave dalje u 
Europu, sljedeči je mjesec njemačko Ministarstvo unutarnjih poslova broj doš¬ 
ljaka koji če stiči 2015. povečalo na 800 000 - četiri puta iznad ukupnog broja 
imigranata prethodne godine. Tjedan dana poslije Ministarstvo je uz suradnju 
Saveznog ureda za migracije i izbjeglice razmišljalo o tome što učiniti s ljudima 
koji su u Njemačku stizali kroz Grčku i Mađarsku. Hoče li ih slati natrag u Ma¬ 
đarsku kao što bi trebali po važečim propisima? Postignut je sporazum da se to 
neče dogoditi. Tu je informaciju Ured za imigraciju 25. kolovoza objavio na 
Twitteru, a glasila je ovako: “Za sirijske građane u ovome trenutku uglavnom 
više ne provodimo Dublinsku proceduru.” Poruka je brzo obišla svijet. Zatim je 
posljednjeg dana kolovoza kancelarka dala najvažniju izjavu. Pred stranim je iz¬ 
vjestiteljima u Berlinu objavila: “Njemačka temeljitost je odlična, ali sad nam je 
potrebna njemačka fleksibilnost.” Europa kao cjelina “mora se pokrenuti, a nje¬ 
zine države moraju podijeliti odgovornost za izbjeglice koji traže azil. Univerzal¬ 
na prava građana dosad su se povezivala s Europom i njezinom poviješču. Ako 
Europa podbaci po pitanju izbjeglica, bit če uništena njezina uska veza s univer- 

zalnim ljudskim pravima. To neće biti Europa kakvu poznajemo.”— Njemačka 
kancelarka otvarala je vrata Europe, a riječi ohrabrenja koje je uputila svojim 
zemljacima bile su vrlo poticajne: “Wir schaffen das” (“Mi to možemo”). Nje¬ 
mačka, govorila je kancelarka, ima gospodarsku i političku snagu da uspije u 
tom zadatku, baš kao što je uspjela u zadacima u prošlosti. U tome ju je podržala 
većina medija. “Hrabra Merkelica” bio je naslov u The Economistu, a u pratećem 
je članku pisalo: “Glede izbjeglica, njemačka kancelarka je hrabra, odlučna i ima 
pravo. — 

Premda nije bila riječ samo o Merkeličinoj odluci, odlučna izjava njemačke 
kancelarke povukla je za njom cijeli kontinent, htio on to ili ne. U Europi u kojoj 
granice više nisu postojale i u kojoj je slobodni protok ljudi postao doktrinarno 
načelo, masovna seoba ljudi izvana počela je kontinentu uzrokovati velike pro¬ 
bleme. Njemački susjedi bili su svjedoci prolaska stotina tisuća osoba kroz nji¬ 
hove zemlje na putu na sjever prema Njemačkoj. Tijekom 2015. samo je kroz 
Mađarsku prošlo oko 400 000 migranata. Manje od njih dvadeset zaustavilo se i 
u Mađarskoj zatražilo azil. A taj veliki plimni val ljudi prelio se i preko ostatka 
Europe. Deseci tisuća ljudi s Balkana, koji inače nisu mogli pronaći zakonski na¬ 
čin da odu na sjever do Njemačke, pridružili su se velikoj seobi ljudi koji su kroz 
njihove zemlje dolazili s juga. Istodobno se povećavao i broj onih koji su namje¬ 
rili otputovati dalje na sjever od Njemačke. Švedska vlada najavila je da če pri¬ 
miti više imigranata i uskoro je kroz Dansku svaki dan prolazilo na tisuće ljudi 
koji su katkad radije ostali u njoj nego produžili za Švedsku. Tijekom 2015. u 
Danskoj je azil zatražilo više od 21 tisuće osoba (triput više nego prije dvije go¬ 
dine), ali ih je još više otišlo u Švedsku. Naravno da je bilo prigovora i naravno 
da nije nedostajalo onih koji su se otvoreno pobunili protiv takve imigracijske 
politike. Ali u tome ključnome trenutku pokret koji je zbog prevelikih brojeva 
bio u opasnosti da postane posve depersonaliziran iznenada je dobio ljudsko 
lice. 

Potkraj kolovoza, kad se u Njemačkoj počela oglašavati opozicija Merkeliči¬ 
noj politici, baš kad je kancelarka dolazila u Beč na sastanak, na jednoj je austrij¬ 
skoj cesti pronađen napušten kamion sa 71 mrtvim migrantom. U raspravu se 
počelo uplitati sve više glasova. A onda se dva dana poslije Merkeličine ključne 
izjave iz Bodruma u Turskoj u malome gumenom čamcu na pučinu uputila obi¬ 
telj sirijskih Kurda, nadajući se da če stići do grčkog otoka Kosa. Čamac im je 
potonuo, a među utopljenicima bio je i trogodišnji dječak Aylan Kurdi. Njegovo 
je tijelo s licem prema dolje ubrzo isplivalo na tursku obalu gdje ga je snimio fo- 

tograf, a snimak je brzinom munje obišao svijet. Tema koja je već bila natjecanje 
između glave i srca, praktičnosti i emocija, na kritičnom je raskrižju sve usmjeri¬ 
la prema srcu. Fotografija je stišala već prilično stasalu opoziciju Merkeličinoj 
politici otvorenih vrata u Europu. Protivnici su sad morali objašnjavati kako 
mogu biti imuni na prizor mrtvog Aylana. Novine koje su redovito tražile čvršću 
kontrolu imigracije, promijenile su ton i uskladile ga s naslovnicama. Neke su 
novine i političari počeli postavljati pitanje nije li trenutak da se počne bombar¬ 
dirati Sirija kako bi se ublažila patnja sirijskog naroda. Istodobno su glumci i 
druge poznate ličnosti na Twitteru objavljivali postove s hashtagom “Dobrodošli 
izbjeglice” i navaljivali da Europa mora otvoriti svoja vrata. Suprotstaviti se tome 
iznenada je značilo biti ravnodušan prema mrtvoj djeci. Ne iznenađuje zato da je 
čak i britanski premijer - koji se dotada teškom mukom opirao imigracijskim 
kvotama koje je nametala Europska unija - popustio pod pritiskom i dopustio 
da u zemlju uđe još 20 000 sirijskih izbjeglica (doduše tijekom idućih pet godi¬ 
na). Brane su popustile i drugdje diljem Europe, a snimatelji su trčali uz izbjegli¬ 
ce dok su poput plime nadirali kroz polja, niz ceste i preko granica. Što se Ange- 
le Merkel tiče, ona je objavila da “nema granica” broju migranata koje će Nje¬ 
mačka primiti, rekavši pritom ovako: “Kao jaka, gospodarski zdrava zemlja, 
imamo snage učiniti ono što je potrebno.” U sljedećih 48 sati The New York Ti¬ 
mes izvijestio je o navali migranata iz Nigerije, među ostalim zemljama, jer su 
ljudi shvatili da im se ukazala jedinstvena prilika da postanu građani Europe. 

Naravno, takve je odluke lakše osuđivati nego ih donositi, možda i lakše nego 
što bi trebalo biti. U svakoj su zemlji političari zaglavili u situaciju nalik na onu 
kad netko stoji na obali i vidi brod što dolazi. Ako se ljudi pred vama muče da 
iziđu na kopno, instinkt većine promatrača - a sasvim sigurno većine modernih 
Europljana - natjerat će ih da pomognu onima u opasnosti. Vrlo je malo onih 
koji bi ih gurnuli natrag u more. Samo nekoliko mjeseci poslije izjave da je “poli¬ 
tika teška” i pokušavajući obraniti svoj politički položaj pred 14-godišnjom liba¬ 
nonskom djevojčicom, Angela Merkel odlučila je pokazati svoju mekšu stranu. 
Premda je njezina odluka donesena u ime cijeloga kontinenta, a ne samo u nje¬ 
zino osobno ime, impuls koji je pokazala nije bio atipičan. Želja za iskazivanjem 
dobrodošlice svim došljacima koji stupe na kopno nije bila prirodna tijekom ci¬ 
jele naše povijesti, ali je bila prirodna za današnje Europljane, a sve suprotno 
tome zapravo je nezamislivo. 

Stanovnici Lezbosa, baš kao i oni na drugim otocima, savršen su primjer 
toga. Njihova glavna luka - Mitilene - jedna je od najbližih Turskoj. Kad iz Tur- 

ske zaplove prema Mitileni, ljudi iz migrantskih čamaca već vide Europu. Iznad 
središnje točke u luci izdiže se osvijetljena kupola crkve sv. Teraponta, nazvana 
po ciparskome biskupu kojega su 632., dok je držao misu, masakrirali arapski 
muslimani. U crkvi je sarkofag biskupa Ignacija, vodećega protivnika osmanlij- 
ske okupacije u devetnaestomu stoljeću. U luci je mnogo trgovina, barova i ho¬ 
tela, a medu njima i hotel Sapfa, ime koje se ponavlja posvuda po otoku jer je 
glasovita pjesnikinja živjela na njemu. Lezbos ima 87 000 stanovnika, pa je i po 
tome i po površini jedan od većih grčkih otoka. Za vruća dana miris ulja, ribe i 
boćate vode čini luku manje privlačnom nego što izgleda na prvi pogled. Ali kad 
navečer zapuše povjetarac, ožive barovi i kafići na obali, a iz zvučnika zatrešte 
pop pjesme. 

Baš kao i u Lampedusi, kontrasti mogu biti uznemirujući. Jedan je humanita- 
rac, na talijanskom otoku opisao trenutke u ljetnim mjesecima kad bi s pučine 
stigao brod krcat migrantima, medu kojima je bilo i mrtvih, a s hridi i plaža isto¬ 
dobno bi odjekivala glazba imućnijih Talijana koji su se ljeti i dalje dolazili za¬ 
bavljati na otok. U Mitileni, izbjeglice koje su nerijetko pobjegle ili prošle vlasti¬ 
tu inačicu pakla, prve korake u novom životu čine u okolišu koji pokazuje naj¬ 
bolju stranu života u Grčkoj. 

U jednom je razdoblju 2015. svaki dan u Mitilenu (grad od 30 000 stanovni¬ 
ka) dolazilo 8000 izbjeglica. Brodice i čamci pristajali su uz dugu obalnu cestu 
između zračne luke i grada i neki su migranti pješice odlazili u grad. Drugi bi 
poslije iskrcavanja dozvali taksi i zamolili vozača da ih odveze u Moriju, glavni 
prihvatni centar smješten izvan grada. Mjesni taksisti čudili su se kako su svi 
koji su stigli čamcima unaprijed znali da cijena vožnje do Morije iznosi 10 eura. 

Kao i na talijanskim otocima, lokalne vlasti na grčkim otocima osjećale su se 
zaboravljenima. Gradonačelnik Lezbosa potaknuo je reakciju svojeg otoka. Gra¬ 
donačelnik obližnjeg Samosa učinio je isto. Jesu li surađivali? Ne, gradonačelni¬ 
kov je ured objavio da svatko radi za sebe. Ali čak i na svakome zasebnom otoku 
organizacija prihvata izbjeglica vrlo je složena. Kad se dotok migranata pretvo¬ 
rio u potop, bivše kasarne u Moriji pretvorene su u privremeni prihvatni centar, 
odnosno bile su pod kontrolom odgovarajućega ministarstva u Ateni. Drugi lo¬ 
gor na Lezbosu - Kara Tepe - bio je pod nadzorom lokalnih vlasti. Kad biste ih 
pitali zašto, ljudi bi samo uzdahnuli. U svakome slučaju, neko su vrijeme napori 
da se svi migranti procesuiraju i brzo dobiju dokumente za nastavak putovanja 
dobro funkcionirali. Otprilike dva dana poslije dolaska migranti bi se ponovno 
našli u luci i ukrcali se na drugi brod - trajekt do Atene ili Kavale (luke blizu So- 

luna). Kad bi tamo stigli, grčke vlasti nisu imale ništa protiv da ih izgube. Znali 
su da većina ne želi ostati u zemlji s velikim brojem nezaposlenoga lokalnog sta¬ 
novništva. Izbjeglice bi zato nastavile putovanje kroz jugoistočnu Europu prema 
zemljama za koje su smatrale da če ih primiti, posebice Njemačku i Švedsku. 
Kad se zbog sve većega broja izbjeglica proces registracije otegnuo, počeli su ne¬ 
miri. U rujnu 2015., kad je priljev migranata zbog poziva njemačke kancelarke 
bio na vrhuncu, na Lezbosu su izbili ozbiljni sukobi između dijela migranata i 
mjesne policije za suzbijanje nemira. Kad se registracija odužila toliko da su neki 
migranti na otoku već bili dva tjedna, gomile su ih se skupile u luci i počele 
skandirati “azil” i “želimo u Atenu”. Neki su sirijski migranti počeli na policiju 
bacati kamenje i boce. Drugi su ih pokušavali zaustaviti. 

Premda je bilo privremenih rješenja, tijekom zime 2015. i na početku 2016. 
proces je izgubio zamah. Broj izbjeglica nije se smanjivao, ali je početni entuzija¬ 
zam ostatka Europe počeo jenjavati. U jednom se trenutku u Mitileni našlo 20 
000 migranata. Ni Moria niti Kara Tepe nisu bili zamišljeni da prime više od čet¬ 
vrtine toga broja. Ali ljudi u Mitileni nisu se okrenuli protiv došljaka, iako ih je 
bilo gotovo koliko i njih. Oba su migrantska centra bila prekrcana pa su na sva¬ 
koj zelenoj ili šljunčanoj površini u središtu grada, na kružnim tokovima i ploč¬ 
nicima nicali šatori. Za najžešće su zime mještani otvarali svoje domove ili raš- 
čiščivali garaže kako bi udomili migrante koji su se pokušavali skloniti od najgo¬ 
re hladnoće. 


U ljeto 2016., kad su sporazumi sa stranim silama i upozorenja iz Europe tre¬ 
bali zaustaviti priljev izbjeglica na grčke otoke, brodice su i dalje stizale. Ali iz¬ 
vanredni sporazum koji je u ožujku dogovoren između Europske unije i Turske 
donekle je smanjio pritisak i usporio tok. Europska unija platila je Turskoj šest 
milijardi eura i mnogim je Turcima odobrila putovanja diljem Europe bez po¬ 
trebe za traženjem vize, a zauzvrat je u velikoj mjeri smanjen dotok migranata. 
Tijekom kolovoza broj došljaka na Lezbos pao je na dvjestotinjak, katkad i na 
samo dvadesetak na dan. Jedne noći toga mjeseca kad je more bilo mirno poput 
ulja, na plaže su uspjela stići tri čamca, dva na sjever otoka i jedan u mitilensku 
luku. Četvrti je zaustavila turska ratna mornarica za koju su migranti i humani- 
tarci rekli da se prilično nonšalantno ponašala prema čamcima koje je prema 
sporazumu između Europske unije i Turske trebala vračati. U stvarnosti, kad bi 
ih vidjeli da dolaze, neke bi zaustavili, ali bi druge propustili. 

Drugi prihvatni centar na Lezbosu, Kara Tepe, koji je lokalna zajednica us¬ 
postavila 2015., bio je namijenjen smještaju obitelji, žena i djece - ali ne one bez 

pratnje, koju su smještali u kuće. Iako Kara Tepe može primiti 1500 migranata, 
nekih dana u kolovozu 2016. bio je popunjen samo do polovice. Iako je nedavni 
pokušaj vojnog udara u Turskoj stavio humanitarne agencije u stanje priprav¬ 
nosti jer su očekivale da bi se mogao ponoviti dotok migranata u brojevima od 
prošloga ljeta, u tom je trenutku na otoku bilo prilično mirno. Na ulazu u logor 
moglo se pružati usluge i zarađivati novac. Podignuti su štandovi za prodaju na¬ 
pitaka i stizali su kombiji za prodaju hrane. Jedina osoba koja je pokušala ući u 
logor bio je mladić iz Konga koji se smjestio na cesti blizu centra u Moriji, ali je 
došao u posjet sestri i njezinoj djeci u Kara Tepeu. Dok je čekao na podnevnome 
suncu, pred ulazom je pio pivo i pušio. Rekao je da više nije mogao ostati u Kon¬ 
gu. Bio je povezan s političkom oporbom u zemlji i za njega u Kongu više nije 
bilo sigurno. Rekao je da ima sveučilišnu naobrazbu, da je u Kongu radio u psi¬ 
hijatrijskoj bolnici te da se nije uspio telefonom javiti sestri u Kara Tepeu. Ljudi 
u logoru nisu bili zatočeni, ali u njega se nije moglo samo tako ušetati. 

Unutrašnjost logora upravo je onakva kakvim biste zamišljali siromašno, im¬ 
provizirano sklonište podignuto za više od tisuću ljudi. Ima limenih koliba za 
obitelji, ali i medicinskih šatora i onih za druge potrebne službe. Načinjen je dje¬ 
čji nogometni teren, a tu je i malen limom prekriveni amfiteatar za povremene 
glazbene predstave namijenjene podizanju raspoloženja migranata. Stariji i ne¬ 
moćni - poput sirijskog starca u tradicionalnoj kefiji koji je promatrao iz svoje 
limene kolibe - imali su posebne pogodnosti, medu njima i zahode, podalje od 
velikoga kompleksa podignutoga za sve ostale. Ljudi u tom logoru uglavnom su 
bili Sirijci - danas ih je možda 70 posto. Sljedeće najveće skupine bili su Afganis- 
tanci i Iračani. Žena iz Atene koja je uime lokalne zajednice vodila logor bila je 
vrlo ponosna na njega i inovativan stav koji su ovdje promicali. Ovdje ljude nisu 
nazivali “izbjeglicama” ili “imigrantima”, isticala je: oni su “posjetitelji”. Logor je 
napredan i na druge načine, pa su novinare s dozvolama rado primali u posjet i 
razgledavanje. Posjetiteljima se svaki dan poslužuju tri obroka i, za razliku od 
drugih logora, uključujući Moriju, za njih ne moraju čekati u redu. Obroci se 
donose do vrata koliba. Ako je potrebno, dobit će i odjeću u koju se mogu pre¬ 
svući. Obitelj iz Sirije sjedi kraj svoje kolibe, a mladić gotovo nedorastao za bri¬ 
janje, s još prištavim licem, električnim brijačem pokušava ukloniti ono malo 
dlaka na bradi, a u tome mu pomaže malo zrcalo koje drži drugom rukom. Dje¬ 
vojčici od dvije ili tri godine spala je cipela, pa sjedi u prašini i pokušava je po¬ 
novno obuti. Kad smo joj pomogli, odmah je ustala, potrčala i za nekoliko kora¬ 
ka ponovno pala. 

Unatoč svim prednostima boravka u Kara Tepeu, problem za “posjetitelje” u 
ljeto 2016. je što su zaglavljeni. Od dolaska velikoga broja migranata 2015. druge 
su europske zemlje zatvorile granice, što znači da se nije mogla ponoviti prošlo¬ 
godišnja seoba preko Europe. Ti posjetitelji čak ne mogu krenuti do Atene jer su 
vlasti shvatile da stvaranjem uskoga grla na kopnu riskiraju posve nove proble¬ 
me. I tako na mjestu na kojem bi se nekad zadržavale samo dva dana, a boravak 
od dva tjedna znao bi uzrokovati velike probleme, neke su obitelji bile več mje¬ 
secima. Izvan logora smo našli djevojku od 17 godina s njezinom sedam godina 
mladom sestrom koje su otišle kupiti pržene krumpiriče s umakom. Bile su iz 
Alepa i ovdje su između četiri i pet mjeseci. U logoru dobivaju poduku, a poku¬ 
šavaju čak i naučiti neke vještine, primjerice glazbu - medu ostalim, nude im se 
i satovi violine. Ali ne znaju kad če one i ostali posjetitelji otiči iz logora niti 
kamo če kad napokon odu. 

Razumljivo je što vlasti i djelatnici nevladinih organizacija koji pomažu u 
radu i financiranju logora nerado pristaju da “posjetitelji” razgovaraju s novina¬ 
rima. Mnogi su traumatizirani i, baš kao u Lampedusi, nitko točno ne zna što 
učiniti s migrantima ili koja im se ograničenja - ako ih uopče ima - zakonski 
mogu nametnuti. Ali uzduž ceste i niz plažu šire se divlje podignuti šatori. Na 
zidu ceste s druge strane netko je velikim slovima na engleskome napisao “Izbje¬ 
glice! Osudite sporazum! Nitko nije ilegalac! Dobrodošli izbjeglice!” Slične po¬ 
ruke ispisane su i na španjolskome. Ako se na ovome mjestu iskrcate iz čamca ili 
brodice, što za izbjeglice nije rijetko, bit če to prve riječi koje čete pročitati u 
Europi. 

Šatorima s druge strane upravlja skupina “Bez granica”. Prilazi nam mladi Ni¬ 
jemac Justus s ručno smotanom cigaretom u ustima. Iz Dresdena je, kaže nam 
kao da se ispričava. Prije dva tjedna skupina Nijemaca, Erancuza i Švicaraca is¬ 
tomišljenika u ruševnoj zgradi s druge strane ceste uspostavila je društveni cen¬ 
tar. Nije trebao poslužiti kao prihvatni centar nego kao dnevni centar u koji mi¬ 
granti mogu doči i pobječi od dosade u logoru. Ali samo nekoliko dana poslije 
izbacila ih je banka koja je posjedovala zgradu, u strahu da ne pokušavaju orga¬ 
nizirati ilegalni logor. I tako su se našli na plaži preko ceste, s nekoliko velikih 
improviziranih šatora, pokušavajuči nastaviti svoj pokret. Oda, Njemica u četr¬ 
desetim godinama iz Hannovera, koja se teško nosi s podnevnim suncem, objaš¬ 
njava da “nije dovoljno samo prosvjedovati i skandirati ‘Nema granica. Potrebno 
je nešto i učiniti”. 

Na ovome mjestu skupina, koja se sastoji uglavnom od Nijemaca, pokušava 
pomoći na svoj način. Sve je tu trošno, nedovoljno financirano i pomalo kaotič¬ 
no. Obitelj koja veselo prolazi pokraj svih izbjegličkih znakova i svaki dan dolazi 
u ove šatore da se posluži čajem, zapravo su mjesni Romi koji več dugo žive na 
Lezbosu. Oda nam pokazuje fotografije zgrade koju su upravo morali napustiti. 
Židove glavnih prostorija njihova nesuđenoga društvenog centra obijelili su i na 
njih objesili jarko obojene ukrasne predmete. Na zidovima su plavom i crvenom 
bojom napisana pravila centra. Jedan ispod drugog pisalo je: “Bez rasizma. Bez 
nasilja. Bez seksizma. Bez homofobije.” 

Oda i njezini kolege kažu da pedesetak ljudi koji svaki dan dolaze u šatore 
skupine zapravo ne žele čaj, vodu ili neki od tri do šest stotina porcija obroka 
koje podijele kao nadopunu onome što dobivaju u glavnim logorima. Ono što 
žele Afganistanci, Pakistanci, Marokanci, Eritrejci - u podjednakom broju - 
“ljudi su koji ih poštuju”. Nedavno su sreli kršćanina iz Pakistana čiju su cijelu 
obitelj ubili talibani. Kad su ga pitali što sad najviše želi, rekao je, “osmijeh”. 

Ali njemačku skupinu “Bez granica” ne odobravaju svi. Osim problema koje 
su imali s vlasnicima zgrade u kojoj su prije bili, neki su mještani također sum¬ 
njičavo gledali na njih. I to ne samo zato što prisutnost skupine nameće zaklju¬ 
čak da se Grci ne mogu nositi sa situacijom. Jedan mještanin kaže da je riječ o 
“lošim ljudima, političkim aktivistima”. No drugi im mještani pomažu. Neki im i 
daruju stvari. Mjesni prodavač povrća besplatno ih opskrbljuje svojom robom. 
A za razliku od ceste prema Moriji, ovdje barem ljudi ne moraju hranu čekati u 
redovima od 200 metara. Pritužbe na nedostatak hrane, trovanje hranom i bi¬ 
jedne životne uvjete u morijskome logoru pojašnjavaju zašto vlasti nikome ne 
dopuštaju da ga posjeti. Tri šesnaestogodišnja Afganistanca govore kako u logo¬ 
ru, u kojemu trenutačno boravi 3000 ljudi, ne smiju ni fotografirati. Nemigrant 
može doći samo do ulaza, ali i izvana se vidi da je riječ o posve drukčijem logo¬ 
ru od onoga u Kara Tepeu. 

Prijašnja kasarna u Moriji sad ima tri ili četiri dijela ograđena žicom. U njoj 
danas žive ljudi sa svih strana Bliskog istoka, Afrike i Azije. Premda je većina iz 
Sirije, Iraka, Afganistana i Afrike, ima i migranata iz Bangladeša, Mjanmara i 
Nepala. Mladi Eritrejac opisuje putovanje u Sudan gdje se ukrcao na let za Irak, 
zatim otišao do Turske i odatle do plaže na Lezbosu na kojoj sad sjedimo. Za 
razliku od njega, Afganistanci prije dolaska u Tursku prolaze kroz Iran, a katkad 
putuju i preko Pakistana. Svi govore da se ovih dana više ne sastaju s krijumčari¬ 
ma kojima plaćaju da ih dovedu ovamo. Sve se obavlja mobitelom preko kojeg 

na svakoj idućoj etapi putovanja dobiju nove upute. Devetogodišnji Afganista- 
nac s ocem opisuje nam svoj put. U Europi je već dva mjeseca. Otac nam signali¬ 
zira da želi razgovarati nasamo. 

Na obali pronalazimo ruševnu zgradu u kojoj će nam isprićati svoju priću. 
Stigli su ćamcem koji se tijekom inaće jednosatnoga putovanja iz Turske dvaput 
potopio. Poslije drugoga potapanja pokupila ih je grćka obalna straža. Trideset 
jedna mu je godina. Došao je sa suprugom, dva sina i dvije kćeri. Jedna djevojći- 
ca ima pet godina, druga godinu i pol. Zgodan, snažne grade i s jednim sijedim 
pramenom posred crne kose, odjeven je u sportsku odjeću koju je oćito dobio 
nakon što su stigli u logor. U Afganistanu je radio u Ministarstvu obrazovanja, a 
bio je odgovoran za škole u regiji Heratu. Kad su talibani ponovno ojaćali, dobio 
je telefonski poziv u kojem su mu rekli da napusti posao. Nije to ućinio, pa su ga 
oteli i zatoćili na tri dana. U zatvoru su mu slomili obje ruke. Na svakoj se vide 
velike kvrge na zapešćima gdje strše kosti. Prića nam da je uspio pobjeći iz za¬ 
tvora, ali se pri prelasku afganistanskih planina ponovno ozlijedio kad je pao i 
razbio glavu na kamenu. 

Dva mjeseca kod kuće nije uopće mogao raditi. Kad se poslije toga ipak vra¬ 
tio na posao, talibani su ga ponovno oteli. Ovaj su ga put zatoćili na dvadeset je¬ 
dan dan. Ponovno su ga mućili (ima ožiljke na bokovima i na obje ruke). Tako¬ 
đer su ga silovali, odnosno kako nam je rekao Afganistanac iz logora koji nam 
služi kao prevoditelj, “napali su ga sa stražnje strane”. “Znate li što misli?” pita 
nas želeći nam pomoći, a kad je muškarac odvratio pogled, mimikom nam po¬ 
kazuje što su mu radili. Talibani su ga silovali svake noći. Dok su to ćinili, govo¬ 
rili su mu “da više nema boga. Da su oni njegov bog i da to znaći da mora raditi 
sve što od njega zatraže”. Kaže nam kako im je u tom trenutku pristao pomoći. 
Rekli su mu da žele iskoristiti njegov položaj kako bi u obrazovni sustav doveli 
svoje ljude. Planirali su nešto staviti u vodu škola u selima Adraskanu i Gozare- 
hu koje je pohađalo 600 do 700 djece. Kad bi se sva djeca u školama otrovala, ro¬ 
ditelji bi ih prestali slati u njih, razmišljali su talibani. Ovaj im je put pristao po¬ 
moći i pustili su ga da ode kući. 

Ali ćim je došao kući, pobjegao je sa svojom obitelji ne dopustivši tako taliba- 
nima da na željeni položaj postave svojega ćovjeka. Kad je stigao u Tursku, na¬ 
zvao je jednoga službenika u Afganistanu kako bi mu rekao za talibanski plan i 
tako ga sprijećio. “Izgubio sam sve”, rekao je. “Ah sretan sam što sam spasio dje- 
ćje živote.” Kaže kako se ne može vratiti, a “ako ga grćke vlasti deportiraju, ubit 
će se”. Što za njega znaći da je u Europi, pitam ga. “Sretan sam što sam ovdje jer 

mogu biti živ. Jer sam sada siguran”, odgovara. Zatim se okreće. Pokušava sakriti 
suze koje mu klize niz lice. Sjedimo u tišini. Poslije mi pokazuje još ožiljaka od 
mučenja, ovaj put na nogama. Rukujemo se, a na cesti se slučajno susrećemo s 
njegovom obitelji. Upoznaje me sa suprugom i kćerima, od kojih starija nosi jar- 
koružićastu dječju kapu koju je očito dobila ovdje, pa se svi zajedno vračaju u lo¬ 
gor. 

Medu migrantima u morijskome logoru i dva su brata iz regije Ghaznija na 
jugoistoku Afganistana. Kažu da imaju 20 i 18 godina, a pripadaju narodu Raza¬ 
ra, manjinskoj šijitskoj skupini na koju posebno cilja Islamska država (Isis) u Af¬ 
ganistanu, čiji su članovi masovno odsijecali glave pripadnicima te “heretičke” 
sekte. Islamska država samo je posljednja od vrlo loših stvari koje su zadesile 
njihovu domovinu. Prije njih talibani su im spalili školu i zatim ih pokušali uno¬ 
vačiti. Također nam kažu da ih je Islamska država pokušala unovačiti kad su 
njezini pripadnici stigli u njihov kraj. Kad su im rekli da se “pridruže njihovoj 
skupini ili če im pobiti cijelu obitelj”, braća su napustila selo i pobjegla u Kabul. I 
otac i majka su im bolesni, pa je na njima, kao najstarijim sinovima, zadatak da 
se pobrinu za svoje kućanstvo. 

Dok sjedimo na kamenitu grčkome tlu, svi afganistanski dječaci i muškarci 
koji su nam se pridružili igraju se rukama po zemlji. Stariji muškarac u dobi od 
62 godine, iz iste pokrajine kao i braća, ima problema sa srcem, ali se nada da če 
se pridružiti kćeri u Austriji. Stigao je kroz Iran u kojem ima više pripadnika na¬ 
roda Razara. Ako Afganistan nije siguran, zar nije mogao ostati u Iranu? “Ne 
poznajem nikoga u Iranu”, kaže, a oči mu se pune suzama. “Što bih radio u Ira¬ 
nu?” Dok razgovaramo skuplja male hrpice zemlje i njima ispunjava jamice u 
tlu. Ali zamjećujem i kako mladi od dvojice braće, s tamnim šiškama koje mu 
gotovo prekrivaju crne oči, uzima kamenčiće i stalno ih baca o tlo dok razgova¬ 
ramo. 

Narod Razara, objašnjavaju nam, progone kamo god pošao. Život im je težak 
čak i u Pakistanu gdje ima mnogo Razara. Pljačkaju ih i otimaju, pa za njih traže 
otkupninu u visini do milijun američkih dolara. Brača su u Pakistan prešla ile¬ 
galno, zatim su ilegalno otišla u Iran i naposljetku su ilegalno prešli u Tursku. 
Stariji nam brat govori kako mladi osobito pati od psiholoških problema. Nismo 
iznenađeni. Kad progovori, obično je to u izljevima gorčine. “U svakoj zemlji 
ima dobrih i loših ljudi”, kaže u jednom trenutku. “Zašto na nas Europljani gle¬ 
daju kao da smo svi psi i kriminalci? Nisu dobri prema nama. Zašto?” Žali se da 
premda su oni prihvatili grčku državu, ona ne prihvaća njih. Ljudi zure u njih i u 

autobusima se prema njima ponašaju neprijateljski. U Moriji ih, žali se, logorska 
policija mami hranom i ispuštanjem zvukova kao da su životinje. Mnogi se žale 
na logor u Moriji, a on nam kaže da ima i zmija koje su načinile rupe u šatorima 
i već ubile dvije osobe - što vlasti nastoje prikriti. 

U jednom trenutku stariji brat ovlaš spominje kako su mlađega u Afganista¬ 
nu silovali talibani. Kad ga pitamo što je sve vidio, mladi nam kaže: “Mi smo Af- 
ganistanci. Vidjeli smo sve. Odsijecanje glava. Mrtva tijela. Sve.” Najradije bi se 
ubio i poput ostalih kaže da će to i učiniti ako ga pošalju natrag. Na pitanje što 
bi volio raditi dopuste li mu da ipak ostane, stariji brat kaže da je prije bijega iz 
Afganistana na sveučilištu počeo studirati farmaciju. Volio bi to nastaviti. Mladi 
govori da je sve što želi “pronaći život u tim lošim situacijama”. 

Svi se Afganistanci ljute na Sirijce. Sve se, zapravo, svodi na opći dojam da se 
Sirijcima ugađa. Istina je da je poziv kancelarke Merkel 2015. uključivao da sirij¬ 
ski migranti ne trebaju tražiti azil. “Zašto?”, žele znati Afganistanci. “U Siriji se 
rat vodi pet godina. U Afganistanu traje već petnaest.” A što kažu na tvrdnju da 
dolaze zato što žele bolji život? Jedan Afganistanac, mladić koji dobro govori en¬ 
gleski, odgovara: “U Afganistanu se svaki dan netko raznese bombom. A ipak 
misle da se ovamo dolazimo zabaviti i uživati. U Afganistanu nemamo ekonom¬ 
ske probleme”, ustrajava. “U Afganistanu možemo doći do novca. Problem je u 


tome što nismo sigurni.” 

Kad se takve stvari čuju u takva vremena, od ljudi koji su bili tamo, instinkt 
koji su kancelarka Merkel i njezini ministri pokazali 2015. može izgledati doista 
opravdano. Ona i njezini kolege naišli su na djelić rješenja problema prepoznav- 
ši činjenicu da naš kontinent čini jedinu stvar koju civilizirani ljudi mogu učiniti 
da spase te ljude, prihvaćajući ih i pokušavajući im osigurati sigurnost. Ali taj 
velikodušni instinkt može se pokazati - i za ljude koji su preplovili more i za 
kontinent koji ih pokušava primiti - najlakšim dijelom putovanja. 

Šesto poglavlje 

Multikulturalizam 


Bilo je to u Berlinu 31. kolovoza 2015. kad je njemačka kancelarka ukazala na 
svoje nove namjere i iznijela motivacijski slogan: “Wir schaflfen das” (“Mi to 
možemo”). Ali čak je i tih nekoliko riječi nametnulo nova pitanja. Što je bilo “to” 
što je željela da se učini? Koji su bili ciljevi i namjere? Je li postojala krajnja točka 
ili točka završetka procesa? Kako če izgledati uspjeh tog pothvata? Ta su pitanja 
sama po sebi iznimno opsežna. Ali njezine su tri kratke riječi zahtijevale još je¬ 
dan odgovor. Tko su bili “mi”? Koji se entitet poticao da ispuni tu tako teško 
odredivu stvar? U toj je izjavi Angela Merkel zdravo za gotovo uzela postojanje 
“nas”. Ali u godinama koje su prethodile njezinu govoru Europa se duboko i ne¬ 
prestano preispitivala da pronađe odgovor na to pitanje. A to stalno vračanje na 
psihijatrijski kauč nije bilo apstraktno pitanje nego pitanje koje je vrlo žurno tre¬ 
balo odrediti, sve vrijeme pokretano sviješču da - kao što je osam godina prije 
rekao nizozemski pisac Paul Scheffer - “bez toga ‘mi’ nečemo uspjeti.”— 

Kancelarka Merkel toga je bila itekako svjesna. Pet godina prije svoje veliko¬ 
dušne geste održala je govor u kojem se dotaknula jedne od najbrže rastučih bri¬ 
ga njezine nacije. U tom je procesu povela stampedo europskih voda u razma¬ 
tranje što je pošlo po zlu u aktualnoj europskoj politici prema imigraciji i inte¬ 
graciji. U listopadu 2010. Merkelica je u Potsdamu održala veliki govor o “stanju 
nacije”. Učinila je to u trenutku kad se u njezinoj zemlji vodila velika javna deba¬ 
ta. Nekoliko tjedana prije Thilo Sarrazin, nekadašnji senator i član izvršnog od¬ 
bora Bundesbanke, objavio je knjigu Njemačka aboUra samu sebe (Deutschland 
schafft sich ab), koja je u društvu kojim upravlja konsenzus odjeknula poput 
bombe. Sarrazin je u knjizi objasnio kako nizak natalitet Nijemaca i prevelika 
razina imigracije - a osobito imigracija muslimana - iz temelja mijenjaju narav 
njemačkoga društva. Možda je najviše kontroverzije izazvala njegova tvrdnja da 
veči natalitet medu lošije obrazovanim ljudima i manji natalitet medu dobro 
obrazovanima može naškoditi njemačkome poslijeratnom uspjehu i blagostanju. 

Dokaza da se migranti ne uspijevaju integrirati u Njemačku, kako je tvrdio 
Sarrazin, moglo se pronači posvuda, ali političari i mediji napali su ga zbog he- 

reze što je to javno izrekao. Jedna od posljedica hajke bila je i njegova iznuđena 
ostavka na položaj u Bundesbanci. A usprkos tome što je dolazio iz lijevoga krila 
njemačke politike, njegova se vlastita stranka (Socijalni demokrati), baš kao i 
CDU Angele Merkel, ogradila od njega. Različite su ga njemačke muslimanske 
organizacije nastojale odvesti pred sud, a najviše mu je štete (bez ikakvih osno¬ 
va) nanijela optužba da je antisemit. Međutim, knjiga je naišla na odobravanje 
čitatelja. Anketa organizirana otprilike u to vrijeme pokazala je da se 47 posto 
Nijemaca slaže da islam ne pripada u Njemačku. Premda su njemački političari 
uspostavili gotovo neprobojan cordon sanitaire'^ oko rasprave o imigraciji, inte¬ 
graciji i islamu, dva milijuna prodanih primjeraka Sarrazinove knjige su, među 
ostalim, pokazali da to nije spriječilo širu javnost da razmišlja o stvarima o koji¬ 
ma njihovi politički predstavnici nisu željeli razmišljati. 

Merkelica je tipičnom političkom vještinom odlučila progovorili o toj temi, 
pokušavajuči potaknuti ljude na razmišljanje o brigama kojima se bavila njezina 
stranka, ali i ispravljajuči ono u čemu su po njezinu mišljenju Sarrazin i njegovi 
pristaše pogriješili. Govor održan u Potsdamu počela je spominjuči njemački 
gastarbajterski program i masovnu seobu Turaka i drugih koji su od početka 
1960-ih dolazili raditi i živjeti u Njemačku. Priznala je da se zemlja - poput pos¬ 
lijeratne imigracije radne snage u Veliku Britaniju i druge europske zemlje - 
“neko vrijeme zavaravala”. Nastavila je: “Rekli smo, ‘Neče ostati, u nekom če tre¬ 
nutku otiči’, ali stvarnost je bila drukčija.” Zemlja nije uspjela predvidjeti poslje¬ 
dice takve politike. Zatim je Merkelica kritizirala novije pogreške u raspravi o 
njemačkoj imigraciji i integraciji. 

O govoru se izvještavalo diljem svijeta. Ono što ga je učinilo tako zanimlji¬ 
vim bilo je što se u njemu našao sažetak pogrešaka europske politike integracije 
kakav do tada nije izrekao nijedan vodeči političar. Nešto je od toga bilo izgovo¬ 
reno na političkim marginama, ali nikad tako odlučno na glavnoj političkoj po¬ 
zornici. Raspravljaj uči o tome što je pošlo po zlu između Njemačke i njezinih 
imigranata, kancelarka je rekla: “Naravno, želja da se izgradi multikulturalno 
društvo, da se živi i uživa jedan uz drugoga, neslavno je propala, posve propala.” 
Upravo je zato, ustrajala je, “integracija tako važna”. Oni koji žele sudjelovati u 
životu njemačkoga društva moraju slijediti njemačke zakone i ustav, rekla je, a 
usto također moraju naučiti njemački.— 

Medijska izvješča iz Njemačke nagađala su da kancelarka zauzima položaj za 
predstoječe izbore koji su se trebali održati idučega prolječa. Anketa o raspolo¬ 
ženju javnosti objavljena isti mjesec pokazala je veliko povečanje postotka nje- 

mačke javnosti zabrinutoga zbog sve veće razine imigracije, a od njih se 30 posto 
bojalo da će im zemlju “pregaziti stranci” koji su u nju došli zbog socijalno-si- 
gurnosnih mjera koje im je nudila.— Politička genijalnost Merkelićina govora 
bila je u tome što su ti ljudi, baš kao i gotovo svi drugi, u njemu ćuli ono što su 
htjeli ćuti, a istodobno je također posebno istaknuo doprinos imigranata i inzis- 
tirao kako su i dalje dobrodošli u Njemačku. Ipak, izgovaranje te ideje - i upora¬ 
ba te određene riječi dvaput, da je multikulturalizam “propao, posve propao” - 
naišlo je na dobar odjek. Od trenutka kad ju je publika u Potsdamu na nogama 
pozdravila pljeskom, Merkelicu su počeli hvaliti za hrabrost koju je pokazala 
progovorivši otvoreno o tako teškoj temi. Diljem Europe u pozitivnom su je 
svjetlu uspoređivali s drugim političkim vođama, a novine u drugim zemljama 
isticale su da je samo njemačka kancelarka imala snage i hrabrosti izreći tako 
bolnu istinu. 

Zato ne začuđuje da su i drugi politički vođe ubrzo poželjeli dio tog kolača i 
zaronili u vode za koje je Merkelica pokazala da su iznenađujuće tople. Sljedeće 
veljače britanski premijer David Cameron u govoru održanom na Miinchenskoj 
konferenciji o sigurnosti izjavio je: “Pod doktrinom državnog multikulturalizma 
poticali smo različite kulture da žive odvojeno, razdvojene međusobno i razdvo¬ 
jene od ostatka društva. Nismo uspjeli ostvariti viziju društva za koje osjećaju da 
bi mu trebali pripadati. Čak smo tolerirali da se te odvojene zajednice ponašaju 
posve suprotno našim uvriježenim vrijednostima.”— Nekoliko dana poslije u te¬ 
levizijskoj debati francuski predsjednik Nicolas Sarkozy također je multikultura¬ 
lizam proglasio “propalim” i zatim nastavio: “Istina je da smo u svim našim de¬ 
mokracijama bili previše zauzeti identitetom došljaka, a premalo identitetom 
zemlje koja ih je primila.”— Tim su se vođama uskoro pridružili i drugi, među 
njima i bivši australski premijer John Howard te bivši španjolski premijer Jose 
Maria Aznar. 

LI razdoblju od samo nekoliko mjeseci gotovo svi su izjavili ono što je dotad 
bilo naizgled neizrecivo. U svim se zemljama i u svakoj prilici razvila velika ras¬ 
prava. Je Ii David Cameron imao pravo povezati temu nacionalne sigurnosti s 
temom nacionalne kohezije? Je Ii Merkelica jednostavno pokušala reagirati na 
pritisak i mudro zadržala blok desnog centra pod kontrolom? Bez obzira na raz¬ 
log, rasprava o “propalom multikulturalizmu” u svim je zemljama označila svo¬ 
jevrsnu prekretnicu. 

Ali usprkos plodnoj naravi tih rasprava, čak i u to doba nije bilo jasno što su 
te izjave značile. Riječ “multikulturalizam” (odnosno multikulti na njemačkome) 

već je tada različitim ljudima imala posve različito značenje. Taj je pojam godi¬ 
nama, a za mnoge i danas, značio “pluralizam” ili jednostavno stvarnost života u 
etnički raznolikom društvu. Kad biste rekli da ste za multikulturalizam, to bi 
moglo značiti da vam u vašoj zemlji ne smetaju ljudi drukčijega podrijetla. Ili bi 
moglo značiti da vjerujete kako će budućnost svih društava značiti stapanje svih 
sudjelujučih kultura, odnosno svojevrsne Ujedinjene narode u svakoj zemlji. S 
druge strane, tvrdnja da je “multikulturalizam propao” nekim glasačima može 
zvučati kao priznanje da je poslijeratna imigracija u cjelini bila vrlo loša zamisao 
i da imigranti nisu smjeli dolazili. Moglo je to zvučati i kao poziv na zaustavlja¬ 
nje masovne imigracije, odnosno čak i obrtanje takve politike. U svakoj su zem¬ 
lji različite interpretacije iste fraze bez sumnje bile politički korisne jer su politi¬ 
čarima dale priliku da privuku glasače kojima bi se inače nerado udvarali. Nije 
nikakva slučajnost da su svi politički vode koji su se bacili u te vode bili s desni¬ 
ce i da su pokušavali na okupu održati ćudljive političke pokrete koji su riskirali 
pridruživanjem gibanjima. 

Ali pomutnja oko značenja govora imala je i jedan stari uzrok jer je “multi¬ 
kulturalizam” oduvijek bilo teško definirati. Ako se iz njihovih govora mogao iz¬ 
vući bilo kakav jasan zaključak, činilo se da Merkelica, Cameron i Sarkozy govo¬ 
re o posebnoj vrsti multikulturalizma pod pokroviteljstvom države. Oni ni u ko¬ 
jem slučaju nisu kritizirali rasno raznoliko društvo ili društvo koje je rado pri¬ 
hvaćalo imigrante. Baš suprotno, izvan onih dijelova svojih govora koji su zavr¬ 
šili u medijskim naslovima svi su izrazili podršku imigraciji velikih razmjera. 
Ono što im se nije sviđalo bio je “multikulturalizam” kao državno poticana poli¬ 
tika: zamisao da država potiče ljude da u istoj zemlji žive paralelnim životima, a 
osobito u skladu s običajima i propisima u suprotnosti s onima koji vladaju u 
zemlji u kojoj žive. Ti su europski vode naizgled zazivali poslijemultikulturalno 
društvo u kojem za sve vrijede isti zakoni i određene društvene norme.— Možda 
je prilično kasno iznositi takve stavove, ali je svakako riječ o važnom koraku. 

Mnogi kritičari s političke ljevice protivili su se toj raspravi, tvrdeći da je riječ 
o ishitrenim tvrdnjama koje je lako pobiti i inzistirajuči na tome da takvi proble¬ 
mi uopće ne postoje ili da postoje, ali nisu problemi. Međutim, do 2010. zbog 
takvih se paralelnih društava počela zabrinjavati javnost diljem Europe. Najvaž¬ 
niji uzrok toga bio je sve veći broj žrtava terorističkih napada i spriječenih tero¬ 
rističkih napada koje su izvele osobe rođene i odgojene u Europi. Ali dok su ti 
napadi dodatno zaoštrili već postojeću zabrinutost, sve je više rasla i zabrinutost 

zbog manje nasilnog ili posve nenasilnog izražavanja razlika - i to ne uvijek zato 
što su ih izražavale manjine. 

Godine 2006. nizozemski ministar pravosuđa Piet Hein Donner razbjesnio je 
mnoge u svojoj zemlji kad je u razgovoru s novinarom predložio da, ako musli¬ 
mani na demokratski način zakone zemlje žele promijeniti u šerijatske (kad ih 
bude dovoljan broj), mogu to učiniti. Godine 2004. Donner je zakratko predla¬ 
gao ponovno donošenje zakona o bogohuljenju kako bi tako odgovorio na za¬ 
brinutost nekih muslimana. Podjednaka se buka podignula 2008. u Velikoj Bri¬ 
taniji kad je canterburyjski nadbiskup Rowan Williams održao predavanje na 
Kraljevskom sudu pravde u kojem je govorio o paralelnim pravnim nadležnosti¬ 
ma koje su rasle u zemlji. Nadbiskup je u istom govoru izjavio da se prihvačanje 
elemenata šerijatskog prava u Velikoj Britaniji “čini neizbježnim”. Kad se javnost 
pobunila, nadbiskup je tvrdio da je bio pogrešno shvačen. Ali u BBC-jevu radij- 
skom intervjuu sljedečega dana u namjeri da pojasni svoje stavove otišao je i da¬ 
lje te izjavio da je “ideja o jednome zakonu za sve, o čemu ne treba raspravljati,” 
zapravo “pomalo opasna”.— 

Usprkos godinama rasta zabrinutosti o imigraciji i sigurnosti iznenada se či¬ 
nilo kao da se može pregovarati i o nekima od temeljnih zasada zapadnjačke ci¬ 
vilizacije. Također je katkad izgledalo kao da se raspravljati može i o povijesti. 
Samo dva tjedna prije Merkeličina govora u Potsdamu, njemački predsjednik 
Christian WultF održao je govor povodom “Dana njemačkoga jedinstva”. Svojim 
je komentarima, također namijenjenima da odgovore na Sarrazinovo pitanje o 
položaju islama u Njemačkoj, VVulff dao naslutiti da je islam dio državne proš¬ 
losti, baš kao što su to bili krščanstvo i židovstvo. Na te je riječi javnost glasno 
prosvjedovala, među ostalim i neki članovi njegove stranke. Ali nije samo pred¬ 
sjednik bio naizgled spreman promijeniti prošlost kako bi je prilagodio sadaš¬ 
njoj realnosti. 

U svakom su ovom slučaju reakcije na komentare poput tih uslijedile zbog 
raširenog osječaja da se u multikulturalno doba od Europe traži da se odrekne 
previše vlastite osobnosti - uključujuči i njezinu povijest - dok se od pridošlica 
zapravo i nije tražilo da se odreknu ni djeliča svojih tradicija. Ako je smjer u ko¬ 
jem je Europa išla doista bio jednosmjerna ulica, Cameron, Merkelica, Sarkozy i 
drugi političari s desnog krila pokušavali su iscrtati drukčiji put. Nitko od njih 
nije zanijekao da proces prilagodbe može biti dvosmjerna ulica, ali vrlo su paž¬ 
ljivo istaknuli što se očekuje od imigranata, ponajprije da nauče jezik zemlje u 
kojoj se nalaze te da poštuju njezine zakone. 

Žestina kojom se raspravljalo o takvim temeljnim zahtjevima podsjetila je da 
se ništa od toga nije predvidjelo u godinama poslije Drugoga svjetskog rata. Bio 
je to samo posljednji dio procesa “snaći ćemo se usput”. Ali to je također znaćilo 
da se i uporabljeni pojmovi stalno mijenjaju. Kao što je u svojoj u to vrijeme 
objavljenoj knjizi napisao povjesnićar i protivnik multikulturalizma Rumy Ka¬ 
san, sve faze poslijeratne imigracije u Veliku Britaniju bile su dokaz te ćinjenice. 
Tijekom prve faze (od 1940-ih do 1970-ih) nebjelaćke doseljenike iz zemalja 
Commonwealtha nazivali su “obojenim imigrantima” i smatrali ih razlićitima od 
ostatka društva. Zatim su tijekom 1970-ih i 1980-ih, djelomice u pokušaju da se 
sprijeći diskriminacija, ti ljudi postali “crni Britanci” i poćelo se na njih gledati 
kao na obićne i jednake građane. Nedugo poslije zemlju se poćelo nazivati “mul- 
tikulturalnim” društvom u smislu da su u njemu živjeli ljudi razlićitoga kulturo¬ 
loškog podrijetla. Kao što je napisao Kasan, “multikulturalno” ili “multietnićko” 
društvo bio bi bolji opis, ali kako se do tog vremena nije više smjelo spominjati 
pojam “rase”, “multikulturalizam” je ostao jedina upotrebljiva rijeć. Međutim, 
ako je trebala objediniti ljude pod jednim nacionalnim kišobranom, nova je de¬ 
finicija, zapravo, polućila posve suprotan ućinak. Umjesto da dovede do sjedi¬ 
njenog identiteta, vodila je njegovu razdvajanju, odnosno umjesto da društvo 
ućini slijepim na boje ili identitet, iznenada ništa nije bilo važnije od identiteta. 

U društvo se uvukla politika zadovoljavanja zasebnih interesa. Kao gljive 
poslije kiše niknule su organizacije i interesne skupine koje su tvrdile da pred¬ 
stavljaju sve vrste identitetskih skupina i govore u njihovo ime. Ambiciozni, 
uglavnom samoproglašeni vođe tih skupina postali su posrednici između vlasti i 
određenih zajednica. Ali nisu samo oni imali koristi od takva pristupa. I lokalni 
i državni politićari također su se mogli okoristiti procesom koji im je život ući- 
nio mnogo lakšim jer je stvorio dojam da je dovoljno podignuti telefon i na vezu 
dobiti željenu zajednicu. Naravno, bili na strani željene zajednice stvorilo je po¬ 
tencijal za dobivanje glasova navodno monolitne zajednice, a u nekim su sluća- 
jevima zajednice i održale to obećanje. 

Bilo je za oćekivati da će lokalna vijeća i drugi poćeti davati novac nekim et- 
nićkim i vjerskim skupinama. I premda je nešto od toga bilo zato da se dobiju 
glasovi, nešto je bilo ućinjeno i iz plemenitijih pobuda, a svakako i zbog prave 
namjere da se uhvati ukoštac s postojećom diskriminacijom. Ali ćak su i “antira- 
sistićke” skupine politićki izišle iz prostora koji su isprva namjeravale zauzeti. 
Skupine koje su se namjeravale boriti protiv stvarne diskriminacije s vremenom 
su nastojale proširiti svoj utjecaj, pristup i opseg financiranja. A bile su svjesne 

da će to moći ućiniti samo ako se problem neće riješiti. S vremenom je to stvori¬ 
lo dojam da se diskriminacija povećala - i da se protiv nje valja snažnije boriti 
premda se situacija, zapravo, poboljšavala. Pritužbe na društvo ponudile su pri¬ 
liku za rast. Udovoljavanje zahtjevima više nije bilo važno. 

Istodobno, jedina kultura koju se nije moglo slavili bila je kultura koja je do¬ 
pustila slavljenje svih drugih kultura. Kako bi postale multikulturalne, zemlje su 
shvatile da se moraju poćeti omalovažavati i pritom se ponajprije usredotoćiti 
na svoje negativne strane. Države koje su bile toliko otvorene i liberalne da su 
dopustile i poticale masovnu imigraciju poćeli su prikazivati kao jedinstveno ra- 
sistićke. I premda se u Europi moglo slaviti baš svaku svjetsku kulturu, isticanje 
dobrih stvari o Europi u Europi postalo je vrlo problematićno. Multikulturalno 
doba bilo je doba europskog samoosporavanja u kojem se domaćinsko društvo 
udaljilo od sebe u nadi da ga se neće zamijetiti osim, možda, u obliku kakva do¬ 
bronamjerna posrednika. Upravo je zbog toga, medu ostalim, proslavljeni ame- 
rićki politićki filozof Samuel Huntington u svojoj posljednjoj knjizi napisao: 
“Multikulturalizam je u osnovi protueuropska civilizacija. To je, zapravo, protu- 
zapadnjaćka ideologija.”— 

U svim je europskim zemljama razdoblje u kojem se o tome nije moglo govo¬ 
riti prestalo otprilike u isto vrijeme. Rad poludržavnih organizacija poput “Ras¬ 
nih odnosa” u Velikoj Britaniji pomagao je da lonac ostane poklopljen do ljeta 
2001. kad se, djelomice kao posljedica nemira na sjeveru Engleske koji su uklju- 
ćivali mlade muslimane, a djelomice zbog onoga što se dogodilo u New Yorku i 
Washingtonu, o postojanju paralelnih zajednica poćelo govoriti otvorenije, pa su 
poćele i prve kritike pojma “multikulturalizam”. U Nizozemskoj su brane popus¬ 
tile nešto ranije. U Erancuskoj su dobro držale do nemira u predgrađima 2005. 
Njemaćkoj i Švedskoj trebalo je nešto duže. Ali tijekom prvoga desetljeća dvade¬ 
set prvoga stoljeća konsenzus o multikulturalizmu posvuda se poćeo raspadati. 

Neki od onih koji su ga narušili bili su politićari s lijeve strane politićkoga 
spektra. Njihova je izdaja posebice odjeknula jer se od desnih politićara i ko¬ 
mentatora gotovo oćekivalo da im multikulturalizam nije po volji, pa su im se 
uvijek mogle pripisati nativistićke^ sklonosti, ali za lijeve se smatralo da im je 
motive teže osporiti, odnosno da im se može vjerovati. Međutim, ono najvažnije 
(ali ne samo zato što je drugima dalo pokriće da progovore) potjecalo je od 
Europljana drugih etnićkih nasljeđa. U Velikoj Britaniji izdaja Trevora Phillipsa, 
jednoga od prijašnjih predvodnika industrije rasnih odnosa, otvorila je teritorij 
na koji se drugi nisu usudili kroćiti. Njegova spoznaja da je industrija rasnih od- 

nosa dio problema te da je zbog promicanja razlika zemlja “umjesečarila u se¬ 
gregaciju”, bio je uvid koji su uskoro diljem kontinenta počeli dijeliti i drugi. 
Medu drugim disidentima multikulturalizma koji su se pojavili u tom desetlje¬ 
ću, neki su se počeli baviti politikom, a drugi su ostali izvan nje kao utjecajni 
kreatori mišljenja. Ali pojava u prvome desetljeću dvadeset prvoga stoljeća oso¬ 
ba poput, medu ostalima, Ahmeda Aboutaleba i Ayaan Hirsi Ali u Nizozemskoj, 
Nyamko Sabuni u Švedskoj, Nasera Khadera u Danskoj i Magdija Allama u Itali¬ 
ji nedvojbeno je imala oslobađaj uče djelovanje. Svi su iz svojih zajednica govorili 
domaćinskim zemljama kojima su ljudi takvog nasljeđa trebali da probiju led. U 
tome su uspijevali u različitoj mjeri. 

U svim su se zemljama prve kritike pojavile na račun istih tema. Najekstrem¬ 
niji i najneprihvatljiviji običaji nekih zajednica postali su najpogodniji za otvara¬ 
nje najbolnijih tema. U svakoj su zemlji najveću pozornost privukla pitanja 
ubojstava “iz časti” i obrezivanje ženskih genitalija. Djelomice je razlog bio što 
su se ljudi doista šokirali da se takvo što uopće može događati, a ako su znali za 
te običaje, bojali su se to reći. Ali djelomice je razlog bio i to da su ta pitanja za¬ 
pravo bila “najmekša” ili najlakša za izražavanje zabrinutosti o multikulturalno- 
me dobu. Iako im se nisu protivili baš svi, ta su pitanja barem bila u stanju ujedi¬ 
niti mišljenja najširega mogućeg političkog spektra: od lijevih feministkinja do 
desnih nacionalista. Gotovo su se svi slagali da je ubijanje mladih žena nepri¬ 
hvatljivo. I većina se mogla ujediniti u izražavanju zgroženosti na pomisao o sa- 
kačenju spolovila djevojčica u Europi u dvadeset prvome stoljeću. 

U prvome desetljeću dvadeset prvoga stoljeća u europskom je društvu bilo 
sve više kritika takvih ekstremnih primjera multikulturalizma. Posvuda su se pi¬ 
tanja Europljana o kojima su razmišljali svodila na granice snošljivosti. Trebaju 
Ii liberalna društva podnositi nesnošljiva? Ili postoji Ii trenutak kad i najsnošlji¬ 
vije društvo treba reći “dosta”? Jesu Ii naša društva postala previše liberalna i 
tako dopustila bujanje neliberalizma i protuliberalizma? U to se doba, kako je is¬ 
taknuo Rumy Hasan, era multikulturalizma potiho prometnula u eru “multireli- 
gija”. Etnički identitet, koji je dotada bio u žarištu rasprave o multikulturalizmu, 
počeo je gubiti na važnosti, a ključno je pitanje postao vjerski identitet, koji se za 
mnoge pojavio kao iz ničega. Ono što je prije bilo pitanje crnaca, Karibijaca ili 
Sjevernoafrikanaca, sad je postalo pitanje muslimana i islama. 

Kao i u svim prethodnim razdobljima promjena poslije Drugoga svjetskog 
rata, proces prepoznavanja svega što se zbiva nije se zbio preko noći. Europskim 
je vladama trebalo nekoliko desetljeća da shvate kako razdoblje gastarbajterstva 

nije prošlo po planu. Isto je tako europskim vladama trebalo mnogo vremena za 
spoznaju da ako migranti ostaju u zemlji koja im je ponudila gostoprimstvo, 
moraju postojati zakoni koji će ih zaštititi od diskriminacije. Razdoblju multi¬ 
kulturalizma također su bila potrebna dva desetljeća da se iscrpi. Ali poput pri¬ 
jašnjih epizoda, ćak i ako se njegova smrt prihvatila, a u ovom slućaju i objavila, 
uopće nije bilo jasno što sve to znaći i što bi ga moglo zamijeniti. 

DOMINANTNA KULTURA? 

Jedan od nekolicine koji su o tome već razmišljali bio je Bassam Tibi. Akademik 
koji je 1962. iz Sirije došao u Njemaćku, godinama je u Njemaćkoj pozivao na 
integraciju manjinskih zajednica. U isprva nepoticajnom okružju razvio je pose¬ 
ban koncept pristupa temi. Europske bi zemlje, predložio je, od politike multi¬ 
kulturalizma trebale prijeći na politiku koja zagovara Leitkultur, odnosno “do¬ 
minantnu kulturu”. Ta je misao - na koju je prvi nadošao tijekom devedesetih 
godina dvadesetoga stoljeća - zagovarala multietnićko društvo koje je prihvaća¬ 
lo ljude razlićitoga etnićkog podrijetla, ali ih je ujedinjavalo oko skupa zajednić- 
kih tema.— Poput jazza, moglo je djelovati ako je svima poznata tema po kojoj 
se svira. Ali ni u kojem slućaju nije moglo djelovati ako je tema bila nepoznata, 
zaboravljena ili izgubljena. U takvoj situaciji društvo ne samo da neće zadržati 
sklad, nego će prijeći u kakofoniju. Bio je to jedan od prvih pokušaja pronalaže¬ 
nja rješenja za problem europske multikulturalnosti, posebice pitanja kako uje¬ 
diniti ljude posve razlićitog podrijetla kakve danas nalazimo diljem Europe. Naj¬ 
jasniji odgovor bio je da ih ne treba ujedinjavati na osnovi istoga nasljeđa nego 
po barem jedinstvenom vjerovanju u temeljne zasade moderne liberalne države, 
primjerice vladavine zakona, odvajanja Crkve od države i ljudskih prava. Među¬ 
tim, premda je bilo onih poput Tibija koji su sve dobro promislilili, većina druš¬ 
tva kao da je samo htjela preživjeti to doba. Do rješenja se dolazilo iznimno spo¬ 
ro, a djelomice su tomu razlogom bile neprestane i bolne razlike u mišljenjima. 

Kad je Europa shvatila da će imigranti ostati, ponijele su je dvije međusobno 
posve suprotne ideje koje su usprkos tomu nekoliko desetljeća uspjele živjeti za¬ 
jedno. Prva je bila ideja na koju su Europljani nadošli tijekom 1970-ih i 1980-ih 
- zamisao da europske zemlje mogu postati nova vrsta multikulturalnog društva 
u koje može doći bilo tko iz bilo koje zemlje na svijetu i, ako poželi, tu se i naseli. 
Tu ideju javnost nikad nije prihvatila, ali podržavale su je neke elite i, što je naj¬ 
važnije, pokretala ju je nemogućnost svih vlada da zaustave i obrnu proces ma- 

sovne imigracije. Tijekom prvih valova migracija (a svakako u vrijeme kad se 
očekivalo da će se mnogo imigranata naposljetku ipak vratiti u svoje domovine) 
malo je bilo onih koji su se zabrinjavali zbog činjenice da se pridošlice ne asimi¬ 
liraju u društvo. Zapravo, rijetki su to uopće i htjeli. 

U svakoj su zemlji u različitoj mjeri pridošlice smještali u posebne gradove i 
predgrađa, uglavnom blizu mjesta gdje su trebale radili. Čak i kad je posla po¬ 
nestalo, ljudi koji su stizali iz istih zajednica naselili bi se u područjima u kojima 
su već živjeli oni sličnoga podrijetla. Iako ih se rijetko poticalo na to, nitko se 
nije ni pretjerano trudio da ih od toga odvrati. Vlade su naknadno optuživali za 
segregaciju, ali mnogi su se imigranti sami odlučili na takav život jer su jednos¬ 
tavno htjeli zadržati svoju kulturu i običaje u društvu koje s njima ni na koji na¬ 
čin nije bilo povezano. 

Kad su ljudi shvatili da pridošlice neće otići, došlo je i do otpora njihovoj pri¬ 
sutnosti, a svaki prijedlog da migranti promijene svoje ponašanje neizbježno bi 
propao na prvoj premisi. Naime, ako če imigranti ostati, trebali bi se osjećati kao 
kod kuće. A kako bi im se to omogućilo, trebalo je učiniti štošta. No bilo je mno¬ 
go lakše zamislili apstraktne nego konkretne stvari. Medu apstraktnima izdvajao 
se napor za prilagodbu ili promjenu predodžbe o zemlji domaćinu. Katkad je to 
bilo jednostavno izvrtanje povijesnih činjenica ili promjene njihova naglaska. U 
drugim prilikama uključivalo je i aktivno omalovažavanje vlastite prošlosti. 

Jedan takav napor prakticirao je predsjednik Wulff, a uključivao je uljepšava- 
nje svih vidova neeuropske kulture kako bi ih doveo barem na razinu europskih. 
Primjerice, što je bilo više islamskih terorističkih napada, VVulff je više uzvisivao 
utjecaj islamskih neoplatonista i veći je značaj pridavao islamskoj znanosti. U 
desetljećima poslije tih napada vladavina muslimanskog kalifata u Cordobi, u 
Andaluziji na jugu Španjolske između osmoga i jedanaestoga stoljeća, iščupana 
je iz povijesnog zaborava i pretvorena u odličan primjer snošljivosti i multikul- 
turalnoga suživota. To je također zahtijevalo pomno pripremljenu novu inačicu 
prošlosti, ali ona je prizvana samo kako bi podarila kakvu-takvu nadu sadaš¬ 
njosti. 

Takvi su vidovi islamske kulture uskoro morali podnijeti gotovo neizdrživ te¬ 
ret. Izložba nazvana “1001 islamski izum” postavljena je, među ostalim, u lon- 
donskome Znanstvenom muzeju, nastojeći pokazati kako je gotovo sve u zapad¬ 
njačkoj civilizaciji zapravo nastalo u islamskome svijetu. Premda te tvrdnje nisu 
bile utemeljene na činjenicama, oko njih se stvorilo ozračje vjerovanja. Ljudima 
je bilo potrebno da budu istinite i posve su ih prestali osporavati. Postale su ne 

samo stvar uljudnosti nego i potrebe da se ističe, dapače i pretjeruje koliko je 
europska kultura dugovala kulturama najproblematičnijih zajednica. Kad je 
2008. francuski akademik Sylvain Gouguenheim, stručnjak za srednji vijek, 
objavio esej u kojem je napisao da su tekstove iz antičke Grčke, za koje se često 
tvrdi da su ih spasili arapski muslimani koji nisu znali grčki, zapravo sačuvali si¬ 
rijski krščani, rasprava je postala užareno političko pitanje. U javnim se peticija¬ 
ma i pismima Gouguenheima zbog objelodanjivanja njegovih otkriča nazivalo 
“islamofobom”. Malo je stručnjaka uopče pokušalo išta reči u prilog njegova pra¬ 
va da objavi ono što pokazuju otkriveni dokazi. Ostavimo li postrani kukavi¬ 
čluk, bio je to još jedan dokaz urgentne potrebe - baš kao u slučaju tvrdnje da 
smo “oduvijek bili nacija imigranata” koja se ukorijenila otprilike u isto doba da 
se europska prilično monokulturalna prošlost uklopi u vrlo multikulturalnu sa¬ 
dašnjost. 

Istodobno je bilo i onih koji su te metode odveli do ekstrema. Kako bi se na 
još jedan način pokušalo izjednačiti položaje kultura došljaka s kulturom doma- 
čina, domačinovu se kulturu počelo izravno omalovažiti. Jedan ozloglašen, ali 
vrlo poznat primjer ponudila je Mona Sahlin, švedska ministrica zadužena za in¬ 
tegraciju, govoreči 2004. u kurdskoj džamiji. Ministrica iz Socijaldemokratske 
stranke (koja je tom prilikom nosila veo) publici je rekla da su mnogi Šveđani 
ljubomorni na njih jer Kurdi imaju bogatu i ujedinjenu kulturu i povijest, za raz¬ 
liku od Šveđana koji se diče samo glupavim stvarima poput slavlja Ivanjske 
noči.— Drugi način postizanja istog efekta bilo je ustrajanje na ideji da ono što 
nazivamo europskom kulturom zapravo ne postoji. Godine 2005. jedan je novi¬ 
nar upitao Lisu Bergh, tajnicu švedskoga parlamenta i glavnu dužnosnicu za in¬ 
tegraciju, je Ii švedska kultura vrijedna očuvanja ili ne, na što je ona odgovorila 
ovako: “Pa, što je, zapravo, švedska kultura? I mislim da sam time odgovorila na 
pitanje.”— 

Za konfuzije iz tog doba nije moguče optužiti samo imigrante. Europska su 
ih društva pustila u svoje zemlje a da nisu imala pojma kakav stav da prema nji¬ 
ma zauzmu kad dođu. Jedan od dokaza tog problema činjenica je da je politič¬ 
kim vođama Francuske, Njemačke i Velike Britanije (među ostalima) trebalo 
šezdeset godina kako bi napokon izjavili da bi imigranti trebali govoriti jezikom 
zemlje u koju su stigli. Samo nekoliko godina prije takav bi zahtjev bio napadnut 
i proglašen “rasističkim”, što se doista i događalo. To što je njemačka kancelarka 
tek 2010. godine izjavila kako imigranti moraju poštovati zakone i ustav zemlje, 
možda je i više ukazivalo na neuspjeh Njemačke nego na neuspjeh imigranata. 

Ponovno, samo nekoliko godina prije svatko tko bi izrekao tako što, bio bi izlo¬ 
žen optužbama najnižih motiva. Ali u godinama prije nego što je objavljen zavr¬ 
šetak ere multikulturalizma, i prije nego što su se zatresli politički temelji, kon¬ 
fuzija je bilo i previše. 

Jedna od njih bila je očekuje li se od imigranata da se asimiliraju ili ih valja 
poticati da zadrže vlastitu kulturu. Kako se do 2011. večina srednjestrujaških 
političara očito složila da treba očekivati nešto između toga, što bi, dakle, od 
došljačke kulture trebalo odbaciti, a što od domačinske prihvatiti? Čini se da je 
jedan od razloga zbog kojega se o tome u javnosti uopče nije razgovaralo bila 
svijest o tome koliko bi to večini Europljana bilo bolno. Kojeg če se dijela vlastite 
kulture dragovoljno odreči? Kakvu če nagradu dobiti za to i kad če iskusiti efek¬ 
te te nagrade? Naravno, takva zamisao nikad nije stigla do javnosti jer je europ¬ 
ska javnost posve sigurno ne bi odobrila. Ali bilo je tu i još mnogo gorih pret¬ 
postavki. 

Ako se domačinska zemlja neče ničega odreči, onda to očito moraju učiniti 
došljaci, zar ne? Ali kojih se to stvari trebalo odreči i tko ih je ikad imenovao? I 
što bi bila kazna za nepridržavanje? Primjerice, što bi se dogodilo migrantima 
koji dodu u Europu i odbiju naučiti jezik zemlje u koju su se naselili? Ako nema 
kazne ili kontramotivacije, svaki je takav prijedlog puko slovo na papiru. Sve 
vrijeme nije bilo jasno ni koliko je imigranata u Europi jednostavno željelo samo 
uživati u svojim pravima, a koliko ih je željelo uistinu postati Europljanima. 
Kakva je razlika medu njima i koji su bili poticaji da se bude jedno, a ne drugo? 
Jesu li Europljani uopče ikad htjeli da došljaci postanu poput njih? 

Sve to vrijeme službeni je stav bio da trenutkom dobivanja putovnice ili vize 
došljak u zemlju ili na kontinent postaje Europljanin poput svakoga drugog. A 
sve vrijeme dok su vlasti raspravljale o mogučim mjerama potrebnim da miliju¬ 
ni ljudi več pristigli u Europu doista postanu Europljani, misli europske javnosti 
več su bile zaokupljene novom idejom - koju se najčešče gura na margine javne 
rasprave, ali je u svakom trenutku kadra iskoračiti u žarište zanimanja. 

Bio je to strah da je sve zapravo lažno i da če se, ako ne cijeli plan, onda ba¬ 
rem večina postoječega plana izjaloviti. Bila je to zabrinutost koja se temeljila na 
misli da ako se integracija i ostvari, za to če sigurno trebati mnogo vremena - 
možda čak i stolječa - te da se to ionako posve sigurno još nije dogodilo nigdje u 
Europi. U tome je svakidašnje iskustvo Europljana važnije od bilo kakve ankete, 
a ono što im se zbiva pred očima važnije je od službene vladine statistike. 

“VELIKA ZAMJENA” 

Svako putovanje na tisuće lokacija diljem Europe može potaknuti strah od ono¬ 
ga što je francuski filozof Renaud Camus nazvao “Velikom zamjenom”. Kao pri¬ 
mjer uzmimo predgrađe Saint-Denis na sjeveru Pariza. Riječ je o jednom od sre¬ 
dišnjih mjesta francuske povijesti i kulture, nazvano po velikoj katedralnoj bazi¬ 
lici u središtu, u kojem leže ostaci pariškog biskupa iz trećega stoljeća, zaštitnika 
grada. Današnja građevina, podignuta u dvanaestome stoljeću, poznata je iz još 
jednoga razloga. Od šestoga stoljeća grobnica je francuske kraljevske obitelji. 
Njihovi spomenici, koji ih u izvanrednim detaljima prikazuju u kamenu, uklju¬ 
čuju one iz dinastije Kapetovića, Burbonaca, Medicija i Merovinga. U vrijeme 
Erancuske revolucije grobovi su im oskvrnuti, ali danas se u kripti nalaze i mra¬ 
morne grobnice kralja i kraljice koje je revolucija zbacila: Luja XVL i Marije An- 
toanete. 

Posebno važna među ranim grobnicama u Saint-Denisu je ona Karla Martela, 
franačkoga vođe koji je stoljeće poslije Muhamedove smrti, kad je Omejidski ka¬ 
lifat neumoljivo nasrtao sve više u Europu, natjerao muslimansku vojsku na uz¬ 
mak. Martelova pobjeda u Bitki kod Poitiersa (Toursa) 732. važna je jer je zaus¬ 
tavila širenje islama dalje u Europu. Da njegova franačka vojska nije pobijedila, 
nijedna druga europska sila toga doba ne bi mogla zaustaviti muslimansku voj¬ 
sku u osvajanju kontinenta. Kad je muslimanska vojska 711. prešla more i iskr¬ 
cala se u Europu, jedan od njihovih vođa, Tarik bin Zajad, zapovjedio je da se 
brodovi zapale i rekao: “Nismo ovamo došli da bismo se vratili. Ili ćemo osvojiti 
zemlju i tu se naseliti ili ćemo nestati.” Martel je zajamčio da se dogodi ovo pos¬ 
ljednje te da se, osim što je uspio uspostaviti uporište na jugu Španjolske, islam 
nikad ne proširi dalje u Europu. Kao što je tisuću godina poslije napisao Edward 
Gibbon, da nije bilo pobjede čovjeka kojeg su prozvali “Maljem” (“Martel”): 
“Možda bi se danas na oxfordskim fakultetima učila tumačenja Kurana, a s go¬ 
vornica bi se obrezanim ljudima dokazivala svetost i istina Muhamedova otkri¬ 
venja.” Gibbon nastavlja: “Od takve su propasti kršćanstvo spasili genij i sreća 
jednoga jedinog čovjeka.”— 

Danas bi se posjetitelj bazilike u kojoj se nalazi Martelova grobnica mogao 
zapitati je li on doista pobijedio - ili u najmanju ruku pomisliti da su poslije nje¬ 
gove pobjede zakazali njegovi nasljednici. Prošetate li danas Saint-Denisom, taj 
dio Pariza više nalikuje sjevernoj Africi nego Erancuskoj. Tržnica na trgu pred 
bazilikom sličnija je arapskome suku nego europskoj tržnici. Na štandovima se 

prodaju različite inačice hidžaba, a radikalne skupine dijele literaturu protiv dr¬ 
žave. U unutrašnjosti bazilike, premda su svi svečenici postariji bijeli muškarci, 
preostala im je kongregacija uglavnom crna afrička, dio nemuslimanskoga vala 
imigracije pristigloga s Martiniquea i Guadeloupea. 

U tom području živi jedan od največih postotaka muslimanskoga stanovniš¬ 
tva u Francuskoj. Muslimani čine otprilike 30 posto stanovnika departmana Se- 
ine-Saint-Denis, odnosno 93. departmana. Katolika nema više od 15 posto. Ali 
večina imigranata u to područje stigla je iz zemalja Magreba i subsaharske Afri¬ 
ke, mlade populacije sve je više, pa nimalo ne iznenađuje da je čak i u privatnim 
katoličkim školama u departmanu oko 70 posto učenika muslimanske vjerois¬ 
povijesti. U međuvremenu se u departmanu posljednjih godina broj Židova pre¬ 
polovio. Prema podacima Ministarstva unutarnjih poslova u departmanu je oko 
10 posto (230) ukupnog broja džamija u Francuskoj. Posjetite li ih, ustanovit 
čete da ih je bez sumnje premalo za potrebe zajednice. Na molitvama petkom 
vjernici ne mogu ni uči u džamiju nego mole na ulicama oko džamija koje nas¬ 
toje podignuti veče zgrade kako bi udovoljile potrebama vjernika. 

Naravno, spomenete li Saint-Denis nekome iz središta Pariza, samo če iskri¬ 
viti lice u grimasu. Znaju da je tamo i trude se držati što dalje od njega. S iznim¬ 
kom Stade de Francea, malo je razloga zbog kojih bi se približili tom području. 
Ugrožena valovima deindustrijalizacije i reindustrijalizacije, vlada u posljednjim 
godinama pokušava s nekim društvenim zahvatima, primjerice podizanjem 
gradskih ureda u kojima rade državni službenici. Ali večina zaposlenika u tim 
uredima (ima ih oko 50 000) uopče ne živi tamo. Ujutro dolaze iz drugih dijelo¬ 
va grada i navečer se vračaju, a njihove su uredske zgrade uvijek zaključane i osi¬ 
gurane visokim sigurnosnim ogradama. U tom se departmanu dobro vide pro¬ 
blemi koje Francuska ima s imigracijom. 

Isti se fenomen može vidjeti u predgrađima Marseillesa i brojnim drugim 
francuskim područjima. A može ga zamijetiti i svaki posjetitelj ili stanovnik Pa¬ 
riza koji se, ma koliko nevoljko išao u Saint-Denis, u središtu grada ukrca u pri¬ 
gradsku brzu željeznicu (RER) ili metro. Putujuči RER-om duboko pod zem¬ 
ljom, s malo postaja i velikim razmacima među njima, nerijetko se osječa kao da 
se podzemnim vlakom vozi u nekome afričkom gradu. Postaje u pariškim po¬ 
modnim dijelovima grada - primjerice Chateletu - poznate su kao opasne, oso¬ 
bito u večernjim satima kad mladež iz predgrađa koja ne zna što bi sa sobom 
dolazi u grad. U sječanje Parižana neizbrisivo je urezana 2005. kad su se nemiri i 

palež automobila iz predgrađa proširili daleko prema centru, sve do arondisma- 
na Maraisa. 

Međutim, vozite li se metroom iznad linija RER-a, koji se u gradu češće zaus¬ 
tavlja, ulazite u posve drukčiji svijet. Putnici u metrou uglavnom su bijelci koji 
odlaze na posao, za razliku od RER-a punog onih koji putuju do svojih nisko 
plaćenih uslužnih poslova ili se čini kao da se voze samo da utroše vrijeme. Nit¬ 
ko ne može iskusiti vedro ozračje središta Pariza i duboki val drugih ljudi ispod 
njega a da ne osjeti da nešto nije u redu. Isti če osjećaj imati svatko tko prođe 
kroz neke gradove na sjeveru Engleske ili neke četvrti Rotterdama i Amsterda¬ 
ma. Danas je tako što moguće iskusiti i u predgrađima Stockholma i Malmoa. 
To su mjesta u kojima imigranti žive, ali ona uopće nisu slična područjima u ko¬ 
jima živi lokalno stanovništvo. Političari se prave da se problem može riješiti 
elegantnijim ili domišljatijim urbanističkim planiranjem ili da ga čak može rije¬ 
šiti neki nadareniji ministar stanovanja. Od 2015. morali su se nastaviti pretva¬ 
rati u gradovima u kojima su neki dijelovi počeli nalikovati izbjegličkim logori¬ 
ma. Iako je policija stalno pokušavala tjerati migrante kako bi gradovi izgledali 
uredno, u Parizu su se 2016. golemi logori sa Sjevernoafrikancima premjestili u 
predgrađa. U četvrtima poput Stalingrada u pariškomu devetnaestome arondi- 
smanu, stotine su šatora postavljene na otoke posred glavnih gradskih promet¬ 
nih arterija ili uz rubove pločnika. Kad bi ih policija potjerala, jednostavno bi se 
pojavili negdje drugdje. Teorije kvazistručnjaka i političara o tome što če se do¬ 
goditi ili što bi se trebalo dogoditi još su i prije 2015. bile u sukobu s onime što 
im se doista zbivalo pred očima. 

Svakidašnja svijest o tom problemu i svijest da se o tome uopće ne govori 
znači da se Europljani moraju baviti još jednom mračnom brigom. Riječ je o 
tome da vide vrlo velik broj ljudi koji žive svojim vrlo različitim životima pa 
počnu misliti da če ti ljudi u budućnosti prevladati - da če se, primjerice, jaka 
religijska kultura koju se postavi u slabu i relativističku kulturu isprva držati za 
sebe, ali da če se naposljetku vrlo konkretno osjetiti. Ponavljam, studije i ankete 
nisu od mnogo koristi za registriranje tog osjećaja neizbježne promjene. Neke se 
ankete iskorištavaju za “dokazivanje” kako su zajednice imigranata integrirane u 
postojeće društvo. Ali da se integracija za koju političari i anketari govore da se 
dogodila doista ostvarila, stvarnost u kojoj živimo bila bi posve drukčija. Primje¬ 
rice, u dijelovima Velike Britanije u koje se doselilo mnogo Pakistanaca i drugih 
muslimana zatvaraju se puhovi. Kad bi pridošlice postajale “Britanci kao i svi 
drugi” - kako ministri i drugi vladini dužnosnici tvrde - puhovi bi ostali otvore- 

ni i novi bi pridošlice pili mlako pivo poput svih drugih koji su u ulici živjeli pri¬ 
je njih. Isto vrijedi i za crkve. Kad bi došljaci doista postali “Britanci poput svih”, 
većinu nedjelja ne bi dolazili na misu, ali bi bili tamo za vjenčanja, katkad kršte¬ 
nja i najvjerojatnije samo jednom na godinu za Božić. Ali to se očito nije dogo¬ 
dilo. Crkve se zatvaraju po-put puhova, a njihove se zgrade prenamjenjuju u dru¬ 
ge svrhe. 

Iako se i dalje govori da pridošlice koje odlaze u džamiju i ne piju alkohol 
predstavljaju bešavnu tranziciju domaćih tradicija, iz tako očitih vidova identi¬ 
teta jasno je da će rezultati biti vrlo različiti. A s uzrocima na kojima počivaju 
takve razlike mnogo se teže nositi. Ista priča i isti muk može se zamijetiti i u tur¬ 
skim te u sjevernoafričkim predgrađima Amsterdama, predgrađima BruxeIIesa 
poput Molenbeeka, berlinskih četvrti VVeddinga i NeukoIIna te niza drugih gra¬ 
dova diljem kontinenta. U svakom od tih slučajeva cijena koju je moralo platiti 
lokalno stanovništvo, koje je prema stotinama tisuća ljudi drugih kultura koji su 
dolazili u njihove gradove moralo zauzimati samo najpozitivnije stavove, bila je 
jednostavno previsoka. Priznavanje novih činjenica, a kamoli bilo kakav pokušaj 
da ih se izmijeni, moglo je uništiti karijeru ne samo u politici nego u bilo kojem 
zvanju. I zato je jedino što je preostalo - lokalnom stanovništvu, dužnosnicima i 
političarima - ignoriranje problema i laganje o njemu. 

Postupno su i političari i javnost počeli prihvaćati namjerno optimističnu 
verziju događaja. Tako se minornu ili nevažnu kulturološku značajku - primjeri¬ 
ce stajanje u redu ili jadikovanje o vremenskim prilikama u Velikoj Britaniji - 
odabralo kao primjer na koji se obraćala posebna pozornost. Činjenica da je 
neki imigrant volio stajati u redu i razgovarati o vremenskim prilikama poslužila 
bi kao dokaz da se taj imigrant - a zatim poopčavanjem i svi drugi imigranti - 
integrirao u društvo i postao poput ostalih. Kad su bombaši samoubojice, koji 
su u srpnju 2005. napali Londonski transportni sustav identificirani kao musli¬ 
mani rođeni u Velikoj Britaniji, otkriveno je da je jedan od njih radio u restora¬ 
nu koji poslužuje ribu s krumpiričima i volio je igrati kriket. Od toga se napravi¬ 
la velika priča, kao da je strašna mržnja koja je obuzela toga savršenoga engle¬ 
skog čovjeka bila glavna zagonetka. Ideja da se preko ribe s krumpiričima na 
njega prenijela cijela kultura bila je samo način da se odgodi suočavanje s ne¬ 
ugodnim raspravama koje su čekale ispod površine. 

Kad se multikulturalna era počela raspadati, krenula je mahnita potraga za 
bilo kojom zemljom u kojoj je eksperiment uspio. U razdoblju poslije napada na 
London 2005. Britanci su raspravljali nije Ii model francuske laicite (sekulariz- 

ma) zapravo ukazivao na moguć način rješavanja problema integracije. A onda 
se, poslije sve većeg broja napada domaćih terorista u Francuskoj, počelo raz¬ 
mišljati nije li, ipak, bolji anglosaski model. U međuvremenu se većinu vremena 
smatralo da Skandinavija ima dobro rješenje, sve dok nisu postali jasniji proble¬ 
mi u tim zemljama. Sve u svemu, javnost je vidjela ono što političari nisu mogli, 
a to je da usprkos razlikama medu europskim državama, nijedna od njih nije us¬ 
pjela asimilirati novopridošlice. 

Neki su kritizirali “prstenasto” planiranje u francuskim gradovima koji kao 
da su migrante zadržavali na svojim rubovima. Ali isti su se problemi pojavili i u 
zemljama koje su nastojale izbjeći takvu politiku. I tako, kad bi francuski politi¬ 
čar kritizirao “paralelne zajednice” nastale u Velikoj Britaniji na temelju britan¬ 
skoga modela, istu bi se optužbu moglo upotrijebiti i u njegovoj zemlji.' — Iako 
se činilo da su razlike u planiranju u različitim zemljama stvar interesa, zapravo 
nisu bile toliko važne. A kad je bila riječ o razlikama u obrazovnim sustavima po 
njihovu isticanju određenoga dijela nastavnoga plana, o njima se u svakom slu¬ 
čaju moglo akademski raspravljati. Ali i u ovom se slučaju pokazalo da nijedan 
obrazovni sustav nije bio posebno učinkovit niti se posebno isticao kad je bila 
riječ o rezultatima. 

I tako se sve vrijeme europski mozak morao usidriti za dvije suprotstavljene 
stvari. Prva je bila dominantan stav generacije da svatko na svijetu može doći u 
Europu i postati Europljanin, a sve što valja učiniti da to postanete je biti osoba 
u Europi. Drugi je dio europskoga mozga sve to vrijeme proveo promatrajući i 
čekajući. 

Taj je dio uvijek mogao prepoznati ne samo da pridošlice dolaze u nezabilje¬ 
ženim brojevima, nego da sa sobom donose običaje koji, ako možda i nisu posve 
nepoznati, u Europi već dugo ne postoje. Prvi dio mozga tvrdi da če se imigranti 
asimilirati te da če s vremenom i najteže probavljivi vidovi kulture novopridoš- 
lih postati prepoznatljivo europski. Prvim je dijelom mozga vladao optimizam. 
Drugi su usmjeravali događaji, pa se sve češće počeo pitati ima li itko vremena 
da dočeka promjene koje su se trebale dogoditi. 

Nitko ne bi smio biti iznenađen spoznajom da su se ispod svega skrivali 
mnogo mračniji, podzemniji strahovi. A oni nigdje nisu bili tako izraženi kao u 
Erancuskoj koja je poslije Drugoga svjetskog rata trpjela nestašicu radne snage 
kao i druge zapadnoeuropske zemlje. Zemlja je reagirala posve jednako i otvori¬ 
la svoje granice radnicima sa svih strana svijeta. Tijekom pedesetih i šezdesetih 
godina prošloga stoljeća, kad su se počele osjećati posljedice francuske dekoloni- 

zacije u sjevernoj Africi, Francuska više nije mogla zaustaviti priljev ljudi iz biv¬ 
ših kolonija, baš kao što to nisu mogle ni Velika Britanija i druge zemlje. A do¬ 
tok uglavnom siromašnih i loše obrazovanih manualnih radnika postupno je 
promijenio kulturu i velike dijelove Francuske te ostalih zemalja. 

Jedna podzemna reakcija na to - reakcija koju je francuski filozof Bernard 
Henri-Levy predložio kao “tamnu specijalizaciju” zemlje— - bila je zabrinutost 
za zamjenu stanovništva. S najviše muslimana po glavi stanovnika u zapadnoj 
Europi i stalno prisutne izborne prijetnje velikim strankama od strane Nacional¬ 
ne fronte obitelji Le Pen, granice te rasprave i izražavanje zabrinutosti o tome 
ustrajno se sprečavalo baš kao i u ostatku Europe. Ipak, baš se u Erancuskoj po¬ 
javio jedan od najuznemirujućijih i najproročkijih postupaka za uklanjanje tog 
straha. 


“TAMNA SPECIJALIZACIJA” 


Godine 1973. u Erancuskoj je objavljen neobičan roman koji je ubrzo postao ve¬ 
lika uspješnica. Pisac Le Camp des saintsa (Tabora svetaca) već je bio poznat po 
svojim putopisima i romanima. Svjetskom putniku, uljuđenom i znatiželjnom, 
ideja za to zloglasno djelo sinula je jednoga jutra u njegovu domu na obali Sre¬ 
dozemnoga mora. Po njegovim riječima, tog je jutra 1972. u svojemu umu ugle¬ 
dao “milijun siromaha, naoružanih samo slabošču i brojnošču, pritisnutih osku¬ 
dicom, opterečenih svojom gladnom smeđom i crnom djecom, spremnih da se 
otisnu na naše kopno, prethodnica mnoštva koje če snažno pritisnuti svaki djelič 
umornoga i prezasičenoga Zapada. Doista sam ih vidio i shvatio kakav problem 
predstavljaju, problem koji se po današnjim moralnim standardima nije mogao 
riješiti. Pustiti ih, značilo bi uništiti nas. Odbiti ih, značilo bi uništiti njih.”— 
Roman koji je idučih osamnaest mjeseci pisao Jean Raspail smješten je u na- 
dolazeče desetlječe te je Erancusku - i Europu opisivao u procesu utapanja u 
masovnoj imigraciji iz trečega svijeta. Glavni katalizator migracije sve je veča 
razlika između siromašnih u trečemu svijetu i sve manjega broja stanovnika koji 
žive u relativnome europskom raju. Zbog današnjih komunikacijskih medija ta 
se razlika u bogatstvu više ne može sakriti, pa se treči svijet okreče Europi. Mili¬ 
jun ljudi otiskuje se na more, ali nebrojeni ih milijuni prate i čekaju da se i sami 
ukrcaju na brodove. Sve ovisi o reakciji Europe na taj prvi milijun. Iz strateških 
političkih razloga (kako poslije objašnjava) Raspail je odabrao da migranti ne 

dolaze iz sjeverne Afrike nego iz Kalkute i otamo kreću prema francuskoj Rivije¬ 
ri. 

Nezaboravan početak romana upoznaje nas s postarijim, uljuđenim profeso¬ 
rom koji u svojoj kući na jugoistočnoj obali francuske u vrijeme dolaska armade 
sluša Mozarta. Misli da je sam jer je područje zahvatila anarhija i mjesno je sta¬ 
novništvo pobjeglo. Međutim, u radnu mu sobu upada hipijevski mladić. Slavi 
“novu” zemlju koja će nastati, zemlju koja će se “iznova roditi”. Mladić kaže pro¬ 
fesoru da je s njim “gotovo. Potrošeni ste. I dalje razmišljate i govorite, ali za to 
više nema vremena. Gotovo je! I zato brišite!” Profesor prihvaća da mladić mo¬ 
žda ima pravo: “Moj svijet sutra vjerojatno više neće postojati, ali ja namjeravam 
posve iskoristiti njegove posljednje trenutke.” Nakon toga puca u mladića i ubija 

ga.- 

U Raspailevu romanu specifičan katalizator migracije je objava belgijske vla¬ 
de da će primiti određen broj potrebite djece iz trećega svijeta. Uskoro zatim 
majke počinju gurati svoju djecu kroz ogradu generalnog konzulata u Kalkuti. 
Belgija nastoji povući svoju odluku, ali već je prekasno. Gomila upada u konzu¬ 
lat i gazi generalnog konzula. Iz gomile se javlja strašno tjelesno unakaženi vođa 
koji poziva narode trećega svijeta da pohrle u Europu: “Dižu se narodi sa svih 
četiriju strana svijeta, a ima ih poput pijeska u moru”, kaže. “Skupiše se na pros¬ 
trano polje zemlje i opkoliše tabor svetih i ljubljeni grad...”— Ovo posljednje citat 
je iz Apokalipse (Otkrivenja) sv. Ivana - citat koji je pronašao mjesto i u epigrafu 
romana. Citat je vrlo prikladan jer je roman uistinu apokaliptićan. 

Također je iznimno neugodan. Mesijanska osoba koja predvodi veliku arma- 
du i odvodi ih u Europu je “govnar”, čudovišno unakažen i čudovišno opisan. 
Posvuda je veliko ljudsko mnoštvo opisano gotovo jednako groteskno s neo¬ 
prostivim siromaštvom i endemskom prljavštinom. Nije teško ustanoviti zašto 
su Raspailev roman kritičari odmah gotovo jednoglasno proglasili rasističkim 
djelom. Ali njegova neugodna preciznost, među ostalim i europske nesposob¬ 
nosti da odgovarajuće reagira na početak migracije, prijeći ga da ostane samo to. 

Prijetnja Erancuskoj Republici do krajnjih napora optereti svaki dio francu¬ 
ske vlasti - baš kao i njezinih europskih susjeda. Kad postane jasno da je armada 
zaplovila i da će Erancuska biti osvojena, i to ne silom nego jednostavno miro¬ 
ljubivim ljudima koji joj pristižu na obale, svaka grana vlasti na svoj način ne us¬ 
pijeva u svojoj zadaći. Političari oklijevaju i nisu sposobni odlučiti kakav stav da 
zauzmu, pa se mahnito njišu između pokušaja da prihvate armadu i svojih ideja 
kako da je potope. Kad neki francuski vojnici dobiju zapovijed da torpediraju 

brodove, odbijaju poslušnost. U međuvremenu crkveni vode, opterećeni kriv¬ 
njom vlastita svjetovnoga bogatstva, potiču vlasti da otvore vrata Francuske. A 
sve vrijeme slavne osobe i medijske zvijezde lickaju vlastiti ugled pred medijima, 
prikazujući taj trenutak samo kao odličnu priliku. Možda svjestan da bi svaki 
drugi završetak njegov roman učinio još neprihvatljivijim, Raspail na kraju do¬ 
pušta armadi da pristane na obalu i Francuska je ne odbija. 

Usprkos tome što je u Francuskoj postao bestseler, francuski su kritičari oko 
romana podignuli cordon sanitaire pa je Tabor svetaca jednostavno nestao. Idu¬ 
ćih desetljeća preveden je na nekoliko jezika, ali nakladnici su bili uglavnom 
mali izdavački ogranci protuimigrantskih organizacija. Ipak, usprkos tome što 
ga je bilo teško čitati, nešto se od knjige ugnijezdilo u podzemne dijelove europ¬ 
skih razgovora. Bez obzira na neuspjeh kod kritičara i egzotične nakladnike, 
Raspailev distopijski roman o viziji europske budućnosti - koji su dvojica pisaca 
iz časopisa The Atlantic 1994. opisala kao “jedan od najuznemirujućih romana s 
kraja dvadesetoga stoljeća”— - stalno je iznova izranjao na površinu, a katkad bi 
se i izdignuo iznad nje. 

Raspail je rijedak povratak na temu načinio 1985. člankom za časopis Le Fi- 
garo. Članak s naslovnice, čiji je suautor bio cijenjeni demograf Gerard Fran(;ois 
Dumont, pitao je: “Hoće Ii Francuska 2015. još biti francuska?”— Na naslovnici 
je bila ilustracija Marianne, francuskoga nacionalnog simbola, prekrivene musli¬ 
manskim velom. Pozivajući se na demografska predviđanja, u članku je pisalo 
kako će zbog tekuće imigracije i nesrazmjernog rasta postojećih imigrantskih 
zajednica francusko neeuropsko stanovništvo uskoro jako narasti i ugroziti ops¬ 
tanak nacionalne kulture i vrijednosti. 

Čim se pojavio, članak je zasut napadima sa svih strana. Vladini su se duž¬ 
nosnici redali u javnim optužbama. Ministrica za socijalne poslove Georgina 
Dufoix nazvala ga je “podsjetnikom na najužasnije nacističke teorije”. Ministar 
za kulturu Jack Lang nazvao je Le Figaro “organom rasističke promidžbe” te re¬ 
kao kako je članak “groteskan i smiješan”, a premijer Laurent Fabius pred fran¬ 
cuskom je skupštinom izjavio: “Imigranti su uvelike pridonijeli bogatstvu Fran¬ 
cuske. Manipulatori statističkih podataka o imigraciji izravno se suprotstavljaju 
temeljnim nacionalnim interesima.”— U pokušaju pobijanja podataka iz članka. 
Ministarstvo za socijalne poslove objavilo je vlastitu statistiku. Među ostalime, 
tvrdili su da su Raspail i Dumont prenapuhali demografske podatke za buduć¬ 
nost jer su pretpostavili da će natalitet imigranata nastaviti biti visok, a natalitet 
domaćinskog stanovništva nizak. Zanimljivo je da su projekcije Raspaila i Du- 

monta pretpostavljale stalan godišnji neto priljev od 59 000 ljudi. Zapravo je, 
prema službenim francuskim podacima,— do 1989. samo broj tražitelja azila iz¬ 
nosio 62 000 (trostruko povećanje od početka tog desetljeća). Do 2006. broj imi¬ 
granata u Francusku povećao se na 235 000 (što je pridonijelo rastu stanovništva 
za 2,6 milijuna u samo osam godina).— Možda je najkontroverznija teza autora 
članka u Le Figarou bilo predviđanje da će do 2015. islam postati najvažnija 
francuska religija. 

U ponovno otisnutom izdanju svoje najpoznatije knjige, Raspail je 1985. po¬ 
novno istaknuo da razumije i osjeća središnju kontradikciju zbog koje se obisti¬ 
nilo njegovo proročanstvo iz Tabora svetaca. Sučeljen s odabirom treba li otvori¬ 
ti vrata ili ih zalupiti u lice potrebitih sa svih strana svijeta, razmišljao je ovako: 
“Što učiniti kad se nitko od nas ne želi odreći ljudskoga dostojanstva i pomiriti 
se s rasizmom? Što učiniti kad istodobno sve osobe i sve nacije u ime vlastite bu¬ 
dućnosti i vlastite prošlosti imaju sveto pravo na očuvanje svojih razlika i identi¬ 
teta?”— 

Godine 2001. brod prepun kurdskih izbjeglica iz Iraka u četiri sata ujutro na¬ 
sukao se na obalu južne Francuske. Od 1500 putnika na brodu neki su pješice iz- 
išli na kopno i počeli kucati na vrata mještana. Sudbina je htjela da se brod nasu- 
če samo 50 metara od kuće na Rivijeri u kojoj je Raspail prije gotovo tri desetlje¬ 
ća napisao svoj roman. Deset godina poslije gotovo su svi mediji priznali da je u 
proročanstvima Tabora svetaca bilo istine. U povodu još jednoga novog izdanja 
romana, tada 86-godišnji autor pojavio se u televizijskoj emisiji Ce soir (ou ja- 
maisl) “Večeras (ili nikada!)” trećega kanala Francuske televizije u iznenađujuće 
popustljivom intervjuu u kojem je istaknuo da neke šire postavke knjige više 
nisu tako kontroverzne kao nekada. Kad su ga podsjetili na dolazak Kurda na 
obalu 2001., nazvao je to “znakom”. Priznao je samo da je pogriješio u broju ljudi 
koji su stizali brodovima i u ničemu drugom. Istina je, rekao je, “da danas nema 
flote s milijun ljudi”. Bilo je to u veljači 2011. 

Mnogo prije 2015. kontroverznu i osporavanu viziju Jeana Raspada zapravo 
su intuitivno osjećali mnogi diljem Europe. Čak i prije nego što su se u mediji¬ 
ma svaki dan počele pojavljivati fotografije brodova s falangama mladića iz tre¬ 
ćega svijeta kako dolaze u Europu i pješice prelaze kontinent, dirnuo je u već 
postojeći strah. A ako se taj poseban strah - ta “tamna specijalizacija” - i najoz¬ 
biljnije raširio po Francuskoj, ni u kojem slučaju nije bio ograničen na nju. Poli¬ 
tičari i osobe iz kulture toga doba, ali i u desetljećima poslije, kao da su znali 
kako se nositi s tim problemom. Na sve se strahove u cjelini i pojedinačno mo- 

glo reagirati istodobnim odbacivanjem i povlađivanjem. 1 tako istodobno dok 
su francuski političari Raspailovu viziju ismijavali nazivajući je rasističkom i ne¬ 
utemeljenom, međusobno su se natjecali u oštrini retorike kako ograničiti dola¬ 
zak imigranata i povećati repatrijaciju. Godinama su čak - ili, možda, osobito - 
u toj igri sudjelovali i socijalisti. 

Shvaćali oni to ili ne, ali baš su oni bili krivi za krizu koja je zadesila njihovu 
zemlju. Činjenice su se svake godine mijenjale. Svake je godine ista politička kla¬ 
sa bez obzira na boju svjedočila sve većem broju francuskog stanovništva rođe¬ 
nog u inozemstvu. Sve to vrijeme službeni su statistički podaci nastavili prikri¬ 
vati promjenu koju su političari nijekali, ali koju je narod vidio vlastitim očima. 
No nije se sve činilo s lošim namjerama. Zahvaljujući starom zakonu koji je tre¬ 
bao spriječiti svaku mogućnost pojave višizma u budućnosti, tijekom sedamde¬ 
setih, osamdesetih i devedesetih godina prošloga stoljeća u Francuskoj se nije 
pratio etnički, rasni ni vjerski sastav stanovništva. Sredinom prvoga desetljeća 
dvadeset prvoga stoljeća taj je zakon ublažen. Ali analiza postojećega stanovniš¬ 
tva, a pogotovo projekcije buduće demografske situacije, ostale su vrlo osjetljive 
političke teme, možda i više nego u bilo kojoj drugoj europskoj zemlji. Premda 
se broj muslimanskoga stanovništva popeo do najvećega po glavi stanovnika u 
Europi i premda se očekivalo da će u idućim godinama samo rasti, svaki francu¬ 
ski demograf koji nije podcijenio buduće populacijske promjene riskirao bi da 
ga se optuži za pomoć krajnjoj desnici. Primjerice, cijenjenoj je demograflkinji 
Michele Tribalat ukaljan profesionalni ugled kad ju je “dobro povezan” demo¬ 
graf Herve Le Bras proglasio “ljubimicom Nacionalne fronte”.— 

Lako je pretpostaviti da činjenice ne lažu. Ali u imigracijskim statističkim po¬ 
dacima, a kamoli demografskim predviđanjima, često je baš tako - osobito u 
Francuskoj. Zbog toga i ne iznenađuje previše da u zemlji u kojoj su činjenice 
postale tako rastezljive dijelovi stanovništva mogu svojim očima vjerovati više 
nego statistici, s posljedicama koje još ne možemo zamisliti. Raspail i Dumont 
nisu imali pravo u predviđanju iz 1985. da će 2015. islam biti dominantna vjera 
u Francuskoj. Barem kad je riječ o brojevima. Ipsosova anketa koju je 4. veljače 
2016. objavio časopis L’Obs pokazala je da se 33,2 posto srednjoškolaca izjašnja¬ 
va kršćanima, a 25,5 posto muslimanima. Ali nitko više nije mogao osporiti da u 
Francuskoj islam plovi punim jedrima. Isto je istraživanje utvrdilo da je manje 
od polovice anketiranih nemuslimana (i samo 22 posto katolika) svoju religiju 
opisalo “važnom ili vrlo važnom” u njihovim životima. Za razliku od njih, 83 
posto mladih muslimana izjavilo je da im je religija “važna ili vrlo važna”.— 

I, naravno, milijun ljudi koje je predvidio Raspail također će se pokazati pre- 
malim brojem. Broj onih koji su stizali, ne na golemim brodovima nego u flota¬ 
ma s bezbroj brodica i čamaca, bio je mnogo veći od njegove distopijske vizije. A 
sve je to bilo prije migrantske krize. Do trenutka kad se kriza zahuktala. Francu¬ 
ska je taj broj imigranata primala svakih nekoliko godina. Službeni su podaci 
govorili o legalnoj imigraciji od 200 000 osoba svake godine, ali je otprilike isti 
broj u Francusku svake godine stizao ilegalno. U privatnim će razgovorima neki 
francuski dužnosnici tiho priznati da je jedini razlog zbog kojeg su prošlih godi¬ 
na izbjegli navalu imigranata poput one koja je zadesila Njemačku bila medu 
migrantima raširena percepcija da je Francuska rasistička i negostoljubiva zem¬ 
lja. To je glas koji čak i ekstremno lijevi dužnosnici u ovo doba smatraju od po¬ 
moći. 

Premda 2015. Marianne nije bila prekrivena muslimanskim velom, zemlja je 
svjedočila zbivanjima koje Raspail nije mogao predvidjeti ni u svojim najgorim 
noćnim morama. Nikad ne bi mogao pisati o muslimanskim kapetanima na 
brojnim migrantskim brodovima koji u more zbog njihove vjere bacaju putnike 
kršćane. Nikad se ne bi usudio na papir staviti kako su neki došljaci usred mise 
svećeniku prerezali grlo. Niti bi mogao predvidjeti da će u nedjeljno jutro 2016. 
u Saint-Denisu, dok se u bazilici održavala misa za preostalu kongregaciju, teško 
naoružana vojska morati štititi svećenike i grobove francuskih kraljeva u njoj. 
Ne prvi put u Europi, čak i najveći proroci zle sudbine uvelike su podcijenili 
stvarnost. 

Sedmo poglavlje 

Oni su ovdje 


Kad je u listopadu 2010. održala govor u Potsdamu, Angela Merkel kao da je na¬ 
činila velik ustupak u vezi s prošlosti i čak naznačila promjenu smjera budučih 
odnosa Europe prema imigrantima. Međutim, za samo nekoliko godina te su iz¬ 
nimno hvaljene izjave postale gotovo beznačajne. Kancelarka je u govoru priz¬ 
nala da Njemačkoj nije uspjelo integrirati ljude koji su u nju stigli dotada. Godi¬ 
ne 2010. u Njemačkoj je azil zatražilo 48 589 osoba.— Samo pet godina poslije 
Merkelica je govorila (ako su interne vladine procjene kojih su se domogli medi¬ 
ji bile ispravne) o čak 1,5 milijuna ljudi koji su u Njemačku ušli tijekom samo 
jedne godine. 

Ako multikulturalizam nije funkcionirao s otprilike 50 000 ljudi koji su svake 
godine tražili azil u Njemačkoj, kako se moglo očekivati da funkcionira s tride¬ 
set puta više ljudi koji su stizali svake godine? Ako se 2010. nije učinilo dovoljno, 
kako je bilo moguče da pet godina poslije integracijska mreža njemačke vlade 
bude toliko - točnije, trideset puta - učinkovitija? A ako se Njemačka tijekom 
1960-ih zavaravala o povratku gastarbajtera, koliko se više morala zavaravati 
tvrdeči 2015. da če se tražitelji azila vratiti u svoje domovine? Ako multikultura¬ 
lizam nije dobro funkcionirao 2010., još je lošije funkcionirao 2015. Isto vrijedi 
za Veliku Britaniju. Ako multikulturalizam nije uspio kad je 2011. tako rekao 
premijer David Cameron, zašto bi imalo bolje uspio 2015. kad je britanska vlada 
svjedočila novom rekordu neto imigracije u državu?— Je li odnos između Fran¬ 
cuske i njezine imigrantske populacije bio bolji 2015. nego prije samo nekoliko 
godina? Ili Švedske? Ili Danske? Diljem Europe navala imigranata 2015. utrpala 
je još ljudi u model koji su postoječi politički vođe več proglasili propalim. U 
međuvremenu se nije dogodilo ništa značajno što bi model učinilo uspješnijim 
nego što je bio u prošlosti. 

U jednoj fazi krize kancelarka Merkel telefonom se obratila izraelskome pre¬ 
mijeru Benjaminu Netenyahuu i navodno od njega zatražila savjet. Izrael je jedi¬ 
na zemlja na svijetu koja je uspješno integrirala usporedivi broj došljaka u do¬ 
nekle usporedivome vremenskom razdoblju - riječ je o ruskim Židovima koji su 

U Izrael stigli devedesetih godina dvadesetoga stoljeća - a da i ne spominjemo 
velik broj ljudi koji su u državu došli u desetljećima poslije njezina utemeljenja. 
Kako je Izrael uspio apsorbirati toliko ljudi i pritom zadržati zavidno ujedinjenu 
zemlju, dapaće zemlju koja se naizgled sve više sjedinjavala? Razloga koje joj je 
premijer Netenyahu mogao navesti bilo je mnogo - ponajprije veza stvorena 
medu Izraelcima kao posljedica zajednićkog iskustva obvezne vojne službe i ap¬ 
sorpcijskih programa pod pokroviteljstvom vlade. Ono što je diplomatska dis¬ 
krecija mogla sprijećiti premijera Netenyahua da istakne, a možda je i bolje da je 
tako, ćinjenica je da je Izrael imao prednost u tome što su gotovo svi došljaci koji 
su desetljećima dolazili u zemlju bili povezani zajednićkim židovskim nasljeđem 

- za razliku od Angele Merkel i njezine nacije koji će medu pristiglima tijekom 
2015. pronaći vrlo malo njemaćkih luteranaca. 

Premda se imigracija u Europu eksponencijalno povećavala, politićari su 
stalno nudili ista opravdanja koja su nudili već desetljećima, a prodrla su posvu¬ 
da, od voda nadnacionalnih organizacija do razine lokalne vlasti. Sredinom ko¬ 
lovoza 2015., kad se kancelarka spremala otvoriti granice, gradonaćelnik Gosla- 
ra u Donjoj Saskoj govorio je kako će njegov grad migrante doćekati “otvorenih 
ruku”. Gradonaćelnik Oliver Junk - ćlan stranke desnoga centra Angele Merkel 

- istaknuo je da Goslar svake godine gubi malen dio svojega stanovništva. U po¬ 
sljednjem se desetljeću sa 50 000 stanovnika grad smanjio na oko 46 000 - što je 
bila posljedica odlaska mladih u potrazi za poslom i sve manjeg nataliteta medu 
mjesnim stanovništvom. Godine 2014. grad je primio 48 migranata. Sad je gra¬ 
donaćelnik izjavio da po njegovu mišljenju u Goslar ne može stići previše mi¬ 
granata. Migranti će, rekao je, “našem gradu podariti budućnost”.— Umjesto da 
pronađe naćin otvaranja radnih mjesta koja će mlade potaknuti da ostanu u 
Goslaru, gradonaćelnik je razumnom politikom smatrao zamjenu gradskog sta- 
novmstva posve drukčijim ljudima. 

Tijekom istoga kljućnog mjeseca, kolovoza 2015., predsjednik Međunarodne 
organizacije za migracije Europske unije na stranicama europskog izdanja The 
Wall Street Journala ukratko je iznio još jedan poznati argument. Po mišljenju 
Eugenija Ambrosija bilo je “zabrinjavajuće” da kontinent ima “teškoća” u prihva¬ 
ćanju nezabilježenoga vala migranata koji su već stigli te godine. Ambrosi je tvr¬ 
dio da se Europa može lako nositi s dotokom migranata. Po njemu je najveći 
skandal bio što Europa “gaji raširene i izražene protuimigrantske osjećaje kakvi 
nisu zabilježeni desetljećima”. Tvrdio je da se to mora promijeniti, a jedan od na- 
ćina bio je objasniti temeljnu postavku koju je sa svojim kolegama zastupao - da 

priljev migranata predstavlja odličnu priliku za Europu. Migranti, govorio je, 
donose “nove ideje i veliku motiviranost” te “pridonose i sudjeluju u našim gos¬ 
podarstvima i društvima kad im se ponudi poštena prilika. Katkad im je radna 
etika i bolja od one rođenih Europljana”. A zatim je stigla poznata tvrdnja: 
“Europa postaje sve starija i uskoro će se morati suočiti s ozbiljnom nestašicom 
radno sposobnoga stanovništva... Prema istraživanjima Boston Consulting Gro- 
upa, do 2020. samo bi u Njemačkoj moglo nedostajati do 2,4 milijuna radnika. 
Postojeći sustavi socijalnog osiguranja nisu ugroženi migracijom. Baš suprotno: 
doprinos migranata zajamčit će da se potpore koje Europljani primaju danas ne 
smanje ni u budućnosti.”— Riječ je o još jednom argumentu u prilog zamjeni po¬ 
pulacije, ovaj put upakiranom u jezik palijativne skrbi. 

Čak i da je europski demografski pad bio ozbiljan kako je tvrdio gospodin 
Ambrosi, najočitija reakcija nije nužno uključivala uvoz ljudi posve drukčije kul¬ 
ture kako bi osigurali sljedeći naraštaj. Ako su Ambrosi i drugi dužnosnici bili 
tako zaokupljeni nadomještanjem postojećeg ili budućeg manjka radne snage u 
Njemačkoj, sigurno bi prije bacanja mreže po cijelome svijetu bilo razumnije 
pogledati bliže kući na 25 do 50 posto mladih u Španjolskoj, Portugalu, Italiji i 
Grčkoj koji su baš u to vrijeme bilježili veliku nezaposlenost. Osobe poput Am- 
brosija toliko posvećene argumentu slobodnog tržišta kao da ni po svojim stan¬ 
dardima nisu shvaćale što se dogada. Još je više zabrinjavalo što su pretpostavlja¬ 
li da vrijede samo njihovi slobodnotržišni argumenti te da mladi iz južne Euro¬ 
pe, medu ostalima, neće imati ništa protiv toga da ih preskoči netko iz neeurop¬ 
skih dijelova svijeta. 

Naravno, kad je imigracija u Europu dosegnula nezabilježen povijesni rekord, 
i tada je bilo onih koji su govorili kako je sve u najboljemu redu. Jedina zemlja u 
koju je po glavi stanovnika 2015. ušao isti broj migranata kao i u Njemačku bila 
je Švedska (1 do 2 posto). U Švedsku je 2015. stiglo između 160 000 i 180 000 
migranata - povijesno nezabilježen broj čak i za zemlju koja je posljednjih de¬ 
setljeća bila poznata po prihvaćanju izbjeglica. Godine 2004. Švedska je prihvati¬ 
la oko 400 izbjeglica dječje dobi, a samo 2015. morala je apsorbirati 35 000 djece, 
što ju je po djetetu koštalo desetke tisuća eura na godinu. U ljeto 2015. migranti 
su stizali svaki dan, i to ne samo preko glasovitoga Oresundskog mosta iz Dan¬ 
ske (između Danske i Švedske nije bilo granice) nego i sa sjevera. Većina pridoš¬ 
lih nije imala nikakve dokumente, a to nije uvijek bilo slučajno. Stanovnici Mal- 
moa svjedočili su kako su kante za otpatke blizu željezničkoga kolodvora bile 
pune uništenih osobnih iskaznica i putovnica. 

No čak i dok je Švedska proživljavala tako nenormalnu godinu, vlasti su se i 
dalje pretvarale da u tome nema ništa nova. U listopadu 2015. vlada je organizi¬ 
rala konferenciju podrške migracijskoj politici nazvanu “Švedska zajedno”. Uz 
uobičajenu političku svitu, konferenciji su prisustvovali i švedski kralj i kraljica. 
Medu govornicima se našla i Ingrid Lomfors, direktorica švedskog “Foruma za 
živu povijest” (organizacije za obrazovanje o holokaustu). U vrlo hvaljenom go¬ 
voru Ingrid Lomfors navela je tri ključne stvari: da imigracija u Švedsku nije ni¬ 
šta novo, da su svi Šveđani zapravo imigranti te da ionako ne postoji nešto što 
bismo mogli nazvati švedskom kulturom.— 

Na svoj je način “Forum za živu povijest” kristalizirao probleme nagomilane 
poslijeratnom imigracijom diljem Europe. Čak i ako su se događaji odvijali pred 
očima javnosti, vlasti su odbijale priznati da je to nešto novo. A kad bi ipak priz¬ 
nali, pokušali su to prikazati kao novu mogučnost za zemlju. Nigdje nije bilo vo¬ 
lje da se opravdanima priznaju barem neke sumnje javnosti o posljedicama tih 
pokreta. Od 1950-ih kontinent se ujedinio u podcjenjivanju očekivanog broja 
došljaka i zatim u golemom precjenjivanju sposobnosti zemlje da integrira pri- 
došlice. Bilo je trenutaka u kojima su donositelji odluka pokazivali poniznost, ali 
nikad prema jednom od največih i najočitijih promašaja - nevoljkosti da se priz¬ 
na kako imigrantske skupine koje su došle u Europu ne samo da imaju drukčije 
životne stavove od društva u cjelini, nego se po njima i međusobno razlikuju te 
da če te činjenice imati vlastite ozbiljne posljedice. 

Neuspjeh multikulturalne i “poslijemultikulturalne” ere ništa ne ilustrira bo¬ 
lje od činjenice da se o ideologijama - političkim i vjerskim - došljaka rijetko 
razmišljalo i gotovo nikad nisu bile dopuštene teme za raspravu. I zato se u svim 
zemljama o poslijeratnoj imigraciji govorilo samo kao o rasnoj temi. Govorilo se 
o rasnome identitetu došljaka, ali se zabrinutost po tom pitanju uvijek vračala 
na antirasizam. Ono što je vidio i rekao vrlo malen broj ljudi bilo je da rasno po¬ 
drijetlo došljaka uopče nije važno u usporedbi s mnogo večim problemom vjere. 
Kad je u Nizozemsku prvi put došao velik broj Marokanaca, o njima se govorilo 
kao o Marokancima. Kad je u Veliku Britaniju prvi put došao velik broj Pakista- 
naca, o njima se govorilo kao o Pakistancima. Isto se dogodilo i s Turcima u Nje¬ 
mačkoj. Ali oko prijelaza tisučlječa Europu je zahvatilo razdoblje multireligioz- 
nosti, važnost rase imigranata se smanjila, a Europa se počela pitati nije li glavno 
pitanje zapravo religija. Bila je to tema koja je večinu političara i komentatora u 
zapadnoj Europi zatekla posve nespremne. 

Tijekom osamdesetih i devedesetih godina dvadesetoga stoljeća gotovo nitko 
nije predvidio da će prva desetljeća dvadeset prvoga stoljeća zaokupljati rasprava 
o religiji. Sve svjetovniji kontinent oćekivao je da će religiju ostaviti za sobom ili 
će barem prepoznati da je poslije mnogo stoljeća mjesto religije u modernoj dr¬ 
žavi više-manje utvrđeno. Kad bi, nešto konkretnije, netko u posljednjemu dije¬ 
lu dvadesetoga stoljeća rekao da će se prvih godina idućega stoljeća voditi bez¬ 
broj rasprava o svetogrđu te da će se ćak ponovno moći oćekivati smrt zbog bo¬ 
gohuljenja, svaka bi publika ismijala takvo predviđanje i posumnjala u zdrav ra¬ 
zum onoga tko bi tako što izjavio. Ali neki su ipak ćuli prva rana zvona poziva 
na uzbunu. A kako i ne bi? No problem je uvijek bio u tome da te ljude nitko 
nije slušao. 

Jedno od prvih upozorenja u Velikoj Britaniji dogodilo se na Valentinovo 
1989. kad je ajatolah Homeini, vrhovni vođa Revolucionarne Islamske Republi¬ 
ke Irana, izdao dokument kojim je sve “predane muslimane na svijetu” obavijes¬ 
tio da se “autor knjige nazvane Sotonski stihovi - napisane, tiskane i objavljene 
suprotno ućenju islama. Proroka i Kurana - baš kao i svi ukljućeni u njezino 
objavljivanje koji su bili svjesni njezina sadržaja osuđuju na smrt”. Ajatolah je 
nastavio: “Pozivam sve predane muslimane da ih smaknu brzo bez obzira na to 
gdje se nalazili, tako da se više nitko ne usudi uvrijediti muslimanske svetosti.”— 
Upravitelj teheranske “dobrotvorne zaklade” nadovezao se ponudivši nagradu 
od tri milijuna dolara ubojici britanskoga romanopisca (nagrada bi bila smanje¬ 
na za dva milijuna dolara kad ubojica ne bi bio musliman). Velika Britanija - i 
ostatak Europe - prvi su put ćuli riječ fetva. 

Za manje od 24 sata britanska je država sakrila Salmana Rushdieja i osigurala 
mu zaštitu. Uskoro su tisuće britanskih muslimana izišle na ulice podržavajući 
uvođenje zakona protiv islamskog bogohuljenja u Veliku Britaniju. U Bradfordu, 
na sjeveru Engleske, roman je prikovan o komad drva i spaljen pred skupom od 
nekoliko tisuća muslimana. Iqbala (poslije sir Iqbala) Sacraniea, jednu od osoba 
na brzome putu da postane muslimanski vođa, pitali su smatra Ii da autor Soton¬ 
skih stihova zavređuje smrt. Sacranie je odgovorio: “Smrt je možda preblaga za 
njega.”— Najpoznatijega britanskog preobraćenika na islam Yusufa Islama (pje- 
vaća prije poznatoga pod imenom Gat Stevens) u televizijskoj su emisiji pitali bi 
Ii Rushdieju ponudio utoćište kad bi mu se pojavio na vratima, na što je on od¬ 
govorio: “Pokušao bih nazvati ajatolaha Homeinija i rekao bih mu toćno gdje se 
taj ćovjek nalazi.” Upitan bi Ii otišao na prosvjed na kojem se pali lutka u oblićju 
Rushdieja, rekao je, “nadao bih se da je rijeć o pravoj stvari”.— 

Osobe sa svih strana kulturnog i političkog spektra raspravljale su o ponovno 
probuđenom pitanju bogohuljenja. I na političkoj ljevici i na desnici bilo je onih 
koji su smatrali da je Rushdie prekoračio pravila uljudnosti. Lord Dacre (Hugh 
Trevor-Roper), visokopozicioniran među torijevskim desničarima, u intervjuu 
za novine izjavio je: “Ne bih prolio ni suzu kad bi ga neki britanski muslimani 
užasnuti njegovim ponašanjem presreli u mračnoj ulici i dobro ga premlatili.”— 
Ministar vanjskih poslova Geoffrey Howe na televiziji je istaknuo da se njemu 
osobno Sotonski stihovi ne sviđaju i da su uvredljivi za Veliku Britaniju. Drugi su 
iskopali prije objavljene Rushdiejeve kritike o Britaniji i zaključili da dugovi na¬ 
pokon stižu na naplatu. Princ od VValesa navodno je u privatnom razgovoru re¬ 
kao da Rushdie zavređuje sve što ga je snašlo.— Vjerski su vođe u međuvremenu 
svim silama nastojali udobrovoljiti Islamsku Republiku. Canterburyjski nadbi¬ 
skup Robert Runcie izjavio je da “razumije osječaje muslimana”.— Glavni rabin 
Immanuel Jakobovits rekao je da su “i gospodin Rushdie i ajatolah zloporabili 
slobodu govora”.— Slične su se izjave mogle čuti i od vodstva Katoličke crkve 
kao i od vođa drugih vjeroispovijesti. 

Na političkoj je ljevici John le Carre izjavio da “u životu ili prirodi ne postoji 
zakon koji kaže da se veliku religiju može nekažnjeno uvrijediti”.— A laburistički 
parlamentarni zastupnik Bernie Grant - jedan od prvih crnih zastupnika u bri- 
tanskome Donjemu domu - na sastanku svojih parlamentarnih kolega rekao je 
da bijelci nastoje svijetu nametnuti svoje vrijednosti, a premda se ne slaže s aja- 
tolasima, muslimani u Iranu trebali bi imati pravo živjeti vlastitim životima. 
Usto “spaljivanje knjiga,” tvrdio je, “za crnce nije osobito važna stvar”.— 

Međutim, mala ali odlučna grupa ljudi shvatila je što fetva znači pa je podr¬ 
žala romanopisca kojega je ajatolah Homeini nazvao “bogohulnim kopiletom”.— 
Autorica romana Fay VVeldon sjedila je nasuprot Gatu Stevensu dok je iznosio 
svoj komentar pa je sa čuđenjem primijetila da glavni načelnik policije koji je ta¬ 
kođer bio u studiju nije jednostavno prišao pjevaču i uhitio ga zbog poticanja na 
ubojstvo. U pamfletu koji je poslije izdala, Fay VVeldon tvrdila je kako Velika Bri¬ 
tanija plača cijenu za to što se premalo ljudi potrudilo pročitati Kuran i umjesto 
toga samozadovoljno mrmljaju “otrcane fraze o Velikim svjetskim religijama”.— 
Zauzvrat, taj su tekst neki britanski muslimani smatrali govorom mržnje, pa je 
čak i umjereni muslimanski pisac iz tog doba Ziauddin Sardar napisao: “Čini se 
da Fay VVeldon može izmisliti što god poželi i sve s predrasudama kritizirati jed¬ 
nostavno zato što su muslimani lak plijen”.— Zapravo su samo osobe povezane 
s Rushdiejem postale “lak plijen”. Godine 1991. u svojemu je milanskom stanu 

Rushdiejev talijanski prevoditelj izboden nožem i prebijen. Godine 1993. norve¬ 
škoga su nakladnika Sotonskih stihova VVilliama Nygaarda triput propucali pred 
vlastitom kućom. U Velikoj Britaniji na dvije su knjižare bačene zapaljive bombe 
jer su prodavale knjigu. U druge su trgovine, medu njima i londonsku robnu 
kuću u kojoj je bila Penguinova knjižara, postavljene bombe. A 1989. mladić 
Mustafa Mahmoud Mazeh dignuo se u zrak i pritom razorio nekoliko katova 
londonskoga hotela u kojem je pripremao bombu za Rushdieja. 

I u Americi i u Europi bilo je onih koji su shvatili da je riječ o slobodi govora. 
Primjerice, Sušan Sontag, te godine predsjednica autorske udruge PEN, organi¬ 
zirala je zbivanje na kojem su istaknuti pisci čitali dijelove Rushdiejeve knjige: 
“Treba nam malo građanske hrabrosti”, rekla je.— Ali iako je bilo nešto građan¬ 
ske i državne hrabrosti, nije bilo širega razumijevanja o tome što se zapravo zbi¬ 
va. Pamfleti poput onoga Pay VVeldon u tom razdoblju vrlo su neobično shvaćali 
da Rushdie nije imao samo nesreću da dotakne nastanjeno osinje gnijezdo. Tak¬ 
nuo je u osinje gnijezdo koje je nedavno uvezeno u zemlju i koje je raslo. Kad je 
1938. Hilaire Belloc objavio Velike hereze, jedno je poglavlje posvetio “Velikoj i 
trajnoj Muhamedovoj herezi”, prema kojem se Sotonski stihovi čine vrlo pitomi¬ 
ma. Ali Belloc se nije morao skrivati ili deset godina živjeti pod policijskom pa¬ 
skom jer 1930-ih u Velikoj Britaniji gotovo da i nije bilo muslimana. U vrijeme 
afere s Rushdiejem u Ujedinjenom Kraljevstvu živjelo je nešto manje od milijun 
muslimana, broj koji će se u dva desetljeća od objavljivanja knjige utrostručiti. 
Velika Britanija morala je proći ubrzani tečaj o pravilima islama, baš kao što će u 
sljedećim godinama to morati učiniti i druge zemlje. 

Zahvaljujući zaštitnim mjerama britanske vlade, Rushdie je preživio aferu So¬ 
tonskih stihova. Ali kako je mnogo kasnije napisao pisac Kenan Malik, društvo u 
cjelini - a osobito izdavaštvo - prilagodilo se fetvi.— Ono što se moglo objavlji¬ 
vati prije 1989., nikad se više neće objavljivati. Nad sve se nadvio veto ubojice, 
pa se uskoro nisu više mogli objavljivati ne samo romani kritički okrenuti prema 
islamu nego i posve nevini nekritički romani. Godine 2008. zabrinutost zbog si¬ 
gurnosti uvjerila je iste britanske nakladnike koji su objavili Rushdiejev roman 
da odbiju objaviti romansu o utemeljitelju islama nazvanu Dragulj iz Medine. 
Knjižaru maloga londonskog neovisnog izdavača koji se objavljivanja knjige pri¬ 
hvatio kako bi pokazao da se protivi cenzuri, zapaljivom su bombom napala tro¬ 
jica britanskih muslimana. 

Osim što se društvo prilagodilo prijetnjama nasilja, afera s Rushdiejem za 
Britaniju je imala još jednu važnu posljedicu. Uz religijske fraze prihvatila je ide- 

ju o “politici zajednice”, jer čim su se na britanskim ulicama pojavile tisuće ra¬ 
zjarenih muslimana, postavilo se pitanje tko govori u njihovo ime. Poslije Rush- 
diejeve afere nastala je prva organizirana muslimanska “predstavnička” organi¬ 
zacija. Akcijski komitet za islamske poslove u Ujedinjenome Kraljevstvu (UK 
Action Committee on Islamic Affairs, UKACIA) utemeljenje sa zadatkom koor¬ 
diniranja gnjeva i sprečavanja ponavljanja afere sa Sotonskim stihovima. U godi¬ 
nama nakon toga to je dovelo do stvaranja Britanskoga muslimanskog vijeća 
(Muslim Council of Britain, MCB), najveće krovne skupine koja tvrdi da pred¬ 
stavlja britanske muslimane. Organizacija nije bila samo politička nego i sekta- 
ška. Premda je skupinu financirala Saudijska Arabija, koja se tada s Iranom na- 
tjecala da postane dominantna islamska sila, u njoj su riječ vodili ljudi iz pakis¬ 
tanske islamističke skupine Džamat-e-islami. Od stvaranja takva entiteta očito 
su koristi imali oni koji su preko noći iz anonimnosti dospjeli na položaje “glas¬ 
nogovornika zajednice” (a uvijek je bila riječ o muškarcima). Od toga je također 
imao koristi njihov tvrdolinijaški pravac islama koji je svakom prividnom ili 
stvarnom eskalacijom krize sve više jačao te u stranu gurao liberalnije i neovis- 
nije elemente zajednice.— 

Zakratko je stvaranje takvih skupina za vladu izgledalo vrlo probitačno. Kao 
što je Henry Kissinger navodno pitao, “Koji broj moram nazvati da dobijem 
Europu?”, tako je i britanska vlada poslije Rushdiejeve krize pitala: “Koji broj 
moramo nazvati da dobijemo muslimansku zajednicu?” Oni koji tvrde da je to 
bila poznata Ijevičarska politika zaboravljaju da je u Velikoj Britaniji osnivanje 
Britanskoga muslimanskog vijeća potaknuo konzervativni ministar unutarnjih 
poslova Michael Howard i učinio ga sugovornikom vlade. Navodni uspjeh mo¬ 
dela rezultirao je time da ga se izvezlo u druge zapadnoeuropske zemlje, pa je 
čak i Francuska - usprkos vlastitim tradicijama - počela poticati stvaranje pred¬ 
stavničkih tijela francuskih muslimana, medu njima i Francuskoga vijeća za 
muslimansku vjeroispovijest (Conseil Fran(;ais du Culte Musulman, CFCM). To 
je u Francuskoj - baš kao u Velikoj Britaniji - bilo djelo desničarske vlade, a po¬ 
sebice jednoga desničarskog političara, Nicolasa Sarkozyja. 

Foše su strane trebale biti očite već od početka, ali nisu. Medu njima bilo je i 
to što su se između običnih muslimana i njihovih političkih predstavnika izne¬ 
nada pojavili i vjerski predstavnici. Model je također išao na ruku svima koji su 
već bili politički aktivni i angažirani, a nije pogodovao onima koji su bili preza¬ 
uzeti svojim životima ili karijerama kako bi se bavili politikom zajednice, a ka¬ 
moli politikom zajednice već povezanom sa sektaškim skupinama. Model je po- 

godovao glasnima, ekstremistima, povrijeđenima i svima poput Džamata koji su 
već bili organizirani - što je značilo da je njihov pravac sektaške politike, nerijet¬ 
ko vrlo nepopularan u zemljama iz kojih su vukli podrijetlo - postao glavnim 
glasom muslimanskoga predstavništva u Europi. Četiri godine poslije 11. rujna 
2001. Rushdie je dao intervju u kojem je govorio o islamskim naporima da zav¬ 
ladaju nakon afere sa Sotonskim stihovima, a osobito o nastojanjima da isključe 
“progresivne” muslimanske glasove. “U to vrijeme ljudi nisu htjeli slušati o 
tome”, istaknuo je. “A onda se dogodio 11. rujna i sad mnogi kažu da je, gledaju¬ 
ći unatrag, fetva bila uvod, a ovo sada je glavni događaj.”— 

Ali i prije “glavnoga događaja” diljem Europe bilo je znakova upozorenja da 
će kontinent u dvadeset prvome stoljeću biti isprepleten sa zahtjevima ponajpri¬ 
je jedne religije jer su njezini sljedbenici u Europu primljeni u golemu broju. 
Zemlja koja je napadno predvodila u tim raspravama bila je Nizozemska. 

Osmo poglavlje 

“Proroci bez časti” 


Kad je šezdesetih godina dvadesetoga stoljeća u Nizozemskoj vladala nestašica 
radne snage, imigranti su stizali uglavnom iz Maroka i Turske, dovodeći sa so¬ 
bom svoje supruge i obitelji. Do devedesetih godina dvadesetoga stoljeća stalan 
dotok useljenika iz tih zemalja i njihov veći natalitet znaćio je brži rast tih zajed¬ 
nica naspram bilo koje druge zajednice u zemlji. Politika nizozemske vlade bila 
je isticanje “integracije bez predrasuda prema ićijem identitetu”. Nekolicina jav¬ 
nih osoba koje su se u to doba protivile vladinoj imigracijskoj i integracijskoj 
politici nije doćekana blagonaklono. Osamdesetih godina dvadesetoga stoljeća 
nekonvencionalan politićar Hans Janmaat izjavio je da je Nizozemska “puna” i 
suprotstavio se multikulturalnome modelu, ustrajući da bi se useljenici trebali 
prilagoditi nizozemskome naćinu života ili napustiti zemlju. Ne samo da su mu 
takve izjave uništile politićku karijeru, nego su 1986. u hotelu u mjestu Kediche- 
mu na jugu Nizozemske, u kojem je njegova mala politićka stranka organizirala 
skup, Ijevićarski aktivisti ćak podmetnuli požar. Medu onima koji su bili prisilje¬ 
ni skoćiti iz zgrade spašavajući gole živote bila je i Janmaatova supruga koja je 
pritom cak ostala bez noge. 

Djelomice možda i zato što ju je pratio glas najliberalnije europske zemlje 
(zahvaljujući zakonima o lakim drogama i liberalnim stavovima prema spolnim 
manjinama), do devedesetih godina dvadesetoga stoljeća u Nizozemskoj su se 
poćele osjećati napetosti vezane za najbrže rastuću manjinsku skupinu. U tom je 
razdoblju mnogo politićara privatno priznalo da povećan broj muslimana u Ni¬ 
zozemskoj predstavlja prevelike probleme za sve politićke stranke, da masovna 
imigracija i integracija u Nizozemskoj ne funkcioniraju te da napadanje onih 
koji izražavaju svoju zabrinutost ne vodi rješavanju problema. Sloboda izražava¬ 
nja bila je rana toćka sukoba. Dana 5. listopada 1990. u programu amsterdamske 
radiopostaje jedan je muslimanski vjerski voda izjavio: “One koji se opiru isla¬ 
mu, islamskom poretku ili Alahu i njegovu proroku, prema šerijatskom zakonu 
imate pravo ubiti, objesiti, zaklati ili protjerati.” 

Godine 1991. vođa Narodne stranke za slobodu i demokraciju (VVD) Frits 
Bolkestein održao je govor i nakon toga objavio članak u kojem je glasno i jasno 
rekao ono što je brinulo i druge političke vođe. Bolkestein je zamijetio da islam 
“nije samo religija nego i način života. Time se vizija islama protivi liberalnom 
odvajanju crkve i države”. Također je istaknuo razlike između islamskih stavova 
prema ženama te nizozemskih zakona i običaja. Priznajuči da će novo stanov¬ 
ništvo očito ostati u Nizozemskoj, Bolkestein je zaključio da je stvarna, potpuna 
integracija u nizozemski način života jedini odgovor na taj problem. Međutim 
glavni i osnovni problem bio je “u tome što si ne možemo priuštiti da nemamo 
pravo”.— Govor i članak koji je objavio dočekani su na nož. Tadašnji nizozemski 
premijer Ruud Lubbers članak je nazvao “opasnim”, jedan vladin ministar optu¬ 
žio je autora da člankom “vrijeđa muslimansku zajednicu”, a jedan istaknuti no¬ 
vinar publicist rekao je da če “rasplamsati rasističke osječaje”.— 

U kulturi u kojoj ideje još nešto znače, knjiga sociologa Paula Schnabela Ilu¬ 
zija multikulturalizma: zamolba za prilagodbu i asimilaciju (The Multicultural II- 
lusion: A Plea for Adaptation and Asimilation) objavljena 1998. večinu je tih pro¬ 
blema iznijela u srednjostrujaški tabor, baš kao i esej akademika i člana nizo¬ 
zemske Laburističke stranke Paula Schelfera “Drama multikulturalizma” (“The 
Multicultural Drama”).— Ali javnost i političari i dalje su se uvelike razilazili. Is¬ 
traživanje provedeno u Nizozemskoj 1998. pokazalo je da gotovo polovica Nizo- 
zemaca smatra da se “zapadnoeuropski i muslimanski način života ne mogu po¬ 
miriti”.— Čelništvo VVD-a i drugi omogučili su Nizozemskoj da se razmjerno 
rano suoči s pitanjima s kojima če se druge zapadne zemlje susresti tek desetlje- 
če poslije. Ipak, politički krugovi i dalje su pokazivali ozbiljnu nevoljkost da se 
pozabave tim problemom. Naposljetku je jedan popularni nizozemski stručnjak 
i Ijevičarski profesor učinio tu raspravu normalnom. 

Sve dok se nije počeo baviti temom islama, Pim Fortuyn ni izdaleka nije bio 
“desničar”. Profesor na marksističkome fakultetu i homoseksualne orijentacije, 
Fortuyn je bio gorljiv zagovornik promiskuitetnog ponašanja i gotovo svakoga 
drugog libertarijanskog stava. “Desničarom” je postao tek kad se dotaknuo teme 
islama. U svojoj knjizi Protiv islamizacije naše kulture (Against the Islamisation 
of our Culture), objavljenoj 1997., istaknuo je niz pitanja za koje je tvrdio da 
predstavljaju izazov nizozemskome društvu.— Do tog trenutka sva su ta pitanja 
bila ključne teme izborne kampanje političke ljevice. 

Uključivala su činjenicu da islam nije ostvario odvajanje crkve od države 
kakvo je postiglo nizozemsko krščanstvo - odvajanje koje je Nizozemcima đoni- 

jelo slobodu govora, slobodu tiska i ostala ljudska prava, ali i zaštitilo javni pros¬ 
tor od crkvenog uplitanja na temelju “svetih” tekstova. Druga Fortuynova velika 
zamjerka islamu bila je razlika u stavovima prema spolovima. Bio je mišljenja da 
muslimanke u Nizozemskoj trebaju imati ista prava na emancipaciju kao i druge 
Nizozemke i usto je žestoko napadao islamske stavove prema spolnim manjina¬ 
ma. Nizozemska je u svijetu bila predvodnica u donošenju zakona i stvaranju 
kulture u kojoj je jednakost medu muškarcima i ženama, heteroseksualnima i 
homoseksualcima postala normom. Običaji zemalja s muslimanskim manjina¬ 
ma u različitim su stupnjevima moralne strogosti zorno pokazivali da su ta na¬ 
čela nespojiva s islamom. Ipak, nizozemsko je društvo unatoč očitim neslaganji¬ 
ma pokušavalo održati privid da njegova vlastita snošljivost može koegzistirati s 
nesnošljivošču najbrže rastučega dijela nizozemskog društva. Fortuyn je bio 
uvjeren da ne može. 

Svojim novinskim kolumnama i nastupima u televizijskim emisijama, For- 
tuyn se nije samo izvještio u izražavanju vlastitih stavova nego i u osvještavanju 
stavova drugih. U jednom se televizijskom talk showu pred nizozemskim ima¬ 
mom namjerno ponašao tako napadno da je posve razbjesnio imama koji ga je 
otvoreno napao zbog homoseksualnosti. Nizozemski glavnostrujaški političari 
također su se okomili na njega. Godine 1997. tijekom televizijske rasprave u vezi 
s njegovom knjigom Islamizacija, vodeči političar Laburističke stranke i bivši 
ministar Marcel van Dam rekao je Fortuynu: “Vi ste krajnje inferiorno ljudsko 
biče.”— Bio je to tek nagovještaj otrovnih kritika koje su uslijedile. 

Do napada u SAD-u 11. rujna 2001. nizozemsko se društvo nekoliko puta 
dotaknulo glavnih dijelova te rasprave i Fortuyn je počeo politici posvečivati sve 
više energije. Kad je islam nazvao achterlijk (nazadnom) kulturom, izbačen je iz 
stranke čiji je bio član, ali je odmah osnovao vlastitu političku stranku - Listu 
Pima Fortuyna (LPF). Vjerojatno više nego u bilo kojoj drugoj europskoj zemlji, 
novim se političkim strankama zbog sustava glasovanja u Nizozemskoj razmjer¬ 
no lako probiti. U samo nekoliko tjedana prije nacionalnih izbora 2002. For- 
tuynovoj je stranci uspjelo iz temelja protresti nizozemsku političku scenu. 

Nesputavan od stranačkih kolega, sve je više upozoravao na prijetnju nizo¬ 
zemskom identitetu, a napose liberalnom identitetu Nizozemske. Upozoravao je 
da multikulturalizam ne funkcionira nego da potiče stvaranje paralelnih društa¬ 
va, posebice u muslimanskim getima. Upozoravao je da je “pet minuta do dva¬ 
naest” i da je Nizozemskoj krajnji čas da preokrene trend. S urođenim smislom 
za publicitet i upornim odbijanjem da igra po pravilima koja su određivali me- 

diji, Fortuyn je u kampanji za izbore 2002. pobrao simpatije nizozemskog sta¬ 
novništva koje se činilo spremnim da mu povjeri svoju zemlju. Politički su ga 
suparnici napali svim raspoloživim sredstvima: nazivali su ga rasistom, uspore¬ 
đivali s Hitlerom, a oni umjereniji s Mussolinijem. U televizijskom intervjuu ne¬ 
posredno prije smrti Fortuyn je govorio o prijetnjama smrču koje su mu stizale, 
rekavši da bi zbog načina na koji su ga demonizirali njegovi politički suparnici, 
ako mu se što dogodi, trebali snositi dio krivice zbog huškanja na ubojstvo. 

Naravno, od toga nije bilo ništa. Samo nešto više od tjedan dana uoči izbora, 
Fortuyna je na odlasku s radijskog intervjua u Hilversumu ubio tridesetogodišnji 
muškarac, izbliza mu u glavu ispalivši nekoliko hitaca. Cijela je nacija strahovala 
iščekujuči objavu ubojičina identiteta, boječi se da ne bi bio musliman. Među¬ 
tim, ubojica je bio ultraljevičarski veganski aktivist koji je na suđenju objasnio 
da je svoju žrtvu ubio jer je smatrao da se Fortuyn okomio na muslimane. Nizo¬ 
zemska je nakon ubojstva utonula u žalost, što je za posljedicu imalo da su na iz¬ 
borima glasači Fortuynovoj stranci osigurali največi broj mjesta u parlamentu, 
dar na kojem su im se ovi odužili trivijalnim unutarstranačkim svađama i po¬ 
svemašnjom nesposobnošču (po svoj prilici neizbježnoj s obzirom na brzinu nji¬ 
hova uspona) da ispune očekivanja. 

Želja nizozemske javnosti da svoje probleme riješi glasačkim kutijama tako je 
propala. I premda su Fortuynovi nasljednici, uključujuči Geerta VVildersa (koji 
je također napustio glavnu nizozemsku “liberalnu” stranku VVD i osnovao vlas¬ 
titu), nastavili njegovu retoriku, nijedan se nije pokazao sposobnim pridobiti 
glasove radničke klase i mladih poduzetnika koje je Fortuyn uspio privuči. 
Premda je ubojstvo čovjeka kojega če poslije proglasiti največim Nizozemcem 
svih vremena uništilo jedan vid izborne politike, ipak je omogučilo širenje te 
rasprave u društvu kao cjelini. Vjerovati da je Foruyn bio fašist te da velik dio 
nizozemske javnosti podupire fašizam jednostavno nije bilo održivo. 

Jedan od onih koji su nastavili govoriti u praznini ostavljenoj iza Fortuyna 
bio je i nizozemski redatelj Theo van Gogh. Osim što su bili prijatelji, mnogo su 
se puta zajedno pojavljivali na televiziji, pa i u van Goghovu televizijskome talk 
showu “Ugodan razgovor” na čijem bi kraju voditelj gostu darovao kaktus. Van 
Gogh je poslije Fortuynova ubojstva radio na filmu o ubojstvu te je nastavio 
objavljivati knjige i članke. Na naslovnici Van Goghove knjige Alah zna najbolje 
(Allah meet het Beter) objavljene 2003. njegova je fotografija s muslimanskim 
pokrivalom za glavu, oponašajuči islamske fundamentaliste. 

U televizijskim nastupima i javnim debatama Van Gogh se suprotstavio naj¬ 
glasnijim islamistima u Nizozemskoj, uključujući i ekstremnog aktivista hezbo- 
lahove škole Dyaba Aboua Jahjaha kojega je jednom prilikom nazvao “Proroko- 
vim svodnikom”. Poslije tog događaja (prekinutog jer je Jahah odbio ostati u stu¬ 
diju s Van Goghom) medu Jahjahovom pratnjom čulo se: “Sredit ćemo tu debelu 
svinju i zaklati je.”— Otprilike u to vrijeme na javnim događanjima, uključujući 
potpisivanje knjige Alah zna najbolje. Van Gogh je postao sve zabrinutiji za vlas¬ 
titu sigurnost. Zatim je 2004. snimio kratak dokumentarni film Pokornost o lo¬ 
šem odnosu prema ženama u islamskim kulturama. Scenarij za film napisala je 
Ayaan Hirsi Ali, mlada imigrantica podrijetlom iz Somalije, a otprilike u vrijeme 
kad je potkraj kolovoza film prikazan na nizozemskoj televiziji, prijetnje su pos¬ 
tajale sve češće. Van Gogh je odbio ponuđenu policijsku zaštitu smatravši, pre¬ 
ma izjavama njemu najbližih, malo vjerojatnim da bi se ijedan islamistički ubo¬ 
jica zamarao “seoskom budalom”.— 

Seoska budala ili ne, ubojica Mohammed Bouyeri ipak ga je 2. studenoga 
2004. ujutro presreo u Amsterdamu dok se biciklom vozio na posao, najprije ga 
ustrijelio, zatim mu prerezao grlo i na kraju mu zarinuo nož u prsa. Posljednje 
riječi koje je Van Gogh uputio Bouyeriju prije nego što je umro, bile su: “Zar ne 
možemo o tome porazgovarati?” Na Van Goghova prsa Bouyeri je nožem pribio 
prijeteće pismo upućeno Ayaan Hirsi Ali koju je nizozemska sigurnosna služba 
smjesta izvela iz zemlje, a drugi nizozemski kritičari islama, uključujući akade¬ 
mika iranskoga podrijetla Afshina Blliana, dobili su policijsku zaštitu. Neko su 
vrijeme utihnuli čak i najoprezniji kritičari islama poput nizozemskog akademi¬ 
ka Paula Gliteura. Političari, akademici, novinari i drugi naučili su lekciju kriti¬ 
ziranje islama, onako kako je u nizozemskom društvu dopušteno kritizirati sve 
druge religije, najblaže rečeno promijeni život i - u odsutnosti policijske zaštite 
- po svoj prilici znači smrt. Zemlja koja je u prošlosti njegovala propitivanje 
vjerskih istina i iznjedrila slobodne mislioce poput Spinoze sad je temi religije 
pristupala iznimno oprezno. 

To je onu nekolicinu koja je odbijala igrati po pravilima ekstremista stavilo 
pod još veći pritisak. Među spremnima da se nastave opirati ekstremistima bila 
je i mlada Nizozemka somalijskoga podrijetla koja je prije deset godina u Nizo¬ 
zemsku prebjegla pred dogovorenim brakom. Hirsi Ali na svaki je način bila 
uzoran useljenik. Poslije dolaska u Nizozemsku zatražila je i dobila azil, a radeći 
manualne poslove u tvornici naučila je nizozemski i ubrzo upisala fakultet. Stu¬ 
dirala je na Sveučilištu u Leidenu, usput radeći kao prevoditeljica za useljenike. 

Nešto malo više od deset godina poslije dolaska u Nizozemsku stekla je magiste¬ 
rij iz političkih znanosti, radila kao istraživač te postala zastupnicom Liberalne 
stranke u nizozemskome parlamentu. Bila je to priča o strelovitom uspjehu na 
kojem je Hirsi Ali mogla zahvaliti svojoj inteligenciji, karizmi, napornome radu 
i iznimnoj osobnoj hrabrosti. Ali brzinu kojom se istaknula u javnosti omoguči- 
la je i činjenica da je nizozemskom društvu u tom trenutku očajnički trebalo us¬ 
pješnih useljeničkih priča. Međutim, kad je odbila govoriti ono što se od nje 
očekivalo, šokirala je mnoge ljevičare. 

Sama Hirsi Ali poslije če napisati kako su je napadi u SAD-u 11. rujna 2001. 
potaknuli da istraži “mogu li se u vjeri u kojoj sam odrasla pratiti korijeni zla: 
jesu li agresija i mržnja svojstvene islamu?”— Šest mjeseci poslije, čitajuči knjigu 
o ateizmu koju je dobila na dar nekoliko godina prije, usudila se priznati da više 
nije vjernica.— Kad se osjetila spremnom, svoje je nove stavove iznijela u jav¬ 
nost. Međutim, činilo se da je ponajviše pritišču nizozemski mediji, tjerajuči je 
da govori stvari koje oni ne žele reči. Jedan ju je novinar prisilio da kao i Fortuyn 
upotrijebi riječ achterlijk. Je li islam nazadan u odnosu na nizozemsko društvo? 
Pritisak na Hirsi Ali stizao je s dviju strana - jedan iz opčeg smjera političke lje¬ 
vice, pritiščuči je da izgovori stvari zbog kojih bi je mogli napasti, a drugi s ljevi¬ 
ce i desnice, pritiščuči je da kaže stvari kako bi otvorila teme za sve druge. Ženu 
crne rase bilo je teže napasti zbog rasizma nego muškarca bijele rase. Međutim, 
pristalice statusa quo uspjeli su to zaobiči, tvrdeči da je Hirsi Ali “traumatizira¬ 
na” svojim iskustvima koja nipošto nisu uobičajena za islam i da zbog toga ne 
zna što govori. 

Kao žrtva genitalnog sakačenja (tema koju vrlo zorno opisuje u svojoj autobi¬ 
ografiji),— osoba koja je kao tinejdžerka vjerovala da je smrt opravdana kazna 
za Salmana Rushdieja, žena koja je pobjegla pred prisilnim brakom i iz prve 
ruke shvatila izazove integracije, Hirsi Ali dotaknula se najosjetljivijih pitanja. 
Napadi ne samo velikog dijela nizozemskih političara nego i vatrene kritike koji¬ 
ma ju je zasula nizozemska muslimanska zajednica bili su očit znak da godine 
koje če doči neče proči dobro. 

Na samome početku njezina javnoga djelovanja jedan ju je prijatelj upitao: 
“Zar ne shvačaš koliko je mala ova zemlja i koliko je eksplozivno to što govoriš?” 
Kao što se prisjetila u svojoj autobiografiji, odgovorila mu je: “Eksplozivno? U 
zemlji u kojoj su prostitucija i lake droge zakoniti, koja dopušta eutanaziju i po¬ 
bačaj, u kojoj muškarci na televiziji plaču, ljudi goli šeču plažom, a na javnoj se 
televiziji zbijaju šale na papin račun? U kojoj se glasoviti pisac Gerard Reve slavi 

zbog fantaziranja o vođenju ljubavi s magarcem, životinjom koju upotrebljava 
kao metaforu za Boga? Doista, u takvom kontekstu ništa što bih ja mogla reći ne 
bi se moglo doživjeti ni izbliza eksplozivnim.”— Ali dogodilo se baš to. Hirsi Ali 
uprla je prstom u najbolniju temu nizozemskoga društva. Ljudi koji su sebe rado 
smatrali snošljivima, otvorenima i poštenima, počeli su se pitati nije li ta snošlji¬ 
vost, otvorenost i pristojnost otišla predaleko. Kako će postaviti ikakve granice? 
Hirsi Ali govorila im je da granice postoje i da je ona živi dokaz nekih od njih. 
Unatoč prijetnjama smrću prije i poslije ubojstva svojega kolege Van Gogha, 
smatrala je da je “neke stvari potrebno izreći, a šutnja katkad postaje suučesnica 
nepravde”.— 

Iste su brige počele mučiti cijelu Europu. Tijekom desetljeća u kojima su 
europske vlade dopuštale da imigracija teče tokom kojim je išla, malo ih je, a 
možda i nijedna, očekivalo da će jedna od posljedica takvog pristupa biti da će 
doglednu budućnost provesti pokušavajući pomiriti zakone i zahtjeve islama s 
europskom kulturom i tradicijama. Ipak, povećanjem broja imigracijskog sta¬ 
novništva posvuda su izbili isti problemi, katkad zbog otkrića onoga što se zbi¬ 
valo unutar muslimanskih zajednica. U Francuskoj je, primjerice, 2004. u Mar- 
seilleu na smrt kamenovana mlada muslimanka Ghofrane Haddaoui jer je odbi¬ 
la udvaranje mladoga muslimana. U Velikoj Britaniji policija je priznala da nije 
uspjela razjasniti niz sumnjivih smrti mladih muslimanki jer su ta moguća 
“ubojstva iz časti” smatrali pitanjem muslimanske zajednice. Udruga britanskih 
liječnika (British Medical Association, BMA) u svojem je izvješću iz 2006. obja¬ 
vila da je u Velikoj Britaniji najmanje 74 000 žena bilo podvrgnuto genitalnom 
sakaćenju. 

Istodobno, pojedinci iz muslimanskih zajednica u Europi koji su javno govo¬ 
rili o negativnim stranama svoje kulture ili za koje se činilo da se na neki način 
suprotstavljaju svojim zajednicama, sve su češće postajali žrtvama fizičkog zas¬ 
trašivanja i nasilja. Od norveške pop pjevačice Deepike Thathaal koja je napad¬ 
nuta na pozornici u Oslu zbog “nečednosti”, do kolumnistice i aktivistice Noshe- 
en IIyas u Italiji, manjina unutar manjine postala je možda najugroženijom sku¬ 
pinom. I neprestano je polako rasla svijest da novi došljaci možda neće najdo- 
brohotnije gledati na stare. Tijekom cijele multikulturalne ere pretpostavljalo se 
da će manjine međusobno povezivati njihov manjinski status. Činilo se da nitko 
na vlasti nije ni pomislio da će novopridošlice sa sobom donijeti svoje stare ani¬ 
mozitete. Međutim, kako im je broj rastao, ta se pretpostavka počela urušavati. 



Douglas Murray 


Godine 2003. izvješće o antisemitizmu Europskog centra za praćenje bez 
mnogo buke pospremljeno je u ladicu kad je pokazalo da je jaćanje antisemit¬ 
skih aktivnosti u Europi uzrokovano napadima mladih muslimana na Židove. 
Međutim, unatoć takvim pokušajima skrivanja, ćinjenice su nastavile izvirati - 
nerijetko na najbrutalnije naćine. Godine 2006. Erancuska je zavijena u crno do¬ 
gađajem u Parizu kad je banda muslimana koji su sebe nazivali “barbarima” tije¬ 
kom gotovo tri tjedna do smrti mućila mladoga francuskog Židova Hana Hali- 
mija. Oteli su ga uvjereni da će iznuditi novac od njegove obitelji jer “Židovi 
imaju novca”. U godinama masovnog useljavanja napadi na Židove posvuda su 
postali brojniji. Prema podacima francuskoga Nacionalnog ureda za suzbijanje 
antisemitizma (Bureau national de vigilance contre l’antisemitisme, BNVCA) iz¬ 
među 2013. i 2014. broj antisemitskih napada se udvostrućio, dosegnuvši samo 
te godine 851 slućaj. Unatoć tome što ćine manje od 1 posto francuskoga sta¬ 
novništva, Židovi su bili žrtve gotovo polovice svih zabilježenih rasistićkih na¬ 
pada u Erancuskoj: 2014. na Dan Bastille tijekom demonstracija u Parizu pros- 
vjednici imigranti okružili su vjernike u sinagogi u Parizu, među ostalim izviku¬ 
jući “Smrt Židovima”; godine 2012. u židovskoj školi u Toulouseu jedan je mus¬ 
liman ubio troje djece i njihova nastavnika; 2014. još je jedan musliman ubio će- 
tvero ljudi u Bruxellesu; 2015. jedan je musliman u supermarketu s košer hra¬ 
nom Hypercache u Parizu ubio ćetvero Židova; 2015. ponovno je jedan musli¬ 
man ubio mladog Židova zaštitara u Velikoj sinagogi u Kopenhagenu. Ta su 
ubojstva, uz druge napade, naposljetku otvorila raspravu o pitanju islamskog 
antisemitizma. 

Međutim, u slućaju širenja antisemitizma, kao i niza drugih iznova oživljenih 
problema, put do priznanja što se stvarno događa bio je spor i tekao je gotovo 
puževim korakom. Godine 2013. u Njemaćkoj je osnovana nova politićka stran¬ 
ka Alternativa za Njemaćku (Alternative fiir Deutschland, AfD). Kad je postao 
jasan njezin snažan antiimigracijski stav, njemaćki mediji i politićari ćinili su sve 
da je prikažu antisemitskom. Međutim, u prosvjedima 2014. na ulicama njemać- 
kih gradova, među ostalim Erankfurta, Dortmunda i Essena, nisu pristalice 
AfD-a nego demonstranti koje su uglavnom ćinili imigranti izvikivali “Hamas, 
Hamas, sve Židove pod plin” i “Židovska govna”. I nisu politićari AfD-a nego je 
muslimanski imam 2014. usred džamije u berlinskoj ćetvrti Neukollnu molio 
Alaha da “Uništi židovske cioniste i pobije ih sve do zadnjega”.— 

U svakoj je zemlji bilo onih koji su pokušali upozoriti na probleme. Neki od 
njih, poput Hirsi Ali, odrasli su kao muslimani, ali su poslije napustili vjeru. 

Drugi su bili rođeni kao muslimani i namjeravali su ostati u vjeri, ali su zagova¬ 
rali liberalnu reformu iznutra. Upozorenja su stizala i od strane Europljana ne- 
muslimana koji su čvrsto ustrajali na pravu da govore u obranu svojega konti¬ 
nenta. 

Nekolicina čak strašču kojom je to činila slavna talijanska novinarka i spisa¬ 
teljica Oriana Fallaci, jedina među zapadnjačkim novinarima koja je intervjuira¬ 
la iranskog ajatolaha Homeinija koji je izdao fetvu s pozivom na ubojstvo Sal- 
mana Rushdieja. Na prijelazu tisučlječa Fallacijeva je bila u sedamdesetim godi¬ 
nama života. U mlađim su joj danima glasoviti intervjui s poznatim svjetskim 
vođama poput Homeinija, pukovnika Gaddafija, iranskoga šaha Mohameda 
Reze Pahlavija, Henryja Kissingera i drugih donijeli glas novinarke od čijih in¬ 
tervjua svi strepe.— Bliski susreti s močnicima i putovanja po brojnim svjetskim 
ratištima rasplamsali su u njoj bijes u vezi s mnogim temama, među ostalim i 
prema islamu. 

Odrasla u obitelji antifašističkih aktivista u Mussolinijevoj Italiji, preko oca se 
uključila u antifašističke aktivnosti. Potkraj života prisjetila se zadataka koje je 
obavljala kao djevojčica: nošenja ručnih bombi u opozicijske stožere skrivajuči 
ih u glavicama salate, krijumčarenja oružja i širenja partizanskih materijala.— 
Njezina domovina i rodni grad - Firenca - od 1943. do 1944. bili su pod nacis¬ 
tičkom okupacijom i premda je bila samo djevojčica, s ostalim članovima obitelji 
borila se za svoju zemlju i svoj grad. Kad bi govorila o fašizmu, govorila je iz 
vlastita iskustva. 

Poslije brojnih godina beskompromisnih i brutalnih intervjua, Fallacijeva se 
okrenula fikcionalizaciji događaja iz svog života, uključujuči roman Inšalah (Ins- 
ciallah) utemeljen na vlastitim iskustvima iz građanskoga rata u Fibanonu. De¬ 
vedesetih godina dvadesetoga stolječa sve se više povlačila u osamu, živeči u sta¬ 
nu iznad svojega njujorškog izdavača i radeči na romanu o svojoj obitelji i dje¬ 
tinjstvu. Poslije napada 11. rujna 2001. njezin se uspavani bijes naglo rasplam¬ 
sao. U dva tjedna napisala je podulji esej objavljen kao dodatak milanskim novi¬ 
nama Corriere della Sera. Bio je to za nju tipično buran, iskren, neobuzdan i žes¬ 
tok napad na one koji su srušili tornjeve Svjetskoga trgovinskog centra, na one 
koji su zažmirili na prijetnju, na muslimane u cijelome svijetu koji su veličali taj 
čin i na sam islam. Bio je to doista osebujan i strastven rad.— 

Izdanje Corriere della Sere u kojem je objavljen njezin komentar odmah je 
planulo, a Fallacijeva je polemiku brzo pretočila u kratku knjigu. Objavljen 
2002., Gnjev i ponos (La rabhia e Ibrgoglio) u Italiji je prodan u milijun primjera- 

ka, a još je stotine tisuća primjeraka prijevoda prodano diljem Europe. U njezi¬ 
noj je zemlji knjiga odmah postala metom žestokih protunapada kao i gorljivih 
opravdanja koja su stizala jednako od strane vjernika kao i od ateista poput 
same Fallacijeve. U plimi i oseci intelektualnih i političkih pomodarstava lako je 
zaboraviti ili jednostavno gurnuti u stranu “senzaciju za jedan dan” kakva je bio 
Gnjev i ponos. Međutim, gotovo nijedna druga knjiga nije imala tako širok i sna¬ 
žan utjecaj na svoje čitatelje niti je imala tako snažan učinak na niže slojeve 
društva. 

Prema njezinu vlastitome priznanju, u obliku Zolina “J’accuse” ili propovijedi 
Zapadu, Fallacijeva je u svojoj knjizi napala sve koji teroriziraju u ime islama, 
sve veći broj muslimana na Zapadu i one na Zapadu koji “nemaju muda” zauzeti 
se za sebe protiv tih doseljenika.— “Jako sam, jako, jako ljuta. Bjesnim hladnim, 
lucidnim, racionalnim gnjevom”, piše na početku svoje knjige. “Gnjevom koji 
uklanja svaku otuđenost, svaki oprost, koji mi nalaže da im odgovorim i da im 
pljunem u lica.”— Ton ostatka knjige ne postaje ništa pitomiji. 

Pišući o borbi koju su ona i njezina obitelj vodili kad je bila djevojčica, uspo¬ 
redila ju je s nedavnim reakcijama javnih dužnosnika na “okupaciju” Piazza del 
Duomoa u Firenci, kad su somalijski muslimani na trgu ispred katedrale podig¬ 
nuli logor koji je tu stajao tri mjeseca, oko čega su se u Firenci u to vrijeme lomi¬ 
la koplja. Fallacijeva je u svojoj polemici o toj temi napisala da je kontaktirala 
svakoga javnog dužnosnika u Firenci, a zatim i Italiji, raspitujući se zašto ne 
mogu raščistiti lokaciju u središtu grada, na što su joj svi odgovorili priznanjem 
da to nisu u stanju učinili. Naposljetku je nazvala lokalnoga policajca i rekla mu 
da ako ne maknu šatore s trga, sama če ih zapaliti pa če ju morati privesti i za¬ 
tvoriti u njezinu vlastitu gradu. 

Takvi uškopljeni Talijani, Europljani i Zapadnjaci jednako su bili metom Fal- 
lacijina gnjeva kao i muslimani i svi koji su uspoređivali ili izjednačavali zapad¬ 
njački i islamski svijet. Priznajući neuspjehe i grijehe Zapada, Fallacijeva je us¬ 
trajala da “želim braniti svoju kulturu, a ne njihovu, i za vašu informaciju Dan¬ 
tea Alighierija i Shakespearea i Goethea i Verlainea i VValta VVhitmana i Feopar- 
dija volim mnogo više od Omara Hajjama.”— Izjavila je da bilo koje umjetničko 
djelo obožava jednako kao što svaki musliman obožava Meku.— Možda su se 
njezin kulturološki ponos i prkos toliko isticali jer su u tom razdoblju bili iznim¬ 
no rijetki. 

U svojemu žestokom stilu bez sumnje bi katkad pretjerala. Primjerice, izvje¬ 
štavajući o oskvrnuću Piazza del Duomoa, pisala je o tjelesnim funkcijama, eks- 

krecijama i tragovima mokraće iz kampa: žuti tragovi mokraće koji oskvrnju- 
ju tisućljetni mramor Krstionice i njezina zlatna vrata (Bože moj! Ti Alahovi si¬ 
novi doista mogu daleko dobaciti!)”— Međutim, u nevolje se uvalila pišući o re¬ 
produktivnim navikama novih talijanskih muslimana. 

Fiksacija brojem muslimana koji dolaze u Europu i brojem djece koju dovode 
sa sobom ili ih tu rađaju nije bilo nešto što je Fallacijeva izvukla niotkud, baš kao 
ni njezina sugestija da su tu migraciju, odnosno hidžru, službeno proglasili neki 
muslimanski vjerski vođe. U Gnjevu i ponosu citira muslimanske vođe koji se 
hvastaju da namjeravaju ućiniti toćno ono što ona opisuje, pa tako navodi islam¬ 
skog ućenjaka koji je navodno 1999. na sinodi u Vatikanu izjavio: “S pomoću 
vaše demokracije prodrijet ćemo k vama, s pomoću naše vjere zavladat ćemo 
vama.” To je Fallacijeva nazvala “obrnutim križarskim pohodom”.— Sve to navo¬ 
di Fallacijevu da zakljući kako je naum europskih muslimana “pokoravanje ne 
samo naših duša nego i našeg teritorija”. I zatim: “Previše se razmnožavaju. Tali¬ 
jani više ne prave djecu. Idioti. Desetljećima su imali i dalje imaju najniži natali¬ 
tet na Zapadu.”— Ovo je ublažena inaćica onoga što su njezini izdavaći objavili 
nakon što je knjigu sama prevela na vlastiti idiosinkrastićki engleski. U izvorni¬ 
ku je, pak, to zaćinila primjedbom da se muslimani “razmnožavaju kao štako- 

ri”_i36 

Muslimanske skupine u Italiji vršile su pritisak da se Fallacijeva, među osta¬ 
lim, kazneno progoni zbog “vrijeđanje vjere”. Slićno se nastojalo i u Francuskoj 
2002. tijekom bujice pokušaja slićnih kaznenih progona drugih javnih osoba. 
Francuska glumica i gorljiva aktivistica za prava životinja Brigitte Bardot nekoli¬ 
ko se puta našla pred sudom zbog svojih izjava, ukljućujući napade na halal 
praksu klanja životinja.— Muslimanske skupine u Francuskoj zahtijevale su i 
kazneni progon francuskoga pisca Michela Houellebecqa jer je u jednom interv¬ 
juu izjavio da misli kako je islam “najgluplja religija”, a Kuran “loše napisan”.— 

Poslije objavljivanja Gnjeva i ponosa mogućnost kaznenog progona u vlastitoj 
domovini zbog vrijeđanja islama nije bila jedina prijetnja Fallacijevoj. Kad se 
zbog suđenja vratila u Italiju, morala je imati cjelodnevnu zaštitu talijanskih ka¬ 
rabinjera.— Ti i drugi skandali u vlastitoj domovini potaknuli su je na još ne- 
umjereniji nastup. U svojoj sljedećoj knjizi, nazvanoj Snaga razuma (La forza 
della ragione), rasprodanoj u kontinentalnoj Europi u gotovo jednakom broju 
primjeraka, raspravu o istim preokupacijama podignula je na višu razinu. Ras¬ 
pravi nije nedostajalo ni povijesnih ni aktualnih dokaza. Braneći stav da musli¬ 
mani Europljane u Europi nastoje pokoriti natalitetom, Fallacijeva je citirala ne- 

kadašnjega alžirskog predsjednika Houarija Boumediennea koji je 1974. na Op¬ 
ćoj skupštini Ujedinjenih naroda izjavio: “Jednoga dana milijuni će muškaraca 
napustiti južnu polutku ovoga planeta i prodrijeti na sjevernu. Ali ne kao prija¬ 
telji. Prodrijet će da je osvoje, a osvojit će je napućivši je svojom djecom. Naša će 
pobjeda doći iz utroba naših žena.”— U trećoj i posljednjoj knjizi, Fallacijeva je 
nastavila u slićnome tonu.— 

Bućno krilo talijanske ljevice oštro ju je osudilo zbog njezine posljednje knji¬ 
ge. Ali milijuni drugih su je slušali i poštovali. Godine 2005., nedugo pošto je 
proglašen novim papom, kardinal Joseph Ratzinger pozvao ju je u svoju ljetnu 
rezidenciju pod uvjetom da njihov razgovor ne dospije u javnost. Sljedeće godi¬ 
ne Oriana Fallaci preminula je od raka pluća s kojim se borila desetljećima. Tuž¬ 
be protiv nje pristizale su do samoga kraja njezina života, a rasprava o talijanskoj 
Kasandri nekoliko se godina stišala dok aktualna događanja nisu iznova oživjela 
zanimanje za njezine knjige. 

Godine kad je umrla Oriana Fallaci, novi papa osobno se sukobio sa silom 
koju je oštro osuđivala. Papa Benedikt nije objavio dug komentar u Fallacijinu 
stilu. Umjesto toga u svojem je govoru “o vjeri i razumu” održanom na Regen- 
sburškom sveućilištu jednostavno citirao rećenicu bizantskoga cara Manuela II. 
Paleologa: “Daj mi pokaži što je nova donio Muhamed, i naći ćeš samo zlo i ne- 
ćovjećnost, poput onoga da je propisao da se vjera koju je propovijedao proširi 
maćem.” Prije nego što je proćitao taj citat, papa Benedikt rekao je kako ta fraza 
ima “oštrinu koju smatramo neprihvatljivom”.— Time je još jednom istaknuo da 
citira. Unatoć tomu, svijetom se proširila prića da je papa uvrijedio islam. Po- 
svud u muslimanskim zemljama buknuli su prosvjedi, a jedna je 65-godišnja ta¬ 
lijanska opatica u Somaliji ubijena. Prosvjedi protiv karikatura proroka Muha¬ 
meda objavljenih u jednome danskom listu nekoliko mjeseci prije bili su već go¬ 
tovo uobićajena pojava. Sad su se na njih nadovezali drugi prosvjedi vezani za 
papu. Činjenica da se istodobno svi, od najgorljivijih europskih ateista pa do po¬ 
glavara Rimokatolićke crkve, sukobljavaju s istim silama i dalje nije bila dovolj¬ 
no upozorenje. 

Deveto poglavlje 

Prva upozorenja 


širom Europe čula su se i druga upozorenja. Na početku dvadeset prvoga stolje- 
ča u Nizozemskoj, a zatim i Norveškoj, američkog pisca homoseksualne orijen¬ 
tacije Brucea Bawera počela je zabrinjavati činjenica što je u najliberalnijim 
europskim gradovima (uključujuči i Amsterdam) sve više njegovih poznanika 
homoseksualaca bilo izloženo napadima muslimana. Bawer je iselio iz svoje do¬ 
movine devedesetih godina dvadesetoga stolječa djelomice i zbog toga što mu je 
smetao sve veči utjecaj krščanskih svečenika koji su se zagriženo protivili pravi¬ 
ma homoseksualaca. U Europi je Bawer počeo zamječivati da postoji i drukčija 
vrsta svečenstva, drukčije vjere od one na koju je bio navikao, koji ne smatraju 
samo da homoseksualcima ne bi trebalo biti dopušteno da se vjenčaju nego da 
ih treba bacati s najviših zgrada. Poput Pima Portuyna, i Bawer se zapitao zašto 
društvo koje se toliko ponosi svojim liberalizmom više brine da ne uvrijedi mus¬ 
limane nego da zaštiti homoseksualce. Islamska homofobija - pitanje kojega se 
gay tisak, a kamoli srednjostrujaški jedva doticao - polako je počela dospijevati 
u javnost. Međutim, ne samo što se činilo da skupine za prava homoseksualaca 
(koje su žestoko napadale Rimokatoličku i druge krščanske crkve) ne čine ništa 
po pitanju toga mnogo ozbiljnijeg problema, nego čak napadaju one poput 
Bawera koji upozoravaju na njega. Dvjema knjigama i gomilom članaka Bawer 
je pokušao ukazati na neobičnost što su liberalna društva utihnula na takvu ne¬ 
trpeljivost samo zato što je dolazila iz useljeničkih zajednica. Kako je Bawer po¬ 
kazao, činilo se da postoji nekoliko suprotstavljenih priča o viktimizaciji, ali u 
njima su muslimani istisnuli homoseksualce. 

Poput svih drugih koji su zarana pokušali upozoriti na slične probleme, 
Bawer je za svoj trud prilično ocrnjen, nerijetko čak i od strane liberalnoga gay 
tiska te drugih od kojih se moglo očekivati da če ga podržati. Bawer je bio samo 
još jedan primjer činjenice da ako se glasnika ne ubije, na ovaj ga se ili onaj na¬ 
čin pokušava što učinkovitije ušutkati.— Međutim, tijekom cijeloga prvog deset- 
Iječa dvadeset prvoga stolječa upravo su rana upozorenja na bogohuljenje i slo¬ 
bodu govora konačno postala najglasnija. 

Objavljivanje niza karikatura proroka Muhameda u danskom listu Jyllands- 
Posten iznijelo je na vidjelo jednu od najneuralgičnijih točki našega doba. Taj je 
dogadaj, poput afere s piscem Salmanom Rushdijem šesnaest godina prije, bio 
još jedan očit znak da če problemi masovnog useljavanja nastaviti iznenađivati 
Europljane. Da je neki Danac devedesetih godina dvadesetoga stolječa rekao da 
če priča koja če pridobiti največu pozornost javnosti u njihovoj zemlji u sljede- 
čem desetlječu najvjerojatnije biti “afera karikature” (fraza koju su ljudi sve više 
izgovarali ozbiljnih lica), drugi bi mislili da je posve prolupao. 

Ipak, kad je 2005. urednik Jyllands-Postena doznao da danski izdavač knjiga 
za djecu ne može pronači nikoga tko bi bio voljan ilustrirati knjigu o islamu iz 
serijala dječjih knjiga o svjetskim religijama, zapanjen što takav tabu uopče pos¬ 
toji u današnjemu slobodnom društvu, u redakciji lista odlučili su istražiti može 
li se tome tabuu stati na kraj. Dokazali su da može, ali uz veliku cijenu. Osim 
burnih prosvjeda, pa čak i paljenja zgrada veleposlanstava u islamskim zemlja¬ 
ma, karikature su izazvale i prosvjede muslimana diljem Europe. Prosvjednici 
pred zgradom danskoga veleposlanstva u Londonu nosili su transparente na ko¬ 
jima je, medu ostalim, pisalo “Ereedom go to hell” (“Dodavola sa slobodom”), 
“7/7 is on its way” (“Stiže 7.7.”) i “Behead those who insult Islam” (“Skinimo gla¬ 
ve onima koji vrijeđaju islam”). Poslije nekoliko neuspjelih napada na Kurta 
Westergaarda, jednog od danskih karikaturista, na Novu godinu 2010. u njegovu 
je kuču provalio musliman naoružan sjekirom koji je prošao obuku A1 Sababa u 
Africi i pojavio se s namjerom da mu odrubi glavu. VVestergaarda je spasila si¬ 
gurna soba koju su mu savjetovali da ugradi u svoj dom, što je u Europi ubrzo 
postala uobičajena stvar. Nedugo poslije Danske, “afere karikature” počele su iz¬ 
bijati diljem Europe. 

U Norveškoj je 2006. Vebjorn Selbekk, urednik krščanskih novina Magazinet, 
odlučio objaviti danske karikature kako bi svojim čitateljima pokazao oko čega 
je nastala tolika strka. Norveški premijer Jens Stoltenberg ne samo što ga je na¬ 
pao zbog toga, nego mu je čak i prijetio pokretanjem kaznenoga postupka. Kad 
je rulja zapalila zgradu norveškoga veleposlanstva u Damasku, premijer je izja¬ 
vio da i Selbekk snosi dio odgovornost za taj skandalozni čin. Drugi političari i 
osobe iz kulturnog života napali su ga zbog “provokacije” i “nedostatka poštova¬ 
nja”. Selbekk se bio prisiljen sakriti i morao je dobiti policijsku zaštitu. 

Sljedeče se godine “afera karikature” preselila u Švedsku kad je švedski umjet¬ 
nik Lars Vilks objavio svoje karikature proroka Muhameda zbog kojih je tako¬ 
đer bio prisiljen na skrivanje. Kao i u slučaju danskih kolega, u godinama koje 



čudna smrt Europe 


SU uslijedile pokušano je nekoliko napada na njegov život. Godine 2011. u Pari¬ 
zu je izvršen bombaški napad na redakciju francuskoga satiričkog tjednika 
Charlie Hebdo, jednog od rijetkih koji su se usudili ponovno objaviti karikature 
proroka Muhameda danskih karikaturista. Godine 2013. danskoga novinara i 
povjesničara Larsa Hedegaarda, istaknutoga kritičara islama, jedno je jutro na 
kučnom pragu dočekao napadač naoružan pištoljem i ispalio mu dva hica u gla¬ 
vu. Sedamdesetogodišnji Hedegaard uspio je preživjeti napad jer ga je ubojičin 
prvi metak promašio, a drugi se zaglavio u cijevi. Hedegaard ga je nekako uspio 
odgurnuti od sebe, a napadač je onda pobjegao iz zemlje i pronašao utočište 
negdje u Turskoj. 

To su samo neki od napada koji su se dogodili u razdoblju poslije 2005. Ali 
bit če ih još mnogo. Dana 7. siječnja 2015. dvojica naoružanih muškaraca uspje¬ 
la su proči pokraj osiguranja u zgradi redakcije tjednika Charlie Hebdo, ubiti tje¬ 
lohranitelje koje je država dodijelila uredniku i gotovo cijelu redakciju pobiti na 
radnome mjestu. Osim što su godinama bili izloženi prijetnjama smrču zbog ka¬ 
rikatura proroka Muhameda, urednike tjednika Charlie Hebdo godinama su po 
francuskim sudovima povlačile muslimanske organizacije. Samo mjesec dana 
poslije masakra u redakciji Charlie Hebdoa - 15. veljače - naoružani dvadeset- 
dvogodišnji mladič rođen u Danskoj upao je na skup solidarnosti švedskomu 
karikaturistu Larsu Vilksu u Kopenhagenu. Kao i u slučaju pariškoga napada 
mjesec dana prije, ubilački je pohod započeo napadima na karikaturiste, a zavr¬ 
šio napadima na židovske lokacije - u Parizu na supermarket s košer hranom, a 
u Kopenhagenu na sinagogu. 

Činilo se kako pravnim i tjelesnim napadima nema kraja, pa tako nitko nije 
ni trepnuo kad je 2015. članak objavljen u časopisu The Atlantic ukazao na “be¬ 
skonačne, iscrpljujuče europske ratove zbog bogohuljenja”.— Unatoč višedeset- 
Ijetnim upozorenjima, od afere Rushdie naovamo, nitko na vlasti nije predvidio 
takav razvoj događaja. Nitko od onih koji su otvorili europske granice masov¬ 
nom useljavanju iz zemalja trečeg svijeta nije ni pomislio da bi to moglo prerasti 
u “muslimansko pitanje”. Nitko se nije pripremio na mogučnost da novopridoš¬ 
lice ne samo što se možda neče integrirati, nego če sa sobom donijeti mnoštvo 
vlastitih vjerskih i društvenih svjetonazora te da bi druge manjine mogle postati 
prvim žrtvama takvog previda. Nitko na vlasti nije očekivao da če pojačani val 
useljavanja dovesti do jačanja antisemitizma i nasilja nad homoseksualcima. 
Nitko od onih koji su nekritično prihvačali labavu imigracijsku politiku nije 
očekivao da če se pojava muslimanskog bogohuljenja pokazali jednim od glav- 

nih kulturoloških i sigurnosnih pitanja u Europi dvadeset prvoga stoljeća. Sve 
koji su na to upozoravali ignorirali su, klevetali, diskreditirali, progonili ili ubija¬ 
li. Rijetko su kad, možda i nikad, čak i kad su se činjenice promijenile, stvarne 
žrtve dobile zasluženo suosjećanje. 

Sve do početka i tijekom prvoga desetljeća dvadeset prvoga stoljeća glavnos- 
trujaški političari i većina medija zagovarali su stav da požar zapravo podmeću 
oni u Europi koji viču “vatra”. Pokušaji da se one koje upozoravaju na probleme 
ušutka - nasiljem, zastrašivanjem ili sudskim progonima - doveli su do toga da 
tri desetljeća poslije afere Rushdie u Europi nije ostao gotovo nitko tko bi se 
usudio napisati roman, skladati glazbeno djelo ili čak nacrtati nešto čime bi mo¬ 
gao izazvati bijes muslimana. Štoviše, čak se išlo u suprotnome smjeru. Političari 
i gotovo svi ostali svim su se silama trudili pokazati divljenje prema islamu. 

Dakako, poslije velikih terorističkih napada - u Madridu 2004., Londonu 
2005. i Parizu 2015. - europske su vlade morale nešto učiniti i moralo ih se vi¬ 
djeti da nešto čine. Većina ih se pokazala sposobnima suočiti se sa specifičnim 
protuterorističkim vidom problema, ali ostale su beznadni zatočenici vlastitih i 
prethodničkih politika te vlastite retorike. U lipnju 2007. u središtu Londona ot¬ 
krivena su dva automobila bombe koje su postavili liječnik Državne zdravstvene 
službe i student islamske vjeroispovijesti. Prvo vozilo puno plinskih boca i čava¬ 
la ostavljeno je parkirano pred staklenim ulazom popularnoga noćnog kluba 
one večeri kad dame imaju besplatan ulaz. Drugo je vozilo bilo parkirano malo 
dalje niz cestu, ostavljeno tamo da raznese one koji će bježati od prve eksplozije. 
Nasreču, slučajni prolaznik zamijetio je dim koji se polako širio iz prvoga vozila, 
pa su oba automobila bombe otkrivena prije nego što su stigla detonirati. Tada 
nova britanska ministrica unutarnjih poslova iz redova laburističke stranke 
Jacqui Smith rekla je kako bi bilo pogrešno takve napade nazvati “islamskim te¬ 
rorizmom” jer se ti teroristi zapravo ponašaju suprotno svojoj vjeri. Zato bi, izja¬ 
vila je, takve napade bilo prikladnije opisati kao “protuislamsku aktivnost”.— 

Šest godina poslije dva su britanska muslimana usred bijela dana u london- 
skome Woolwichu izmasakrirala britanskoga vojnika Leeja Rigbyja, bubnjara 2. 
kraljičine pukovnije, a britanski premijer iz redova konzervativne stranke (Da¬ 
vid Cameron) na ulazu rezidencije u Ulici Downing izjavio je: “Ovo nije samo 
napad na Britaniju i britanski način života. Ovo je također izdaja islama i svih 
muslimanskih zajednica koje mnogo pridonose našoj zemlji. Ništa u islamu ne 
opravdava takav doista grozan čin.”— Sljedeće godine, kao odgovor na ubojstvo 
britanskoga humanitarnog radnika kojemu je u Siriji glavu odrubio džihadist 

rođen u Velikoj Britaniji, isti je premijer rekao: “Tvrde da to čine u ime islama. 
To je glupost. Islam je religija mira. Oni nisu muslimani, oni su čudovišta”.— 

Mediji su također svim silama nastojali izbječi bavljenje onime što se dogodi¬ 
lo. Dan pošto su na ulicama Londona dva preobračenika na islam izvikujuči rije¬ 
či iz Kurana ubila Leeja Rigbyja, glavni britanski desničarski dnevni list Daily 
Telegraph priklonio se Cameronovoj retorici. Jedan njihov kolumnist napisao je: 
“Muškarac s krvavim nožem koji je govorio u video-kameru u Woolwichu nije 
imao raspoznatljiv plan... ništa od toga što je učinio nije imalo smisla.”— Drugi 
je novinar u istome listu napisao: “Za mene je jučerašnji barbarski čin terorizma 
u Woolwichu doslovce besmislen. Ništa što se dogodilo nije imalo smisla... No¬ 
ževi, helikopteri, oružje, tijela... Ništa od toga jednostavno nije imalo nikakva 
smisla.” Uslijedio je dug popis detalja s poprišta zločina za koje je autor članka 
tvrdio da također nemaju smisla. “Rekao je naše zemlje’, a govorio je jugoistoč¬ 
nim londonskim naglaskom. To nije imalo nikakva smisla... Ništa od toga nije 
imalo nikakva smisla. Ništa.” Autor članka grandiozno je zaključio: “Jučerašnji je 
dan bio besmislen.”— Komentar s drugoga kraja političkog spektra objavljen u 
The Guardianu glasio je da je to što se dogodilo bio jednostavno “svakidašnji čin 
nasilja”.— 

Poput političara, večina europskih medija tih je godina pokazivala vrlo malo 
želje da shvati ili javno kaže što se događa. Tisak je smatrao da su uzroci očiti: 
kombinacija straha, kukavičluka i internalizacije prijetnje. U međuvremenu se 
političari nisu mogli suočiti s problemom jer su sami bili odgovorni za njegovo 
pojavljivanje u Europi. Svih proteklih desetlječa gotovo nitko nije uzeo u obzir 
ideologije ili uvjerenja ljudi koji stižu u Europu niti je pokazao imalo zanimanja 
za to. Političari i mediji opčenito su umanjivali razlike između islama i bilo koje 
druge vjere i nisu odustajali od stava da je rješenje problema, ako problem uop- 
če postoji, vezati budučnost europskih društava za budučnost islama podupira¬ 
njem “umjerenih” kako bi prevladao “reformirani islam”. To če, uporno su tvrdili 
političari, riješiti i europski problem i problem islama u cjelini. Kao da uopče 
nisu bili svjesni činjenice da je islamska povijest od mutazilita u desetome pa do 
Iranca Alija Daštija u dvadesetome stolječu svjedočila brojnim reformističkim 
pokretima i pojedincima sklonim reformama, ali da su svi poraženi silom, argu¬ 
mentima i žalbama fundamentalista. Europski političari vezivali su buduču si¬ 
gurnost Europe za reformistički pokret koji se kroz cijelu povijest pokazao neus¬ 
pješnim i koji če po svoj prilici opet propasti. No oni i dalje nisu odustajali od 
tog argumenta. U govoru na skupu britanske konzervativne stranke 2014. tadaš- 

nj a ministrica unutarnjih poslova Theresa May učinila je što i svaki političar - 
istaknula je da je islam miroljubiva religija i citirala svoje omiljene stihove iz 
Kurana. Svjedočivši silini kojom su mnogi muslimani bili voljni braniti svoju 
vjeru, činilo se da je glavnostrujaška politika sklona pretvaranju da je islamska 
religija barem djelomice istinita te da je izvor mudrosti i vodstva. Tako je 2016. 
njemački ministar financija VVolfgang Schaeuble, jedan od ključnih saveznika 
Angele Merkel, pozivao na stvaranje “njemačkog islama”. 

Karijere onih koji su zauzeli suprotan stav nisu bile tako uspješne. U Nizo¬ 
zemskoj je, nakon godina provedenih po kasarnama i vladinim sigurnim kuča- 
ma, nizozemska sigurnosna služba konačno dopustila Ayaan Hirsi Ali da živi u 
posebno zaštičenoj zgradi u zemlji. Međutim, njezini su novi susjedi podnijeli 
tužbu da se Hirsi Ali premjesti dalje od njih jer su - u blizini tako problematične 
osobe - strahovali za vlastite živote. Ubrzo poslije toga, na temelju neistinitih 
tvrdnji iznesenih na jednoj nizozemskoj televizijskoj postaji, nizozemska minis¬ 
trica imigracije i integracije, članica iste stranke kao i Hirsi Ali (VDD), oduzela 
je Hirsi Ali državljanstvo. Zemlja koja je dopuštala ulazak stotinama tisuča mus¬ 
limana ne očekujuči od njih da se integriraju i koja je nudila utočište nekim od 
najradikalnijih muslimanskih imama i muslimanskih grupa u Europi, oduzela je 
državljanstvo jednom od rijetkih useljenika koji je pokazao kako bi trebao izgle¬ 
dati posve integrirani nizozemski imigrant. Hirsi Ali iselila je u Ameriku i tako 
postala, kako če to Salman Rushdie poslije sročiti, “možda prva izbjeglica iz za¬ 
padne Europe poslije holokausta”.— 

Neko je vrijeme prevladavao dojam kako je Europa zauzela stav da če proble¬ 
mi ekstremizma nestati ako nestanu ljudi koji na njih upozoravaju. Međutim, 
bez obzira na to jesu li takve ljude ubijali, natjerali na skrivanje ili protjerivali, 
problem nije nestajao - dakako zato što su useljenici ostajali i što nisu namjera¬ 
vali otiči. Mnogo ih je slijedilo izričit i neizričit savjet iz zemalja iz kojih su došli 
- da ostanu u Europi, ali da ne postanu Europljani. Na skupu u Kolnu 2008. go¬ 
dine turski je premijer (poslije predsjednik) Erdogan pred 20 000 Turaka nasta¬ 
njenih u Njemačkoj, Belgiji, Erancuskoj i Nizozemskoj rekao: “Jasno mi je da se 
protivite asimilaciji. Nitko od vas ne može očekivati da se asimilirate. Asimilaci¬ 
ja je zločin protiv čovječanstva.” Ali ipak je svoje zemljake pozvao da se uključe 
u politiku i steknu utjecaj kako bi tadašnjih pet milijuna Turaka u Europi postali 
“konstitucionalni element”, a ne samo “gosti”.— 

U Amsterdamu 2016., baš kao i u brojnim drugim europskim gradovima, 
postoje predgrađa koja su muslimanske enklave. Za sunčana dana zgrade u tim 

predgrađima ne izgledaju ništa lošije od bilo kojega drugoga europskog predgra¬ 
đa. Većina kuća izgleda poput onih koje bi si mnogi mladi parovi u zapadnoj 
Europi na jedvite jade uspjeli priuštiti kao prvu nekretninu. Tu su se turski “gas¬ 
tarbajteri” nastanjivali od vremena kad su došli u Nizozemsku prije šezdeset go¬ 
dina. Danas, poput mnogih drugih dijelova amsterdamskih i roterdamskih 
predgrađa, ta su predgrađa “male Turske” i “mala Maroka”. Trgovine prodaju ha- 
lal hranu. Žene hodaju pokrivenih glava i život teće jednako kao da ti ljudi žive 
u Turskoj ili Maroku. Jedna od kuća u redu u mirnoj, ugodnoj ulici ona je u ko¬ 
joj je živio Mohammed Bouyeri - kuća iz koje je jednoga jutra prije deset godina 
izišao s namjerom da pronađe i ubije Thea van Gogha. Četvrt o kojoj je rijeć nije 
naroćito opasna. Jednostavno je drukćija. Na mnogim prozorima nalijepljeni su 
izborni plakati, a svi prikazuju lice Recepa Tayyipa Erdogana. 

Deseto poglavlje 

Tiranija krivnje 


u prvim danima rujna, kad je more na tursku obalu izbacilo tijelo trogodišnjega 
sirijskog dječaka Aylana Kurdija, Europa je reagirala gotovo jednoglasno. Bila je 
to, kako su ukazivali naslovi nekolicine novina, “Europska sramota”. Kad se saz¬ 
nalo da se obitelj Kurdi htjela pridružiti rodbini u Kanadi i da su im već jednom 
odbili izdati vizu, Aylan Kurdi postao je sjevernoamerička tema. Otkazani su 
neki skupovi kampanje za opće izbore koji su se u Kanadi trebali održati sljede¬ 
ćega mjeseca. Politički protivnici tada vladajućega premijera Stephena Harpera 
umnogome su se okoristili navodnom nesposobnošću Kanade da trogodišnjaku 
spasi život. Harperova vlada izgubila je na izborima. 

Taj se opći osjećaj krivnje i sramote raširio diljem Europe i Sjeverne Amerike 
te ustranu gurnuo sva praktična pitanja o tome što se, zapravo, moglo učiniti 
kako bi se pomoglo obitelji Kurdi ili drugim obiteljima koje su možda htjele 
doći za njima. Osjećaj krivnje bio je toliko velik da su se neke vrlo važne činjeni¬ 
ce jednostavno utopile u njemu. Jedna od važnijih medu njima bila je da su se 
Kurdijevi na put otisnuli iz sigurne zemlje - Turske. Otac je odlučio napustiti tu 
zemlju - u kojoj je imao plaćen posao - kako bi obitelj odveo u Europu. Tijelo 
njegova maloga sina nije isplivalo na europsku nego na tursku obalu. I premda 
je bilo medija u Turskoj koji su ožalili njegovu smrt, nije došlo ni do kakva pro¬ 
pitkivanja vlastitih postupaka, a kamoli poplave samooptuživanja kakva je zap¬ 
ljusnula zapadnjačke političare i medije. 

Iako su se dijelovi širega arapskog i muslimanskog svijeta također bavili tra¬ 
gedijom, to nije ni približno dovelo do političkog izazova kakav je zatresao Za¬ 
pad. Doista, tragedija je istaknula najmanje jednu golemu razliku ne samo medu 
europskim i bliskoistočnim reakcijama, nego i u europskim i bliskoistočnim sta¬ 
vovima o azilantima. Premda su Libanon, Jordan i Turska primili iznimno velik 
broj ratnih izbjeglica iz susjedne Sirije i Iraka te za to dobile znatnu financijsku 
pomoć međunarodne zajednice, stav širega Bliskog istoka prema takvim huma¬ 
nitarnim krizama, da i ne spominjemo humanitarne i gospodarske krize u Africi 
i na Dalekom istoku, bio je posve suprotan onome europskih vlada ili medija. 

Dok su europske zemlje utapanje trogodišnjaka stavile sebi na dušu, arapski svi¬ 
jet iz kojega je dječak došao - i šira muslimanska “uma’l - nisu se osjetili ni naj¬ 
manje potaknutima na djelovanje. 

Primjerice, šest zemalja Zaljevske suradnje, koju čine Kuvajt, Bahrein, Katar, 
Ujedinjeni Arapski Emirati, Saudijska Arabija i Oman, do 2016. odobrilo je azil 
točno nijednome sirijskom izbjeglici. Njihov stav prema izbjeglicama iz Eritreje, 
Nigerije, Bangladeša i Pakistana nije bio ni toliko velikodušan. Samo nekoliko 
mjeseci prije smrti Aylana Kurdija kuvajtski je dužnosnik Eahad al-Salami u in¬ 
tervjuu za televizijsku postaju Erance 24 objasnio zašto zaljevske zemlje ne odo¬ 
bravaju azil čak ni izbjeglicama iz Sirije: “Kuvajt i zemlje Zaljeva su skupe i nisu 
prikladne za izbjeglice”, objasnio je. “Prikladne su za radnike. Prijevoz je skup. 
Cijena života u Kuvajtu je visoka, za razliku od cijene života u Libanonu ili Tur¬ 
skoj gdje je možda jeftinija. Zbog toga je mnogo lakše platiti izbjeglicama [da 
ostanu ondje]. Naposljetku, ne možete primiti ljude koji dolaze iz drukčijeg oz¬ 
račja, iz drugog područja. Riječ je o ljudima koji pate od duševnih problema, od 

različitih trauma.” Ne možete ih jednostavno uklopiti u zaljevska društva, objas- 

• * 1 

nio je.— 

Takav stav ne iznenađuje. Al-Šalami je jednostavno pokušao zaštititi društvo 
od problema koji bi ga zadesili kad bi u zemlju ušao velik broj izbjeglica. Među¬ 
tim, neobično je što Europa bez pogovora prihvača stav da su zemlje Zaljeva i 
druga društva osjetljiva, za razliku od Europe koja je beskonačno prilagodljiva. 
Nitko u Europi nije za smrt Aylana Kurdija okrivio Tursku ili Oman. I dok je 
španjolski premijer Mariano Rajoy u kontekstu drugoga migrantskog broda koji 
se potopio u Sredozemnome moru rekao kako Europa riskira “narušiti svoju 
vjerodostojnost ne budemo li mogli spriječiti takve tragične situacije”, malo ih je 
govorilo da je u opasnosti arapska ili afrička vjerodostojnost. Doista, kroz sav si¬ 
rijski dio izbjegličke krize gotovo nitko za ljudsku cijenu sukoba nije optužio 
zemlje uključene u građanski rat u Siriji - među njima Iran, Saudijsku Arabiju, 
Katar i Rusiju. Nije bilo javnog poziva Europljana da Iran preuzme dio izbjegli¬ 
ca, baš kao ni pritiska da Katar primi njihov pravičan dio. 

Mnogo je političkih i strateških pretpostavki na kojima počiva taj propust. 
Ali tu je i moralna zaokupljenost samime sobom koja nadvladava sve. A ta mo¬ 
ralna zaokupljenost samime sobom nije počela izbjegličkom krizom. Riječ je o 
jednoj od temeljnih tema suvremene Europe - jedinstvenoga, neprolaznoga i 
naposljetku možda kobnog osječaja krivnje, ali i opsjednutosti krivnjom. 

U travnju 2015., nakon što se u Sredozemnome moru potopio još jedan brod 
s migrantima, švedska članica Europskoga parlamenta Cecilia Wilkstrom poja¬ 
čala je svoju več postoječu kampanju da se migrantima osiguraju “legalni i si¬ 
gurni” putovi u Europu. Ne učinimo li to, ustrajala je, buduči će naraštaji naš 
propust uspoređivati s holokaustom. “Mislim da če moja djeca i unuci pitati za¬ 
što nismo više učinili za ljude koji bježe od Isisa, nasilja u Eritreji ili bilo kojega 
sukoba, kad znamo da umiru tisuče ljudi. Ljudi če postavljati pitanje koje su 
postavljali i poslije Drugoga svjetskog rata: ‘Ako ste znali za to, zašto niste nešto 
poduzeli?’ U Švedskoj smo dopustili da se naše željezničke pruge iskoriste za 
prijevoz Židova u nacističke logore smrti. Danas na svijetu ima više izbjeglica 
nego tijekom Drugoga svjetskog rata i poslije njega. Svijetom se širi požar, a mi 
ga moramo gasiti.”— 

U Njemačkoj političari nisu morali biti tako izričiti. Svi Nijemci koji su sluša¬ 
li točno su znali na što je Angela Merkel mislila u svojoj velikoj najavi 31. kolo¬ 
voza 2015. kad je rekla: “Svijet vidi Njemačku kao zemlju nade i prilika. Ali nije 
uvijek bilo tako.” Bilo je to pozivanje na nešto što su Nijemci dobro znali i što im 
je bilo važno. U tim ključnim danima potkraj kolovoza u istočno-njemačkome 
gradu Heidenauu došlo je do prosvjeda izvan izbjegličkog centra i pokušaja pa¬ 
leži ustanove za pomoč migrantima. Kad se kancelarka nakon toga pojavila u 
gradu, svjetina joj je zviždala i provocirala ju. Drugi su Nijemci to promatrali s 
užasom i bili su spremni reagirati kako bi pokazali da njihova zemlja ima i dru¬ 
go lice. U prvim danima rujna stotine tisuča ljudi iz južne su Europe preko Srbi¬ 
je, Mađarske i Austrije dolazile u Njemačku. A kad je kancelarka Merkel otvorila 
vrata svoje zemlje, njezini su sunarodnjaci odgovorili na izazov. Na granicama i 
željezničkim kolodvorima, primjerice onima u Miinchenu i Erankfurtu, okupilo 
se nekoliko stotina ljudi da migrantima poželi dobrodošlicu. 

Ti su snimci obišli svijet. Na njima je bilo mnoštvo Nijemaca koji ne samo da 
su nudili pomoč migrantima koji su stizali nego su katkad priređivali prave 
proslave dobrodošlice. Migranti koji su do Njemačke proputovali barem jedan 
kontinent začuđeno su i katkad razdragano dolazili među gomilu Nijemaca koji 
su im sa svih strana pljeskali i klicali. Odbori za dobrodošlicu mahali su baloni¬ 
ma i transparentima s natpisima poput “Dobro došli” i ”Volimo izbjeglice”. Kad 
su vlakovi došli u kolodvore i migranti se iskrcali te krenuli kroz mnoštvo, neki 
su im s odobravanjem klicali i “davali im pet”. Lanci dobrovoljaca dijelili su im 
hranu i darove, među ostalim i medvjediče te gumene bombone za djecu. To 
nije bio samo izraz Willkommskulture (“kulture dobrodošlice”) za koju Njemač- 

ka kaže da je voli pokazati. Migrantima nije samo priređena dobrodošlica nego 
su ih slavili, kao da su mjesna nogometna momčad koja se trijumfalno vraća 
kući ili junaci koji se vraćaju iz rata. Među doćekivanima neki su se uklopili u 
slavlje te su prolaskom kroz “počasnu stražu” podizali ruke i slavodobitno ma¬ 
hali. 

Takvo raspoloženje nije zahvatilo samo Nijemce. Ljudi sa svih strana Europe 
dolazili su sudjelovati u tim zbivanjima, a posvuda su se počele izvlačiti povijes¬ 
ne paralele. Dva student iz Velike Britanije otišli su automobilom na austrijsko- 
mađarsku granicu kako bi migrante prebacili do Miinchena. U intervjuu mediji¬ 
ma jedan je rekao: “Ovdje smo jer se vidjevši ove prizore u mislima vračamo u 
1940-e, a povijesne nas paralele podsjećaju na skloništa u londonskoj podzem¬ 
noj željeznici iz tog doba. I počneš se pitati što bi onda učinio, a želim reći da 
bih ja pomagao, pa smo zato danas ovdje.”— 

Ta paralela nije bila ograničena samo na njemačke susjede. Paralele s Drugim 
svjetskim ratom povlačile su se diljem Europe. U Danskoj su migranti već ma¬ 
sovno preko oresundskoga mosta vlakovima prelazili u Švedsku. Nije im bila po¬ 
trebna putovnica jer nije bilo granice. Ali nisu svi to smatrali dovoljno upečatlji¬ 
vim prizorom. Tijekom rata, kad su nacisti zapovjedili deportaciju Židova iz 
Danske, lokalni pokret otpora uspio je gotovo svih 8000 pripadnika danske ži¬ 
dovske zajednice tijekom noći preko mora prebaciti u neutralnu Švedsku. I tako 
je u rujnu 2015. godine 24-godišnja danska političarka Annika Holm Nielsen 
počela svojom jahtom prebacivati migrante preko desetak kilometara širokog 
tjesnaca između Kopenhagena i švedskoga Malmoa. Abdula koji je stigao iz Nje¬ 
mačke, a upoznala ga je na glavnome kolodvoru u Kopenhagenu, prebacila je 
preko uzburkanoga mora, a to su putovanje mediji počeli uspoređivati s djelova¬ 
njem pokreta otpora 1943. Sama je Nielsen zanijekala da je riječ o nečemu “sim¬ 
boličnome” i tvrdila je da joj se to jednostavno činilo “najsigurnijim načinom”.— 

Na stranu što bi Abdulovo putovanje u Švedsku bilo sigurnije, brže i jednos¬ 
tavnije da ga je gospođa Nielsen jednostavno pustila da se poput svih drugih 
ukrca na vlak za Malmo, ali u rujnu 2015. “geste” poput njezine dobro su se uk¬ 
lapale u priču. Bila je to priča koju su mnogi među skupinama koje su organizi¬ 
rale dobrodošlice na njemačkima željezničkim kolodvorima eksplicitno iznosili: 
da je to svojevrsno iskupljenje za ono što se zbivalo tijekom tridesetih i četrdese¬ 
tih godina dvadesetoga stoljeća. Gotovo histerično ponašanje mnoštva zračilo je 
osjećajem ne samo olakšanja nego i ekstaze - bilo je ljudi koji su migrirali u Nje¬ 
mačku, umjesto da iz nje emigriraju. Umjesto da je riječ o zemlji iz koje ljudi 

bježe jer su im životi ugroženi, Njemačka je postala mjesto u koje su ljudi bježali 
kako bi se spasili od rata i progona. 

Naravno, u svemu se tome skrivalo nekoliko vrlo ozbiljnih problema. Uspo¬ 
redba migranata 2015. sa Židovima iz nacističkog doba nije primjerena iz neko¬ 
liko razloga. Prvo, Židovi koji su bježali od Hitlera bili su sretni životom u bilo 
kojoj drugoj zemlji. Došljaci u Njemačku 2015. prije dolaska u nju propješačili 
su kroz brojne zemlje, medu njima i europske. Drugo, premda je velik broj Siri¬ 
jaca, ali i drugih migranata, bježao da spasi život, usporediti sve migrante - 
medu njima i ekonomske - sa Židovima iz 1930-ih nije bilo samo s ciljem uma¬ 
njivanja patnji izbjeglica iz Hitlerove Njemačke. Cilj je bio inzistiranje da Europa 
nije imala izbora nego je morala primiti svakoga tko je htio doči. Ne učiniti tako, 
značilo je biti nacist. 

Znali to ili ne, Nijemci i drugi koji su se okupljali na ulicama i peronima u 
svojim zemljama kako bi slavili novopridošlice sudjelovali su u povijesnom pro¬ 
cesu mnogo večem od njih samih. Čak je i taj emocionalni čin po potrebi stizao 
s istim intelektualnim teretom kao i svaki drugi argument u poslijeratnoj imi¬ 
graciji. Medu intervjuiranima za televizijske vijesti mnogi su objašnjavali da 
zbog njemačke demografije i nedostatka radne snage ima smisla u zemlju doves¬ 
ti stotine tisuča novih ljudi. Ali ta objašnjenja kao da su bila od drugorazredne 
važnosti. Bila su to objašnjenja koja su trebala podržati več donesenu odluku. Iz¬ 
vorni instinkt dijela stanovništva i njihovih političkih predstavnika bio je važniji 
te samo posljednji i najvidljiviji izraz povijesnoga tereta koji su neki Europljani 
smatrali da ga nose. 

MRLJA NA EUROPI 

Današnji Europljani možda i nisu jedini ljudi na svijetu koji osječaju kao da su 
rođeni u izvornome grijehu, ali zasigurno se čini kao da ih to najviše tišti. 
Europljani danas očekuju da sami, mnogo prije nego što to itko spomene, pate 
od povijesne krivnje koja ne obuhvača samo krivnju za rat i holokaust nego i ci¬ 
jeli spektar prijašnjih krivnji. One uključuju, ali ni u kojem slučaju nisu na njih 
ograničene, trajnu krivnju za kolonijalizam i rasizam. I premda sve to zajedno 
čini pozamašan teret, više nije teret za koji se očekuje da ga sami nosimo. U pos¬ 
ljednjim desetlječima ista povijesna ucjena koja je zahvatila modernu Europu 
pojavila se i u skupini iznimno homogenih nacija. Zapanjujuče u svemu tome je 
što su sve druge države od kojih se očekuje da trpe zbog istih grijeha zemlje za 

Čiji se nastanak okrivljuje Europa, pa se stvara dojam da je mrlja Europljana 
obuhvatila cijeli svijet. 

Dok je za moderne Europljane kolonijalizam samo jedan od ne više naročito 
važnih grijeha, za Australce je kolonijalizam postao temeljni, izvorni nacionalni 
grijeh. Ali ne zato što ih se poput europskih nacija optužuje da su u potrazi za 
bogatstvom opljačkali druge zemlje, nego zato što ih se optužuje da su opljačkali 
sami sebe - odnosno da su kolonijalistički projekt koji još uvijek drži svoju ko¬ 
loniju. Za Australiju se kaže da je njezin kolonijalizam počeo kod kuče. Austral¬ 
sku se djecu uči da im je nacija, bez obzira na današnje vrline, utemeljena na ge¬ 
nocidu i kradi. Činjenica da su izvorne kolonijalne sile također bile bijele i 
europske sve to čini neizmjerno lošijim nego da se priča o ljudima tamne kože 
koji otimaju zemlju drugim ljudima tamne kože. Pokoravanje jedne skupine od 
strane druge i loše postupanje pobjednika prema pobijeđenima priča je večine 
nacija na zemlji. Ali za Australce je povijesno postupanje prema Aboridžinima i 
drugim “prvim narodima” tema koja se u posljednjim desetlječima s margina 
javne rasprave preselila u njezino središte, postavši pritom največi, izvorni naci¬ 
onalni grijeh. No čudno je kako tu priču o krivnji australsko društvo kao da tre¬ 
ba i pozdravlja. 

Kao i sa svime drugim što ljudi doista žele, usput se pojavi i pomalo napuha¬ 
na istina. Tako se u Australiji politika misionara i dužnosnika da uzimaju neku 
aboridžinsku djecu njihovim roditeljima (“ukradeni naraštaj”) čak promaknula 
u “genocid”.— Postala je temom brojnih popularnih knjiga, filmova, državnih is¬ 
traga i ponavljanih isprika političara, a među njima i premijera.— Pobiti ih uop- 
če nije lako jer se prihvačaju čak i najekstremnije tvrdnje, a negiranje se smatra 
dokazom krivčeva stalnoga poricanja i rasizma. Zbog toga se u Australiji danas 
još može samo raspravljati o tome kakvu bi nadoknadu aboridžinske zajednice 
trebale dobiti za tu povijesnu povredu. Kumulativan učinak te ukorijenjene 
krivnje uzrokovao je gotovo opipljivu promjenu predodžbe Australije u svijetu i 
predodžbu zemlje o samoj sebi, od uglavnom vedre i optimistične u onu koja je 
zbog svoje prošlosti postala zamjetno mračnija, da i ne spominjemo patetičnija. 

Posljednjih se godina to iskazuje u popularnim akcijama poput “Mora ruku” 
u kojem stotine tisuče građana financira i potpisuje plastičnu ruku u aboridžin- 
skim bojama koju zatim stavljaju na travnjak neke javne zgrade, među njima i 
Parlamenta u Canberri. Drugi ritual u kojem su sudjelovale tisuče ljudi bilo je 
potpisivanje nacionalne “Knjige žalosti”. Od 1998. u Australiji se svake godine 
održava “Nacionalni dan žalosti”.— Prirodno, poput svakoga izvornoga grijeha. 

onaj zbog kojeg se Australce stalno poziva na ispriku ni na koji se zamisliv način 
ne može ispraviti. Mnogi ljudi koji danas žive u Australiji možda su potomci 
Europljana i drugih doseljenika, ali oni sami nisu nikome oteli zemlju ni ukrali 
naraštaj. Ako su i naslijedili neku zemlju, to nisu učinili ugnjetavanjem ili pri¬ 
svajanjem od nekoga. A premda gospodarske i poslovne prilike Aboridžina još 
zaostaju za onima drugih Australaca - i to prilično - to oživljava nerješivu zago¬ 
netku. Jer danas, baš kao i u prošlosti, Australci koji žele “ispraviti” svoje pos¬ 
tupke prema Aboridžinima ne mogu izvesti nemoguče i “sačuvati” način života 
domorodaca a da ih ne potaknu ili prisile da uživaju u istome načinu života kao 
i svi ostali - i u tom im procesu izbrišu kulturu. 

Australska moda za samookrivljavanje više nije nimalo neobična. Isprika 
koju je 2008. australskim domorocima uputio premijer Kevin Rudd upučena je 
samo nekoliko mjeseci poslije isprike kanadskim domorocima premijera te 
zemlje Stephena Harpera.— Obje su naišle na vrlo dobar odjek jer su pokazale 
državničko okajavanje bolnog razdoblja povijesti. Javilo se vrlo malo glasova 
koji se nisu slagali s time, a čak je za neko vrijeme bilo nemoguče načiniti pošte¬ 
nu procjenu povijesti. U Kanadi, baš kao u Australiji i u svim drugim sličnim 
slučajevima, želja za preuveličavanjem razmjera zločina za koje se ispričavalo 
svakako je trebala biti dobar dokaz. Svatko tko je pred pravim sudom osuđen za 
stvarni zločin pa se hvali kako je počinio veče zločine od onoga za koji mu se 
sudi smatrao bi se nesposobnim za suđenje. Ali možda u onih koji stvarno nisu 
optuženi i ne sudi im se nego govore uime svojih mrtvih predaka raste težnja za 
pretjerivanjem. Današnji političari mogu iz takvih izjava izvuči samo korist, pa 
što je veči grijeh i veči prijestup, veča je isprika i veči je potencijalni politički do¬ 
bitak na račun izražene žalosti. Takvim izjavama politički vođe mogu ostaviti 
dojam velikodušnosti a da ih ne obilježi mrlja sudjelovanja: osoba koja se ispri¬ 
čava nije učinila ništa loše, a svi kojima se ispričava već su mrtvi. 

Očito je riječ o pravoj maniji. Specifičnoj i zajedničkoj europskoj maniji. Poli¬ 
tička računica očito je takva da se smatra kako takve izjave zapravo ne koštaju 
ništa. Samo što nije tako. Jer nacije čiji vođe stalno nude isprike za povijest nji¬ 
hovih zemalja naposljetku mogu ostaviti dojam (u svijetu u kojem ih neke zem¬ 
lje obilno nude, a u drugima ih uopče nema) nacija koje imaju posebne razloge 
da se osječaju krivima. Ako se Australija stalno otvara i ispričava za vlastitu 
prošlost, a Kina uporno šuti, australsku djecu, ali i sve druge, može se navesti na 
pomisao kako je Australija zemlja koja se ima za što ispričavati. A napuhavanje 
velikih povijesnih pogrešaka u genocide ništa ne košta znanstvenike koji vole 

polemizirati i ambiciozne političare, ali ostavlja dojam zlodjela koji se naposljet¬ 
ku može uklopiti ne samo u predodžbu nacije u svijetu nego i duboko u pre¬ 
dodžbu nacije o samoj sebi.— 

Osim odgovarajuće razine povijesne poniznosti, što se uopće može postići 
ekstremima takvih nastojanja? Čak i da je Australija rođena u grijehu, ništa se 
ne može učiniti kako bi se to ispravilo, osim da se - stoljećima poslije njezina 
osnivanja - svi u Australiji rasno podijele, a da se onima za koje se smatra da su 
potomci prvih doseljenika zapovjedi da svoje bogatstvo predaju onima koji su 
(poslije odgovarajućega genskog testiranja) dokazani potomci urođenika. O 
genskim šiframa onih miješane rase vjerojatno bi odlučivao genetski sud koji bi 
- ovisno o rezultatima testiranja - mogao zapovjediti ljudima da predaju nešto 
svojega bogatstva, dobiju gomilu novca ili zadrže točno određenu količinu. Ako 
je krađa zločin, obeštečivanje je jedina moguća kazna. 

U odsutnosti takva nevjerojatnoga zaključka trenutačno funkcionirajući spo¬ 
razum kao da kaže da Australci mogu u Australiji nastaviti živjeti sve dok žive u 
stanju stalnoga grizodušja, stava koji valja neprestano podupirati stalnim hvalje¬ 
njem aboridžinske kulture, uključujući aboridžinšku umjetnost i uopćenu pre¬ 
dodžbu urođeničke kulture kao one koja sadržava osobitu čistoću ili istinu koju 
se zatim može nepovoljno uspoređivati sa suvremenom Australijom. Posljednjih 
se godina taj trop razvio u australsku inačicu legende o “plemenitome divlja¬ 
ku”.— Po njoj je ono što se zbivalo nekoć bilo bolje i čistije čak i kad je očito bilo 
lošije. Sućutnima prikazuje ponašanja za koja ljudi u uobičajenim okolnostima 
sigurno ne bi imali suosjećanja. Riječ je o vrsti romantičnog primitivizma sazre¬ 
log u modernoj Australiji, ali on nije samo australski specijalitet. Još jedna zem¬ 
lja koju možemo optužiti da je izvoz Europljana, zemlja je koja je po gospodar¬ 
skim standardima najuspješnija na svijetu. 

Nekoliko stoljeća nakon što je Kristofor Kolumbo doplovio negdje u Bahame, 
njegovo “otkriće” Amerike smatralo se dobrim, pa ga se i slavilo zbog njegovih 
junačkih djela. Četiri stoljeća poslije njegova dolaska doseljenici u Ameriku još 
su mu podizali spomenike financirane dobrovoljnim prilozima.— Do 1992., kad 
se slavila petstogodišnjica otkrića, stav se promijenio. Kolumbo više nije bio ot¬ 
krivač Amerike: bio je njezin razaratelj. U Americi je bilo sve više onih koji bi 
radije daje nikad nije ni otkrio. Kolumbo se od uspješnog istraživača i pustolova 
prometnuo u kolonijalista i, naravno, krivca za genocid. 

Mnoštvo knjiga objavljenih za petstogodišnjicu njegova otkrića sadržavalo je 
obveznu tvrdnju da su Kolumbova djela zapravo preteče onoga što su učinili na- 

cisti. “Na putu za Auschwitz cesta je prolazila ravno kroz Karibe te Sjevernu i 
Južnu Ameriku”, napisao je jedan autor.— Još je jedan popularan autor napisao 
knjigu Osvajanje raja (The Conquest of Paradise) u kojoj je pretkolumbovsku 
Ameriku doslovce i metaforički opisao kao rajski vrt. Bilo je to mjesto u kojem 
su čovjek i priroda živjeli u savršenome skladu. S druge strane, zemlja koju je 
stvorio Kolumbo bila je toliko užasna da je izgledala spremnom biti odgovorna 
za “vjerojatno uništenje Zemlje”.— 

U idućim godinama sve što je imalo veze s Kolumbom trebalo je iznova istra¬ 
žiti. Čak se počelo govoriti i protiv Kolumbova dana, državnoga praznika u 
SAD-u. Danas su brojni gradovi, medu njima Seattle i Minneapolis, službeno taj 
dan preimenovali u “Dan urodeničkih naroda”, nudeći tako priliku da se pozor¬ 
nost usmjeri na narode koji su u Americi živjeli prije nego što je tamo stigao 
Kristofor Kolumbo. Kao što je jedna potomkinja urodeničkog naroda na lokal¬ 
nome radiju u Oklahoma Cityju rekla tijekom rasprave o toj temi: “Dugo sam se 
mučila s činjenicom da naša zemlja, naša država i naš grad ovim praznikom sla¬ 
ve čovjeka koji je ubijao, porobljavao i silovao urođenike te desetkovan cijelu 
populaciju.”— Naravno, ništa se od toga nije dogodilo za njezina života niti za 
života ikoga koga je poznavala. 

Ponovno imamo slučaj da su i zločinci i žrtve mrtvi i malo je, ako ih uopće 
ima, načina za ublažavanje takvih osjećaja. Premda je jedna opcija, kao u Aus¬ 
traliji, zavesti se primitivnim mitovima i romansama sa svih strana svijeta koji 
su u zapadnjačkima poslijeindustrijskim društvima pronašli posebnu nišu. Po 
njima je uspostava moderne civilizacije ne samo uništila nekoć prekrasne krajo¬ 
like nego je dotada neokaljana ljudska biča ispunila najgorim grijesima ljudske 
pohlepe. To je vizija koju je sažeo, ali ne i izmislio, Jean-Jacques Rousseau, ali je 
osobito popularna postala potkraj dvadesetoga i na početku dvadeset prvoga 
stoljeća. Prema takvu razmišljanju, baš su Europljani svojim putovanjima i kolo- 
niziranjem svijeta postali vrstom koja je razorila raj. 

Medu grijesima za koje se Europljane danas optužuje da su ih raširili po cije¬ 
lome svijetu, grijeh je koji se smatra utemeljiteljskim grijehom Amerike: rops¬ 
tvo, a preko njega i rasizam. Malo je reći da se američki predsjednici već deset¬ 
ljećima za to ispričavaju. Prije gotovo dvjesto godina zemlja se borila i pobijedila 
u gradanskome ratu koji se vodio zbog ropstva. Ipak, pri posjetu Ugandi 1998. 
predsjednik Clinton još se jednom pretjeranim riječima ispričao za trgovinu 
robljem. Ako je on ili bilo tko od njegovih savjetnika smatrao da če se ta tema 
time zatvoriti, nisu mogli više pogriješiti. Usprkos tome što je broj ljudi uključe- 

nih u trgovinu robljem na ugandskoj strani lanca uključivao barem isti broj kao i 
na američkoj strani, ideja da samo ljudi europskoga podrijetla moraju stalno 
osječati krivnju za djela svojih predaka sasvim se uvriježila i pomaže svakome 
osim nacije ispunjene krivnjom. U dva posljednja desetlječa, postupnim pobolj¬ 
šanjem situacije za američke crnce, retorika srama samo se pojačala. Amerika je 
imala crne državne tajnike iz obiju stranaka, crne suce Vrhovnoga suda i crnoga 
predsjednika, ali čak i za drugoga mandata Baracka Obame sve su se glasnije 
zahtijevale “reparacije” koje treba platiti svim crnim Amerikancima. Doista, taj 
se argument u svakidašnji život uvukao više nego u prethodnim naraštajima.— 
Možda kao dokaz da se prošli grijesi doista nikada ne mogu okajati, tijekom šes¬ 
te godine Obamina predsjedničkoga mandata posve se uvriježilo mišljenje da za 
zlodjela predaka brojnih bijelih Amerikanaca počinjena prije mnogo stolječa ve- 
čini crnih Amerikanaca valja isplatiti novčanu naknadu. Pitanje reparacija dru¬ 
gim etničkim skupinama koje su također pretrpjele povijesnu nepravdu nije 
postalo dijelom pokrenute rasprave. Samo Europljani i njihovi potomci trebaju 
osječati krivnju. I zato samo Europljani i njihovi potomci moraju to stalno oka¬ 
javati. 

U Americi, baš kao u Australiji, takvo stalno spominjanje krivnje mijenja pri¬ 
rodne osječaje naroda prema vlastitoj prošlosti. Osječaj domoljublja pretvara u 
sram ili u najmanju ruku u vrlo pomiješane emocije, a iz toga proizlaze proble¬ 
matične posljedice. Zemlja koja vjeruje da nikad nije učinila ništa loše zemlja je 
koja u svakome trenutku može počiniti zlo. Ali zemlja koja smatra da je stalno 
postupala loše ili da je u prošlosti počinila strašne, neoprostive zločine, vjerojat¬ 
no će postati zemlja koja sumnja da će ikad u budučnosti moči učiniti išta do¬ 
bra. Bez obzira na mudrost svojih djela, zemlja postaje nesigurna u sebe. Usadi- 
vanje ideje o izvornome grijehu u naciju najbolji je moguči način za poticanje 
sumnje u sebe. Nacionalni izvorni grijeh sugerira da možeš učiniti malo toga 
dobroga jer si od početka pokvaren. 

Posljednja zemlja za koju se često “optužuju” Europljani, pa se zato nerijetko 
smatra da je krasi isti “izvorni grijeh”, izraelska je država. Od osnivanja 1948. 
spominjanje njezina osnivačkoga “grijeha” postaje sve glasnije. Nije važno što je 
stvaranje Pakistana, iste godine kad je stvoren i Izrael, izazvalo nezamislive po¬ 
kolje i prisilnu seobu milijuna ljudi; seoba - i povremeno protjerivanje - tisuča 
Palestinaca kako bi se 1948. stvorila država Izrael postao je “izvorni grijeh” jedi¬ 
ne židovske države na svijetu. Tijekom godina za to se počela upotrebljavati 
arapska riječ nakba, odnosno “katastrofa”. Na svijetu je malo država koje su nas- 


Douglas Murray 


tale bez seobe ljudi. Brojne države utemeljene u dvadesetome stoljeću (primjeri¬ 
ce Bangladeš) svjedočile su premještanjima ljudi i krvoprolićima mnogo većima 
od svega što se u Izraelu događalo u desetljećima od njegova utemeljenja. Ali da¬ 
nas se samo Izrael stalno optužuje daje rođen u “izvornome grijehu”. Stanovniš¬ 
tvo Pakistana ili Bangladeša može za sve okrivljavati Britance, ali se od njih ni¬ 
kad ne bi moglo očekivati da osjećaju krivnju kakvu osjećaju Europljani i njihovi 
potomci. 

Naravno, kad je riječ o Izraelu (s obzirom na to da je riječ o razmjerno mla¬ 
doj državi), najekstremniji prijedlozi kako ispraviti situaciju katkad se mogu do¬ 
imati logičnima. Premda je malo onih koji ozbiljno pozivaju na protjerivanje 
svih ljudi europskoga podrijetla iz Amerike, nije neobično (u brojnim bliskois¬ 
točnim zemljama baš je takva politička praksa) da se poziva na protjerivanje po¬ 
tomaka Europljana iz Izraela te da se zemlja “vrati” u vlasništvo Arapa koji su iz¬ 
vorno živjeli ondje (i u mnogo slučajeva i dalje žive). I premda je bliskoistočna 
povijest možda i više od drugih povijest plemena i naroda koji su zauzimali i za¬ 
mjenjivali druge bez ikakvih povijesnih prosudbi o odgovarajućim naknadama, 
kad je riječ o palestinskim “urođenicima” odgovor navodno postoji. A on postoji 
jer se uzrok njihove žrtve može pripisati Europljanima. Kao što će potvrditi svat¬ 
ko tko je putovao tim područjem, najdobrohotnije regionalno viđenje nastanka 
države Izrael je da su Europljani holokaustom učinili nešto loše, a za to sad mo¬ 
raju plaćati Arapi. 

Australija, Amerika i Izrael tri su vrlo različite zemlje na tri posve različita 
kontinenta, ali sve ujedinjene Europom. Doseljenici u Ameriku stigli su iz Euro¬ 
pe. Doseljenici u Australiju došli su iz Europe. A premda su polovica izraelskoga 
stanovništva Židovi izbjegli iz arapskih zemalja, za izraelske se Židove uglavnom 
smatra da su došli isključivo iz Europe. Zato za Europljane nije manija proganja¬ 
nja nego jednostavno opažanje da sjedinjujuče “zlo” u svim tim slučajevima, 
među brojnim drugima, nisu tek ljudi koji su tijekom povijesti činili loše stvari, 
nego su ti ljudi bili baš Europljani. A tko bi mogao ne posumnjati - misleći o 
onima koji su učinili toliko zla i u tako golemim razmjerima - da su oni jednos¬ 
tavno bili loši ljudi? 

Posve je razumljivo da moderni Europljani osjećaju kao da imaju urođenu 
dozu toksičnosti. Gotovo jedini među svim narodima na svijetu, Europljani ne 
samo da strašne stvari mogu počiniti na vlastitu kontinentu nego svoje zlo šire 
po cijelome svijetu. A metastaziranjem se to zlo također poopčuje. Malo je većih 
intelektualnih zločina u Europi od “poopčavanja” i “esencijalizacije” drugih sku- 

pina ljudi na svijetu. Ipak, kad se govori o Europljanima, poopćavanje i esencija- 
lizacija upotrebljavaju se vrlo često. Europljanina će koriti jer kaže da je svaki 
Afrikanac kriv za zlodjela drugog Afrikanca ili svaki Azijac za zločine drugih 
Azijaca. Ali poopćavanje i širenje europskih povijesnih pogrešaka o zločina na 
Europljane u cjelini posve je uobičajeno i prihvatljivo. 

I tako ne iznenađuje kad se u raspravama koje se održavaju čak i u Londonu 
čuje govornike kako publici govore da “mi” - ne samo u Europi nego na cijelo¬ 
me Zapadu - snosimo odgovornost za nacizam i holokaust.— Činjenica da lon¬ 
donska publika vjerojatno potječe od - a možda i uključuje - ljude koji su se bo¬ 
rili protiv nacističke Njemačke (pa ih se ne može optužiti za suradnju ili odgo¬ 
vornost) postaje tek pozadinski detalj koji se katkad posve previdi. Svijet može 
poopčavati o Zapadu, posebice o Europljanima, sve dok se to poopćavanje od¬ 
nosi na najsramotnije detalje zapadnjačke povijesti. I dok svaki pošten prouča¬ 
vatelj povijesti mora zaključiti ne samo da je svaka zajednica, rasa i skupina ljud¬ 
skih biča sposobna za strašne zločine, nego ih je uspjela i počiniti, mnogo govori 
na što se neki entitet ili era odluči usredotočiti. Jednako je tako poučno na što se 
ne usredotočuje ili čemu se ne posvećuje smislena pozornost. 

DVOSTRUKI STANDARDI I TRIJUME MAZOHISTA 

Osmansko Carstvo bilo je jedno od najvećih i najdugovječnijih carstava u povi¬ 
jesti svijeta. Više od šesto godina vladalo je golemim područjem, nametalo is¬ 
lamske vjerske i kulturne zamisli na kojima je temeljilo svoju vlast te vlastitim 
zakonskim sustavom kažnjavalo sve koji ga nisu poštovali. Vojnom se silom raši¬ 
rilo jugoistočnom Europom, Bliskim istokom i sjevernom Afrikom, a samo je 
snagom koalicijske europske vojske u bitki kod Beča 1683. spriječeno osmansko 
osvajanje cijele Europe. 

Jedna od posljedica Prvoga svjetskog rata bio je i raspad Osmanskoga Car¬ 
stva. Međutim, pritom se dogodio jedan od najvećih pokolja u povijesti i prvi 
pravi genocid u dvadesetomu stoljeću. Uništenje armenskoga stanovništva u tur¬ 
skoj Anatoliji za samo je dvije godine odnijelo više od milijun života. Godine 
1973., pet desetljeća poslije raspada turskog carstva. Turska je napala europsku 
nacionalnu državu Cipar. Okupirala je polovicu otoka, pobila grčke Ciprane i 
otjerala ih iz njihovih domova. Okupacija se nastavlja do današnjih dana, uspr¬ 
kos tome što je Turska članica NATO-a, a južni, grčki dio Cipra član je Europske 
unije. Mogli bismo priznati da Turska kao povijesna sila nije bila ništa gora, a 

zasigurno ni bolja, od bilo koje druge zemlje na svijetu. Tko je još izveo genocid, 
vladao carstvom dvostruko duže od Britanaca i u posljednjim desetljećima oku¬ 
pirao suverenu naciju? Ali to nije ono što začuđuje. Začuđuje da se o tome govo¬ 
ri tako malo, a turski narod rijetko ili nikad ne osjeća grižnju savjesti zbog povi¬ 
jesne uloge koju je Turska imala u svijetu. 

Razlog za to djelomice je što se turska vlada pobrinula da bude tako. Jedan od 
razloga zbog kojih je moderna Turska svjetski predvodnik u zatvaranju novinara 
je Članak 301 turskoga kaznenog zakona koji kaže da je zločin “uvrijediti tursku 
naciju”. Svaki spomen armenskoga genocida kršenje je toga zakona zbog kojeg 
počinitelj mora u zatvor. I premda se grčki Ciprani ne prestaju žaliti na okupaci¬ 
ju sjevernoga dijela svojeg otoka, to nije nikad spriječilo britansku vladu, da spo¬ 
menemo samo nju, u neprestanom pozivanju da Turska postane punopravni 
član EU.i^ 

Možda onda i ne iznenađuje da se turska vlada nikad nije ispričala za zločine 
Osmanskoga Carstva. A možda također ne iznenađuje da zemlja zakonom za¬ 
branjuje svaki spomen okupacije ili etničkoga čišćenja u nedavnoj prošlosti. 
Ono što više iznenađuje je da ima vrlo malo onih koji če to iskoristiti protiv Tu¬ 
raka kao naroda. Ako je povijest kakvu danas učimo i koja je prihvaćena u ve¬ 
ćem dijelu Europe namijenjena jednostavno sprečavanju ponavljanja najgorih 
vidova te povijesti, morali bismo se upitati prema kome bismo se još trebali po¬ 
našati na isti način. Koje bi još nacije trebalo potaknuti da se srame svoje proš¬ 
losti? A ako to ne vrijedi za nijednu drugu jer se ne oslanjaju samo na nacionalni 
ponos nego i na zabranu povijesnog preispitivanja, ne nalazi li se Europa u vrlo 
neobičnu položaju zbog toga što osjeća osobito intenzivnu krivnju za nešto što 
je u svijetu posve uobičajeno? 

Problem je, zapravo, mnogo gori. Jer ako povijesne pogreške moraju voditi 
okajavanju u današnje vrijeme, kad nastupa zastara i na koga se još može odno¬ 
siti? Baš kao u teoriji “carstva koje uzvraća udarac”, često se govori ili implicira 
da Europa mora pretrpjeti sve posljedice masovne migracije jer je to dio procesa 
okajavanja povijesnih pogrešaka. Ali ako je masovna migracija dio okajavanja 
povijesnih pogrešaka poput imperijalizma, zašto na isti način ne postupamo 
prema modernoj Turskoj? Bi li Turska također trebala biti zemlja koju valja po¬ 
sve promijeniti? Ako je tako, odakle bismo trebali potaknuti dolazak valova mi- 
granata u nju? Bi li sve Turke koji nisu zadovoljni tim procesom trebali ušutkati 
prozivajući ih “rasistima”? I kad bi, ako uopće, trebalo zaustaviti taj proces? Do¬ 
ista, ako smo u fazi nametanja “raznolikosti” narodima zbog povijesnih pogreša- 

ka njihovih zemalja, zašto takvu “raznolikost” ne bismo nametnuli Saudijskoj 
Arabiji? Zašto ne bismo natjerali Iran na okajavanje vlastite povijesti tako što 
ćemo manjine sa svih strana svijeta potaknuti da krenu put njega? Budući da su 
sve zemlje, narodi, religije i rase u nekom trenutku poćinile nešto strašno, a kako 
većinu rasa i kultura ne kažnjavamo na taj naćin, zašto u motivu nedavnih po¬ 
kreta ne vidimo nešto specifićno protuzapadnjaćko, posebice protueuropsko? 
Iza toga nalazimo neobićnu i uznemirujuću ideju. 

Jer ako pojam povijesne krivnje znaći išta, znaći da možemo reći kako nas¬ 
ljedna mrlja suućesništva prelazi s jednoga naraštaja na drugi. Istina je da su 
mnogo stoljeća, samo zbog jednoga stiha u evanđelju, neki kršćani smatrali Ži¬ 
dove krivima baš na taj naćin.— I tek je 1965. katolićki papa s njih formalno ski¬ 
nuo taj povijesni teret.— Ali u ovom, baš kao i u svakome drugome slićnom slu- 
ćaju, moderno doba smatra krivnju predaka moralno odbojnom. Osobito uzne¬ 
miruje slućaj sa Židovima jer nam pokazuje koliko dugo može potrajati takva 
osveta. Za razliku od nje, krivnja koja danas opterećuje modernu Europu pojavi¬ 
la se prije samo nekoliko desetljeća. Rijeć je o patologiji s kraja dvadesetoga sto¬ 
ljeća. Zbog toga bi se mogla - poput kršćanske ideje o nasljednoj krivnji Židova 
- nastaviti sljedećih dvije tisuće godina. Ali i tada bi bilo teško utvrditi što bi je 
moglo prekinuti. 

Prvo, zato što mnogi Europljani kao da žele da se nastavi. Krivnja, kako ju je 
u svojoj knjizi La tyrannie de la penitence (Tiranija pokore) dijagnosticirao fran¬ 
cuski filozof Pascal Bruckner, postala je moralni otrov zapadne Europe.— Ljudi 
ga piju jer im se sviđa: ćini ih euforićnima. Popravlja im raspoloženje i uzvisuje 
ih. Umjesto da budu odgovorni za sebe i svoje postupke, postaju samoproglašeni 
predstavnici živih i mrtvih, nositelji bremena strašne povijesti, ali i potencijalni 
otkupitelji ćovjećanstva. Od nikoga postaju netko. U Velikoj Britaniji 2006. poja¬ 
vio se osobito neobićan primjer te vrste u oblićju Andrewa Hawkinsa. 

Gospodin Hawkins ravnatelj je kazališta koji je u svojima srednjim godinama 
otkrio da je potomak Johna Hawkinsa, trgovca robljem iz šesnaestoga stoljeća. 
Godine 2006. dobrotvorna organizacija “Lifeline Expedition” (koja organizira 
putovanja za “iscjeljenje prošlosti”) pozvala ga je na putovanje “opraštanja” u 
Gambiju.— U lipnju te godine Hawkins se pridružio dvadeset šestorici drugih 
potomaka trgovaca robljem koji su ulicama glavnoga gambijskoga grada Banjula 
paradirali s lancima na rukama i jarmovima oko vratova. Dok su hodali prema 
sportskom stadionu sa 25 000 mjesta, Hawkins i drugi sudionici nosili su majice 
s natpisom “Žao mi je”. Plaćući i na koljenima, skupina se na engleskome, fran- 

cuskome i njemačkome ispričala oko 18 000 okupljenih na stadionu, a zatim ih 
je gambijska potpredsjednica Isatou Njie-Saidy ceremonijalno “oslobodila” oko¬ 
va.— 

Vjerojatno je pošteno reći da sudjelovanje u takvoj ceremoniji znači pokazati 
i psihološku i moralnu bolest. Gospodin Hawkins i njegovi prijatelji imali su 
sreće što su se našli pred tako dobrohotnim primateljima svoje pokajničke tur¬ 
neje kakvi su bili uglavnom zbunjeni Gambijci pred koje su se bacili na koljena. 
Ne reagiraju svi tako dobronamjerno na zapadnjačku naviku samobičevanja. 
Prije mnogo godina, tijekom jednog od nerijetkih prekida u mirovnim pregovo¬ 
rima između Izraelaca i Palestinaca, jedan je novinar intervjuirao Jasera Arafata 
u njegovu uredu u Ramali. Pred kraj intervjua u predsjednikov ured ušao je je¬ 
dan od Arafatovih pomoćnika i rekao mu da je stigla američka delegacija. Pita¬ 
jući se nije li nabasao na kakvu udarnu vijest, novinar je pitao predsjednika tko 
su ti Amerikanci u susjednoj prostoriji. “Američka delegacija koja obilazi podru¬ 
čje kako bi se ispričala za križarske ratove”, odgovorio je Arafat. A onda su i on i 
njegov gost prasnuli u smijeh. Obojica su znali da je Amerika imala vrlo malo ili 
čak nimalo veze s ratovima u jedanaestome i trinaestome stoljeću. Ali Arafat je 
u svakom slučaju rado udovoljavao boli svakoga tko je mislio da je osjeća i to za¬ 
tim iskoristio za vlastiti politički probitak. 

Želja za nastavljanjem osjećaja vlastite krivnje možda svoju krajnju točku 
dostiže u modernim europskim liberalnim društvima: prvim društvima u ljud¬ 
skoj povijesti koja kad ih se udari pitaju čime su to zaslužila. Naime, neublaživa 
se povijesna krivnja proteže do sadašnjosti. Ona Europljane čini krivima čak i 
kad se njih napada, a i gore od toga. Nekoliko godina prije posljednjega pogor¬ 
šanja migracijske krize, lijevoga norveškog političara Karstena Nordala Haukena 
(samoprozvanog “feminista”, “antirasista” i heteroseksualca) u njegovu je stanu 
okrutno silovao izbjeglica iz Somalije. Napadač je nakon toga uhvaćen i osuđen 
na temelju DNK dokaza. Pošto je odslužio kaznu od četiri i pol godine, napadač 
je trebao biti ekstradiran u svoju domovinu Somaliju. 

U članku za norveške medije Hauken je opisao krivnju koju je zbog toga osje¬ 
ćao. Čak je rekao da mu je prvi instinkt bio da se osjeća “odgovornim” za silova- 
teljev povratak u Somaliju. “Osjećao sam veliku krivnju i odgovornost”, napisao 
je. “Ja sam bio razlogom što više nije mogao biti u Norveškoj nego se morao vra¬ 
titi u mračnu i neizvjesnu somalijsku budućnost.”— Jedna je stvar pokušati 
oprostiti svojim neprijateljima. Ali posve je druga kad te okrutno siluju, a ti se 
zatim brineš o budućem mjestu stanovanja svojega silovatelja. Možda je mazo- 

hizam ono što u svakom razdoblju zahvaća određen broj ljudi. Možda će mazo¬ 
histi, baš kao i siromašni, uvijek biti među nama. Ali društvo koje nagrađuje 
osobe s takvim nagonima, pa im ćak i govori da su njihovi nagoni ne samo pri¬ 
rodni nego da su dokaz vrline, društvo je koje će vjerojatno iznjedriti veći broj 
mazohista od većine drugih društava. 

Naravno, svi mazohisti, bez obzira na to je li ih mnogo ili malo, imaju jedins¬ 
tven problem s kojim se stalno moraju suoćavati, a zahvaća ih kad se susretnu sa 
stvarnim sadistima - kad se susretnu s nekime tko im kaže: “Misliš da si jadan, 
užasan i bez ikakve mogućnosti iskupljenja? E pa, slažem se s tim.” Danas mazo¬ 
hista oćito ne manjka, i u Europi i u zemljama za koje se Europljani osjećaju ba¬ 
rem djelomice odgovornima. Ali također ne manjka ni sadista koji nam nastoje 
nametnuti ideje o našoj iskvarenosti i opteretiti nas njima. A to je drugi razlog 
zbog kojeg je - barem zasad - egzistencijalna krivnja jednosmjerna ulica. Većina 
se ne želi osjećati krivima i ne žele da ih drugi zbog toga okrivljuju, a ponajma- 
nje oni koji im žele zlo. Samo su moderni Europljani sretni da na međunarod¬ 
nom tržištu sadista mogu mrziti sami sebe. 

Dok se zapadnjaćke i europske nacije razdiru i oćekuju da ih svijet rašćereći 
zbog ponašanja njihovih predaka, nijedna ozbiljna organizacija ili vlast nije pre- 
porućila da neki drugi narod odgovara za nasljedne zloćine svojih stanovnika. 
Čak niti za zloćine koji su poćinjeni razmjerno nedavno i svi ih se sjećaju. Mo¬ 
žda zato što na Zapadu ima malo sadista. Ili, što je vjerojatnije, da u drugim 
zemljama nema dovoljno mazohista koji bi zajamćili uspjeh takva zadatka. 
Mongolska najezda na Bliski istok u trinaestomu stoljeću bila je jedna od najo¬ 
krutnijih u zabilježenoj povijesti. Pokolji u Nišapuru 1221., Alepu i Haremu te 
pustošenje Bagdada 1258. ne samo da su rezultirali smrću stotina tisuća muška¬ 
raca, žena i djece, nego i pljaćkom nezamislive kolićine znanja i ućenja. Ako da¬ 
nas mnogo slušamo o križarskim ratovima, a malo o mongolskim krvoprolići¬ 
ma, razlog nije samo to što je ideja o potrazi za njihovim potomcima i njihovoj 
optužbi teško provediva, nego i to što nema mongolskog potomka koji bi pristao 
da ga se optuži za zloćine koje su poćinili njegovi preci. 

Samo si europske nacije i njihovi potomci dopuštaju da ih se procjenjuje po 
najlošijim trenucima iz njihove povijesti. Ali ono što to samokažnjavanje ćini još 
zlokobnijim ćinjenica je da se odvija u trenucima u kojima se od Europljana 
oćekuje da se prema svima drugima ponašaju u skladu prema njihovim najsvje¬ 
tlijim postignućima. Premda se u raspravama o vjerskom ekstremizmu prilićno 
ćesto spominju španjolska inkvizicija i križarski ratovi, jednako se ćesto poslije 

toga govori o Andaluziji ili islamskim neoplatonistima. Ne može biti slučajnost 
da te dvije stvari - procjenjujući same sebe po najgorim, a sve druge po najbo¬ 
ljim standardima - idu ruku pod ruku. To je dokaz da je sve što se zbiva na Za¬ 
padu politička, ali i psihološka bolest. 

Ipak, premda se krivnja moderne Europe trenutačno opisuje kao terminalna, 
nije sigurno da če biti baš tako. Hoće li mladi Nijemci, unuci, praunuci i napos¬ 
ljetku prapraunuci ljudi koji su živjeli tijekom četrdesetih godina dvadesetoga 
stoljeća uvijek osjećati mrlju na svojoj savjesti? Ili je moguće da če u nekome tre¬ 
nutku mladi koji sami nisu učinili ništa loše reći “dosta” toj krivnji? “Dosta” osje¬ 
ćajima podložnosti koje im takva krivnja nameće, “dosta” ideji da ima nešto je¬ 


dinstveno loše u njihovoj povijesti i “dosta” povijesti u kojoj nisu sudjelovali, a 
koja im diktira što u sadašnjosti i budućnosti mogu ili ne mogu učiniti. Moguće 
je. Možda je industrija krivnje jednogeneracijska pojava koju će zamijeniti tko 
zna što? 



čudna smrt Europe 


Jedanaesto poglavlje 

Privid repatrijacije 


Immanuel Kant još je 1795. pisao kako mu se države više sviđaju od “univerzal¬ 
ne monarhije”. Jer kao što je uvidio, “što je šira sfera njihove nadležnosti, zakoni 
više gube na snazi, a bezdušni despotizam, kad je ugušio sjeme dobra, naposljet¬ 
ku tone u anarhiju”.— Njegov pogled nisu dijelili političari koji su proteklih čet¬ 
vrt stolječa vladali Europom. “Granice su najgori izum koji su političari ikad iz¬ 
mislili”, izjavio je predsjednik Europske komisije Jean-Claude Juncker u kolovo¬ 
zu 2016. Ako je bilo barem sporno jesu li političari doista “izmislili” granice, do 
trenutka kad je Juncker dao tu izjavu postalo je očito da su političari sasvim si¬ 
gurno u stanju te granice izbrisati. 

Kad je Angela Merkel 2015. otvorila več odškrinuta vrata Europe, stanje na 
kontinentu nesumnjivo je davalo prednost Junckerovim stavovima u odnosu na 
Kantove. Svi koji su tijekom te godine došli u Europu, otkrili su da unutar same 
Europe više nema granica. Od 1995. dvadeset šest država potpisalo je Schengen- 
ski sporazum kojim je stvorena zona bez granica. Od Portugala, Španjolske, Ita¬ 
lije i Grčke na jugu, preko Mađarske, Slovačke, Austrije, Erancuske i Nizozemske 
pa sve do Švedske, Einske i Estonije na sjeveru, sporazum je značio da je više od 
400 milijuna ljudi unutar Europe imalo pravo na slobodno kretanje kontinen¬ 
tom a da nijednom ne moraju pokazati putovnicu. Jedan je uvjet bio da države 
članice imaju zajedničku odgovornost nadziranja vanjskih granica. Ali osim 
toga cijeli je kontinent - uz iznimku Ujedinjenog Kraljevstva i pet manjih EU 
država koje su se odbile uključiti u Schengen - od 1995. postao jedna golema 
zona bez granica. Bio je to san o europskom usklađivanju i integraciji. 

Svrha Schengenskoga sporazuma bila je najava nove ere mira i jedinstva. Či¬ 
nilo se teško zamisliti loše strane takvoga “slobodnog i neograničenog kretanja 
ljudi, dobara, usluga i kapitala”. Bio je dobar za trgovinu i bio je dobar za Eran- 
cuza koji je želio provesti večer u Bruxellesu. Bez obzira na njegove nedostatke, 
Schengenski sporazum nije bio važan samo zbog praktične jednostavnosti puto¬ 
vanja koju je omogučio, nego i zbog poruke koju je odašiljao. Ako je ikada pos¬ 
tojao kontinent čije bi se stanovništvo dalo uvjeriti da su granice problem, to bi 

zasigurno bila Europa. Jedno tumačenje dvadesetoga stoljeća glasi daje dvaput u 
samo dvadeset pet godina cijeli kontinent zaratio zbog granica. Pitanje granica 
je 1914. i ponovno potkraj 1930-ih nagovijestilo katastrofu kontinenta. Ako je te 
sukobe u kojima je Europa dvaput izgubila cijeli naraštaj mladih muškaraca do¬ 
ista uzrokovalo postojanje granica, tko onda ne bi poželio njihovo ukidanje? Ili, 
da je nacionalna država uzrok rata, tko je se ne bi želio riješiti? 

Neki od nedostataka te tvrdnje pogrešne su ideje da su Prvi svjetski rat iza¬ 
zvale granice, a ne njemački militarizam (medu brojnim složenim čimbenicima) 
te da je bilo što osim nacističke agresije uzrokovalo Drugi svjetski ral. Sigurno je 
da nekima, posebice nekim Nijemcima, odgovara prihvaćanje alternativnih 
objašnjenja, ali kriviti granice za ratove dvadesetoga stoljeća je kao da za sve 
prometne nesreće okrivite automobile. Ako granice katkad mogu skriviti neki 
sukob, iz toga ne proizlazi da bi svijet bez granica bio svijet bez sukoba. Najzad, 
prije ratova medu nacionalnim državama u Europi, kontinentom su harali vjer¬ 
ski ratovi. 

Ali nedostaci Schengenskoga sporazuma ne skrivaju se samo u njegovim 
pretpostavkama o povijesti. Strašan nedostatak sporazuma bio je način na koji 
su se njegova načela provodila. Primjerice, premda su se države članice obvezale 
da će surađivati u nadzoru vanjskih granica kontinenta, u stvarnosti je taj zada¬ 
tak pao na rubne države uz same granice. Tijekom kasnih 1990-ih i 2000-ih, Ita¬ 
lija, Španjolska i Grčka ostavljene su da se posve same nose s priljevom ljudi. 
Čak i nakon formiranja Prontexa, granične straže EU-a, godine 2004., južne su 
države nastavile snositi najveći teret. Kao što je ogorčeni talijanski ministar unu¬ 
tarnjih poslova Angelino Aliano tijekom krize na Lampedusi 2014. morao pod¬ 
sjetiti svoje kolege, “Mediteranska je granica europska granica”. 

Ali teret nadziranja granica za cijeli kontinent nije bio jedino što je u tom 
razdoblju iscrpljivalo sredozemne zemlje. To su činile i tri (zasad) iteracije Du- 
blinskoga sporazuma o azilu, sporazuma koji obuhvaća cijelu EU i na snazi je od 
1990-ih. Cilj nekoliko verzija Dublinskoga sporazuma bio je zajamčiti da država 
članica EU-a u kojoj je migrant zatražio azil bude i država koja je zakonski 
obvezna obraditi njegov zahtjev. U teoriji se time trebalo stati na kraj podnoše¬ 
nju nekolicine zahtjeva jednoga migranata ili njihovo prebacivanje iz jedne zem¬ 
lje u drugu. No u praksi je Dublinski sporazum prebacio breme na južne zemlje. 
Budući da su brodovi puni ljudi s dokumentima ili bez njih dolazili tražiti azil u 
Italiji i Grčkoj, a ne u Nizozemskoj ili Njemačkoj, Dublinski sporazum dao je 
zemljama poput Italije i Grčke samo nekoliko mogućih opcija. 

Mogle su se osjećati prisiljenima obraditi zahtjev za azil svakoga migranta 
koji im uđe u zemlju ili su ih mogle potaknuti da se ne prijave za azil u zemlji u 
kojoj su se iskrcali nego da produže dalje na sjever do ostalih država članica i za¬ 
traže azil u nekoj od njih. Od Dublina III (koji je stupio na snagu 2013.), država 
u kojoj su pohranjeni otisci prstiju i zahtjev za azilom obvezna je dovršiti proces 
stjecanja azila i ponuditi ga migrantu. U južnu su Europu svakoga dana stizale 
tisuće ljudi pa se, do trenutka kad je ta inačica donesena, činilo nevjerojatnim da 
su sjeverne zemlje doista očekivale od onih na jugu da i ne pokušaju pronaći na¬ 
čine da se oslobode te obveze. Jedan način na koji su to učinile bilo je pobrinuti 
se da zemlja dolaska ne uzme otiske prstiju baš svih pridošlica. Kad bi to učinile, 
bile bi prisiljene obaviti i ostatak procesa i na kraju potencijalno ponuditi azil. 
Mnogo je jednostavnije pogurati migrante prema sjeveru - nedokumentirane, 
neidentificirane i bez uzetih otisaka prstiju. Broj ljudi kojima se to dogodilo nije 
poznat niti ga je moguće utvrditi, ali radnici s prve crte bojišnice privatno priz¬ 
naju da se to stalno događa. Drugim riječima, Dublin III je trebao učiniti proces 
jasnijim, ali je u praksi potaknuo države da uopće ne sudjeluju u sustavu. 

Štoviše, migranti koji su dolazili 2015. znali su da moraju ostati u zemlji u ko¬ 
joj daju otiske prstiju, pa su to u sve većem broju počeli odbijati. Talijanske i grč¬ 
ke vlasti nisu ih mogle prisiliti, pa su povećanjem pritoka ljudi i migranti i južne 
države imali slične razloge za nepridržavanje propisane procedure. Ako je mi¬ 
grant izrazio želju da produži prema sjeveru Europe, za Grčku i Italiju, bilo je 
bolje da mu ne uzmu otiske nego da to učine. U suprotnom bi i migrant i zemlja 
u koju je ušao bili prisiljeni proći cijeli postupak traženja azila u zemlji koja ih 
nije željela i u kojoj migrant nije želio biti. 

Ispostavilo se da je Dublinska uredba, poput Schengenskoga sporazuma, 
privlačna kad je migracija na kontinent bila na razinama koje su dotada postale 
uobičajene. Ali oboje su katastrofalno podbacili kad se migracija 2015. pretvori¬ 
la u poplavu biblijskih razmjera. Činilo se da su na sve strane osjećaji prevladali 
stvarnost. Objavljeno je da je njemačku kancelarku, koja je samo koji mjesec pri¬ 
je toga libanonskoj djevojčici objasnila daje “politika teška”, sad “dirnula” skupi¬ 
na Albanaca, Sirijaca i Iračana snimljenih I. rujna na željezničkome kolodvoru u 
Budimpešti kako viču “Njemačka, Njemačka, Merkel, Merkel”. Kad je poslije 
otišla osobno pozdraviti novopridošle migrante, nasmiješena je Merkelica izgle¬ 
dala opušteno i sretno pozirajući za selfieje koje su migranti snimali svojim mo¬ 
bitelima. 

Dotada su već postojale brojne moguće rute ulaska u Europu. Migranti bi iz 
Grćke putovali kroz Makedoniju i zatim na sjever kroz Srbiju. Iz Srbije su mogli 
nastaviti ravno gore kroz Mađarsku i zatim Austriju dok napokon ne bi stigli u 
Njemaćku ili su do istog odredišta mogli stići putujući kroz Bosnu, Hrvatsku, 
Sloveniju i Austriju. Oni koji su se nadali iz Italije doći do Njemaćke ili država 
sjeverne Europe, imali su dvije mogućnosti: napustiti Italiju odlazeći na sjever i 
zatim na zapad, pored Genove i kroz Ventimigliju te drugim putovima uz obalu 
do Erancuske. Ili su mogli otići na drugu stranu Italije i ondje prijeći talijansko— 
austrijsku granicu. 

Na poćetku rujna 2015. mađarske su vlasti, među ostalima, objavile da su 
preopterećene brojem ljudi potaknutih na dolazak, pa su situaciju u svojoj zemlji 
proglasili izvan kontrole. Mađarska je vlada pokušala sprijećili migrantski priljev 
zaustavljanjem vlakova koji su iz Mađarske išli za Njemaćku. Svakoga je dana u 
Miinchen stizalo oko 14 000 ljudi. Samo tijekom jednoga vikenda oćekivao se 
dolazak 40 000 ljudi. Njemaćka je kancelarka zadužila zamjenika svojega glasno¬ 
govornika da objavi da Njemaćka neće odbijati izbjeglice, pa su migranti pješice 
krenuli mađarskim autocestama i uz željeznićke pruge. Svijet je gledao kako 
duge kolone uglavnom muških migranata naviru u Europu. Upravo se tada, uje¬ 
sen 2015., europski san o kontinentu bez granica poćeo bližiti svojemu kraju. 
Nakon nekoliko desetljeća rušenja europskih granica za Europljane, golem pri¬ 
ljev nepoznatog broja ne-Europljana doveo je do ponovnog podizanja europskih 
granica. 

Njemaćka kancelarka i ćelnici EU-a osobito su bili kritićni prema Mađarskoj, 
među ostalim zemljama, jer je izgledalo kao da se ponovno vratila svojim naci¬ 
onalnim granicama. Ali ta je zemlja bila pod golemim pritiskom, i to ne svojom 
krivicom. Mađarska je 2013. registrirala oko 20 000 tražitelja azila. Sljedeće se 
godine broj udvostrućio na 40 000, a tijekom prva tri mjeseca 2015. u Mađarsku 
je ušlo više ljudi nego tijekom cijele prethodne godine. Do kraja godine policija 
je registrirala oko 400 000 ljudi. Ti su migranti, gotovo svi na putu prema Nje- 
maćkoj ili Skandinaviji, u Mađarsku ulazili preko Srbije ili Hrvatske i to brzinom 
od ćak 10 000 ljudi na dan. Uglavnom su to bili ljudi pristigli iz Grćke, koji su 
ondje trebali biti evidentirani. Mađarske su vlasti smatrale da je možda jedna 
desetina od ukupnog broja ljudi koji su ušli na njihov teritorij bila ispravno evi¬ 
dentirana u Grćkoj. Iz mađarskog su gledišta Grci jednostavno zakazali u ispu¬ 
njavanju Schengenskog sporazuma i zakona EU-a. 

Do srpnja je mađarska vlada počela s gradnjom zaštitne ograde uz granicu sa 
Srbijom, zbog čega se pojačao priljev preko hrvatske granice. Mađari su odgovo¬ 
rili produžavanjem ograde uz granicu. Priljev se zatim premjestio nešto dalje i 
koncentrirao se na slovensku granicu. Stotine kilometara ograde bili su jedini 
način na koji je mađarska vlada mogla obuzdati broj pridošlica. Austrijska je 
vlada, među ostalima, oštro osudila takav postupak. No ubrzo su ih svi počeli 
kopirati. U kolovozu je Bugarska počela s gradnjom nove ograde uz granicu s 
Turskom. U rujnu je Austrija uvela kontrolu na granici s Mađarskom, a Njemač¬ 
ka je privremeno organizirala kontrolu na granici s Austrijom. Kad je njemački 
ministar unutarnjih poslova Thomas de Maizere 13. rujna objavio da če njegova 
zemlja ponovno uvesti kontrolu na granicama, kao da nikome nije bilo jasno u 
čije ime govori. Čak su i članovi njemačke vlade bili užasnuti nizom događaja 
koje je pokrenula njihova kancelarka. 

Sredinom rujna Mađarska je proglasila izvanredno stanje i zatvorila granicu s 
Austrijom. Zatim je Hrvatska zatvorila granicu sa Srbijom. Uskoro je Austrija 
započela s izgradnjom barijere uz svoju granicu sa Slovenijom. Po čemu je ta 
austrijska ograda bila drukčija od one koju su podignuli Mađari? Kako je tvrdila 
posramljena austrijska vlada, razlika je bila u tome što su njihova granična ogra¬ 
da zapravo bila “vrata sa stranama”. Uskoro je Slovenija postavljala ogradu uz 
granicu s Hrvatskom, a Makedonija je počela podizali barijeru uz granicu s Grč¬ 
kom. Dotada je Europska komisija več navaljivala na makedonske vlasti da za¬ 
tvore granicu s Grčkom, pomažuči cijeloj EU i tako jednostrano istjeravši Grčku 
iz Schengenskoga prostora. 

Svaka odluka donesena u Berlinu pokretala je lančanu reakciju diljem konti¬ 
nenta. Dolazak stotina tisuča ljudi, od kojih se mnogi nisu mogli pobrinuti za 
sebe, imao je posve predvidljive posljedice. Neke su bile praktične - kako udo¬ 
miti, odjenuti i nahraniti sve pridošlice. U Njemačkoj je vlada vlasnicima praz¬ 
nih zgrada počela prijetiti državnom rekvizicijom ako ih ne iznajme vladi da u 
njima udomi migrante. Diljem kontinenta sve je više rasla zabrinutost oko pita¬ 
nja tko su zapravo ljudi koji su dolazili. Mađarski su službenici procijenili da je 
otprilike polovica pridošlica u njihovu zemlju na početku 2015. bila sa zapadnog 
Balkana, osobito s Kosova. Kao i u drugim zemljama, večina migranata nije 
imala nikakve dokumente. Otprilike polovica onih koji su čekali na budimpe- 
štanskome željezničkom kolodvoru Keleti tvrdili su da su Sirijci, ali bi službenici 
i volonteri koji su im postavljali pitanja o Siriji često otkrili da su o toj zemlji 

znali vrlo malo ili čak ništa. I kao posvuda, velika većina migranata (uvijek više 
od 60 posto) bili su mladi muškarci. 

Naposljetku kao da se napokon i kancelarka Merkel zabrinula zbog događaja 
koje je pokrenula. Ona i francuski predsjednik Hollande pogurali su jedino rje¬ 
šenje koje je moglo donekle ublažiti sve veći pritisak na Njemačku. Dvoje je čel¬ 
nika - zajedno s Europskom komisijom - pokušalo uvjeriti sve članice EU-a da 
prihvate određenu kvotu migranata. No države članice, od Britanije do Mađar¬ 
ske, redom su to odbile. Jedan od razloga zbog kojeg su to učinile bilo je što su 
vidjele da broj migranata koje je zatraženo da prime nije odražavao stvarne bro¬ 
jeve. Europska komisija i Merkelica pokušavali su uvjeriti zemlje da pristanu na 
sustav kvota koji je već bio neadekvatan za hvatanje u koštac s brojem već pristi¬ 
glih ljudi. 

Vlade koje su odbile postupiti po nalogu Merkelice i Europske komisije odra¬ 
žavale su volju svojih naroda. Uvjerljive dvije trećine Mađara anketiranih u tom 
razdoblju smatralo je da njihova vlada čini ispravnu stvar odbijanjem da prista¬ 
ne na kvote propisane iz Bruxellesa ili Berlina. No s time se nije složio jedan od 
najpoznatijih sinova Mađarske. Milijarder i financijer George Soros 2015. potro¬ 
šio je mnogo novca na interesne grupe i institucije koje su se zalagale za otvore¬ 
ne granice i slobodno kretanje migranata u Europu i unutar nje. Osim internet- 
ske stranice “Welcome2EU”, njegova je zaklada Otvoreno društvo objavila mili¬ 
june letaka s informacijama za migrante o tome što da čine. Tako su mogli saz¬ 
nati kako doći u Europu, kakva su im prava kad tamo dođu te što sve vlasti smi¬ 
ju i ne smiju raditi. Grupa je otvoreno zagovarala “otpor protiv režima europ¬ 
skih granica”. 

U listopadu 2015. mađarski je premijer Viktor Orban javno kritizirao Sorosa, 
opisavši ga kao jednog iz kruga aktivista koji “podržavaju sve što oslabljuje naci¬ 
onalne države”. Soros je na to također javno odgovorio potvrdom da brojne sku¬ 
pine koje financira doista rade za ciljeve koje je opisao Orban. U e-mailu Bloom- 
bergu Soros je napisao da baš njegova zaklada radi na tome da “sačuva europske 
vrijednosti” i istodobno optužio Orbana da pokušava “potkopati te vrijednosti”. 
Soros je dalje o Orbanu rekao: “Njegov se plan prema zaštiti nacionalnih granica 
ponaša kao prema cilju, a prema izbjeglicama kao prema prepreci. Naš se plan 
prema zaštiti izbjeglica odnosi kao prema cilju, a prema nacionalnim granicama 
kao prema prepreci.”— Dijalog je završio prije nego što je itko mogao pitati So¬ 
rosa koliko bi dugo te europske vrijednosti potrajale kad bi u Europu mogli uči 
ljudi iz cijeloga svijeta. 

Ali onda se argument promijenio. Kad je u petak navečer 13. studenoga Pariz 
potresao trosatni užas koordiniranih terorističkih napada, mediji iz cijeloga svi¬ 
jeta več su za Europu govorili da pod pritiskom pridošlica “puca po šavovima”. 
Napadači naoružani jurišnim puškama iz automobila su pucali po Parižanima 
koji su jeli i pili u barovima i restoranima. Istodobno su bombaši samoubojice 
napali nogometni stadion Stade de France u Saint-Denisu gdje je u publici sjedio 
i predsjednik Hollande. Uslijedilo je još nekoliko pucnjava i eksplozija bombaša 
samoubojice u drugim restoranima, a onda su tri napadača ušla u kazalište Bata- 
clan na Bulevaru Voltaire gdje je više od tisuču ljudi došlo na heavy metal kon¬ 
cert. Napadači su počeli pucati iz jurišnih puški i ubijati sve što se kretalo. Posje¬ 
titelje u invalidskim kolicima poredali su u dijelu kazališta namijenjenom oso¬ 
bama s invaliditetom i upucali ih jednog po jednog. Lutali su zgradom u potrazi 
za ranjenima i onima koji su se negdje uspjeli skriti. Jedna mlada žena koja je 
preživjela poslije je napisala: “Ležeči u krvi stranaca i čekajuči da mi metak 
okonča život od samo 22 godine, zamišljala sam svako lice koje sam ikad voljela 
i stalno šaptom ponavljala Volim te’, razmišljajuči o najvažnijim trenucima svo¬ 
jega života.” Tri su muškarca nastavila ubijati ljude po cijelome kazalištu sve do 
dolaska policije kad su aktivirali samoubilačke prsluke. Do kraja večeri u Parizu 
je ubijeno 129 osoba, a još ih je nekoliko stotina bilo ranjeno. 

Odgovornost za napade preuzela je Islamska država u Siriji. Kao i pri pret¬ 
hodnim terorističkim napadima u Europi, kontinent je zadržavao dah i razma¬ 
trao najgori moguči scenarij. S vremenom se pokazalo da su krivci bili iz Fran¬ 
cuske i Belgije. Ali jedan se od kolovođa poslije napada istu večer bez problema 
uspio vratiti u Belgiju. Jednako je važno bilo i to što je jedan od bombaša samo¬ 
ubojica sa Stade de Francea imao lažnu sirijsku putovnicu na ime “Ahmad al 
Mohammad”. Službenici su priznali da je mjesec dana prije napada osoba tog 
imena u Europu ušla kao tražitelj azila. Otisci prstiju podudarali su se s otiscima 
muškarca koji je pod tim imenom u listopadu ušao u Grčku. Osobu tog imena 
početkom tog mjeseca grčka je obalna straža spasila s broda koji je tonuo i na 
kojem je bilo još 70 migranata. U studenome je otišao s grčkog otoka Lerosa i 
putujuči kroz Srbiju, Hrvatsku, Austriju i Mađarsku naposljetku stigao u Saint- 
Denis. Premda su vijesti stizale iznimno sporo, godinu dana poslije napada bilo 
je jasno da večina pariških napadača, uključujuči i kolovođe, nije samo putovala 
u Siriju na terorističku obuku nego je ulazila u Europu i izlazila iz nje pretvara- 
juči se da su migranti. 

Apetit javnosti za tako poroznim vanjskim granicama počeo je jenjavati. A 
kad je objavljena vijest o slobodnom kretanju terorističke čelije u Francusku i iz 
nje one večeri kad su se dogodili napadi, počeo je slabjeti i apetit za europskim 
kontinentom posve bez granica. Ipak, dva dana poslije napada u Parizu Jean- 
Claude Juncker je na konferenciji za novinare u turskome gradu Antalyji inzisti- 
rao da “Nema osnove za reviziju europske politike glede izbjeglica”. Zatim je 
objasnio da su pariški napadači bili “kriminalci”, a ne “izbjeglice ili tražitelji azi¬ 
la”, te dodao: “Pozvao bih one u Europi koji pokušavaju promijeniti migracijsku 
agendu koju smo usvojili. Podsjetio bih ih da budu ozbiljni u vezi s time i da se 
ne prepuštaju takvim primitivnim reakcijama koje mi se ne sviđaju.” No sviđalo 
se to njemu ili ne, javno i političko mišljenje več se mijenjalo. Ako su prednosti 
za Parižanina koji odlazi provesti večer u Bruxellesu uvijek bile očite, ljudi su 
sad postajali svjesni i rizika sustava koji je belgijskome muslimanu dopuštao da 
ode na jednu večer u Pariz i neometano se iste večeri vrati kuči. Pariški su napa¬ 
di ubrzali proces brzog preokreta koji je več bio u tijeku. Norveška je užurbano 
počela mijenjati svoju politiku azila i u roku od dva tjedna od događaja u Parizu 
čak je i Švedska objavila da če ubuduče provoditi provjeru na svojim granicama. 
Otada svi koji ulaze u zemlju morat če pokazati neki identifikacijski dokument. 
Vijest je objavljena kao da nitko nikad nije čuo za takvo što. Objavljujuči tu od¬ 
luku, zamjenica švedskog premijera Asa Romson iz Zelene stranke briznula je u 
plač. 

Što se tiče Francuske, predsjednik Hollande objavio je da je Francuska u ratu 
“kod kuče i u inozemstvu”. Zemlja je odmah pojačala bombardiranja Isisovih 
položaja u Siriji. Ali inozemstvo je bio lakši dio. Mnogo je teži bio rat kod kuče. 
Odmah je proglašeno izvanredno stanje koje se nastavilo na neodređeno vrije¬ 
me. Neposredno nakon napada francuska je policija u dva dana diljem zemlje 
obavila 168 racija. U Lyonu su u raciji pronašli ručni raketni bacač. Prepad u Sa- 
int-Denisu kulminirao je u trenutku kad se jedna žena raznijela samoubilačkim 
prslukom. Pokazalo se da je jedan od napadača iz Bataclana živio u susjedstvu 
katedrale u Chartresu. Kao i neposredno nakon napada na redakciju časopisa 
Charlie Hebdo i košer supermarket u siječnju te godine, francuski su političari 
bili svjesni da su u tom trenutku glasači posebice zabrinuti zbog sigurnosti. Ali 
istodobno su bili svjesni da bi se francuska javnost mogla zapitati o dubljim pi¬ 
tanjima o tome kako se njihova zemlja uopče našla u lom položaju. 

Ni dva tjedna poslije napada, francuski je premijer Manuel Valls rekao da ti¬ 
jekom iduče dvije godine Francuska neče prihvatiti više od 30 000 tražitelja azi- 

la. Poslije sastanka s kancelarkom Merkel u Parizu, Valls je oštro rekao, “Nije 
Francuska rekla, ‘Dođite!’” Dok je kancelarka Merkel nastavila ustrajati na važ¬ 
nosti pridržavanja sustava kvota za svaku zemlju, gospodin Valls novinarima je 
rekao: “Ne možemo primiti više izbjeglica u Europi, to nije moguće.” Njegov je 
ured naknadno rekao da se dogodila pogreška u prijevodu i da je zapravo htio 
reći da Europa ne može više primati “tako mnogo izbjeglica”. 

Kao u Britaniji i drugim europskim zemljama, francuska je javnost opravda¬ 
no bila skeptićna prema takvoj retorici i izjavama. O svemu što ima veze s imi¬ 
gracijom i integracijom desetljećima su stalno slušali jedno te isto. Kako je pos¬ 
totak stanovništva rođenog izvan zemlje iz godine u godinu rastao, francuski su 
se politićari poput svojih kolega diljem kontinenta međusobno natjecali tko će 
po tom pitanju zvućati što oštrije. Tijekom 1970-ih i 1980-ih Valery Giscard 
d’Estaing, Fran^ois Mitterrand i njihovi kolege međusobno su se nadmetali kako 
bi svaki od njih razgovarajući o tim temama zvućao odlućnije od drugih. Jacqu- 
es Chirac, tadašnji gradonaćelnik Pariza, 1984. javno je upozorio: “Kad Europu 
usporedite s drugim kontinentima, užasnete se. U demografskom smislu Europa 
nestaje. Za dvadesetak godina naše će zemlje biti prazne i, bez obzira na našu 
tehnološku moć, bit ćemo je nesposobni iskoristiti.” 

Zatim je 1989. socijalistićki premijer Michel Rocard u televizijskom intervjuu 
na temu azila rekao da Francuska “ne može primiti svu bijedu svijeta”. Rocard se 
nadalje pohvalio brojem ljudi koje je njegova vlada odbila primiti i uzaludno 
obećao više protjerivanja u idućim godinama. Poput Mitterranda prije njega, 
Rocard je odigrao tada već uobićajeni lukavi manevar francuske ljevice nepo¬ 
sredno prije izbora. Sve su te izjave bile dio politićke igre i samo su rijetke imale 
bilo kakvo uporište u stvarnosti. 

Kad su 1985. Jean Raspali i Gerard Dumont napisali ćlanak u kojem se pitaju 
kako će Francuska izgledati 2015., francuska je ljevica predvođena Fran^oisom 
Mitterrandom bila u rasulu. Prelazak s izrazito socijalistićke ekonomske politike 
na politiku skloniju slobodnom tržištu bio je politićka katastrofa koja je antago- 
nizirala ćlanove sindikata, njihovo glavno glasaćko tijelo. Ljevica je već bila po¬ 
dijeljena između socijalista i komunista Georgesa Marchaisa, pa se prije parla¬ 
mentarnih izbora 1986. ćinilo da po izbornom sustavu Pete Republike ljevica 
nema nikakve šanse za pobjedu. No predsjednik Mitterrand se kao ministar u 
Četvrtoj Republici izvještio u izbornom manevriranju, pa je sredinom 1980-ih 
osmislio plan kojim će oslabjeti desnicu i na izborima 1988. dokopati se mjesta 
predsjednika države. Prema planu se trebalo pobrinuti da socijalistićki Parla- 

ment donese novi izborni zakon utemeljen na proporcionalnoj zastupljenosti i 
da pitanje imigracije postane velika medijska tema. 

U tom su se trenutku Jean-Marie Le Pen i njegova antiimigracijska Nacional¬ 
na fronta pokazali iznimno korisnima za Mitterranda koji se pobrinuo da Le 
Pen - koji je prije toga bio posve marginaliziran - dobije što više publiciteta. Le 
Pen je prvi put počeo redovito dobivati pozive za gostovanja na televiziji i poti¬ 
calo ga se na otvoreno iznošenje svojih stavova. Nedostatak je bio što je istodob¬ 
no i antirasistički pokret koji su organizirali socijalisti (“Touche pas a mon pote”, 
“Ne diraj prijatelja”) također dobio maksimalnu izloženost. Pritom je Mitterrand 
sredio da razorena ljevica stvori razorenu desnicu. Znao je da Nacionalna fronta 
može naštetiti samo desnima i potjerati glasove na drugu stranu, baš kao što je 
znao da nijedna desna stranka nikad ne bi mogla oformiti koaliciju s Nacional¬ 
nom frontom niti bi se usudila približiti stavovima Nacionalne fronte glede imi¬ 
gracije, nacionalnog identiteta i patriotizma. Kad bi to učinila, Mitterrand je 
znao da bi bili proglašeni fašistima, rasistima i izdajicama vrijednosti Republike. 

Mitterrandov je plan 1986. i 1988. polučio tako dobre rezultate da ga je ljevi¬ 
ca zadržala kao strategiju i u godinama koje su slijedile. Na svim je izborima 
snažna prisutnost Nacionalne fronte bila najbolji način da se desnicu drži poda¬ 
lje od vlasti i da se pobrinu da desne stranke, ne žele li postati toksične, nemaju 
mnogo izbora nego samo kimati na izraze zabrinutosti zbog imigracije i identi¬ 
teta. Sve su to vrijeme Mitterrand i njegovi nasljednici s ljevice uporno isticali 
kako će glede imigracije biti strogi. No istodobno su migrantske zajednice u 
Francuskoj postojano postajale sve veče. Naposljetku su se političari desnog 
centra također pokušali nametnuti oštrim stavovima o imigraciji. 

Kao ministar zadužen za imigraciju, Charles Pasqua je 1993. objavio da če 
Francuska zatvoriti svoje granice i da če postati zemlja “nulte imigracije”. Iste se 
godine hvalisao kako če se obračunati s problemom ilegalnih imigranata: “Kad 
pošaljete natrag kuči nekoliko punih aviona, pa čak i brodova i vlakova, svijet če 
shvatiti poruku.” Ali nije sigurno je li i sam vjerovao u to. “Problemi imigracije 
su pred nama, a ne iza nas”, rekao je isti taj Charles Pasqua nedugo poslije, priz- 
navši da če se u ne tako dalekoj budučnosti deseci milijuna mladih iz Afrike koji 
su “bez budučnosti” vjerojatno htjeti uputiti na sjever.— 

Francuska politička debata svih tih godina bila je istodobno jedinstvena i po¬ 
sve tipična za Europu. Tijekom tih desetlječa umjesto da se mogu nositi s večim 
problemima prouzrokovanima masovnom migracijom, glavne stranke zapadne 
Europe usredotočile su se na mala, simbolična pitanja. Katkad bi to bilo hvalisa- 

nje. Katkad je bio posebno pripremljen “obračun” s problemom ilegalnih migra- 
nata. Iza toga kao da je stajala logika da takva pitanja ne bi samo omogućila po¬ 
litičarima da se doimaju posebno oštrima prema nekom pitanju, nego bi i barem 
donekle dala oduška javnosti. Zbog francuske sekularne tradicije posebno su 
važni pokazatelji postale rasprave o načinu odijevanja. 

Prva rasprava o rupcima za glavu (hidžabima) u Francuskoj buknula je 1989. 
kad su učenice iz grada Creila sjeverno od Pariza u školu počele dolaziti s rupci¬ 
ma na glavama, što im je škola zatim zabranila. Uslijedila je debata u kojoj je ta¬ 
dašnja vlada preporučila da svaka škola za sebe odluči kakav če stav zauzeti pre¬ 
ma rupcima. Pitanje se vratilo u prvome desetljeću 21. stoljeća kad su sve veća 
raširenost rubaca u francuskom društvu i potreba da se vidi da vlada nešto čini 
po tom pitanju potaknuli predsjednika Chiraca (2004. godine) na donošenje za¬ 
kona kojim se zabranjuje nošenje istaknutih vjerskih simbola u javnim zgrada¬ 
ma. Francuska država odluku o zabrani takvih simbola u javnim školama ili su¬ 
dovima sigurno nije donijela zbog većeg broja francuskih Židova s kipama i krš¬ 
ćana s križićima na lančićima. Odluku su donijeli zbog povećanog broja žena 
prekrivenih velom u javnosti. Prepoznavši da porast učestalosti nošenja rubaca 
simbolizira uspon konzervativnih muslimanskih stavova, francuska je vlada od¬ 
lučno povukla crtu kako bi pokušala zaustaviti trend i zaključila da je uplitanje 
ostalih religija u cijelu priču isplativa žrtva. 

Nekoliko godina poslije, 2009., švicarski je narod na sličan način izglasao ne¬ 
što što su smatrali isplativim ograničenjem. Švicarska je vlada na referendum 
dala ustavni amandman koji je zabranjivao gradnju novih minareta u zemlji, a 
rezultat je bio 57,5 posto glasova za zabranu i 42,5 protiv nje. Iduće je godine 
Chiracov nasljednik Nicolas Sarkozy imao priliku pokrivanje cijelog lica pretvo¬ 
riti u sporno pitanje. Te je godine, 2010., donesen zakon kojim je nezakonito 
postalo nošenje pokrivala za cijelo lice na javnim mjestima, primjerice na ulici i 
u trgovačkim centrima. Naposljetku je u ljeto 2016. nekoliko francuskih gradova 
na svojim plažama zabranilo tzv. burkini. Premda je najviši upravni sud u zemlji 
zaustavio tu zabranu, pitanje burkinija je u kolovozu 2016. dominiralo svim vi¬ 
jestima, jedna od gradskih vijećnica koje su zabranile taj odjevni predmet (u ko¬ 
jemu je lice otkriveno, ali je tijelo pokriveno) bila je ona iz Niče. Na neki je način 
to bila bit francuskog odgovora na pitanja koja je nametnula masovna imigraci¬ 
ja. 

Mjesec dana prije zabrane burkinija u Nici, Tunižanin Mohamed Lahouaiej- 
Bouhlel uletio je kamionom u gomilu okupljenu na gradskoj rivi tijekom prošla- 

ve Dana Bastille. Te je večeri na Promenade des Anglaisu ubijeno osamdeset šest 
osoba, a još ih je mnogo više bilo ozlijeđeno. Isis je naknadno tvrdio da je tero¬ 
rist izveo napad odgovarajući na njihov poziv na obavljanje takvih napada bilo 
gdje u Europi. Francuska je vlada ponovno produžila izvanredno stanje u državi 
koje je bilo na snazi još od prethodnoga studenoga, ali tipično je da je u tjedni¬ 
ma poslije takve strahote najglasnija javna rasprava bila ona o islamskom kosti¬ 
mu za kupanje izumljenoga tek desetljeće prije toga. Bilo je posebno primamlji¬ 
vo zakvačiti se na takve, u usporedbi s ostalim problemima, sitnice jer se na sva 
ozbiljnija pitanja nije moglo odgovoriti. Možda možete spriječiti ljude da se do- 
mognu kalašnjikova, ali kako ih zaustaviti da ne dodu do kamiona? I možda 
možete spriječiti dolazak novih ekstremista u vašu zemlju, ali što čete s ekstre¬ 
mistima koji već žive u njoj? 

Dvanaesto poglavlje 

Naučiti živjeti s time 


Pokolj u Nici bio je samo prvi u nizu napada koji su se u ljeto 2016. događali go¬ 
tovo svaki dan. U ponedjeljak poslije napada u Nici, 17-godišnji tražitelj azila 
Mohammed Riyad izvadio je sjekiru i nož u vlaku u Bavarskoj i uzvikujući “Alla- 
hu akbar” (“Alah je najveći”) poćeo napadati ostale putnike. Prije nego što ga je 
policija naposljetku ustrijelila, teško je ozlijedio pet osoba. Pokazalo se da se na- 
padać zakleo na vjernost Isisu. I premda je kad se prijavio za azil u Njemaćkoj 
rekao da je iz Afganistana, snimci na kojima je zabilježeno kako govori ukazuju 
na to da je zapravo bio iz Pakistana. Ako je Francuska bila loša u raspravama o 
takvim temama, Njemaćka se pokazala još gorom. U javnoj raspravi koja je usli¬ 
jedila poslije napada u vlaku, njemaćka parlamentarka Renate Klinast iz Zelene 
stranke pitala je zašto je policija ubila napadaća u vlaku umjesto da ga je samo 
ranila. 

Idućega je dana neki Mohamed Boufarkouch viknuo “Allahu akbar” pa no¬ 
žem nasrnuo na Francuskinju i njezine tri kćeri (u dobi od 8, 12 i 14 godina) bli¬ 
zu Montpelliera u Francuskoj, navodno zato što nisu bile odjevene “ćedno”. Poći- 
nitelj je rođen u Maroku. Nekoliko dana poslije. Ali David Sonboly, dijete iran¬ 
skih imigranata u u, ubio je devet osoba u nasumićnoj pucnjavi koja je poćela sa 
sedam tinejdžera u McDonaldsu. Motiv njegova zloćina ostao je nepoznat. Dva 
dana poslije sirijski je tražitelj azila maćetom ubio trudnicu u Stuttgartu, što je 
proglašeno zloćinom iz strasti. Idućega dana još jednom tražitelju azila iz Sirije, 
Mohammadu Daleelu, nije dopušten ulaz na glazbeni festival u Ansbachu u Ba¬ 
varskoj jer nije imao kartu. Naposljetku se pokazalo daje nosio bombu napunje¬ 
nu ćavlima i vijcima koju je na kraju detonirao ispred vinskoga bara. Nešto više 
od 24 sata poslije dva su muškarca izvikujući ime Isisa ušla u crkvu u Rouenu 
dok je u njoj trajala misa, za taoce uzela opatice i kongregaciju te ubila svećeni¬ 
ka, oca Jacquesa Hamela. Jedna od prisutnih opatica rekla je da su se 19-godišnji 
ubojice - Adel Kermiche i Abdel Malik Petitjean - smiješili dok su nožem rezali 
svećenikov vrat, ostavili ga da iskrvari, a dok je umirao, snimali su kako nad nje- 

govim tijelom ponavljaju arapske slogane. Posljednje riječi svećenika na samrti 
bile su: “Sotono, odlazi.” 

Neke od navedenih napada izveli su ljudi koji su u Europu stigli u migrant- 
skom valu tijekom nekoliko posljednjih godina. Za druge su bili odgovorni po¬ 
jedinci rođeni u Europi. Jednostavni su odgovori bili, kao i uvijek, nedokučivi. 
Oni koji su za terorizam krivili nedostatak integracijskih strategija u Europi, 
nisu znali objasniti logiku iza odluke o primanju golema broja novih došljaka na 
kontinent koji se pokazao iznimno lošim u integriranju onih davno pristiglih. 
Oni koji su htjeli razgovarati samo o posljednjemu migrantskom valu, nisu znali 
objasniti kako su čak i osobe rođene i odrasle u Europi mogle organizirati takve 
napade. One koji su htjeli objasniti motive, zbunjivao je golem raspon ciljeva. 
Oni koji su smatrali da su zaposlenici nesuzdržano svjetovnog i antiteističkoga 
časopisa Charlie Hehdo u siječnju 2015. na neki način “zaslužili što su dobili”, 
nisu mogli objasniti što je svećenik koji je držao misu zapravo učinio da je zaslu¬ 
žio da ga osamnaest mjeseci poslije ubiju za oltarom. Jedna je 46-godišnja Pari¬ 
žanka u intervjuu poslije pariških napada u studenome 2015. nesvjesno sažela 
ono čega je njezino društvo postajalo svjesno. Nespretno upotrijebivši riječ 
“samo”, rekla je: “Ovi su napadi dirnuli svakog Parižanina. Prije su napadali 
samo Židove, pisce ili karikaturiste.”— 

Ako je sve to loše utjecalo na način na koji je Europa gledala samu sebe i svo¬ 
ju budućnost, ono što če uskoro otkriti bit če još gore. Teroristički su napadi jav¬ 
nosti dali najočitiji razlog za sve veću zabrinutost. Ali slijedile su neke jednako 
važne, a možda i važnije brige u vezi s nečime što su ljudi još manje htjeli spomi¬ 
njati. Gotovo svi su mogli prepoznati teroristički napad kad bi se dogodio, 
premda če se možda prepirati oko njegova uzroka. Ali osim sve veće zabrinutos¬ 
ti za sigurnost za koju su se svi napokon složili da se u vezi s njom nešto mora 
učiniti, iskrsnula je još jedna tema o kojoj nitko nije želio raspravljati i svi su se 
bojali učiniti nešto u vezi s njom. 

Tijekom prvoga desetljeća 21. stoljeća problem seksualnih napada imigrant¬ 
skih bandi na lokalne žene bio je otvorena tajna o kojoj nitko nije želio govoriti 
ni slušati. Čak je i u samome spominjanju te teme bilo nečega sramotnog i na 
neki način odvratnog. Kao da je i obično impliciranje da su muškarci tamne 
kože skloni zlostavljanju žena bjelkinja očito proizlazilo iz nekoga odvratnog, ra¬ 
sističkog teksta, pa je naizgled bilo nemoguće uopće zamisliti da se to događa, a 
kamoli da bi o tome trebalo raspravljati. Britanski su službenici bili u takvu stra¬ 
hu od spominjanja tih zločina da godinama nijedna državna institucija nije uop- 

Će reagirala. Kad su se isti zločini počeli događati i u kontinentalnoj Europi, is- 
krsnule su posve iste brige i problemi. 

Spomenuti 2015. da su većina nedavnih pridošlica u Europu mladi muškarci, 
bilo je dovoljno da vas zaspu kritikama. A zapitati se jesu li svi ti došljaci sa so¬ 
bom donijeli moderne poglede na žene nije dolazilo u obzir (baš kao ni u Brita¬ 
niji) jer je djelovalo poput ružne, rasističke klevete. Strah da će upasti u rasni 
klišej ili da će ih optužiti za rasizam sprečavao je državne vlasti i europsku jav¬ 
nost da priznaju postojanje problema koji se širio kontinentom. Što je više izbje¬ 
glica zemlja primala, taj je problem postajao sve veći. 

U Njemačkoj je već 2014. broj seksualnih napada na žene i dječake rastao. 
Među njima bilo je i silovanje 20-godišnje Njemice u Miinchenu koje je počinio 
30-godišnji tražitelj azila iz Somalije, silovanje 55-godišnje žene u Dresdenu koje 
je počinio 30-godišnji Marokanac, pokušaj silovanja 21-godišnje Njemice u 
Miinchenu od strane 25-godišnjeg tražitelja azila iz Senegala, silovanje 17-godiš- 
nje djevojke u Straubingu koje je počinio 21-godišnji tražitelj azila iz Iraka, silo¬ 
vanje 21-godišnje Njemice blizu Stuttgarta od strane dvojice tražitelja azila iz 
Afganistana i silovanje 25-godišnje Njemice u Stralsundu od strane 28-godišnjeg 
tražitelja azila iz Eritreje. Dok su ti i brojni drugi slučajevi završili na sudu, mno¬ 
gi, naravno, nisu. 

Porast broja slučajeva silovanja Nijemaca pratio je porast broja slučajeva silo¬ 
vanja i seksualnih napada u izbjegličkim skloništima. Njemačkoj je vladi tijekom 
2015. toliko nedostajalo prostora u koje bi smjestila sve migrante da isprva nije 
mogla osigurati odvojena skloništa za žene. Nekoliko je grupa za prava žena pi¬ 
salo regionalnome Parlamentu u Hessenu da su posljedice takvog smještaja 
“brojna silovanja i seksualni napadi. Pristiže nam i sve veći broj izvještaja o pri¬ 
silnoj prostituciji. Moramo istaknuti da nije riječ o izoliranim slučajevima.” U 
tjednima koji su slijedili, silovanja su zabilježena u izbjegličkim skloništima di¬ 
ljem Bavarske. A vlasti su, kao i u Britaniji desetljeće prije, bile toliko zabrinute 
zbog posljedica da su brojne slučajeve namjerno zataškale. U Detmoldu, gdje je 
tražitelj azila silovao 13-godišnju muslimansku djevojčicu, lokalna je policija 
prešutjela napad. Istraga Westfalen-Blatta otkrila je daje lokalna policija redovi¬ 
to zataškavala slučajeve seksualnih napada koje su počinili migranti kako ne bi 
dala vjetar u leđa kritikama na račun vladine politike otvorenih vrata. Unatoč 
tomu, silovanja djece zabilježena su u brojnim gradovima, uključujući i ustano¬ 
vu u Bremenu. 

Zbog povećanja broja slučajeva koji se nastavio cijelu 2015., njemačke vlasti 
naposljetku nisu više mogle zaustaviti sve brojnije izvještaje o silovanjima nje¬ 
mačkih žena i dječaka koje su počinile nedavno pristigle izbjeglice. Medu njima 
je i silovanje 16-godišnje djevojčice u Meringu, 18-godišnjakinje u Hammu, 14- 
godišnjeg dječaka u Heilbronnu i 20-godišnje žene u Karlsruheu. U mnogim od 
tih slučajeva - uključujući i onaj u Karlsruheu - policija je prešutjela incident sve 
dok lokalne novine nisu objavile priču. Brojni drugi napadi i silovanja prijavljeni 
su u Dresdenu, Reisbachu, Bad Kreuznachu, Ansbachu, Hanauu, Dortmundu, 
Kasselu, Hannoveru, Siegenu, Rintelnu, Monchengladbachu, Chemnitzu, Stutt- 
gartu i drugim gradovima diljem zemlje. 

Naposljetku je taj nespominjani problem postao toliko velik da su u rujnu 
2015. bavarski službenici počeli upozoravati lokalne roditelje da se pobrinu da 
im kćeri u javnosti ne nose oskudnu odjeću. “Oskudni topovi ili bluze, kratke 
hlače ili mini suknje vode nesporazumima”, upozorilo je pismo namijenjeno lo¬ 
kalnom stanovništvu. U nekim bavarskim gradovima, medu njima i Meringu, 
policija je upozorila roditelje da ne dopuštaju djeci da sama izlaze iz kuće. Lo¬ 
kalnim je ženama savjetovano da ne hodaju same prema željezničkom kolodvo¬ 
ru. Od 2015. svaki dan pristižu izvještaji o silovanjima na njemačkim ulicama, u 
komunalnim zgradama, javnim plivalištima i na brojnim drugim lokacijama. 
Slični su događaji prijavljeni u Austriji, Švedskoj i drugim zemljama. Ali tema si¬ 
lovanja posvuda je ostala u sjeni, zataškavana od strane vlasti, a od većine 
europskih medija proglašena nepriličnom medijskom pričom. 

Iznimka se dogodila u prosincu 2015. kad je The New York Times objavio pri¬ 
ču o tečajevima ponuđenima migrantima u Norveškoj koji su se prijavili da na¬ 
uče kako se odnositi prema ženama. Cilj predavanja bilo je suzbijanje sve većeg 
problema silovanja u Norveškoj, objašnjavanjem izbjeglicama da, primjerice, 
ako im se žena nasmiješi ili ako joj odjeća otkriva neki dio tijela, to ne znači da 
je mogu silovati. Lekcije namijenjene osobama koje nikad prije nisu vidjele ženu 
u mini suknji (kako je rekao jedan od organizatora) nego samo u burki, doista 
su zbunile neke među njima. Jedan je 33-godišnji tražitelj azila objasnio: “Mu¬ 
škarci imaju slabosti i teško se kontroliraju kad im se netko nasmiješi.” Za svoju 
rodnu zemlju Eritreju rekao je da “ako netko poželi neku ženu može je samo 
uzeti i neće biti kažnjen”.— Taj sudar seksualnih kultura godinama je potiho 
ključao diljem Europe, ali je istodobno za širu javnost bio uvredljiva i škodljiva 
tema. Tek je posljednjega dana 2015. eksplodirao u takvim razmjerima da ga se 
poslije toga više nije moglo ignorirati. 

Ali čak su i događaji na Silvestrovo 2015. u Kolnu iznimno sporo stizali do 
javnosti. Za početak, vodeči mediji uopče nisu izvijestili o događajima i tek je 
poslije nekoliko dana zahvaljujuči blogosferi europski kontinent i ostatak svijeta 
saznao što se dogodilo. Jedne od najživljih noči u godini, dok je cijeli grad slavio 
Novu godinu, gomila od 2000 muškaraca seksualno je napala te opljačkala oko 
1200 žena, i to na glavnome trgu ispred središnjega željezničkog kolodvora i kol- 
nske katedrale te u okolnim ulicama. Ubrzo se pokazalo da su se slični napadi 
dogodili i u drugim njemačkim gradovima, od Hamburga na sjeveru pa sve do 
Stuttgarta na jugu. U danima poslije napada, kad su polako svi postali svjesni 
razmjera i ozbiljnosti tih događaja, policija u Kolnu i drugim gradovima odluč¬ 
no je pokušavala sakriti identitete krivaca. Tek kad su na društvenim mrežama 
podijeljeni snimci i fotografije kao dokazi s mjesta događaja te potvrđeni u ma¬ 
sovnim medijima, policija je napokon priznala da svi osumnjičenici izgledaju 
kao da su iz sjeverne Afrike ili s Bliskog istoka. U Njemačkoj je 2016., slično kao 
u Velikoj Britaniji desetak godina prije, strah od posljedica otkrivanja rasnoga 
podrijetla napadača imao prioritet u odnosu na posvečenost policijskih snaga 
obavljanju njihova posla. 

Sve je to bilo dio uzorka koji če se nastaviti naizgled beskonačno. Tijekom ci¬ 
jele 2016. bujica silovanja i seksualnih napada preplavila je svaku od njemačkih 
šesnaest saveznih država. Napadi su postali doslovce svakidašnja pojava, a veči- 
na počinitelja nikad nije pronađena. Njemački ministar pravosuđa Heiko Maas 
rekao je da se prijavi samo desetina napada u Njemačkoj, a od onih koji dođu do 
suda samo ih osam posto rezultira osudom. Štoviše, iz tih je slučajeva proizišlo 
nekoliko dodatnih problema od kojih je osobito važno postojanje usklađenih 
službenih napora da se potisnu podaci o zločinima u kojima su osumnjičenici 
bili migranti. Bio je to, kako je Die Welt napokon priznao, “fenomen koji je za¬ 
hvatio cijelu Njemačku”.— Kao i u Britaniji desetlječe prije, otkrilo se da su 
uključene i njemačke “antirasističke” skupine koje su pritiskale njemačku polici¬ 
ju da ukloni rasne identifikatore sa svih žalbi osumnjičenika zbog rizika od 
“stigmatiziranja” cijelih skupina ljudi. 

No pojavio se još jedan, vrlo neobičan problem koji također nije bio ograni¬ 
čen na Njemačku. Određen broj napadnutih žena, čak i djevojčica, pokušavale 
su sakriti identitete svojih napadača. Jedan od najfascinantnijih slučajeva bio je 
onaj 24-godišnje žene koju su u siječnju 2016. u Mannheimu silovala tri migran¬ 
ta. Žena je bila napola Turkinja i neposredno nakon napada rekla je da su napa¬ 
dači bili Nijemci. Tek je naknadno ta žena - glasnogovornica pokreta mladih 

njemačke ljevice - priznala da je lagala o identitetima svojih napadača jer nije 
htjela “doliti ulje na vatru agresivnog rasizma”. U otvorenome se pismu ispričala 
svojim napadačima i napisala: 


Htjela sam otvorenu, prijateljsku Europu. Europu u kojoj bih rado živjela i 
u kojoj bismo svi bili sigurni. Žao mi je. Nevjerojatno mi je žao i zbog 
mene i zbog vas. Vi ovdje niste sigurni jer živimo u rasističkom društvu. A 
ja nisam sigurna ovdje jer živimo u seksističkom društvu. Ali najviše mi je 
žao zbog okolnosti zbog kojih seksistička djela koja prelaze granice i koja 
su mi učinjena pridonose vašem izlaganju sve jačem i sve agresivnijem ra¬ 
sizmu. Obečavam vam, vrištat ču. Neču dopustiti da se to nastavi. Neču 
mirno stajati i gledati kako vas rasisti i zabrinuti građani proglašavaju pro¬ 
blemom. Vi niste problem. Vi uopče niste problem. Vi ste najčešče pre¬ 
krasni ljudi koji zaslužuju biti slobodni i sigurni kao i svi ostali.— 


Njemačka nije bila jedina zemlja u kojoj su se događale takve stvari. Na ljeto 
2015. mladu je aktivisticu koja je radila za pokret “Bez granica” u Ventimigliji, 
prijelazu iz Italije u Erancusku, silovala skupina sudanskih migranata. Ostali su 
je aktivisti iz skupine “Bez granica” uvjerili da nikome ne kaže za napad kako ne 
bi ugrozila cilj za koji su radili. Kad je žena naposljetku ipak priznala što se do¬ 
godilo, optužili su je da je vlastito silovanje prijavila “iz inata”.— 

Sve to vrijeme u Njemačkoj kao i u ostatku Europe često je pronalaženje od¬ 
govora na izazove na koje se nailazilo bilo prepušteno lokalnim vlastima koje su 
pritom morale pronači dostupne objekte te smisliti odgovarajuču strategiju. 
Gradonačelnik Tiibingena na sve veči broj silovanja žena i djece na mjesnim ba¬ 
zenima reagirao je pozivanjem više migranata da počnu raditi kao čuvari na ba¬ 
zenima. Na Eacebooku je napisao: “Naša je opčina usvojila mjere prevencije i in¬ 
tegracije. Imamo sirijskoga čuvara na kupalištu koji na arapskome i autoritativ¬ 
no može jasno dati do znanja kakvo je ponašanje dopušteno, a kakvo nije.”— 
Javnost je također morala pronači odgovore na problem koji su im servirali nji¬ 
hovi političari - znajuči da je, čak i kad bi se politika iznenada promijenila, uči¬ 
nak na društvo bio nepovratan. 

Na kraju krajeva, što bilo koja vlada može učiniti kad shvati da njezine odlu¬ 
ke imaju takve posljedice? Njemački odgovor nije se razlikovao od odgovora 
drugih vlada diljem kontinenta već godinama, a glasio je - uhvatiti se jednoga 

specifičnog dijela problema. Kao što su francuske vlade proglasile zabranu hi- 
džaba, burki i burkinija, njemačke su se vlasti usredotočile na vrlo usko pitanje 
protuterorizma. U razdoblju prije i poslije migrantske krize njihove su obavje¬ 
štajne agencije zadržale impresivnu sposobnost nadziranja osoba za koje su 
smatrali da sudjeluju u najradikalnijim pokretima. U usporedbi s Francuzima ili 
Belgijancima, njemačkoj se vještini na tome području divila cijela Europa. Ali 
zbog takva je uspjeha rasprava nužno bila vrlo ograničena. Njemački su se poli¬ 
tičari, kao i protuteroristički stručnjaci, usredotočili na iznimno limitirana pita¬ 
nja, primjerice na tzv. putove prema radikalizaciji o kojima su raspravljale sve 
zemlje, ali koji su postali središnja tema njemačkih rasprava. Pseudoznanost je 
cvjetala, a donositelji odluka i dalje su zanemarivali važnija pitanja ispod površi¬ 
ne - pitanja koja je šira javnost več odavno postavljala. Jer javnost kao da je zna¬ 
la ono što dužnosnici nisu smjeli priznati, a to je da je “radikalizacija” proizišla iz 
određene zajednice i da če rasti sve dok ta zajednica bude rasla. Naposljetku, 
europska je država s najbrojnijom muslimanskom zajednicom po glavi stanov¬ 
nika - Francuska - s razlogom pretrpjela največi broj napada “radikala” dok, 
primjerice. Slovačka nije imala takvih problema. 

U tim trenucima jaz između onoga što javnost vidi i onoga što političari po¬ 
tencijalno smiju reči, a kamoli učiniti nešto u vezi s time, postaje opasno velik. 
Ipsosova anketa objavljena u srpnju 2016. istraživala je stavove javnosti prema 
imigraciji i otkrila koliko zapravo malo ljudi smatra da je imigracija imala dobar 
utjecaj na njihovo društvo. Na pitanje “Biste li rekli da je imigracija opčenito 
imala pozitivan ili negativan utjecaj na vašu zemlju”, tek je neznatan postotak 
ljudi u svakoj zemlji mislio da je imigracija pozitivno djelovala na zemlju. Velika 
Britanija je u usporedbi s drugima imala nešto pozitivniji stav jer je 36 posto lju¬ 
di izjavilo da smatra kako je imigracija imala vrlo pozitivan ili donekle pozitivan 
utjecaj na njihovu zemlju. No tako je mislilo samo 24 posto Šveđana i još manje 
Nijemaca - samo 18 posto. U Italiji, Francuskoj i Belgiji samo je 10 do 11 posto 
stanovništva smatralo da je imigracija imala makar donekle pozitivan utjecaj na 
zemlju.— 

Nakon takva migracijskog vala koji je stigao nakon nekoliko desetlječa varija¬ 
cija na istu temu, kako da europske vlade očekuju da ih se posluša čak i kad o pi¬ 
tanjima imigracije i integracije govore čvrstim i odlučnim glasom? Osim činje¬ 
nice da bi za vladu poput njemačke to podrazumijevalo odbacivanje politike 
koju su donijele prije samo nekoliko mjeseci, postoji i problem retorike koja se 
več odavno izlizala. Izlizali su je i lijevi i desni političari diljem Europe - Micha- 

el Howard i Gordon Brown, Michel Rocard i Nicolas Sarkozy. Europljani su de¬ 
setljećima svjedočili jazu između retorike i stvarnosti - napuhanih tvrdnji i isto¬ 
dobne neuvjerljivosti tih tvrdnji. Čuli su čak i riječi “pošaljite ih natrag” - ma 
koliko ružne bile - i shvatili da nisu ništa istinitije od ostalih. 

Godine 1992. došlo je do povećanja broja brodova s ilegalnim migrantima 
koji su se iskrcavali na južne obale Španjolske. Vlada je provodila politiku vraća¬ 
nja Marokanaca koji su ilegalno ušli u Španjolsku, a dogovori s prijateljskom 
vladom Maroka spremnom da pomogne još su funkcionirali. Ali vlada u Rabatu 
odbila je primiti natrag ljude koji su otplovili s njihovih obala, a nisu bili Maro- 
kanci. I premda su se takvi ilegalci mogli držati u Španjolskoj do 40 dana, kad bi 
taj rok prošao, uručili bi im dokumente o protjerivanju i očekivali od njih da u 
roku od dodatnih 30 dana napuste zemlju. No kao i u godinama prije te poslije 
toga, većina je ostala. Bez obzira na dokumente o protjerivanju. Jedan novinar 
koji je o tome izvještavao 1992. intervjuirao je 19-godišnjaka iz Alžira. Kamo će 
otići? “Imam mnogo rodbine u Francuskoj”, odgovorio mu je. A kako će doći 
tamo? “Preko planina, naravno.” Prije polaska rodbini u Francusku poštom je 
poslao putovnicu kako mu je usput ne bi zaplijenili. Ostatak privremeno pritvo¬ 
renih u Španjolskoj uglavnom su bili Afrikanci iz subsaharskih zemalja, a svi su 
rekli da će, kad iziđu na slobodu, krenuti na sjever.— I onda su, slično kao sada, 
španjolske i marokanske vlasti smislile nove dogovore, okvire i rješenja. Sposob¬ 
nost brojnih dužnosnika na svim stranama da zatvaraju oči pred krijumčare¬ 
njem ljudi te odluka da je migrante, kad se nađu u Europi, lakše pustiti da odlu- 
taju dublje u kontinent i onda su značili da su svi takvi dogovori i rješenja bili 
gotovo pa bez ikakva smisla. 

Ista se priča odigravala u cijeloj Europi. Čak i dok je dopuštao da imigracija 
dosegne razinu na kojoj je promijenila zemlju, Tony Blair katkad bi poželio osta¬ 
viti dojam strogosti prema imigrantima. U Ujedinjenom Kraljevstvu 2000. bilo 
je 30 000 odbijenih podnositelja zahtjeva za azilom - trećina u odnosu na 90 000 
prijavljenih 1999. Te je godine iz zemlje ekstradirano samo 7645 odbijenih traži¬ 
telja azila. Zaključeno je da je cilj neostvariv, da je previše kontroverzan, politič¬ 
ki težak i financijski vrlo skup.— Desnim se strankama - zbog straha da im se ne 
pripišu primitivni motivi - bilo još teže uhvatiti ukoštac s problemom. Britanski 
je Home Office (pod vladom s konzervativnom većinom) 2013. organizirao da 
se nekoliko kombija s reklamnim plakatima na bočnim stranama provoza kroz 
šest londonskih četvrti u kojima je živjelo mnogo ilegalnih imigranata. Na pla¬ 
katima je pisalo “U UK-u ste ilegalno? Odlazite kući ili čete biti uhićeni”, a iza 

toga bio je napisan broj telefona vladine linije za pomoć. Plakati su istoga trena 
postali politički toksični. Laburistička ministrica unutarnjih poslova u sjeni 
Yvette Cooper opisala ih je kao “kontroverzne” i “sramotne”. Aktivistička skupi¬ 
na Liberty proglasila je poruku s kombija “rasističkom”, ali i “ilegalnom”. Nekoli¬ 
ko mjeseci poslije otkriveno je da je pilot-projekt uspješno uvjerio samo 11 ile¬ 
galnih imigranata da svojevoljno napuste zemlju. Tadašnja ministrica unutarnjih 
poslova Theresa May priznala je da je plan bio pogreška, previše “netaktičan” i 
da se neće ponoviti. Naravno da cilj tog projekta nije bio da doista uvjeri gotovo 
milijun ilegalnih migranata u Britaniji da se vrate u domovinu nego pokazati os¬ 
tatku populacije da je vlada stroga i odlučna. Pokušaje uhićenja ilegalnih radni¬ 
ka migranata koji su uslijedili dočekala je žestoka i snažna opozicija Ijevičarskih 
aktivista koji su izišli na ulice prosvjedovati. No da je sve to bila samo farsa očito 
je iz činjenice da Velika Britanija ima samo oko 5000 pritvora i da prisilne eks¬ 
tradicije nikad ne prelaze 4000 na godinu: zatvorenika, neuspjelih tražitelja azila 
i imigracijskih prijestupnika, otprilike u jednakim postocima, svaki po trećinu. 

Dugo prije vrhunca migrantske krize službenici su već odustali od ideje de¬ 
portacije čak i za većinu odbijenih tražitelja azila. Zato nije bilo nikakvo iznena¬ 
đenje da će, kad je kriza nastupila, čak i oni u Europi bez ikakva legitimna prava 
na azil očekivati da ostanu. Kad su ih posljedice krize počele sve više opterećiva¬ 
ti, vlade Njemačke i Švedske su se 2016. počele pretvarati da imaju na snazi sus¬ 
tav koji će biti u stanju obraditi pridošlice i tražitelje azila te odlučiti tko bi tre¬ 
bao ostati, a tko otići. No u stvarnosti nisu imale funkcionalan sustav koji bi ot¬ 
krio tko je došao niti su imale ikakva uspjeha u hvatanju ukoštac s onima čiji su 
zahtjevi odbijeni. Mohammad Daleel, prvi bombaš samoubojica u Njemačkoj 
koji se u srpnju 2016. raznio ispred vinskoga bara u Ansbachu, evidentiran je 
kao izbjeglica u Bugarskoj i njemačke su mu vlasti 2014., pa ponovno 2016., za¬ 
povjedile da se vrati onamo. Kao i u Švedskoj gdje su Ijevičarske grupe pokuša¬ 
vale omesti ekstradiciju svih odbijenih tražitelja azila, član lijeve stranke Die 
Linke poslije je priznao da je intervenirao za Daleela kako bi se spriječilo njego¬ 
vo protjerivanje iz Njemačke natrag u Bugarsku. 

U kolovozu 2016. jedan je Alžirac mašući mačetom i uzvikujući “Allahu ak- 
bar” na ulici napao dvije belgijske policajke u Charleroiju. Naknadno se pokaza¬ 
lo da je bio povezan s Isisom. Belgijski državni tajnik za azil, migraciju i pojed¬ 
nostavljenje administracije Theo Francken poslije napada otkrio je da je napa¬ 
dač u Belgiji boravio od 2012. Dvaput mu je izdan nalog o deportaciji, ali izme- 

đu Belgije i Alžira ne postoji sporazum o repatrijaciji, a u belgijskim sigurnos¬ 
nim pritvorima nije bilo mjesta za njega. 

Takvih je priča - o ljudima za koje se zna da su sudjelovali u terorističkim na¬ 
padima - vrlo lako pronači. Ali prave priče iza takvih naslova priče su o običnim 
migrantima koji su jednostavno ostali i s vremenom postali zaboravljeni medu 
stotinama tisuča drugih. U siječnju 2016. dva su političara otkrila prave razmje¬ 
re te katastrofe. Potpredsjednik Europske komisije Frans Timmermans u interv¬ 
juu za nizozemsku televiziju priznao je da večina onih koji su protekle godine 
stigli u Europu nisu bili tražitelji azila nego ekonomski migranti. Citirajuči po¬ 
datke Frontexa, granične agencije EU-a, Timmermans je priznao da su najmanje 
60 posto onih koji su stigli 2015. zapravo bili ekonomski migranti koji nisu imali 
ništa više prava doči u Europu od bilo koga drugoga na svijetu. A što se tiče onih 
iz sjevernoafričkih zemalja poput Maroka i Tunisa, takvi su pojedinci, rekao je 
Timmermans, “ljudi za koje možete pretpostaviti da nemaju nikakva razloga 
prijaviti se za status izbjeglice”. 

Zatim je švedski ministar unutarnjih poslova Anders Ygeman priznao da je 
od otprilike 163 000 ljudi pristiglih godinu prije u Švedsku, samo oko polovice 
imalo legitimno pravo doči u zemlju. Gospodin Ygeman govorio je o brojnim 
avionima koje če švedska vlada morati unajmiti i upozorio da bi ekstradicija tih 
pojedinaca iz zemlje mogla potrajati nekoliko godina. Za te je imigrante koji su 
2015. stigli u Švedsku, a za koje je vlada utvrdila da ne bi smjeli biti u zemlji, re¬ 
kao: “Govorimo o 60 000 ljudi, ali broj bi se mogao popeti i do 80 000.” Strašno 
je pomisliti da vlada može doči do takve spoznaje tek nakon što je u zemlju pus¬ 
tila tako golem broj ljudi. 

Njemačka je vlada naposljetku morala angažirati privatnu konzultantsku 
tvrtku McKinsey s da analizira program repatrijacije. Možda su im trebale nove, 
svježe oči da sagledaju kaos koji su stvorili. Čak i ono malo programa što su 
imali, najčešče je podbacivalo. Kad je vlada pokušala 300 odbijenih tražitelja azi¬ 
la iz Pakistana deportirati natrag u njihovu zemlju, Pakistan ih je jednostavno 
odbio prihvatiti, pa ih je Njemačka primila natrag. Od kraja svibnja 2016. Nje¬ 
mačka je imala više od 220 000 ljudi kojima je naložena deportacija. No samo je 
11 300 od njih doista i deportirano u druge zemlje, uključujuči prvu zemlju u 
koju su kao migranti ušli (primjerice Bugarsku). Ipak, kad se njemački ministar 
unutarnjih poslova Thomas de Maiziere u parlamentu pohvalio da je to “mnogo 
više nego prethodnih godina”, samo je pokazao pravu mizernost napora pret¬ 
hodnih godina. 

Ako je podatak Timmermansa/Frontexa bio točan i ako su točne procjene 
njemačke vlade za priljev tijekom 2015., to bi značilo da bi se Njemačka trebala 
pripremati za deportaciju oko 750 000 ljudi koji su došli samo 2015. Nitko iz bi¬ 
rokratskog aparata njemačke vlade nije bio, niti će ikad biti, spreman izvesti tako 
nešto. Ništa više nego što je švedska vlada doista namjeravala iz svoje zemlje de¬ 
portirati 80 000 lažnih tražitelja azila samo iz 2015. Svi su u Švedskoj i Europi 
znali da to neče ni pokušati učiniti. Masovne deportacije iz Europe sasvim sigur¬ 
no nisu na dnevnome redu 2015. i 2016. bile ništa više nego što su to bile u bilo 
kojemu drugom trenutku u poslijeratnome razdoblju. No europski političari 
nisu mogli priznati ono što svaki migrant koji prelazi Sredozemlje zna i što je ve- 
čina europske javnosti već shvatila, a to je da kad dodeš u Europu, u njoj češ i os¬ 
tati. 

Štoviše, Europa ostaje svjetska predvodnica ne samo u dopuštanju ljudima da 
ostanu nego i u pružanju pomoči da se suprotstave državi čak i kad u njoj bora¬ 
ve ilegalno. Britanija do 2016. još nije uspjela deportirati čak ni čovjeka kojeg u 
Indiji traže zbog dvaju bombaških napada 1993. Tiger Hanif, prodavač voča i 
povrča iz Boltona, u Veliku Britaniju ilegalno je došao 1996. i uspio je od britan¬ 
skih poreznih obveznika dobiti pravnu pomoč u vrijednosti večoj od 200 000 
funti kako bi izbjegao repatrijaciju.— Međutim, ni tu nije kraj ludilu staroga 
kontinenta. Kad su belgijski istražitelji proučili počinitelje brojnih terorističkih 
zavjera koje su izveli belgijski državljani, otkrili su da su mnogi od njih napade 
planirali istodobno primajuči pomoč od države. Primjerice, Salah Abdeslam, 
glavni preživjeli osumnjičenik za napade u Parizu u studenome 2015., u razdob¬ 
lju koje je prethodilo napadima dobio je naknadu za nezaposlene u iznosu od 
oko 19 000 eura. Posljednju je naknadu podignuo samo koji tjedan prije napada, 
čime su europska društva postala jedna od prvih u povijesti koja plačaju ljudima 
da ih napadnu. 

Naravno, takvi su slučajevi samo oni najpoznatiji - osobe za koje znamo jer 
su sudjelovale u nekome terorističkom činu. Od stotina tisuča pristiglih 2015. u 
Italiju, otprilike polovica je zatražila azil u toj zemlji. Izdano je oko 30 000 nalo¬ 
ga za protjerivanje, ali manje od polovice je uopče pokušano biti provedeno u 
djelo. A to su samo oni za koje Italija zna. Nitko u Europi nema pojma gdje je 
danas onih 50 posto ljudi koji 2015. nisu zatražili azil u Italiji. Kad su se granice 
počele zatvarati, na svima je počeo rasti pritisak. Na talijansko-austrijskoj grani¬ 
ci ljude koji očito nisu bili Talijani nisu puštali u Austriju - protivno protokolu, 
ali u skladu sa standardima nove Europe. Drugi su nastavili pokušavati izmak- 

nuti francuskoj policiji i ući u Francusku. Kad su te dvije rute blokirane, ponov¬ 
no je isplivala opcija prelaska planina da bi se ušlo u Švicarsku. Ali problem 
uskih grla nije nestao i nastavio je biti problem Italije. Grčka, također, nije mogla 
disati od priljeva imigranata. Isprva je stvar funkcionirala tako da bi se migranti 
iskrcali u zemlji prihvata i zatim neometano nastavili na sjever, a sad su od Bu¬ 
garske pa dalje na sjever vlade pokušavale promijeniti politiku. No posljedice 
njihovih promijenjenih politika snosila je ponajviše Grčka i ostale zemlje prvoga 
prihvata migranata. Grčka ih nije mogla poslati dalje na sjever niti ih je mogla 
vratiti odakle su došli. 

A što je na sve to imala za reći žena koja je snosila najveći dio krivnje za nas¬ 
tali kaos? Njemačka je kancelarka u rujnu 2015. primila počasni doktorat švicar¬ 
skoga Sveučilišta u Bernu gdje su joj, nakon kratkoga govora, prisutni mogli 
postavljati pitanja. Žena otprilike iste dobi kao i kancelarka pristojno je pitala za 
nešto što je Angela Merkel rekla. Kancelarka je koju minutu prije toga pričala o 
odgovornosti koju Europljani imaju prema izbjeglicama. Ali što je s odgovor¬ 
nošću Europljana prema zaštiti dobrobiti ostalih Europljana? Porast broja ljudi 
iz muslimanskih zemalja koji dolaze u Europu očito je zabrinuo brojne Europlja¬ 
ne, rekla je žena. Kako će kancelarka zaštititi Europljane i europsku kulturu od 
tog priljeva? 

Merkelica je pročistila grlo i rekla da velik broj boraca iz Europe koji su se 
otišli pridružiti skupinama poput Isisa znači da Europljani ne mogu reći da sve 
to nema nikakve veze s njima. To nije bilo ono što je žena iz publike pitala, ali 
kancelarka je nastavila: “Strah je loš savjetnik, u osobnome i u društvenome ži¬ 
votu.” A onda je, pozivajući se na svoje prijašnje izjave o islamu kao dijelu Nje¬ 
mačke, rekla: “Raspravljamo o tome je Ii islam dio Njemačke. Kad u vašoj zemlji 
živi četiri milijuna muslimana, mislim da nema potrebe za raspravom jesu Ii 
muslimani sad dio Njemačke, ili je Ii islam također dio Njemačke.” No posebno 
je nevjerojatno bilo ono što je zatim rekla. 

“Naravno da svi imamo mogućnosti i slobodu štovati vlastite religije”, rekla je 
kancelarka, i nastavila: 


Ako mi je u svemu ovome nešto promaknulo, to nije da na neki način pre- 
koravam nekoga jer je posvećen svojoj islamskoj vjeri, nego prije to da bi¬ 
smo onda i mi trebali biti dovoljno hrabri i reći da smo kršćani, biti do¬ 
voljno hrabri i reći da započinjemo dijalog. Ali onda, molim vas, s obzi¬ 
rom na to da i mi imamo tradicije - povremeno otiđite na molitvu, nauči- 

te ponešto o Bibliji i možda naučite kako objasniti sliku u crkvi. A ako pi¬ 
tate za eseje u Njemačkoj o tome što znači Pedesetnica, rekla bih da znanje 
o krščanskome zapadu baš i nije sjajno. Posebno mi je čudno da se onda 
netko žali da muslimani bolje poznaju Kuran. Možda ova rasprava katkad 
rezultira time da razmislimo o svojim korijenima i potrudimo se naučiti 
više o njima. 

Europska je povijest tako bogata dramatičnim i krvavim sukobima da 
bismo se trebali odmah potužiti ako se negdje drugdje dogodi išta loše. 
Moramo raditi protiv toga, pokušati se boriti protiv toga, ali moram reči i 
da nemamo apsolutno nikakva temelja za aroganciju. To sad govorim kao 
njemačka kancelarka.— 


U njemačkim je medijima Merkelica dobila mnogo pohvala za hrabrost i mu¬ 
drost pokazane u tom odgovoru. 

Trinaesto poglavlje 

Umor 


Kako to najčešće biva, Nijemci imaju riječ za to: Geschichtsmude, što znači 
“umoran od povijesti”. Riječ je o nečemu što suvremeni Europljani mogu osjetiti 
u gotovo svakome trenutku. Neki to možda osjećaju stalno, dok drugima dolazi 
u valovima, često u neočekivanim trenucima. Nedavno sam na letu za Budimpe¬ 
štu na ekranu ispred sebe uključio navigacijsku kartu kad me iznenada zapljus¬ 
nuo takav val. Letjeli smo iznad Njemačke, a karta nas je u tom trenutku smjesti¬ 
la iznad središta trokuta na čijim su vrhovima gradovi Niirnberg, Regensburg i 
Bayreuth. 

Nije bilo teško identificirati slojeve: Niirnberg je, naravno, grad u kojem su 
održana poslijeratna suđenja, ali i grad Meistersingera, u Regensburgu je papa 
Benedikt održao onaj oprezan i sudbonosan govor, a Bayreuth zbog njegova kul¬ 
turnog bogatstva. Ali ponajprije, tu su navalu slojevitih misli potaknule dvije 
stvari: podsjetnik na starost našega kontinenta i na brojnost slojeva povijesti na 
njemu. A zatim, neposredno iza toga, ono što je izazvalo umor: strah da se od 
svega toga nikad ne može pobjeći i da su te povijesti uvijek prisutne, sposobne 
ne samo ponovno izbiti nego nas i potopiti. Ne morate biti Nijemac da biste to 
iskusili, premda sigurno pomaže. 

Fenomen o kojem govorim nije ništa novo. Europa već stoljećima ima poj¬ 
move, medu njima i pseudomedicinske, za opisivanje osobne bezvoljnosti i za¬ 
mora, uključujući i različite inačice živčane iscrpljenosti. U devetnaestome je 
stoljeću u modi bilo dijagnosticiranje “neurastenije”. Ali čak ni iscrpljenost iz de¬ 
vetnaestoga stoljeća nije podrazumijevala isključivo slabe živce nego i egzisten¬ 
cijalan umor. Bio je tema njemačke filozofije i književnosti dugo prije katastrofa 
dvadesetoga stoljeća i o njemu su potkraj devetnaestoga i na početku dvadeseto¬ 
ga stoljeća pisali Friedrich Nietzsche, Sigmund Freud, Thomas Mann i Rainer 
Maria Rilke. U to je doba došlo do konsenzusa da su brzina i raznolikost posto¬ 
jećih pritisaka medu ostalim uzrokovali iscrpljivanje duha, što je bilo karakteris¬ 
tično za moderan stil života. Oni koji su se bavili tim problemom ili su patili od 
njega istodobno su tražili i lijekove i dijagnozu, a pronašli su ih u spektru fizič- 

kih promjena u načinu života, obuhvaćajući sve od tjelovježbe do širenja kulture 
sanatorija, promjena u prehrani i zagovaranja konzumacije žitnih pahuljica. 
Drugi su rješenje potražili u inozemstvu, tvrdeći za svoju bezvoljnost da je pro¬ 
izišla iz specifična “europskoga zamora”. Neki od njih po rješenja za svoje pro¬ 
bleme krenuli su na Orijent gdje su umorni Europljani mogli svoje nervozne 
duše liječiti daleko od neizdržive težine svoje prošlosti i sadašnjosti. 

U idućim je desetljećima pozornost prema tom problemu često mijenjala 
oblik, ali nikad nije nestala. Danas je u modernome tehnološkom, globalnom 
radnom mjestu jedan suvremeni prikaz egzistencijalnog umora u Njemačkoj re¬ 
definiran kao “pregorijevanje”. Možda se taj pojam uspio raširiti jer je nešto la- 
skaviji od “umora”, oslobađajući onoga tko od njega pati od implikacija popust¬ 
ljivosti prema samome sebi koja prati one koji pate od “zamora” ili “dosade”. Na 
kraju krajeva, “pregorijevanje” medu ostalime nameće da je onaj tko od njega 
pati možda nesebično dao previše sebe, implicirajući pritom da je to možda uči¬ 
nio za veće dobro. No premda se pojam promijenio, simptomi i uzroci starog 
umora i novoga pregorijevanja ostali su isti. Medu njima je umor izazvan brzi¬ 
nom i složenošću promjena u suvremenome svijetu te radnih navika kao rezul¬ 
tata modernoga kapitalizma i informacijske tehnologije. Ali pregorijevanje je ta¬ 
kođer pripisano poremećajem uzrokovanim današnjim sekularizmom. U Nje¬ 
mačkoj se proteklih nekoliko godina pojavilo toliko knjiga i članaka o “pregori- 
jevanju” da su se neki čak požalili na “pregorenost pregorijevanjem”.— 

Ako se trenutačno prihvaća da osoba može patiti od pregorenosti, danas se 
čini manje uobičajenim prihvatiti da bi od nečega sličnog mogla patiti i društva. 
Ako se za breme rada za malu plaču u izoliraj učem društvu uskraćenom bilo 
kakve vrhovne svrhe može reći da utječe na pojedince, zašto se ne bi moglo isto 
tako reći da utječe na društvo u cjelini? Ili da okrenemo stvar naopačke, ako do¬ 
voljan broj ljudi u društvu pati od nekog oblika iscrpljenosti, nije li moguće da je 
društvo u kojem žive postalo iscrpljeno? 

Pisci i mislioci nisu uvijek nevoljko kao danas prihvaćali tu mogućnost. Jed¬ 
no od najpesimističnijih djela njemačke misli s početka dvadesetoga stoljeća. 
Propast zapada Oswalda Spenglera, tvrdilo je upravo to. Spengler je napisao da 
se civilizacije, poput ljudi, također rađaju, cvjetaju, propadaju i umiru te da je 
Zapad u posljednjim fazama tog procesa. Čak i ako je točno ono standardno od¬ 
bacivanje spenglerizma - da je jedno od najistaknutijih obilježja zapadne kultu¬ 
re upravo to da se stalno boji da je u stanju propadanja - to i dalje ne znači da 
samosažalijevajuči Zapad u nekom trenutku neće imati pravo. Jedan naraštaj 



Douglas Murray 


prije Nietzsche je razmatrao istu mogućnost i zapazio iste znakove upozorenja. 
“Više ne akumuliramo”, napisao je u jednoj od kasnijih bilježnica. “Rasipamo 
kapital svojih predaka, čak i u načinu naše spoznaje.”— 

Uz pomoć takvih mislioca lakše je prepoznati da ono što je Njemačku već po¬ 
gađalo potkraj devetnaestoga stoljeća nije bio umor uzrokovan manjkom žitnih 
pahuljica ili svježega zraka nego iscrpljenost uzrokovana gubitkom smisla, svi¬ 
jest da civilizacija “više ne akumulira” nego da živi od kulturnog kapitala kojeg 
je sve manje. Ako je tako bilo potkraj devetnaestoga stoljeća, koliko je onda izra¬ 
ženije danas kad živimo na još manjim porcijama tog nasljeđa i dišemo još dalje 
od izvora koji su toj kulturi podarili energiju. 

Stoljećima je u Europi jedan od najvećih, ako ne i najveći izvor takve energije 
potjecao od duha religije staroga kontinenta koji je tjerao ljude u ratove i poti¬ 
cao ih na obranu te nadahnuo Europu da dosegne vrhunce ljudske kreativnosti. 
Potaknuo je Europljane da izgrade baziliku sv. Petra u Rimu, katedralu u Char- 
tresu, firentinsku katedralu i baziliku sv. Marka u Veneciji. Nadahnuo je djela 
Bacha, Beethovena i Messiaena, Grunewaldov oltarni poliptih u Isenheimu i Le- 
onardovu Bogorodicu na stijenama. 

Ipak, u devetnaestome je stoljeću taj izvor doživio dva seizmička udarca od 
kojih se nikad nije oporavio, pa se otvorila pukotina koja nikad nije popunjena. 
Posljedice vala biblijskoga kriticizma koji je početkom devetnaestoga stoljeća 
prohujao njemačkim sveučilištima osjeća se čak i dva stoljeća poslije. Kad je Jo- 
hann Gottfried Eichhorn u Gottingenu počeo tekstove iz Staroga zavjeta pro¬ 
učavati na isti način kao što je činio s ostalim povijesnim tekstovima, to je imalo 
učinak koji se i danas rijetko prepoznaje. Europa je imala znanje velikih mitova, 
no kršćanska je priča bila temeljni mit staroga kontinenta i kao takva bila je ne¬ 
povrediva. 

Kad su mladog Edwarda Puseyja 1825. s Oxfordskog sveučilišta poslali da ot¬ 
krije što su ti njemački kritičari točno radili, Englez je odmah shvatio važnost 
njihova rada. Potkraj života svojem je biografu ispričao o utjecaju koja su otkrića 
iz Njemačke imala na njega. “Sjećam se prostorije u Gottingenu u kojoj sam sje¬ 
dio kad mi je iznenada sinulo pravo slanje religijske misli u Njemačkoj. Rekao 
sam samome sebi, ‘Ovo će sve doći do nas u Engleskoj. A mi smo krajnje nepri- 
premljeni za to!”’— Pusey je bio šokiran Eichhornovom “totalnom neosjetljivoš- 
ču” prema onome što je Pusey vidio kao “pravu vjersku važnost priče”. S vreme¬ 
nom se taj val neosjetljivosti, odnosno osjetljivosti, proširio i na Novi zavjet, ve¬ 
likim dijelom preko Davida Eriedricha Straussa i njegova djela Život Isusov, 

obrađen kritički (1835.). Naposljetku je doista došao do Engleske i drugih dijelo¬ 
va kontinenta. Kao što se danas islamski klerici trude zadržali svaki kritički ele¬ 
ment što dalje od temelja njihove vjere znajući što bi to učinilo cjelini, tako je i 
kršćanski kler diljem Europe pokušavao zadržati rezultate takve kritičnosti što 
dalje od njihova stada. Ali to nisu mogli - kao što ni današnji klerici ne mogu 
posve zaustaviti val kritika upućen prema njima. Zapljusnuo je cijeli kontinent 
kao što je Pusey i rekao da će se dogoditi. 

No problem nije bio samo u istraživanjima njemačkih učenjaka kojima su ot¬ 
kriveni novi putovi učenjaštva. Pokušaji da se Bibliju zaštiti od bilo kakve kritike 
nisu podbacili zato što su pitanja njemačkih uglednih kritičara bila posebna, 
nego zato što je bila riječ o pitanjima koja su si mnogi postavljali. Od trenutka 
kad su ta pitanja izgovorena. Biblija je postala podložna kritičkom proučavanju i 
analizi poput svakoga drugog teksta. Rastrzana povijesnim usporedbama, pita¬ 
njima autorstva i pitanjima pogrešivosti, generacija vjernika poslije Straussa mo¬ 
rat će pronaći način da se pomiri s tim otkrićima. Neki su se pretvarali da se te 
promjene nisu ni dogodile, da nisu relevantne ili da je na sve već odgovoreno. 
Ali većina je klera počela shvaćati da je došlo do fundamentalne promjene i da 
se oni također moraju promijeniti. 

Naravno, tekstovno učenjaštvo nije taj posao obavilo bez pomoći. Godine 
1859. priključio mu se drugi dio dvostruke nesreće za kršćansku vjeru, knjiga 
Charlesa Darwina O podrijetlu vrsta posredstvom prirodne selekcije. A od samo¬ 
ga sadržaja knjige možda je još važniji bio proces koji je Darwin ubrzao. Dok je 
prije božansko stvaranje objašnjavalo sve što je izazivalo divljenje, Darwin je iz¬ 
nio posve novu teoriju: da će, kao što je Richard Dawkins sažeo, “Pod uvjetom 
da ima dovoljno vremena, nenasumičan opstanak nasljednih entiteta (katkad 
pogrešno kopiranih) rezultirati složenošču, raznolikošću, ljepotom i iluzijom di¬ 
zajna tako uvjerljivoga da ga je gotovo nemoguće razlikovati od namjernoga in¬ 
teligentnog dizajna.”— U to se doba o Darwinovu otkriću žestoko polemiziralo, 
baš kao i danas. Ali takva je negativna reakcija bila osuđena na propast. Poslije 
Darwina položaj argumenta za božanski plan nije bio dobar. Nije bila riječ o 
samo jednom otkriću, pa čak ni o popunjavanju jedne osobito velike pukotine u 
ljudskome znanju. To je jednostavno bilo prvo cjelovito objašnjenje za svijet koji 
nastanjujemo, a nije imalo potrebe za Bogom. I premda je podrijetlo života osta¬ 
lo zagonetkom, pomisao da religija može riješiti tu zagonetku doimala se sve 
manje vjerojatnom. I dalje je bilo moguće u svetim zapisima pronaći mudrost i 

smisao, ali Biblija je u najboljem slučaju postala slična djelima Ovidija ili Home¬ 
ra: sadržava veliku istinu, ali sama po sebi nije istina. 

Premda danas gotovo svi u Europi znaju neku inačicu tih činjenica, još nismo 
pronašli način da živimo s njima. Činjenice o izgubljenom vjerovanju i vjeri di¬ 
ljem kontinenta često se komentira i doista uzima zdravo za gotovo. Ali poslje¬ 
dice se često manje razmatraju. Rijetko se uvida da je gore opisani proces ponaj¬ 
prije značio da je Europa izgubila svoju temeljnu priču. A gubitak religije u 
Europi nije ostavio rupu samo u moralnim ili etičkim gledištima kontinenta, os¬ 
tavio je rupu čak i u njezinoj geografiji. Za razliku od, recimo. Sjedinjenih Ame¬ 
ričkih Država, geografija Europe zbirka je gradova i sela. Napustite jedno selo i 
prije ili poslije nabasat čete na drugo. A u svakom području bez visokih zgrada 
prvo što čete vidjeti bit če crkva, smještena u samome srcu zajednice. Tamo gdje 
ta srca zajednica nisu več posve mrtva i prenamijenjena u stambene prostore, 
danas sigurno umiru, a ljudi koji se i dalje skupljaju u njima osječaju da su dio 
nečega što odumire. 

Tamo gdje i dalje postoji, vjera je ili u potpunosti neinformirana - kao u 
evangeličkim zajednicama - ili je ranjena i slaba. Samo na rijetkim mjestima za¬ 
država samopouzdanje koje je prije imala, a nijedan trend ne favorizira takve is¬ 
turene postaje. Plima je nadirala u samo jednom smjeru i nema važnih struja 
koje bi išle u suprotnome. Čak je i Irska, koja je posljednjih desetlječa još imala 
jednu od najpobožnijih i religijski doktrinarnih politika u cijeloj Europi, u malo 
više od deset godina - djelomice zbog velikoga skandala unutar svečenstva - 
postala zemlja u kojoj je protivljenje vjeri dominantan nacionalni trend. 

SNOVI KOJE SNIVAMO 

Mada smo izgubili svoju priču, i dalje smo ovdje. I dalje živimo medu stvarnim 
ostacima te vjere. U gomili ljudi koji prolaze Parizom malo je onih koji se odlaze 
pomoliti u Notre-Dame, ali ona je i dalje tamo. VVestminsterska opatija i kate¬ 
drala u Kolnu i dalje dominiraju mjestima na kojima stoje, a premda više nisu 
odredišta hodočašča, i dalje simboliziraju nešto, čak i ako ne znamo točno što. 
Možemo biti turisti ili učenjaci te proučavati povijest tih spomenika kao amateri 
ili kao profesionalci. Ali značenje im se izgubilo ili zametnulo. I naravno da veli¬ 
čanstveni ostaci vjere medu kojima živimo nisu samo fizički nego također mo¬ 
ralni i imaginativni. Engleski ateistički teolog Don Cupitt je 2008. pisao o tome 




čudna smrt Europe 


da “Nitko na Zapadu ne može biti pravi nekršćanin. Možete za sebe reći da ste 
nekršćanin, ali snovi koje snivate i dalje su kršćanski snovi.”— 

Strah zbog posljedica toga nigdje se ne osjeća jasnije nego kad je rijeć o stra¬ 
hu od toga što će - umjesto vjere - stajati kao temelj tzv. europskih vrijednosti. 
Možda je, kao što je Cupitt također rekao, “moderan zapadnjaćki sekularni svijet 
sam po sebi kršćanska kreacija”.— Poslije razdoblja ćesto likujućeg odbacivanja 
svake takve ideje, mnogo se filozofa i povjesnićara posljednjih godina vratilo 
njezinu prihvaćanju. Ako je tako, implikacije te ćinjenice ostaju iznimno uzne¬ 
mirujuće. Poslijeratna kultura ljudskih prava koja pothranjuje samu sebe, a nje¬ 
zini sljedbenici o njoj prićaju kao da je vjera, doista se doima poput pokušaja 
implementiranja sekularne inaćice kršćanske savjesti. I možda je djelomice us¬ 
pješna u tome. Ali to je religija koja nužno mora biti nervozna jer nije sigurna u 
svoja sidra. Odaje ju jezik. Kako jezik ljudskih prava postaje sve grandiozniji, a 
njegove tvrdnje o sebi sve nametljivije, nesposobnost sustava da ućini ono ćemu 
stremi postaje sve oćitija i svi ju mogu vidjeti. 

Tako oćit neuspjeh i osjećaj izgubljenih sidara može biti - za pojedinca i za 
društvo - ne samo razlog za zabrinutost nego i iscrpljujuć emocionalan proces. 
Dok je prije postojalo jedno vrhovno objašnjenje (ma koliko nevolja to uzroko¬ 
valo), sad postoji samo prevladavajuća nesigurnost i sumnja. A znanje koje već 
imamo ne možemo zaboraviti. Čak i netko tko žali jer se ne može povezati s vje¬ 
rom koja ga je prije pokretala, ne može ponovno poćeti vjerovati samo zato da 
bi se ponovno pokrenuo. A kao što je Europa naućila od filozofa poput Johna 
Lockea, nemoguće je “siliti” vjeru.— Unatoć tomu, naša društva idu dalje i 
uglavnom izbjegavaju bavljenje tim i drugim zjapećim pitanjima ili se pretvaraju 
da nisu važna. 

U Njemaćkoj, više nego u većini društava, nije bilo nićega što bi nadomjestilo 
gubitak Boga. Ondje se jedan dio svrhe religije - ponajprije potraga za istinom i 
spoznaja da za njom treba tragati - u nekom obliku nastavio kroz nacijinu filo¬ 
zofiju i kulturu. No onda je i to propalo, ćak i spektakularnije nego religija. Od 
Ludwiga Feuerbacha i nekih drugih, Richard VVagner preuzeo je poimanje 
umjetnosti kao nećega što nastavlja tamo gdje je religija stala, uvjeren da bi 
umjetnost mogla biti više od puke zamjene za religiju, odnosno mogla bi biti ćak 
i bolja od religije. Ponajprije zato što umjetnost može živjeti bez “tereta” religije. 
Kao što je VVagner napisao na poćetku eseja “Religija i umjetnost” iz 1880.: “Dok 
svećenik ulaže sve na prihvaćanje vjerskih alegorija kao neospornih ćinjenica, 
umjetnik se ne mora zamarati takvim stvarima jer on slobodno i otvoreno daje 

svoje djelo kao vlastiti izum.” Tako je Wagner tvrdio da je riješio veliku zagonet¬ 
ku Arthura Schopenhauera (iz njegova djela “Dijalog o religiji”) o tragediji sve¬ 
ćenika koji ne može priznati da je sve zapravo metafora. 

Za VVagnera je uloga umjetnosti bila “spašavanje duha religije”. U svojoj je 
glazbi i esejima pokušavao govoriti o izvoru nadnaravnoga podsvjesnoga glasa 
koji nas doziva, postavlja pitanja i traži odgovore. Od Tannhausera pa do Parsi- 
fala, svojom je ambicijom i ostvarenjima kreirao religiju koja je mogla stajati na 
vlastitim nogama i podržavati samu sebe. Možda je u tom cilju uspio više od 
bilo kojega drugog skladatelja. No ni to nije bilo dovoljno i, naravno, također je 
propalo. Nije uspjelo ostvariti posve vjersku državu za pojedince - oni koji su 
nastojali živjeti u skladu s wagnerovskom religijom shvatili su da zapravo žive 
vrlo nesretno. A neuspjeh je bio još javniji jer je jednoga dana cijeli svijet - 
opravdano ili ne - od VVagnera mogao naučiti da kultura sama po sebi ne može 
nikoga učiniti ni sretnim niti dobrim. 

No i dalje je tu bila filozofija. Ali za njemačku se filozofiju čak moglo reći da 
se nalazi u samome korijenu problema. Osjećaj neurastenije s kraja devetnaesto¬ 
ga stoljeća djelomice je bio posljedica zamora filozofijom. I to ne samo zbog iz¬ 
nenadnog bujanja svijesti o tome koliko toga ima za razmišljanje, nego zato što 
je njemačka misao već bila obilježena težinom koja je bez mnogo poteškoća 
prešla u zamor, čak i fatalizam. Naravno, mnogo je razloga za to. Ali medu njima 
je tipično njemačka težnja kontinuiranome, neumornom slijeđenju ideja sve do 
njihove krajnje točke - gdje god to bilo. 

U njemačkom jeziku postoji fraza za tu tendenciju: Drang nach dem absolu- 
ten (“težnja za apsolutnim”). To nije fraza koju bi upotrijebili Englezi ili engleska 
filozofija, no ona savršeno sažima naviku natjerivanja ideja sve dok ne dosegnu 
ono što se tada može činiti neizbježnom, naizgled čak i unaprijed određenim ci¬ 
ljem. Kad je cilj jasan, što se može učiniti da ga se izbjegne? Postoji Hegelovo tu¬ 
mačenje koje može dovesti ljude do ideje da je povijest sila kojoj se jednostavno 
moramo pokoriti. U toj bi viziji filozofije - i politike - možda bilo točnije težnju 
za apsolutnim opisati kao privlačenje apsolutnome. Njemačka je filozofija naj¬ 
kasnije od devetnaestoga stoljeća imala sklonost prezentiranju određenih ideja i 
teorija kao otkrivenih istina, primjenjujući gotovo gravitacijsku silu kojoj je bilo 
nemoguće odoljeti ma koliko možda teško bilo živjeti s tim istinama. Tvrdogla¬ 
va navika guranja ideja do njihove krajnje točke dovela je do toga da je njemač¬ 
ka filozofija premašila većinu drugih filozofija tog doba. Upravo zato je poharala 
ne samo Europu nego i Rusiju te naposljetku čak i američka sveučilišta. Gotovo 

bi se moglo reći da je njemačka filozofija neko vrijeme vladala svijetom filozofi¬ 
je. A pridonijela je i njegovoj propasti. 

Istine su bile utvrđene i ljudi su jednostavno trebali pronaći način da žive s 
njima. Često se kaže da je Martin Heidegger dosegnuo nadir kad je u rektorovu 
govoru na Sveučilištu u Freiburgu 1933. publici rekao da su ključne odluke za 
budućnost njihove zemlje već donesene za njih. Njegovo je mišljenje bilo da su 
odluke stvar prošlosti jer su sva važna pitanja već “riješena”. Jedino što se sad 
moglo učiniti bilo je pokoriti se tim odlukama. 

Samo jedan od problema s apsolutima i traganjem za njima je ono što se do¬ 
gađa kad se sruše. Za razliku od liberalizma - koji svima dopušta da uvjerljivo 
svale krivicu na bilo što - kad se apsolut sruši, za njim ostaju samo ruševine: ne 
samo ljudi i zemalja nego i svih dominantnih ideja i teorija. Iz ostataka tih teori¬ 
ja koje se stalno ruše određena čama nije samo izgledna nego neizbježna. U de¬ 
vetnaestome i ranome dvadesetom stoljeću, od Bismarcka do Prvoga svjetskog 
rata. Njemačka je nekoliko puta prošla takve krahove. Jedna od katastrofa svako¬ 
ga kraha bila je da je svaki od njih činio onaj sljedeći mnogo izglednijim. Britan¬ 
ski je pisac Stephen Spender 1930-ih nekoliko godina živio u Berlinu i u svojem 
je dnevniku iz 1939. pisao o vremenu provedenom u njemu. Prije početka najve¬ 
će katastrofe Spender je razmišljao o Nijemcima koje je upoznao. Kao što je na¬ 
pisao, “Problem sa svim onim dragim ljudima koje sam upoznao u Njemačkoj 
bio je što su bili ili umorni ili slabi.”— Zašto su ti dragi ljudi bili tako umorni? 
Egzistencijalan umor nije problem samo zato što rezultira bezvoljnim životom, 
nego i zato što može dopustiti da za njime uslijedi gotovo bilo što. 

Nekima će se možda činiti malo vjerojatnim da bi filozofija, koja će uvijek bin 
zanimanje tek šačice ljudi, mogla imati tako sveobuhvatne posljedice. Ali neus¬ 
pjeh ideja i sustava koje te ideje stvaraju doista ima velik učinak. Sve religijske i 
svjetovne ideje počinju s nekolicinom, a onda se prošire cijelom nacijom. Dobro 
poznat stav prema životnim pitanjima je da, premda netko možda ne zna odgo¬ 
vor, negdje postoji netko tko ga zna. Kad se pokaže da ljudi koji znaju odgovore, 
bili to umjetnici, filozofi ili svećenstvo, nemaju pravo, posljedice su sve samo ne 
poticajne. I premda neki sustavi jednostavno s vremenom erodiraju, primjerice 
monoteizam u većemu dijelu moderne zapadne Europe, moguć je i scenarij u 
kojem do raskrinkavanja dolazi razmjerno brzo, kao što se, primjerice, dogodilo 
s eugenikom i rasnim teorijama. Točno je da su filozofske i političke ideje plod 
šačice ljudi, ali kad im se temelji uruše, što su popularnije bile, to za sobom os- 

tavljaju veću pustoš. Baš kao što se dogodilo s najpopularnijima od svih filozofi¬ 
ja - filozofijama koje su se mogle pretvoriti u totalitarne političke vizije. 

Politička bijeda Europe u dvadesetome stoljeću velikim je dijelom proizišla iz 
suvremenoga, svjetovnog nastojanja da se dode do političkog apsoluta. I doista, 
jedna od stvari zbog koji je marksizam bio gotovo religija, nije bilo samo njego¬ 
vo oslanjanje na svete tekstove i linearna progresija proroka nego navika šizme i 
unutar vjerskog ratovanja. Odlučnost da se bude nositelj pravoga plamena i naj- 
ispravniji tumač vjere bila je jedna od njegovih privlačnosti, ali i, kako će se na¬ 
posljetku pokazati, jedna od njegovih slabosti. Ali san o Marxu i Marxovi snovi 
o komunizmu i socijalizmu bili su najiskreniji pokušaji tog doba da se osmisli i u 
djelo provede teorija svega. Beskonačni tekstovi i pamfleti te evangelizacija u 
svim zemljama Europe bili su još jedan pokušaj sanjanja smislenoga sna koji je u 
stanju riješiti sve i pozabaviti se problemima sviju. Bio je to, kao što ga je T. S. 
Eliot nezaboravno opisao, pokušaj “sanjanja sustava koji su tako savršeni da nit¬ 
ko neće morati biti dobar”.— 

Kao i uvijek, proces razlaganja vjere odvijao se u fazama. Hereza Lava Trocki- 
ja, glad u Ukrajini te postupno shvaćanje mnogih komunista tijekom 1930-ih da 
uzorna društva ne samo da nisu uzorna, nego jedva da su i društva. Pokušaji da 
se pročiste od disidenata i drugih sila koje su navodno zadržavale sile istine pri¬ 
vremeno su bili uspješni u osnaživanju dijela sljedbenika, ali i u pretvaranju da i 
dalje postoji čisto srce kojemu se mogu vratiti. Do održavanja montiranih poli¬ 
tičkih procesa koje su potkraj 1930-ih organizirali Genrih Jagoda i drugi, iluzija 
da je ostalo išta osim želje za moči posve je iščeznula i uvjerila razumne komu¬ 
niste na odlazak. 

Oni koji to još nisu učinili, komunizmu če okrenuti leda poslije Drugoga 
svjetskog rata, nakon invazije na Mađarsku 1956. i gušenja Praškoga proljeća 
1968. I i su događaji svim preostalim komunistima s očima i ušima dokazali da 
je sve najgore što su čuli, a i više od toga, doista istina. Sve što je stizalo iz Rusije 
i istočnoga bloka - priče koje su bile toliko slične i kontinuirane da ih nije mo¬ 
gao odbaciti samo najzagriženiji sljedbenik - pokazalo je da komunizam nije bio 
samo noćna mora za svijet nego prava katastrofa za ljude kojima je tvrdio da 
upravlja. Jean-Pran<;ois Revel je 1970. u svojemu kapitalnom djelu Ni Marx ni 
Jesus (Bez Marxa i bez Isusa) mogao pouzdano reći da “danas nitko, čak ni u ko¬ 
munističkim strankama zapadnoga svijeta ozbiljno ne tvrdi da je Sovjetski Savez 
revolucionaran model za druge zemlje”.— Ako se pravim sljedbenicima komu¬ 
nizma postupno smanjivao broj, padom Berlinskoga zida 1989. gotovo su posve 

nestali i svijet je potvrdio ono na što su ih njihove vlastite sirene za opasnost po¬ 
kušavale upozoriti već godinama. Potvrda onoga što su njihovi pravovjerni 
sljedbenici učinili u nastojanjima da ostvare savršen sustav jedva da je bila za 
povjerovati. Ali milijuni leševa te protraćeni životi - živih i mrtvih - koje je ko¬ 
munizam ostavio za sobom kao oporuku njegova glavnoga postignuća bili su 
dovoljni da svaki razumni sljedbenik stane i zamisli se. Ipak ih je ostala još ne¬ 
kolicina, primjerice britanski povjesničar Eric Hobsbawm, ali svijet je na njih 
uglavnom reagirao s nevjericom rezerviranom za osobu koja stoji na vrhu gomi¬ 
le leševa i obećava da joj treba samo još nekoliko mrtvih da ispravi cijelu stvar. 

Kroz nekoliko faza svoje propasti, komunizam nije samo otkrio sve svoje 
užase nego i lakoumnost nekoliko generacija ljudi koji su trebali biti medu naj¬ 
pametnijima i najinformiranijima na kontinentu. Od Marxova doba pa do 1989. 
mnogi od tih najpametnijih ljudi generacije okaljali su se odobravanjem komu¬ 
nističkoga sustava. Od Georgea Bernarda Shawa do Jean-Paula Sartrea, za goto¬ 
vo sve svjetovne proroke pokazalo se da su bili apologete najgorih sustava vre¬ 
mena u kojem su živjeli. 

Ako je postojalo kakvo-takvo objašnjenje zašto su mnogi od njih i dalje bili tu 
i kako je cijeli eksperiment uspio tako dugo preživjeti, djelomičan je razlog bila 
politička sila protiv koje se neko vrijeme činilo da se bori. Fašistički je san, po¬ 
put njegova komunističkog bratića, počeo kao iskren pokušaj odgovora na oz¬ 
biljne probleme toga doba - ponajprije nezaposlenost i oskudicu u poharanoj 
Europi poslije Prvoga svjetskog rata. Nikad nije osvojio intelektualnu klasu kao 
što je učinio komunizam, ali je uspio opčiniti neke romantičare i sadiste. I prem¬ 
da se urušio prije svojega komunističkog kolege, velikim dijelom baš njegovom 
zaslugom, za sobom je ostavio jednako veliko uništenje. 

Italija je uspjela preživjeti katastrofu, djelomice zato što je njezin fašizam bio 
donekle drukčiji od onoga u Njemačkoj, a djelomice zato što njegovi najvatreniji 
sljedbenici nikad nisu dosegnuli žar ili brojnost njihovih saveznika na sjeveru. 
Također je bilo moguće ublažiti talijanski fašizam prikazavši ga kao reakciju na 
sve rašireniji kaos u zemlji, kaos za koji su se oni koji su planirali poslijeratnu ta¬ 
lijansku državu pobrinuli da se nastavi. Ali dok su Talijani crpili iz bunara tali¬ 
janske i rimske povijesti kako bi opravdali svoju državu i svoju ulogu, čini se da 
bunar njihove povijesti ipak nije bio onečišćen ni otrovan od samoga početka, 
kao što se činilo za većinu Njemačke. Poznato i često postavljano pitanje u vezi s 
Njemačkom - kako je najprofinjenija umjetnička kultura na svijetu mogla pos¬ 
tati najbarbarskija - bilo je pitanje sa žalcem. Jer če poslije toga uvijek dolaziti 

mogućnost da su upravo ta kultura i profinjenost omogućile barbarstvo koje je 
uslijedilo: da njemaćka kultura i filozofija nisu bile onećišćene nacizmom nego 
su bile ono što gaje napajalo. Bunar je oduvijek bio onećišćen. 

Ostalo je bezbroj žalaca, od koji su neki postali oćiti tek prolaskom vremena. 
Primjerice, sad kad je prošlo nekoliko desetljeća lakše je razumjeti sukob između 
dviju konkurentskih totalitarnih vizija dvadesetoga stoljeća za sve bezvjerniji 
svijet. Ali također je lakše nego ikad prije osjetiti strah ne samo od tih ideologija 
nego od svih ideologija. Ako su dvije oćite suprotnosti (kako su tada izgledale) 
mogle dovesti do onoga do ćega su dovele, onda možda sve može dovesti do 
toga. Možda je problem u svim ideologijama i izvjesnosti? 

Moguće je da intelektualno i politićko onećišćenje dvadesetoga stoljeća u 
Europi nikad neće nestati. Možda ono nije grijeh koji se može isprati. Ali broj 
sila koje je putem zagadilo još se prebrojava. Neke ne mogu nikome promaknu¬ 
ti. Među njima su najoćitije rasne teorije koje su sve do 1940-ih općinjale neke 
europske pisce i genetićare, ali su poslije Bergen-Belsena izgubile na privlaćnos- 
ti. Druge sile ukljućivale su stvari koje su Europljanima možda trebale u godina¬ 
ma pred njima, među kojima je i sam koncept nacionalne države, osjećaj naci¬ 
onalnosti te ideologije nacionalizma. Kao oblik hipernacionalizma, nacizam je 
sve njih povukao za sobom. Negdje nizvodno progutao je i mogućnost patriotiz¬ 
ma. Zbog katastrofe Prvoga svjetskog rata patriotizam je već izgledao neoprosti¬ 
vo i nerazumno. Katastrofom Drugoga svjetskog rata postalo je jasno da bi upra¬ 
vo patriotizam mogao biti izvor pokvarenosti. 

Što su drugo ti konflikti i sukob ideologija uništili? Ako ne posljednje tragove 
religije, onda posve sigurno posljednje utoćište ideje o milostivu Bogu. Ako to 
nije bilo ostvareno u blatu Elandrije, sigurno je dovršeno u suđenju Bogu kako 
ga je opisao Elie VViesel u Auschwitzu. Židovi su mogli nastaviti svoje tradicije 
kao narod i mogli su vjerovati u narod ćak i ako su izgubili vjeru u svojega Boga. 
Ali kršćanska je Europa izgubila vjeru ne samo u svojega Boga nego i u svoje lju¬ 
de. U Europi je uništena svaka vjera koju je ćovjek imao u drugoga ćovjeka. Od 
razdoblja europskoga prosvjetiteljstva pa nadalje, kako su vjerovanje i povjerenje 
u Boga slabjeli, djelomice su ih zamijenili vjerovanje i povjerenje u ćovjeka. Vje¬ 
rovanje u autonomnoga ćovjeka ubrzalo se nakon prosvjetiteljstva koje je istica¬ 
lo potencijalnu mudrost ljudske rase. A sad su oni koji su dopustili razumu da 
im bude vodić izgledali jednako smiješno kao i svi ostali. “Razum” i “racional¬ 
nost” potaknuli su ih da ćine neizmjerno nerazumne i neracionalne stvari. Bio je 

to samo još jedan sustav koji su ljudi iskoristili kako bi nadzirali druge ljude. 
Ljudi su uništili vjerovanje u autonomiju čovjeka. 

Zbog svega toga do kraja dvadesetoga stoljeća Europljanima se moglo opros¬ 
titi što su posjedovali ili naslijedili određeni zamor. Već su isprobali religiju i an- 
tireligiju, vjerovanje i nevjerovanje, racionalnost čovjeka i vjeru u razum. Pokre¬ 
nuli su gotovo sve velike političke i filozofske projekte. A Europa ih nije samo 
sve isprobala i pretrpjela, nego ih je sve - što je možda bilo najtragičnije - i 
prozrela. Iza svih tih ideja ostale su stotine milijuna mrtvih, ne samo u Europi 
nego diljem svijeta, gdje god su bile isprobane neke njihove inačice. I što je itko 
mogao učiniti s tim kajanjem ili s tim znanjem? Pojedinac odgovoran za takve 
pogreške mogao ih je ili negirati ili umrijeti od srama. Ali što da učini društvo? 

U prvome desetljeću dvadeset prvoga stoljeća na trenutak se činilo da bi ta 
europska čama mogla pronaći neku vrstu olakšanja u nečemu što je nazvano 
“mišićavim liberalizmom" usklađenoj, a katkad čak i nasilnoj obrani liberalnih 
prava diljem svijeta. Osobito je Velika Britanija krenula tim putom, baš kao i 
brojne druge europske zemlje, medu njima katkad i Erancuska. Ali poslije inter¬ 
vencija u Iraku, Afganistanu i Libiji, pokrenutih u ime obrane ljudskih prava, za¬ 
mijetili smo da smo za sobom ostavili niz propalih država. Prije nego što smo 
posve shvatili tu činjenicu, ministar njemačke vlade jednom mi je rekao da se 
njegova zemlja također jednoga dana mora suočiti s činjenicom da postoje neke 
vrijednosti za koje se nije samo spremna boriti i umrijeti nego i ubiti. Neočeki¬ 
vano priznanje u zemlji koja je još izrazito protumilitaristička. Mogu Ii ga citira¬ 
ti, pitao sam ga. Čak i neslužbeno, a da mu ne pripišem te riječi? “Ne dolazi u 
obzir”, glasio je odgovor, što me natjeralo da se zamislim oko uspješnosti politi¬ 
ke u kojoj ljudi mogu sami sebe proglasiti potencijalno spremnima boriti se, 
umrijeti i ubiti za svoja uvjerenja - ali samo neslužbeno. Trenutak mišićava libe¬ 
ralizma došao je i prošao, a do trenutka kad se Sirija raspala bez intervencije Za¬ 
pada, izgledalo je kao da smo shvatili da je globalna situacija izvan naše kontrole 
i da je, ako ćemo biti krivi i kad nešto učinimo i kad ne učinimo, najbolje ne uči¬ 
niti ništa. Sve što su Europljani dotaknuli pretvorilo se u prah. 

IKAROV PAD 

Poslije pada Sovjetskoga Saveza francuska je filozofkinja Chantal Delsol 
smislila nevjerojatno dirljivu analogiju za stanje u kojem su se našli suvremeni 
Europljani. U djelu Le souci contemporain {Suvremena zabrinutost, 1996.), koje 
je na engleski prevedeno kao Icarus Fallen (Ikarov pad), iznosi ideju da je stanje 
suvremenoga Europljanina stanje u kojem bi Ikar bio da je preživio pad. Mi smo 

Europljani nastavili s pokušajima da dosegnemo Sunce, doletjeli smo mu prebli¬ 
zu i stropoštali se natrag na zemlju. Nema sumnje da smo pali i da smo ošamu- 
ćeni od toga pada, ali ipak smo nekako preživjeli i još smo ovdje. Posvuda oko 
nas su ruševine - metaforičke i stvarne - svih naših snova, naših religija, naših 
političkih ideologija i tisuća drugih težnji, koje su se, jedna za drugom, sve po¬ 
kazale lažnima. I premda nemamo više iluzija ni ambicija, ipak smo i dalje ov¬ 
dje. I što da sad radimo? 

Nekoliko je mogućnosti. Najočitija je da bi pali Ikari mogli odlučiti posvetiti 
svoje živote isključivo užitku. Kao što je Delsol napisala, to i nije tako rijetko 
medu onima koji su izgubili svoje bogove. “Veliki kolaps ideala često za sobom 
povlači svojevrsni cinizam: ako je nada posve izgubljena, dajte onda da se barem 
zabavljamo!” Kako je autorica istaknula, sovjetski su vode primjer onih koji su 
učinili upravo to kad su izgubili vjeru u svoj utopijski ideal. Kad su shvatili da 
sustav u koji su trebali imati apsolutnu vjeru i kojem su posvetili svoje živote za¬ 
pravo nije samo nefunkcionalan nego i posve lažan, elitna se kasta u sovjetsko- 
me carstvu, unatoč nezamislivoj bijedi u zemlji, s time nosila uživajući u životu 
posvećenomu osobnome zadovoljstvu i komforu. No kao što je Delsol istaknula, 
naša je situacija gora i od one sovjetskih voda koji su, nakon neuspjeha svojega 
boga, odlučili živjeti samo za užitak. “Nije nas samo nemogućnost ostvarivanja 
naših različitih izvjesnosti dovela do toga da ih napustimo”, napisala je. Nismo 
postali “apsolutni” cinici, ali smo postali duboko “sumnjičavi” prema svim isti¬ 
nama.— Činjenica da su sve naše utopije tako strahovito podbacile, nije uništila 
samo našu vjeru u njih. Uništila nam je vjeru u sve ideologije bez iznimke. 

Živeći danas u bilo kojemu zapadnoeuropskom društvu, doista se čini da se 
takav pogled na svijet prilično raširio. Ne samo zabavne industrije nego i one in¬ 
formacijske kao da se obraćaju populacijama zainteresiranima samo za prilično 
plitku vrstu osobnog užitka. Kao što je poručivalo poznato geslo ateističke kam¬ 
panje u Velikoj Britaniji ispisano na autobusu: “Bog vjerojatno ne postoji. Zato 
se prestanite brinuti i uživajte u životu.” Na pitanje kako da uživamo u tom živo¬ 
tu jedini je odgovor, “Kako god vam je po volji.” Tko zna što če popuniti tu praz¬ 
ninu, ali zasad se čini da je konsenzus da odgovor valja potražiti u uživanju u 
našoj potrošačkoj kulturi, čestoj kupnji stvari koje ne traju i zatim kupnji novijih 
inačica istih stvari da zamijenimo stare. Naravno, možemo otići na godišnji od¬ 
mor i, općenito, truditi se da što više uživamo. 

Bez obzira na njegove prednosti, takav stil života ovisi o nekoliko čimbenika. 
Jedan je najveći mogući broj ljudi u društvu koji se osjećaju ispunjenima takvim 

Životom i koji ne traže drugi smisao. Drugo je da se mora nastaviti neograniče¬ 
no, jer je gotovo sigurno održiv samo toliko dugo koliko je gospodarstvo u us¬ 
ponu. Ako je jedan od preduvjeta izbjegavanja političkog ekstremizma zajamčiti 
da gospodarstvo ne zapadne u probleme, Europljani če morati raditi izvanredno 
naporno kako bi se pobrinuli za dobro gospodarstvo. To je jedno objašnjenje po¬ 
pularnosti argumenta masovne migracije kao neto ekonomskog dobitka. Ako 
nas migranti održavaju u stilu života na koji smo naviknuli, opskrbljujuči nas 
stalnom zalihom mlade i jeftine radne snage, možda čemo biti spremni pretrpje¬ 
ti mnogo potencijalnih nedostataka. Ako gospodarstvo krene nizbrdo i standard 
života Europljana padne, svaki pametan politički voda mora znati granice do 
kojih može ih ne može iči. Međutim, zasad je jedan od odgovora ignoriranje tih 
strahova i posvečenost uživanju, premda to nije najzanimljivije što je naša vrsta 
ikad smislila. 

Možda je ovo što ču napisati strašna generalizacija, ah ispod toga površin¬ 
skog postojanja sve je ostalo u europskoj misli i filozofiji u kaosu. Čak toliko da 
se, premda se jasno vidi gdje su neki od mislioca iz devetnaestoga i dvadesetoga 
stolječa pogriješili, ipak sa svojevrsnom zavišču možemo osvrnuti na njihove 
ideje. Zbog toga koliko su bile sigurne. Koliko su se beskonačno uvjerenijima 
doimah njihovi prethodnici. Na trenutke nam iznenada bljesne nepreglednost 
jaza između njih i nas. Uzmimo kao primjer djelo Izaaka Waltona o životu Johna 
Donnea (1640.). Na kraju toga kratkoga djela VValton piše o prijateljevim pos¬ 
ljednjim danima i opisuje njegovo tijelo “koje je nekoč bilo hram Duha Svetoga, 
a sad je postalo mala količina krščanske prašine”. A posljednja rečenica glasi: “Ah 
vidjet ču je oživljenu.” 

Katkad se ponašamo kao da imamo izvjesnosti naših predaka, a prava je isti¬ 
na da nemamo nijednu, baš kao što nemamo ni njihove utjehe. U usporedbi sa 
svojim potomcima danas, čak i najmračniji njemački filozofi devetnaestoga sto¬ 
lječa izgledaju zaraženima izvjesnošču i utjehom. Danas je njemačka filozofija, 
baš kao i filozofija ostatka kontinenta, rastrgana ne samo sumnjom (kao što bi i 
trebala biti) nego i desetlječima dekonstrukcije. Rastavila je na dijelove samu 
sebe i sve ostalo, ah posve bez ideje kako da ponovno sastavi bilo što, a kamoli 
sebe. Umjesto da su nadahnuti duhom istine i potragom za važnim pitanjima, 
europski su filozofi postali zaokupljeni izbjegavanjem pitanja. Njihova je de- 
konstrukcija ne samo svih ideja nego i jezika rezultirala usklađenim naporima 
da se nikad ne ode dalje od filozofskih alata. Doista se čini da je izbjegavanje 
važnih tema postao jedini posao filozofije. Na njegovu je mjestu opsesija pote- 

škoćama jezika i nepovjerenje prema svim nepromjenjivim stvarima. Čini se da 
je želja da se preispituje sve kako se nikad ne bi dospjelo nikamo zapravo poanta 
svega, možda kako bi se ukrotile i riječi i ideje iz straha kamo bi mogle odvesti. 
Tu je također golemo prostranstvo nepovjerenja u samoga sebe. 

Prave katastrofe suvremene njemačke misli iznenada sam postao svjestan tek 
prije nekoliko godina tijekom konferencije na Sveučilištu u Heidelbergu gdje se 
skupina akademika i drugih stručnjaka okupila na razgovorima o povijesti od¬ 
nosa Europe s Bliskim istokom i sjevernom Afrikom. Vrlo je brzo postalo jasno 
da se ništa neče naučiti jer se ništa nije moglo reči. Filozofi i povjesničari jedan 
za drugim studiozno su pokušavali što uspješnije ne reči ništa konkretno. Veča 
uspješnost u iznošenju ničega konkretnog donosila je veče olakšanje i odobrava¬ 
nje. Nijedan pokušaj bavljenja nekom idejom, poviješču ili činjenicom nije mo¬ 
gao proči a da prije toga nije prošao kroz kuhinju suvremene akademske misli. 
Nijedna se opčenitost nije smjela ni pokušati i nijedna se specifičnost nije smjela 
ni zucnuti. A pod sumnjom nisu bile samo povijest i politika. Filozofija, ideje i 
sam jezik bili su blokirani kao da je riječ o mjestu zločina ograđenome policij¬ 
skom vrpcom. Svim su autsajderima rubovi tog poprišta bili jasno vidljivi. Posao 
akademika bio je nadzirati vrpcu oko poprišta uz istodobno odvlačenje pozor¬ 
nosti kako bi po svaku cijenu spriječili lutalice da ponovno ne posrnu na teren 
ideja. 

Sve su relevantne riječi odmah obilježene i osporavane. Očit problem bila je 
riječ “nacija”. “Povijest” je bila još jedna riječ koja bi odmah izazvala prekid. Kad 
bi netko bio toliko nerazuman da upotrijebi pojam “kultura”, događaj bi se od¬ 
mah prekinuo. Ta je riječ imala previše različitih konotacija i neslaganja oko nje¬ 
zine uporabe pa se nipošto nije mogla upotrebljavati. Za samu se riječ nije smje¬ 
lo dopustiti da označava bilo što. Cilj te igre - jer je neosporno bila riječ o igri - 
bilo je održavanje privida akademskog istraživanja uz istodobno onemogučava- 
nje bilo kakve plodne rasprave. Kao i na brojnim drugim visokoškolskim usta¬ 
novama i koledžima diljem Europe, igra se nastavila na zadovoljstvo ili olakša¬ 
nje njezinih sudionika te frustraciju ili ravnodušnost svih ostalih. 

Ako je preostala još koja prevladavajuča ideja, onda je to ideja da su ideje 
problem. Ako je preostao još koji zajednički vrijednosni sud, onda je to da su 
vrijednosni sudovi pogrešni. Ako je preostala još koja izvjesnost, onda je to ne¬ 
povjerenje u izvjesnosti. A ako se sve to zajedno ne može proglasiti filozofijom, 
barem se može smatrati stavom: površnim, s malom vjerojatnošču preživljava- 

nja bilo kakva kontinuiranog napada, ali dovoljno jednostavnim da bude usvo¬ 
jen. 

Ipak, većina ljudi u životu traži neku vrstu izvjesnosti. Religija, politika i 
osobni odnosi ostaju neki od malobrojnih načina da se takva izvjesnost pokuša 
stvoriti prije kaosa koji vidimo posvuda oko sebe. Većina ljudi izvan Europe - ili 
kultura na koje smo utjecali - uopće ne osjeća te strahove, nepovjerenja ili sum¬ 
nje. Ne osjećaju nepovjerenje u svoje instinkte niti u vlastita djela. Ne boje se 
djelovati u vlastitu interesu ili misliti da se njihov vlastiti interes ili interes njiho¬ 
ve skupine ne treba promicati. Nastoje unaprijediti svoje živote i teže standardu 
života kakav vide da su drugi ostvarili. A usput raspolažu velikim rasponom ide¬ 
ja, često brojnih kao i u Europi, koje ih vode drugim zaključcima. 

Kakav je utjecaj ljudi koji u velikim brojevima dolaze u Europu, a nisu nasli¬ 
jedili sumnje i intuicije Europljana? Nitko to ne zna danas i nitko to nikad nije 
znao. Jedino u što možemo biti sigurni je da će njihov dolazak imati utjecaj. Do¬ 
lazak nekoliko desetaka milijuna ljudi s vlastitim idejama i kontradikcijama na 
kontinent s vlastitim idejama i kontradikcijama svakako će imati posljedice. 
Pretpostavka onih koji su vjerovali u integraciju je da će s vremenom svi koji 
dodu postati poput Europljana, no to je pretpostavka koju manje izglednom čini 
to što mnogo Europljana nije sigurno žele li uopće biti Europljani. Mala je vjero¬ 
jatnost da će kultura sumnje i nepovjerenja u samoga sebe uvjeriti druge da 
usvoje njezin stav. S druge strane, mnogi će došljaci možda zadržati svoje izvjes¬ 
nosti ili čak, što je itekako moguće, u sljedećim generacijama svojim izvjesnosti¬ 
ma privući Europljane. Također je moguće da će mnogi od onih koji dodu uži¬ 
vati u stilu života koji im Europa omogućuje, sudjelovati u težnjama i plodovima 
gospodarskog poleta sve dok bude trajao, no istodobno prezirati ili omalovaža¬ 
vati kulturu u koju su došli. Mogli bi je iskoristiti - kako je predsjednik Erdogan 
nezaboravno rekao za demokraciju - kao autobus s kojeg će sići kad ih dovede 
do željenog odredišta. 

Ispitivanja društvenih stavova dosljedno pokazuju da bi pogledi migrantskih 
zajednica koje su stigle izvan Europe na europski socijalni liberalizam, libertari- 
janizam da i ne spominjem, užasnuli Europljane kad bi takvi stavovi došli iz nji¬ 
hovih vlastitih zajednica. Liberalizam suvremene Europe također daje tim pri- 
došlicama tobožnja opravdanja za njihov stav. Muslimanski otac ne želi da nje¬ 
gova kći postane poput zapadnjačkih žena jer on vidi takve zapadnjačke žene i 
zna što rade. Ne želi da mu kći postane opsjednuta kulturom konzumerizma jer 
vidi čime sve takva kultura rezultira. To što on odbacuje nalazi se u društvu koje 

ga sa svih strana okružuje. Umjesto da postanu sličniji društvu u koje su doselili, 
možda će takvi ljudi s vremenom postati još nepopustljiviji u svojim stavovima 
upravo zbog društva u koje su se doselili. Istodobno, dosadašnji dokazi ukazuju 
na to da je malo vjerojatno da će Europljani snažno braniti vlastite vrijednosti 
pred takvim ljudima. U zemlji poput Velike Britanije trebalo je nekoliko deset¬ 
ljeća da protivljenje genitalnome sakaćenju žena postane općeprihvaćeno. Prem¬ 
da je tri desetljeća bilo nezakonito i premda je više od 130 000 žena u Britaniji 
pretrpjelo taj barbarski postupak, još nije bilo uspješnih kaznenih progona tog 
zločina. Ako se zapadnoj Europi teško suprotstaviti nečemu tako nedvosmisleno 
lošem kao što je genitalno sakaćenje žena, čini se malo vjerojatnim da će u godi¬ 
nama koje slijede ikad moći obraniti neke svoje suptilnije vrijednosti. 

Ipak, čak i kad bi svi došljaci bili očita prijetnja, čak i ako bi Europljani za svu 
buduću migraciju smatrali da se sastoji isključivo od ljudi koji će ih s vremenom 
zamrziti, čak i tada bi se zamor vratio. Jer kad bi bilo tako, onda bi se prema 
tome morao zauzeti stav i morala bi uslijediti nekakva reakcija, čak i pobuna. Ali 
tu je umor koji su Europljani već osjetili - najočitije poslije Prvoga svjetskog 
rata. Može li biti moguće da se, kad su već toliko izgubili, pojavi novi problem 
možda čak i većih razmjera? Zar nam takva žrtva i katastrofa ne bi priskrbile ba¬ 
rem mali predah u velikome kalendaru povijesti? 

Nedostatak pitanja i rasprava o promjenama koje se događaju u Europi veli¬ 
kim se dijelom mogu svesti na ovo: bolje je ne postavljati pitanja jer su odgovori 
na njih neugodni. To bi sigurno pomoglo objasniti drvlje i kamenje kojim su u 
eri masovne imigracije zasuti glasovi drukčijeg mišljenja. Osobito bi objasnilo 
nepopustljivo uvjerenje da će problem nestati ako se one koji na njega ukazuju 
ušutka ili zaustavi. Kad je 2011. u redakciju časopisa Charlie Hehdo bačena bom¬ 
ba, ministar vanjskih poslova Laurent Eabius napao je poznati francuski časopis 
riječima: “]e li doista pametno dolijevati ulje na vatru?” No nitko ga nije zauz¬ 
vrat pitao tko je pretvorio francusko društvo u vatru. 

Era koja se ne boji posljedica svojih odluka ne bi pokušala ušutkati sve glaso¬ 
ve koji su rekli makar “pauziraj”, a kamoli nešto više. No teret umora može pasti 
jednako, ili čak osobito, na one koji su oglasili zvona na uzbunu. U intervjuu za 
talijanske novine 2016. Ayaan Hirsi Ali pitali su za situaciju u njezinoj bivšoj po¬ 
svojenoj domovini Nizozemskoj. Kad je otišla, što se dogodilo onima koji su 
progovorili o problemima na koje je upozoravala prije nego što je potjerana? 
Piscima, umjetnicima, karikaturistima, intelektualcima i novinarima. Jesu li svi 

ušutjeli? Odgovorila je: “Ljudi koji u Nizozemskoj pišu i pričaju o islamu i tim 
problemima su umorni.”— 


ZAŠTO JE ISTOK DRUKČIJI 


Sve to nameće još jedno pitanje. Zašto je istočna Europa drukčija? Zašto su tije¬ 
kom cijele migrantske krize istočnoeuropski stavovi prema granicama, nacional¬ 
nom suverenitetu, kulturnoj koheziji i brojnim drugima temama bili u tako veli¬ 
ku raskoraku u odnosu na stavove zapadne Europe? Za trajanja krize, kao i u 
godinama prije nje, bilo je nezamislivo da bi desničarski zapadnoeuropski voda 
rekao makar pola onoga što bi rekao Ijevičarski istočnoeuropski lider. Bez obzira 
na prijetnje i proklinjanja njemačke vlade i Europske komisije, od ljeta 2015. pa 
do danas Višegradska skupina, interesno udruženje Slovačke, Poljske, Mađarske 
i Češke, zauzela je stav oprečan onome Angele Merkel i BruxeIIesa. Te su zemlje 
kritizirale kancelarkinu kratkovidnost i odlučno odbijale primiti migrantske 
kvote propisane iz Berlina i BruxeIIesa. 

U siječnju 2016., kad su švedske vlasti. Europska komisija i ostali počeli javno 
priznavati da većina ljudi koje su prethodne godine primili zapravo nije imala 
pravo tražiti azil u Europi, Jean-CIaude Juncker ustrajao je na Komisijinu susta¬ 
vu predloženih kvota kojim bi se migranti podijelili medu svim državama. No 
Slovačka je i dalje odbijala bilo kakvo sudjelovanje u onome što je njezina vlada 


opisala kao “glupost” i “potpuni fijasko”. Dobrovoljno su ponudili dodati 300 ču¬ 
vara na vanjske granice Schengenskog prostora, no istodobno nisu odustajali od 
stava da ne žele primiti kvote migranata. Ljevičarski slovački premijer Robert 
Eico u očaju je rekao: “Osjećam da u EU-u upravo činimo ritualno samouboj¬ 
stvo, a mi samo gledamo.”— Ostale su Višegradske zemlje imale isto mišljenje 
kao i Eico. Razlika u odnosu na njihove zapadnoeuropske partnere nije mogla 
biti očitija. Što je izazvalo drastično različita mišljenja istoka i zapada istog kon¬ 
tinenta o tako važnim problemima? 

Chantal Delsol još je sredinom 1990-ih zamijetila sjeme tih razlika. Poslije 
pada Berlinskoga zida provela je neko vrijeme u istočnoj Europi i vidjela da nas 


Istočnoeuropljani “sve više smatraju bićima s drugog planeta, premda istodobno 
na drugoj razini sanjaju da postanu poput nas. Poslije sam postala uvjerena da 
bih upravo u tim istočnoeuropskim društvima trebala tražiti neke odgovore na 
naša pitanja... razilaženja između nas i njih potaknula su me na vjerovanje da 
nam je posljednjih pedeset godina dobre sreće posve izbrisalo osjećaj za tragičnu 


Douglas Murray 


dimenziju života.”— Ta tragična dimenzija života na istoku nije bila izbrisana. A 
posljedice toga nigdje se nisu pokazale jasnije nego u stavovima istočnoeurop¬ 
skih političkih čelnika, uz podršku njihovih javnosti, prema migrantskoj krizi. 

Sve su se te zemlje željele pridružiti Europskoj uniji i sve su htjele največu 
moguču integraciju europskih zemalja koja obuhvača slobodu kretanja i sve gos¬ 
podarske koristi članstva u Uniji. Ali kad je kancelarka Merkel otvorila vanjske 
granice Europe, sve su se te zemlje pobunile - ne samo pobunile nego su i pruži¬ 
le otpor i nisu odustajale od svojega stava. Mađarski je premijer 15. ožujka 2016. 
u povodu nacionalnoga praznika održao svečani govor u kojem je objasnio 
drukčiji pristup istoka pitanjima migracije, granica, kulture i identiteta. Viktor 
Orban rekao je mađarskom narodu da su novi neprijatelji slobode drukčiji od 
carskoga i sovjetskoga sustava iz prošlosti, da ih danas ne bombardiraju i ne tr¬ 
paju u zatvore nego im prijete i ucjenjuju ih. Ali, rekao je, “narodi Europe mo¬ 
žda su napokon shvatili da im je ugrožena budučnost”, i nastavio: 


Narodi Europe, koji su drijemali u izobilju i prosperitetu, napokon su 
shvatili da su načela života na kojima je Europa izgrađena u smrtnoj opas¬ 
nosti. Europa je zajednica krščanskih, slobodnih i neovisnih nacija, ravno¬ 
pravnosti muškaraca i žena, pravednog tržišnog natjecanja i solidarnosti, 
ponosa i poniznosti, pravednosti i milosti. 

Ovaj nas put opasnost ne napada kao što to čine ratovi i prirodne ka¬ 
tastrofe, iznenadnim povlačenjem tepiha pod našim nogama. Masovna je 
migracija spori tok vode koji malo pomalo erodira obale. Zamaskirana je 
kao humanitarno pitanje, ali prava joj je priroda okupacija teritorija. A 
ono što je za njih stjecanje teritorija, za nas je gubljenje teritorija. Krda op¬ 
sjednutih branitelja ljudskih prava osječaju neodoljivu potrebu da nas pre¬ 
kore i iznesu optužbe na naš račun. Navodno smo agresivni ksenofobi, ali 
prava je istina da je povijest naše nacije povijest uključivanja i povijest is- 
preplitanja kultura. One koji su došli ovamo kao novi članovi obitelji, kao 
saveznici ili kao prognane osobe u strahu za vlastiti život, pustili smo u 
zemlju da u njoj izgrade novi dom. Ali one koji su ovamo došli s namje¬ 
rom da promijene našu zemlju, oblikuju našu naciju prema samima sebi, 
one koji su došli nasiljem i protiv naše volje, njih čemo uvijek dočekivati s 
otporom. 

Najmoćnija europska zemlja nije mogla prihvatiti takvu mađarsku viziju. Ona 
nije bila u suprotnosti samo prema politici tadašnje njemačke vlade nego prema 
imigracijskoj politici svake njemačke vlade od Drugoga svjetskog rata. Pritisak 
Berlina nije popuštao. No nepomirljivi stavovi Istoka i Zapada nisu se promije¬ 
nili. Tog je svibnja, samo mjesec dana prije nego što je njegova zemlja preuzela 
predsjedanje Europskom unijom, Robert Fico branio slovačko odbijanje da pri¬ 
mi kvote migranata po nalogu Bruxellesa i Berlina. Unatoč prijetnji velikim kaz¬ 
nama za svakoga neprimljenoga migranta, slovački premijer nije odustajao. “Is¬ 
lamu nije mjesto u Slovačkoj”, rekao je. “Migranti mijenjaju karakter naše zem¬ 
lje. Mi ne želimo da se karakter ove zemlje promijeni.”— 

Te su zemlje većinu svoje povijesti pile iz istih izvora kao i zapadnoeuropske 
zemlje, no u njima se očito uvriježio drukčiji pogled na stvari. Možda nisu osje¬ 
ćale ili nisu na drugi način apsorbirale krivnju zapadne Europe, pa nisu mislile 
da se upravo njima mogu pripisati svi grijesi svijeta. Ili možda nisu patile od is¬ 
crpljenosti i umora koji su pogodili zemlje zapadne Europe. A možda zato što u 
poslijeratnom razdoblju nisu doživjele masovnu imigraciju (premda su doživjele 
svašta drugo), uspjele su zadržati osjećaj nacionalne kohezije koji su zapadni 
Europljani na jedvite jade mogli zamisliti ili ga se sjetiti. Možda su gledale što se 
događa u zapadnoj Europi i jednostavno zaključile da ne žele da se isto dogodi u 
njihovoj zemlji. 

Možda je bilo u pitanju sve to. A možda je ispod svega bilo to da su Višegrad- 
ske zemlje već prije trpjele posljedice zapadnjačke apatije. Zasigurno su samo 
one od europskih nacija u živom sjećanju iskusile tragične dimenzije života koje 
su njihovi zapadni saveznici zaboravili. Znale su da sve što imaju može biti po¬ 
harano iz jednog smjera, a onda jednakom lakoćom iz drugoga: da povijest ni¬ 
kome ne daje stanku za predah čak i kad misle da je zaslužuju. 

U međuvremenu je ostatak kontinenta ostao zarobljenik povijesti kao što je 
uvijek bio. Do ljeta 2016. austrijske i francuske vlasti pokušale su zatvoriti svoje 
granice novim valovima migranata koji su kroz Italiju stizali iz prijemnih točki 
na Lampedusi i Siciliji. Uvođenjem tih ograničenja, više migranata koji su na¬ 
mjerili otići na sjever Europe počelo je birati švicarsku opciju. Zimi ti planinski 
klanci mogu biti smrtonosni, no ljeti su zabačene, uske planinske staze preko ta¬ 
lijansko-švicarske granice prohodne. Tog su ljeta talijanske novine La Štampa 
razgovarale s mještanima sela Dumenze smještenoga između talijanskoga jezera 
Maggiorea i švicarske granice. Spomenuli su staze kojima su migranti išli i jedan 

je stariji mještanin usput spomenuo: “To su iste staze kojima su talijanski Židovi 
bježali u vrijeme rata.”— 

Razmišljati o migrantima značilo je razmišljati o migrantima iz prošlosti. 
Razmišljati o onima koji su tim putovima išli prema Njemačkoj, značilo je raz¬ 
mišljati o migrantima koji su jednom išli u suprotnome smjeru. Razmišljati o 
današnjim migrantima značilo je razmišljati o jučerašnjim Židovima jer tu se 
usporedbu ne može izbječi. 

Četrnaesto poglavlje 

Zaglavili smo s ovim 


Belgijska je policija 19. ožujka 2016. ustrijelila i uhitila francuskoga državljanina 
marokanskoga podrijetla rođenog u Belgiji, kolovođu napada u Parizu u stude¬ 
nome prethodne godine. Istu večer poslije napada Salah Abdeslam vratio se 
automobilom u Belgiju gdje su mu otisci prstiju pronađeni u najmanje dva stana 
u briselskoj četvrti Molenbeeku u kojoj živi mnogo muslimana. Napokon je uhi- 
čen u drugome stanu u Molenbeeku gdje je živio s mjesnom obitelji. Neposred¬ 
no nakon njegova uhičenja belgijska je interventna policija morala uči u četvrt i 
riješiti problem lokalne “mladeži” koja je Abdeslama slavila kao heroja te kame¬ 
njem i bocama gađala policiju u znak prosvjeda protiv njegova uhičenja. Tri 
dana poslije u belgijskome glavnom gradu raznijela su se tri bombaša samoubo¬ 
jice. Najim Laachraoui i Ibrahim el-Barkaoui aktivirali su samoubilačke prsluke 
u čekaonici bruxelleske zračne luke, a Ibrahimov je brat Khalid el-Barkaoui svoj 
aktivirao na stanici podzemne željeznice Maelbeek, u neposrednoj blizini sjedi¬ 
šta Europske komisije. Sva tri počinitelja opet su bili “lokalci”. Za sobom su osta¬ 
vili trideset dvije žrtve, širokog spektra dobi i nacionalnosti. 

Diljem kontinenta počela je tradicionalna potraga za objašnjenjima. Neki su 
za napade - koje su izveli belgijski državljani iz četvrti Molenbeeka - krivili 
gradsko planiranje, a drugi nedostatak “gentrifikacije” u tom području. Treči su, 
pak, okrivljavali belgijsku vanjsku politiku, belgijsku povijest, uključujuči belgij¬ 
ski kolonijalizam, odnosno “rasizam” belgijskoga društva. Poslije prvoga kruga 
javne debate The New York Times objavio je nezamiječen članak u kojem je prst 
krivnje za napade usmjerio prema propustima belgijske politike. Za članak su 
intervjuirali Yvesa Goldsteina, 38-godišnjeg sina židovskih izbjeglica, viječnika u 
Schaerbeeku i šefa osoblja ministra-predsjednika Bruxelleske regije. Goldstein je 
tvrdio da je pogrešno za napade kriviti islam, ali je također kritizirao što ljudi 
poput njega nisu spriječili uspon “radikalizma među mladima”. Rekao je: “Naši 
su gradovi suočeni s velikim problemom, možda največim od Drugoga svjetskog 
rata. Kako to da osobe rođene ovdje u Bruxellesu ili u Parizu junacima mogu na¬ 
zivati one koji vrše nasilje i teror? To je pravo pitanje s kojim se suočavamo.” 

Zatim je gospodin Goldstein usput rekao nešto vrlo zanimljivo. Njegovi pri¬ 
jatelji, srednjoškolski profesori u većinski muslimanskim četvrtima Molenbeek i 
Schaerbeek, rekli su mu da, kad je riječ o mišljenju njihovih učenika prema tero¬ 
ristima koji su im eksplozivima napali grad, “90 posto učenika u dobi od 17 ili 
18 godina naziva ih junacima”.— U intervjuu za De Standaard belgijski ministar 
za sigurnost Jan Jambon izjavio je da je “velik dio muslimanske zajednice slavio 
kad su se napadi dogodili”. Kao što je več bilo uobičajeno, Jambona su zbog te iz¬ 
jave kritizirali i parlamentarni kolege i mediji, na što je on odgovorio da je infor¬ 
maciju dobio od nekoliko belgijskih sigurnosnih službi. No ono što je Jambon 
rekao, slično onome što je otkrio gospodin Goldstein, zapravo je površan pogled 
ispod površine priušten javnosti u pričama poslije svakoga terorističkog čina u 
Europi. Kao i sami napadi, te su priče u jednakoj mjeri odgovorne za veliku pro¬ 
mjenu u raspoloženju Europljana. Naravno da su napadi bombama, puškama i 
noževima izvori najveće zabrinutosti, ali postoji i sekundarna (dugoročno čak i 
veća) zabrinutost - zabrinutost zbog odnosa između malog broja ekstremista 
koji izvode takve napade i ostatka populacije iz iste sredine. 

Anketa provedena u Velikoj Britaniji 2006., godinu poslije objave danskih ka¬ 
rikatura, pokazala je da 78 posto britanskih muslimana vjeruje da bi nakladnike 
karikatura trebalo kazneno progoniti. Malo manji postotak anketiranih (68 pos¬ 
to) smatrao je da bi trebalo kazneno progoniti svakoga tko uvrijedi islam. Ista je 
anketa pokazala da je gotovo petina britanskih muslimana (19 posto) poštovala 
Osamu bin Ladena, a 6 posto ih je reklo da ga “iznimno poštuju”.— Kad su devet 
godina poslije dva člana Al-Kaide s Arapskoga poluotoka ušla u redakciju lista 
Charlie Hebdo u Parizu i pobila osoblje časopisa zbog objave Muhamedovih ka¬ 
rikatura, 27 posto britanskih muslimana reklo je da ima “nešto suosjećanja” za 
motive napadača. Gotovo je četvrtina (24 posto) rekla da nasilje protiv ljudi koji 
objavljuju Muhamedove slike može biti opravdano.— Provedbu ankete naručio 
je BBC koji ju je zatim objavio pod pozitivnim naslovom “Većina britanskih 
muslimana protivi se odmazdi zbog Muhamedovih karikatura ”. 

Kombinacija događaja visoke vidljivosti i svijesti o tome da ono što se nalazi 
ispod površine terorizma predstavlja čak i veći problem, rezultirala je time da se 
posljednjih nekoliko godina stavovi europske javnosti sve više razilaze od stavo¬ 
va njihovih vođa. Politički su lideri Europe poslije gotovo svakoga terorističkog 
napada informirali svoju javnost da napadi nemaju nikakve veze s islamom i da 
je islam, bez obzira na sve, miroljubiva religija. No čini se da se javnost ne slaže s 
takvim mišljenjem. 

Agencija za istraživanje javnog mnijenja ComRes u lipnju 2013. provela je 
anketu za BBC Radio 1 u kojoj je tisuću mladih Britanaca pitala o njihovim sta¬ 
vovima prema glavnim religijama svijeta. Kad su rezultati ankete objavljeni tri 
mjeseca poslije, izazvali su pravu buru. Medu anketiranima je 27 posto reklo da 
ne vjeruje muslimanima, a 44 posto je reklo da misle da muslimani nemaju iste 
poglede na svijet kao i ostatak stanovništva. BBC i ostali britanski mediji odmah 
su se bacili na posao kako bi pokušali otkriti što je pošlo po zlu i što da Velika 
Britanija učini u vezi s time da toliko mnogo ljudi razmišlja na takav način. Naj¬ 
raširenija reakcija na anketu bila je zabrinutost činjenicom da mladi razmišljaju 
na takav način i rasprava o tome kako promijeniti takvu percepciju. No u rezul¬ 
tatima ankete bilo je podataka koji su još više iznenadili, primjerice činjenica da 
je 15 posto anketiranih reklo da ne vjeruje Židovima, 13 posto da ih ne vjeruje 
budistima, a 12 posto je reklo da ne vjeruje kršćanima. Nitko se nije pozabavio 
time što su to budisti posljednjih mjeseci učinili da su se tako zamjerili mladim 
Britancima. No umjesto provođenja programa ponovne edukacije britanske 
mladeži, možda se odgovor na pitanje zašto su mladi Britanci na anketu odgo¬ 
vorili tako kako jesu skrivao u trenutku provođenja ankete. Terensko anketiranje 
provedeno je između 7. i 17. lipnja 2013.— 

Samo koji tjedan prije, 22. svibnja, vojnoga bubnjara Leeja Rigbyja, mladoga 
vojnika na dopustu iz Afganistana, usred bijela dana ispred kasarne u južnome 
Londonu udario je automobil i srušio ga na tlo. Trenutak poslije iz automobila 
su izišli Michael Adebolajo i Michael Adebowale, odvukli mladu žrtvu na sredi¬ 
nu ceste i počeli ga sječi mačetama. Pokušali su mu odrubiti glavu, no nisu je us¬ 
pjeli posve odvojiti od tijela. Čekajući dolazak policije, krvavih ruku i još uvijek 
držeći mačetu, Adebolajo je u kameru vikao zašto su učinili to što su učinili. 
Poslije uhićenja policija je kod njega pronašla pismo (dotad već umrljano krvlju) 
naslovljeno na njegovu djecu i s objašnjenjem onoga što je učinio. Pismo je nak¬ 
nadno pročitano na suđenju dvojici muškaraca za Rigbyjevo ubojstvo. Među os¬ 
talim, u njemu je pisalo: “Draga moja djeco. Znajte da je dužnost boriti se protiv 
Alahovih neprijatelja.” U nastavku je stajalo: “Ne trošite dane na beskonačne 
rasprave s kukavicama i budalama ako če to odgoditi vaš susret s Alahovim ne¬ 
prijateljima na bojnome polju.” Pismo je završavalo fusnotom s više od dvadeset 
referencija na odlomke u Kuranu, što je Adebolajo očito zamislio kao svetoknji- 
šku podršku sadržaju svojega pisma.— 

Možda je moguće da mladi ispitani u anketi Radija 1 nisu bili zadrti fanatici 
koji bez ikakva dokaza donose pretpostavke o velikim skupinama ljudi, nego je 

sva njihova krivnja bila posljedica toga da su pratili vijesti. Na kraju krajeva, ko¬ 
liko bi anketni rezultati bili drukčiji i postoci nepovjerenja prema Židovima ili 
kršćanima viši da su dva židovska ekstremista ili dva fundamentalistička kršća¬ 
na samo nekoliko tjedana prije usred bijela dana na cesti ubila britanskog vojni¬ 
ka? Ma koliko nad time lamentirali, ljudi čije je mišljenje ta anketa tražila i koji 
su islam i muslimane povezivali s nasiljem učinili su to jer je na njihovim ulica¬ 
ma nedugo prije toga islam bio povezan s ekstremnim nasiljem. 

Slična se priča pojavila i nedugo poslije kad je škola u škotskome Dundeeju 
od dijela svojih učenika tražila da napišu riječi koje povezuju s muslimanima. 
Medu pojmovima koje su djeca napisala bile su “teroristi”, “zastrašujući” i “11. 
rujna”. Šokirani su učitelji nazvali lokalni muslimanski centar i pitali može li net¬ 
ko doći ispraviti učeničke odgovore. Uskoro je utemeljena dobrotvorna udruga 
preko koje su muslimanske žene išle od jedne do druge škotske škole i “isprav¬ 
ljale” mišljenja školske djece o islamu i muslimanima. Izvještaj s jednoga takvog 
posjeta zabilježio je da su muslimanke s rupcima na glavama objasnile djeci da 
otmičari 11. rujna nisu “imali ništa s islamom”.— 

Nažalost za one uključene u ponovnu edukaciju javnosti, napore im je zasje¬ 
nila sve veća svijest javnosti o problemu. Gotovo cijeli europski politički establi- 
šment i svi mediji nisu uspjeli uvjeriti javnost da je problem preuveličan. Djelo¬ 
mice je tome pridonijelo i to što je internet diversificirao izvore informacija, ali 
najvažnije je ipak bilo jednostavno nizanje događaja. Kad usporedite ono što 
europski politički lideri kažu i rade s onime što javnost misli, podjela je i više 
nego očita. 

Anketa provedena 2013. u Nizozemskoj pokazala je da 77 posto anketiranih 
smatra da islam ne obogaćuje njihovu zemlju. Još ih je 73 posto reklo da “postoji 
veza” između islama i terorističkih napada, a 68 posto je odgovorilo da smatra 
da je u Nizozemskoj “dovoljno” islama. Takav stav nije bio ograničen na glasače 
neke političke stranke nego ga je dijelila većina glasača svih nizozemskih strana¬ 
ka.— Isti su se stavovi pojavili u svim dijelovima kontinenta. U Francuskoj je 
iste godine - dakle dvije godine prije terorističkih napada na Pariz 2015. - 73 
posto anketiranih reklo da na islam gleda negativno,— a 74 postoje izjavilo da 
islam smatra netolerantnim.— Važno je znati da muslimani čine otprilike 10 
posto stanovništva Francuske. 

U istim je anketama 55 posto nizozemskih glasača reklo da ne žele još više 
muslimana u svojoj zemlji, 56 posto Nijemaca reklo je da islam povezuje s tež¬ 
njom prema političkom utjecaju, a 67 posto Francuza reklo je da islamske vri- 

jednosti smatra “neuskladivima” s vrijednostima francuskoga društva.— Do 
2015. jedna je anketa pokazala da se samo 30 posto šire javnosti u Velikoj Brita¬ 
niji slaže da su islamske vrijednosti “uskladive” s vrijednostima britanskoga 
društva.— Još jedna anketa provedena otprilike u isto vrijeme otkrila je da se 
samo petina (22 posto) britanske javnosti slaže s tvrdnjom da su islamske i bri¬ 
tanske vrijednosti “uglavnom uskladive”.— 

Slični su stavovi rašireni posvuda. Anketa održana 2012. u Njemačkoj poka¬ 
zala je da 64 posto anketiranih islam povezuje s nasiljem, a 70 posto povezuje ga 
s fanatizmom i radikalizmom. Samo je 7 posto Nijemaca islam povezivalo s 
otvorenošču, tolerancijom ili poštivanjem ljudskih prava.— Kao što je primijetio 
američki stručnjak za suvremeni islam Daniel Pipes, ispitivanja javnoga mnije¬ 
nja o tim pitanjima pokazuju konstantno uzlaznu putanju. Anketiranje europske 
javnosti nikad ne otkriva jenjavanje zabrinutosti zbog tih pitanja. Očito je da se 
zabrinutost kreče samo u jednom smjeru. Tako je 2010. manje od polovice (47 
posto) Nijemaca reklo da se slaže s tvrdnjom da “islamu nije mjesto u Njemač¬ 
koj”, ali do svibnja 2016. broj Nijemaca koji se slažu s tom tvrdnjom narastao je 
na 60 posto.— 

Sve se to dogodilo unatoč tome što je vladajuča klasa u svim zemljama zapad¬ 
ne Europe svojim ljudima govorila da griješe. Zapravo je sve do danas najčešči 
odgovor političkih voda zapadne Europe da ljudi koji razmišljaju na takav način 
očito nisu iskusili dovoljno raznolikosti, a posebno nisu iskusili dovoljno islama 
i, kad bi se to dogodilo, razmišljali bi drukčije. No ankete pokazuju upravo su¬ 
protno. Što je u nekom društvu više islama, u njemu je više odbojnosti i nepo¬ 
vjerenja prema islamu. Ali reakciji političkih klasa bilo je zajedničko nešto dru¬ 
go - ustrajanje da rješavanje tog problema zahtijeva da se najprije pozabave iz¬ 
ražavanjem javnog mnijenja o njemu. Prioritet im nije bilo zaustavljanje onoga 
čemu se javnost protivi, nego zaustavljanje protivljenja javnosti. Ako je ikome 
trebao školski primjer politike koja je dobrano omanula, upravo ga je dobio. 

Za Kraljevsku englesku pukovniju je 2009., poslije povratka iz Afganistana, u 
Lutonu pokraj Londona, organizirana parada dobrodošlice. Riječ je o jednom 
od engleskih gradova u kojem su “bijeli Britanci” u manjini (45 posto) i koji ima 
izrazito veliku muslimansku zajednicu. Na paradi su se pojavili brojni sugrađani 
koje je iznenadio i razljutio prizor ekstremista iz islamističke skupine Al-Muha- 
džirun (“Emigranti”) kako izazivaju i vrijeđaju vojnike u povorci kroz središte 
grada. Članovi skupine vojnike su, među ostalim, nazivali “ubojicama” i “uboji¬ 
cama djece”. Razjareni su se građani pokušali suprotstaviti prosvjednicima, ali ih 

je britanska policija zaštitila i bijesnim lokalcima zaprijetila uhićenjem. Idućih 
su tjedana neki od tih mještana pokušali organizirati prosvjed protiv islamista, 
ali su sprijećeni u pokušaju da dodu do vijećnice do koje su ćlanovi Al-Muha- 
džiruna prije došetali. I premda je Al-Muhadžirun nekažnjeno dijelio prosvjed¬ 
ne letke u džamijama, mještane koji su se protivili islamistima policija je zausta¬ 
vila u dijeljenju bilo kakvih letaka. 

Zgrožena iskazanim dvostrukim standardima, u tjednima koji su slijedili 
oformila se skupina koja je postala poznata pod nazivom Engleska obrambena 
liga (English Defence League, EDL). Idućih je godina EDL u brojnim gradovima 
diljem Ujedinjenoga Kraljevstva organizirao prosvjede koji su ćesto završavali 
nasiljem. Kako je priznao glavni organizator (nazvan “Tommy Robinson”), dje¬ 
lomice je razlog tip ljudi koje takvi prosvjedi privlaće, ali i to što bi se, gdje god 
bi došli, za njima pojavile i organizirane skupine “antifašista”, ćesto sastavljene 
od velikoga broja muslimana, te zapoćinjale nasilne sukobe. Sve su te “antifašis- 
tićke” skupine imale podršku vodećih politićara, ukljućujući i premijera. Tako¬ 


đer su prije toga održavale “antifašistićke” skupove na kojima se, s “antifašistić- 
ke” strane, okupljenoj gomili obratio jedan od ubojica Leeja Rigbyja. Ali kad je 
rijeć o EDL-u, najvažnije nisu bile njegove aktivnosti nego odnos vlasti prema 
njemu. Lokalna policija ili lokalna vlada, državna policija ili vlada, ni u jednom 
trenutku nisu uzele u obzir da to što EDL tvrdi ima smisla. Osim što su se udru¬ 
živale sa skupinama oprećnima EDL-u, ćak i kad su te skupine bile ukljućene u 
ekstremizam i nasilje, viši su ešaloni vlade jasno izdali zapovijed da se EDL uni¬ 
šti i da se njegovo vodstvo kazneno progoni. 

Jednom je prilikom voda EDL-a uhićen jer je s još jednom osobom pokušao 
prošetati londonskom ćetvrti Tower Hamlets u kojoj živi mnogo muslimana. 
Drugom je prilikom uhićen kad je organizirani prosvjed premašio vrijeme traja¬ 
nja za tri minute. I vlasti su od samoga poćetka ćinile sve u svojoj moći da vod¬ 
stvu skupine otežaju život, a po mogućnosti i da ga ućine posve nemogućim. Od 
trenutka kad je Robinson pokrenuo organizaciju, svi su mu bankovni raćuni bili 
blokirani. Policija je organizirala racije u njegov dom i domove njegove najbliže 
obitelji odakle su odnijeli brojne dokumente i raćunala. Naposljetku su mu pro¬ 
našli nekakvu nepravilnost s hipotekom zbog koje je završio na sudu i na kraju u 
zatvoru.— Istodobno prijetnje islamistićkih skupina nisu ni na trenutak presta- 
jale. Osim ponavljanih napada muslimanskih bandi na vode EDL-a, otkriveni su 
i ozbiljni pokušaji da ih se ubije. U lipnju 2012. policija je zaustavila automobil s 
dijelom ćelije od šest islamista. U automobilu su našli bombe, skraćene saćmari- 

ce, noževe i poruku protiv kraljice Elizabete. Muškarci iz automobila upravo su 
se vraćali s EDL-ova prosvjeda gdje su planirali izvesti napad, ali je prosvjed, 
zbog slabe posjećenosti tog dana, završio prije planiranoga vremena. Kao i u 
drugim prilikama, javnost nije previše suosjećala jer je prevladavao osjećaj da je 
EDL sam kriv što je postao metom napada. Reagirajući na problematićno svjetlo 
u kojem je njihov grad prikazan zbog pojave muslimanskih bandi i EDL-a, lo¬ 
kalno je gradsko vijeće organiziralo dogadaj nazvan “Voli Luton”, zamislivši ga 
kao proslavu “raznolikosti” i “multikulturalizma” u Lutonu, a ukljućivao je štan¬ 
dove s hranom i hodaće na štulama. 

U razlićitim se inaćicama ista prića ponavljala diljem Europe. U njemaćkom 
je Dresdenu 2014. utemeljen pokret Pegida, s programom slićnim onome EDL-a 
i drugih popularnih prosvjednih pokreta diljem Europe. Protivili su se radikal¬ 
nim muslimanima i masovnoj imigraciji, premda su posebno isticali svoju otvo¬ 
renost za imigraciju općenito (osobito u Pegidinu slućaju prema legitimnim tra¬ 
žiteljima azila). Kao sto je bilo i s EDL-om, ukljućivali su istaknute ćlanove et- 
nićkih i rodnih manjina, premda se to u medijima spominjalo rijetko, gotovo ni¬ 
kad. Glavna poruka Pegidinih prosvjeda bilo je protivljenje neselektivnoj imi¬ 
graciji muslimana i protivljenje propovjednicima mržnje, salafistima i drugim 
ekstremistima. Kao i s EDL-om, grupini osnivaćki simboli nisu bili samo antiis- 
lamistićki nego i antinacistićki kako bi se od poćetka distancirala od ikakve po- 
veznice s takvim užasima iz prošlosti. Premda su mediji uporno ustrajali na tim 
poveznicama, do prosinca 2014. broj sudionika Pegidinih prosvjeda popeo se na 
više od 10 000 i pokret se poćeo širiti Njemaćkom. Za razliku od EDL-a koji je u 
Velikoj Britaniji privukao gotovo iskljućivo radnićku klasu, ćinilo se da Pegida u 
Njemaćkoj privlaći širi spektar građana, ukljućujući i profesionalce iz srednje 
klase. Naposljetku se (premda u mnogo manjem broju) pokret raširio i u druge 
dijelove Europe. 

Reakcija njemaćkih vlasti bila je ista kao i ona britanskih kolega. Bez obzira 
na to - ili možda upravo zbog toga - što su ispitivanja javnoga mnijenja pokazi¬ 
vala da bi se jedan od osam Nijemaca pridružio Pegidinu prosvjedu kad bi bio 
organiziran u njegovu gradu, njemaćka je država neumoljivo napala pokret. Na 
njegovu je vrhuncu oko 17 000 prosvjednika u ponedjeljak prije Božića izišlo na 
ulice Dresdena i prikljućilo se Pegidi. Zatim je kancelarka u svojoj novogodiš¬ 
njoj poruci odgovorila Pegidi, što je bilo doista izvanredno za pokret koji je na 
svoje prosvjede privukao razmjerno malen postotak njemaćke javnosti. Godina 
2014. doista je bila posebna za Njemaćku, premda ne toliko posebna kao godina 

koju je Merkelica uskoro najavila. Ipak, službeni broj tražitelja azila 2014. godine 
(200 000) već je bio otprilike četiri puta veći od onoga samo dvije godine prije te 
je već predstavljao rekord u posljednja dva desetljeća. 

No cilj kancelarkine novogodišnje poruke nije bio zaustaviti te strahove nego 
kritizirati one koji su ih osjećali. “Podrazumijeva se,” rekla je Merkelica, “da im 
pomognemo i primimo one koji kod nas traže utočište.” Također je upozorila 
njemačku javnost na Pegidu. Kako je rekla Merkelica, pokreti poput Pegide dis¬ 
kriminiraju ljude na temelju boje kože ili religije. “Ne slijedite ljude koji to orga¬ 
niziraju,” upozorila je njemački narod, “jer su im srca hladna i često puna pre¬ 
drasuda, čak i mržnje.” Idućeg je ponedjeljka Pegida održala prosvjed u Kolnu, a 
gradska je katedrala unaprijed objavila da će ugasiti svjetla u znak prosvjeda 
protiv okupljanja u gradu. Samo će rijetkim građanima Kolna promaknuti sim¬ 
bolizam u činjenici da će gotovo točno godinu dana poslije svjetla katedrale blje- 
štati dok migranti budu zlostavljali, silovali i pljačkali stotine lokalnih žena u is¬ 
tim ulicama u kojima katedralni čelnici nisu htjeli da Pegidini prosvjednici šeću, 
stoje ili se okupljaju. 

Ta navika napadanja sekundarnih simptoma problema umjesto primarnog 
problema ima mnogo uzroka. Među najvažnijima je to što je neizmjerno lakše 
kritizirati ljude uglavnom bijele kože, osobito ako su radničke klase, nego što je 
kritizirati ljude uglavnom tamnije boje kože, neovisno o njihovoj pozadini. I ne 
samo da je lakše, nego uzdiže kritičara na višu razinu. Svako kritiziranje islama 
ili masovne imigracije - čak i kritiziranje terorizma i silovanja - bilo tko drugi 
može iskoristiti proglasivši ga dokazom rasizma, ksenofobije ili vjerske netrpe¬ 
ljivosti. Optužba, ma koliko bila neistinita, može doći sa svake strane i uvijek 
može nanijeti moralnu ljagu. S druge strane, svatko tko drugoga kritizira kao ra¬ 
sista ili nacista na neki je način uzdignut na položaj suca i porote kao antirasist i 
antinacist. Usto se također primjenjuju drukčiji standardi dokaza. 

Tako je, primjerice, Abdul Qadeer Baksh, predsjednik Islamskoga centra u 
Lutonu, također i ravnatelj mjesne škole, povezan s lokalnim političarima, uklju¬ 
čujući i parlamentarce, a radi i s lokalnim dužnosnicima na međuvjerskoj mreži 
“Luton Council of Faiths” (“Lutonsko međuvjersko viječe”). On vjeruje da je is¬ 
lam u 1400-godišnjem ratu sa “Židovima”, da bi u idealnome društvu homosek¬ 
sualce trebalo ubijati te opravdava rezanje ruku kradljivcima i bičevanje žena po 
islamskim zakonima kažnjavanja “hudud”. Ipak, nijedan od tih stavova - prem¬ 
da su svi lako dostupni, za njih se zna ili ih je lako saznati - nije ga učinio izop- 
čenikom ili nedodirljivim. Lokalna policija nikad nije upala u domove njegove 

rodbine u potrazi za bilo kakvom isprikom da ga uhiti. S druge strane, od tre¬ 
nutka kad je Tommy Robinson stupio na scenu, što god da je učinio, pokušavala 
mu se prišiti optužba za “rasizam” i proglasiti ga “nacistom”. Islamisti protiv ko¬ 
jih su EDL i slični pokreti prosvjedovali bili su nevini dok im se ne dokaže da su 
krivi, a oni koji su reagirali na njih bili su krivi čak i kad su bili nevini. Europske 
su vlade pokušavale izbječi situaciju u kojoj če islamiste proglasiti krivima, ali su 
se svojski trudile krivima proglasiti pokrete koji su reagirali na njih. Večina je 
medija pokazala sličan redoslijed prioriteta, a najupečatljiviji je primjer bila želja 
da se svakome reaktivnom pokretu dokaže antisemitizam uz istodobno ignori¬ 
ranje stvarnoga antisemitizma u primarnom pokretu na koji se sekundarni po¬ 
kret pobunio. Dakle, premda su svi njemački mediji požurili dokazati da su Pe- 
gidini vode ili članovi antisemiti, pokazali su se sporima gotovo poput njemačke 
vlade kad je trebalo identificirati antisemitizam medu salafistima ili drugima 
protiv kojih Pegida prosvjeduje. Tek kad je vlada 2015. u državu pustila migrant- 
ski val, članovi vlade i njemački mediji počeli su priznavati da bi antisemitizam 
medu migrantima, osobito s Bliskog istoka, mogao biti problem. 

Međutim, to nije samo neuspjeh politike, nego i javnosti. Kad je riječ o anti- 
fašizmu u večini zapadne Europe, čini se da zasad postoji problem ponude i po¬ 
tražnje: potražnja za fašizmom uvjerljivo premašuje postoječu ponudu. Jedan od 
malobrojnih temelja poslijeratne politike bio je upravo antifašizam, odlučnost 
da se nikad više ne dopusti pojava fašizma. No ipak je s vremenom to postala 
možda i jedina preostala izvjesnost. Što se više fašizam povlačio u prošlost i što 
je manje fašista bilo vidljivo, to je samoproglašenim antifašistima više trebao fa¬ 
šizam kako bi održali kakav-takav privid političke čestitosti ili svrhe. Pokazalo se 
politički korisnim nazivati fašistima one koji uopče nisu bili fašisti, baš kao što 
se pokazalo politički korisnim rasistima nazvati one koji nisu bili rasisti. U oba 
je slučaja bilo dopušteno te pojmove upotrebljavati na najširi moguči način. U 
oba bi slučaja svatko optužen za ta zla nesumnjivo platio veliku političku i druš¬ 
tvenu cijenu. Ipak, nepravedno optuživanje ljudi za ta zla nije uzrokovalo nikak¬ 
vu društvenu ni političku osudu. Iznošenje takvih optužbi nije moglo donijeti 
nikakvu štetu, samo političke i osobne koristi. 

Usprkos tomu, premda se također može reči da u zapadnoj Europi nikad nije 
zabilježena slična “antikomunistička” žestina ili je bila odbačena kad bi se po- 
sumnjalo da nalikuje “lovu na vještice”, europski antifašisti nisu uvijek govorili 
bez osnova - što je činjenica koja još jednim slojem složenosti pridonosi druš¬ 
tvenim problemima Europe. U SAD-u če popularni prosvjedni pokret bilo koje 

vrste, uključujući i neki koji ima veze s imigracijom ili islamom, vrlo vjerojatno 
privući ekscentrike ili ćak luđake s bizarnim transparentima. Ali rijetko će vrlo 
rano, a kamoli od početka, uključivati prave naciste. Nizozemski je parlamenta- 
rac Geert VVilders 2004. zbog njezine podrške ulasku Turske u Europsku uniju 
napustio Nizozemsku liberalnu stranku (VVD) i osnovao vlastitu stranku. 
Stranka za slobodu (PW) na svojim je prvim izborima 2006. osvojila devet od 
150 zastupničkih mjesta u nizozemskome parlamentu. Ispitivanja javnog mnije¬ 
nja 2016. pokazala su da je PW najpopularnija stranka u Nizozemskoj. Bez obzi¬ 
ra na sve veći broj članova u parlamentu, Wilders je do danas jedini službeni 
član svoje stranke i pobrinuo se da bude tako čim je osnovana. Nisu joj se mogli 
pridružiti ni članovi javnosti ni članovi parlamenta njegove vlastite stranke. 
Time se VVilders također odrekao izdašnih državnih sredstava (koja se u Nizo¬ 
zemskoj povećavaju s veličinom političke stranke). U vrijeme osnivanja stranke 
VVilders je privatno objasnio jedini razlog zbog kojega je tako odlučio upravljati 
strankom. Kako je rekao, kad bi omogućio učlanjivanje u stranku, prvo bi joj se 
priključio mali broj skinheda koji postoje u Nizozemskoj, a zbog njih bi se iduća 
grupa ljudi odlučila ne priključiti.— Nije bio spreman dopustiti nekolicini pra¬ 
vih neonacista da unište političke izglede cijele zemlje. 

To ukazuje na duboki problem u suvremenoj Europi i predstavlja ozbiljan iz¬ 
azov svakome pokretu posvećenome preispitivanju pitanja koja najviše zabrinja¬ 
vaju Europljane. Ista se priča ponavlja s parlamentarnim strankama i uličnim 
pokretima. Nedugo pošto je Tommy Robinson utemeljio EDL, rečeno mu je da 
pravi nacist, koji živi u inozemstvu, inzistira na dolasku i preuzimanju njegova 
pokreta. Riskirajući čak i vlastitu sigurnost, Robinson je odbio te mnogo vreme¬ 
na u EDL-u posvetio pokušajima da takve ljude drži podalje od pokreta. I, na¬ 
ravno, nikad mu nisu priznate zasluge za te poteze. Niti se često spominjalo da je 
u napadu za koji je 2011. osuđen zapravo glavom udario čovjeka za kojega je re¬ 
kao da je bio neonacist. Ako mediji i političari tvrde da pokret naginje previše 
udesno, naravno da če privlačiti ljude kakvi postoje na krajnjoj desnici, čak i ako 
se organizatori istinski trude osloboditi pokret takvih osoba.— Ali točno je i da 
u europskim zemljama ima manjih pokreta pravih rasista i fašista. 

Sve to nameće brojna pitanja za Europu. Kratkoročan odgovor na sve koji se 
protive posljedicama masovne imigracije bilo je njihovo isključivanje iz svake 
rasprave, proglašavajući ih rasistima, nacistima i fašistima. Ako je prepoznato da 
barem dio ljudi koji su proglašeni takvima uopće nije zaslužio tu etiketu, očito je 
netko smatrao da je to cijena koju se isplati platiti. Ali što če politička klasa i 

mediji učiniti kad shvate da su stavovi koje su proglašavali politički neprihvatlji¬ 
vima zapravo stavovi večine javnosti? 

Petnaesto poglavlje 

Nadzor negativne reakcije 


Jedan put prema odgovoru bilo bi razmatranje mogu li nešto reći ili učiniti 
“obični” ljudi koji se protive masovnoj imigraciji u svoja društva i nekim od ne¬ 
gativnih posljedica koje ona povlači za sobom. Kako bi izgledao pristojan pokret 
koji izražava takvu zabrinutost? Bi li mu bilo dopušteno uključivati pripadnike 
radničke klase? Moraju li svi uključeni u pokret imati sveučilišnu diplomu ili je i 
onima koji nisu išli na fakultet dopuštena zabrinutost zbog smjera u kojem nji¬ 
hova zemlja ide, a da ih se pritom ne proglasi “nacistima”? Kancelarka Merkel je 
2014. mogla sama započeti taj proces. Umjesto što je u novogodišnjoj poruci 
osudila Pegidu rekavši da su članovima pokreta srca hladna, mogla je, primjeri¬ 
ce, poručiti njemačkome narodu daje u srcima salafista i ostalih radikala kojima 
se Pegida protivi zapanjujuće strašna hladnoća - što je problem na koji Nijemci 
moraju pronaći odgovor a da istodobno ne odbiju sve izbjeglice svijeta. Slično je 
bilo i s reakcijom njemačkoga političkog establišmenta na nedavno utemeljenu 
Alternativu za Njemačku (Alternative fiir Deutschland, AID). Napadanje AfD- 
ovih stavova i pristaša uz istodobno golemo jačanje uzroka njihove zabrinutosti 
bila je izrazito kratkoročna strategija. No napadanje svih izraza zabrinutosti i 
odbijanje da se njihov uzrok razmotri ili na bilo koji način zaustavi - napadanje 
sekundarnoga, a ne primarnoga problema - tih je godina postala europska navi¬ 
ka i znak velikih problema koji će tek uslijediti. 

Glavna struja europskih medija ima isti problem. Prihvaćajući lekcije Rushdi- 
ejeve fetve, danskih karikatura i Charlie Hehdoa jednako kao i svi drugi, ako ne i 
više od drugih, europski mediji znaju da su islamska pitanja jedina tema koja 
podrazumijeva fizički, ali i reputacijski rizik. Skrivajući se sve vrijeme iza isprike 
“dobrog ukusa”, uvijek se mogu vratiti lakšim temama. Osobito je “uspon krajnje 
desnice” takav klišej u novinarstvu da se za krajnju desnicu tvrdi da je u usponu 
čak i kad je u strmoglavu padu, što ilustrira Velika Britanija tijekom posljednjeg 
desetljeća. Bez obzira na to, moćni se klišej često ukrašava dodatnim detaljima, 
primjerice kad se za desnicu ili ekstremnu desnicu također kaže da je “u naletu”. 
Posljednjih je nekoliko godina često u uporabi naslov “Ekstremna je desnica u 

naletu diljem Europe”, neovisno o tome jesu li oni o kojima je pritom riječ doista 
desničari ili nisu. Kao što je istaknuo pisac Mark Steyn u vrijeme uspona Pima 
Fortuyna 2002., “Gej profesori u naletu” jednostavno ne zvuči jednako zanimlji- 
vo.2^ 

Istodobno zbog opsesije navodnom raširenošču europskoga rasizma, svaki¬ 
dašnjim vijestima dominiraju upravo takva pitanja. Otvorite li bilo kojega dana 
bilo koje novine bilo gdje u Europi, sigurno čete naiči na naslove poput onoga 
na naslovnici nizozemskih dnevnih novina De Volkskrant u ljeto 2016., “Hoe ra- 
cistisch is Nederland” (“Koliko je Nizozemska rasistička?”).— Odgovor je obič¬ 
no “jako” i odgovornost za sve neuspjehe integracije ili asimilacije nedvosmisle¬ 
no stavlja pred vrata Europljana. Da rezimiramo, Europljane se krivi za ono što 
im se dogada, uskračuju im se svi legitimni načini protivljenja onome što se do¬ 
gađa, a stavove večine nastoji se prikazati ne samo opasnima nego i marginalni¬ 
ma. Od svih europskih zemalja koje su se okušale u tom eksperimentu. Švedska 
je jedna od najzanimljivijih, ponajprije zato što ima najstrože proveden politički 
i medijski konsenzus od svih zemalja Europe. Unatoč tome, ili možda baš zbog 
toga, u toj se zemlji politika mijenja brže nego bilo gdje drugdje. 

Na prvi se pogled situacija u Švedskoj može činiti drukčijom od situacije u 
ostalim europskim zemljama. Jedina zemlja sa stopama imigracije koje se mogu 
usporediti s onima u Njemačkoj 2015., čini se da Švedska, za razliku od Njemač¬ 
ke, nije pritisnuta težinom svoje povijesti. Upravo suprotno, predstavlja se u poj¬ 
movima svoje političke klase: kao liberalna, dobrodušna “humanitarna supersi- 
la”. S manje od 10 milijuna stanovnika, taj je najsjeverniji dio Europe poznat po 
trošenju na socijalne programe, visokim porezima i visokoj kvaliteti života. Ali 
problemi s imigracijom na koje je Švedska naišla isti su kao i drugdje. 

Poput ostatka Europe, i Švedska je poslije Drugoga svjetskog rata počela pri- 
hvačati migrantsku radnu snagu. Povremeni valovi izbjeglica tijekom godina ko¬ 
munističke vladavine u istočnoj Europi (osobito 1956. i 1968.) mnoge su Šveda- 
ne uvjerili ne samo da mogu primiti nove ljude, nego i da ih mogu vrlo uspješno 
integrirati. U to je doba ugled Švedske kao sigurnog utočišta za tražitelje azila iz 
cijeloga svijeta sve više rastao i pridonosio poliranju njezina mišljenja o samoj 
sebi kao i njezina imidža u svijetu. 

No ispod sjajne glazure skriva se drukčija istina. Premda na prvi pogled mo¬ 
žda izgleda kao da migrante prihvača iz iskrene i neokaljane dobrote, krivnja 
Europe ipak prožima švedsko društvo, samo nešto suptilnije nego u njezinih 
južnih susjeda. Buduči da gotovo i nema kolonijalnu povijest, zemlja ne pati od 

ozbiljnog nasljeđa kolonijalne krivnje. A s obzirom na to da je u Drugome svjet¬ 
skom ratu ostala neutralna, ne muči je ni krivnja zbog vojnoga djelovanja. No te 
godine ipak nisu posve uskraćene krivnje. Premda Švedska prikazuje svoju ne¬ 
utralnost kao dokaz moralne nadmoći, što se dalje odmičemo od 1940-ih ta 
umjetna neutralnost postaje sramotnija. Također postaje sve jasnije da Švedska 
zapravo nije bila tako neutralna kako tvrdi. Ne samo zato što je tijekom okupaci¬ 
je susjedne Norveške dopustila da njezinim teritorijem prolaze vlakovi s nacisti¬ 
ma i zalihama, nego i zato što je Njemačku opskrbljivala sirovinama koje su na¬ 
cistima omogućile nastavak borbe. 

Razdoblje poslije rata dodatno je nagrdilo sliku koju je država imala o sebi. 
Izručenje vojnika iz baltičkih država koji su se borili protiv Sovjeta bila je mala, 
ali vrlo važna epizoda. Šveđani su iz te lekcije naučili da vraćene izbjeglice mogu 
biti moralna ljaga, baš kao i izbjeglice koje nisu primljene, dok izbjeglice koje 
uđu u Švedsku i ostanu u njoj moraju biti apsolutno dobro. Ili su barem tako 
Šveđani mislili neko vrijeme. 

Ponos švedske zbog njezine sposobnosti da bude sigurno utočište za tražitelje 
azila iz cijeloga svijeta počeo se mijenjati 1990-ih kad je zemlja primila desetke 
tisuća izbjeglica iz ratova na Balkanu. Prvi se put dogodilo da su izbjeglice uzro¬ 
kovale znatne društvene probleme. U švedskim vijestima redovita tema postale 
su bosanske bande. No bez obzira na znakove upozorenja, stope migracije u pr¬ 
vom su se desetljeću i pol dvadeset prvoga stoljeća eksponencijalno ubrzavale. 
Brzo povećanje švedske populacije - uključujući i rast populacije koji se može 
posve objasniti imigracijom - dovelo je do uobičajenog opterećenja za javne 
službe. Službeni podaci govore o 8 milijuna stanovnika 1969. i predviđanje od 
10 milijuna stanovnika do 2017. te (nastavi li se trenutačna stopa rasta) 11 mili¬ 
juna do 2024. Nastavi li se stanovništvo povećavati normalnom brzinom. Šved¬ 
ska mora izgraditi 71 000 novih stambenih prostora na godinu kako bi se do 
2020. zadovoljile potrebe zemlje, odnosno 426 000 novih stambenih prostora 
ukupno do te godine.— 

Premda postoji pretpostavka da je švedski narod, kao i njegova politička elita, 
uvijek zagovarao takvu migraciju, činjenice govore nešto posve drugo. Časopis 
Expressen je 1993. srušio jedan od velikih tabua švedske politike objavivši rijetko 
ispitivanje javnog mnijenja o tome što stanovnici Švedske doista misle o došlja¬ 
cima. Pod naslovom “Izbacite ih”, novine su objavile da je 63 posto Šveđana že¬ 
ljelo da se imigranti vrate u zemlje iz kojih su došli. U popratnom je članku glav¬ 
nog urednika novina Erika Manssona pisalo: “Švedski ljudi imaju čvrsto mišlje- 

nje o imigraciji i politici izbjeglica. Oni na vlasti imaju suprotno mišljenje. Miš¬ 
ljenja su im neuskladiva. Poput bombe mišljenja koja bi svaki tren mogla eks¬ 
plodirati. Zato ćemo, počevši od danas, pisati o tome. Govorit ćemo kako stvari 
zapravo stoje. Crno na bijelo. Prije nego što bomba eksplodira.” No kao da su 
htjeli potvrditi ono što je glavni urednik rekao, jedini rezultat te ankete bio je da 
su mu vlasnici Expressena uručili otkaz. 

Kad je u prvome desetljeću dvadeset prvoga stoljeća migracija u Švedsku po¬ 
čela sve više bujati, javnu je raspravu pod nadzorom držala ne samo uniform¬ 
nost političke klase nego i politička uniformnost švedskih medija. Možda i više 
od medija u ostalim zemljama Europe, švedski su mediji na rasprave u vezi s 
imigracijom gledali s osjećajem prezira, ali i opasnosti. Istraživanje političkih 
sklonosti švedskih novinara otkrilo je da je 2011. gotovo polovica novinara (41 
posto) bila sklona Zelenoj stranci. Jedine stranke koje su se po broju simpatizera 
medu novinarima približile Zelenima bile su lijeva stranka (15 posto). Socijalde¬ 
mokratska stranka (14 posto) i liberalno-konzervativna Umjerena stranka (14 
posto). Samo je oko 1 posto novinara izrazio sklonost Švedskim demokratima, 
što je zapravo unutar granica dopuštene pogreške.— 

Ipak, ta je stranka, toliko omražena od novinarske klase, 2016. bila najviše 
rangirana stranka u švedskim anketama. Priča o tome kako je ondje dospjela 
zvuči kao presjek dilema suvremene Europe. Kad je 1980-ih stranka osnovana, 
bila je neosporno rasistički i nacionalistički pokret. Njezini su savezi kao i stavo¬ 
vi bili u skladu s pravim ekstremno desničarskim pokretima diljem Europe, 
medu kojima su bili i neki zagovornici rasne bjelačke nadmoći. Na nju su gledali 
slično kao što u Ujedinjenom Kraljevstvu gledaju na Britansku nacionalnu 
stranku i nikad nije imala nikakav važan politički glas. No 1990-ih uložen je 
svjestan trud da se stranka reformira, pa su iz nje izbačeni svi koji su bili uklju¬ 
čeni u neonacističke pokrete. Naposljetku je na početku dvadeset prvoga stoljeća 
skupina od četiri mladića, uglavnom rođenih 1970-ih, počela tražiti način kojim 
će u Švedskoj srušiti status quo. 

Jimmie Akesson i njegovi kolege imali su izbor ili osnovati novu stranku ili 
preuzeti već postojeću. Odlučili su se za drugu opciju i tijekom prvoga desetljeća 
dvadeset prvoga stoljeća radili su na izbacivanju preostalih ekstremno desnih 
elemenata iz Švedskih demokrata kako bi je pretvorili u nacionalističku, ali ne i 
rasističku stranku. Nitko im nikad nije priznao zasluge za to. Mediji i drugi poli¬ 
tičari nastavili su Švedske demokrate opisivati kao “ekstremno desne”, “rasistič¬ 
ke” i “ksenofobične”, a usto su ih nastavili prikazivati i kao neonaciste. Na parla- 

mentarnim izborima 2010. stranka je osvojila više od 5 posto glasova i prvi put 
ušla u Parlament. Ostale su parlamentarne stranke bile zgrožene i prema novim 
su se parlamentarcima odnosile kao prema izopćenicima. Odbijale su imati 
ikakva posla s njima, surađivati, pa čak i razgovarati s njima. 

Ipak, u godinama poslije tih izbora pitanja imigracije i identiteta koja su 
Švedski demokrati postavljali ubrzano su postajala sve važnija. Do tog je trenut¬ 
ka zemlja iskusila iste simptome kao i ostatak Europe, a možda čak i gore nego u 
ostalim zemljama. Švedska je kultura samoporicanja bila osobito snažna. Šved¬ 
ski je premijer Fredrik Reinfeldt (iz konzervativne “Umjerene stranke”) 2006. re¬ 
kao, “Samo je barbarstvo istinsko švedsko. Svaki je daljnji razvoj došao izvana.” 
Crkve su u Švedskoj dodatno učvrščivale sve glavnostrujaške političke stavove. 
Primjerice, nadbiskupica Švedske crkve Antje Jackelen istaknuta je pripadnica 
klera koja je rekla da švedska imigrantska politika mora imati na umu da je “Isus 
također bio izbjeglica”. 

Ova je era predvidljivo svjedočila i eksponencijalnom rastu broja antisemit¬ 
skih napada u Švedskoj. Kako se muslimanska imigrantska populacija u Mal- 
mou povečavala, tako je broj Židova u gradu (koji im je prije bio utočište) počeo 
opadati. Židovske su građevine, među njima i kapelica na židovskome gradsko¬ 
me groblju, gađane zapaljivim bombama i do 2010., kad je židovska zajednica u 
gradu pala na manje od tisuču, čak je desetina lokalnih Židova u samo jednoj 
godini postala žrtvom zlostavljanja. Nežidovski mještani počeli su Židove s ki- 
pama na glavama pratiti na službe u sinagogu i na druga javna događanja. 

Unatoč istim znakovima upozorenja kakvi su postojali i drugdje, migracija se 
u Švedsku od 2010. rapidno ubrzala. Potencijalni su migranti iz svih dijelova svi¬ 
jeta Švedsku smatrali osobito poželjnom destinacijom jer je pridošlicama jamči¬ 
la smještaj i socijalnu skrb te posebno privlačan program spajanja obitelji. Na iz¬ 
borima 2014. Švedski demokrati više su nego udvostručili broj glasova i s gotovo 
13 posto osvojenih glasova postali treča stranka u zemlji. I dok su svi mogli vi¬ 
djeti što se zbiva, švedski su mediji istodobno povečali napore u izbjegavanju 
priča koje bi potvrdile tvrdnje Švedskih demokrata i osnažile im potporu. Pos¬ 
ljedice su bile predvidljivo tragične. 

Kao i svake godine, u ljeto 2014. održavao se glazbeni festival “Mi smo Stock- 
holm”. No te se godine dogodilo da su desetke djevojaka od kojih je nekima bilo 
samo 14 godina okružile bande imigranata, večinom iz Afganistana, koji su ih 
napadali i silovali. Lokalna je policija zataškala slučaj i nije ga ni spomenula u iz- 
vješču o petodnevnome festivalu. Nitko nije osuđen, a mediji nisu objavili ni ri- 

ječi o silovanjima koja su se dogodila. Slična su se organizirana silovanja mi- 
grantskih bandi dogodila i na glazbenim festivalima 2015. u Stockholmu i Mal- 
mou te u drugim gradovima. Brojke su bile zapanjujuče. Švedskoj je policiji 
1975. prijavljeno 421 silovanje, a 2014. godišnji broj prijavljenih silovanja popeo 
se na 6620.— Iduče je godine Švedska imala največu stopu silovanja po glavi sta¬ 
novnika od svih zemalja na svijetu osim Lesota. Kad bi švedski mediji ipak obja¬ 
vili vijest o nekom od tih zločina, uvijek bi ih namjerno pogrešno opisali. Pri¬ 
mjerice, nakon grupnog silovanja djevojke na trajektu iz Stockholma za grad 
Turku u Finskoj, objavljeno je da su krivci “švedski muškarci”, premda su zapra¬ 
vo bili Somalci. Ista priča kao i u svim susjednim zemljama. Istraživanje objav¬ 
ljeno 2016. u Danskoj pokazalo je da je za muškarce iz Somalije oko dvadeset 
šest puta veča vjerojatnost da će počiniti silovanje u odnosu na danske muškar¬ 
ce, usklađene po dobi.— Ipak, u Švedskoj se ta tema, kao i u ostalim zemljama, i 
dalje nije načinjala. 

Švedski su mediji tek nakon napada na Silvestrovo 2015. u Kolnu i skandala 
kad je otkriveno njihovo zataškavanje počeli objavljivati ono što se godinama 
događalo na švedskim glazbenim festivalima i drugim događajima. Ne samo da 
je naposljetku otkriveno da je policija zataškavala napade, nego je zahvaljujuči 
nekolicini internetskih časopisa i blogova otkriveno i zataškavanje švedskih me¬ 
dija. Sve se to događalo istodobno sa svakidašnjim pristizanjem novih migrana- 
ta, čak i 2014., zbog čega je u kolovozu te godine premijer priznao da zbog takve 
brzine dolazaka novih tražitelja azila u zemlju, “Nečemo moči priuštiti mnogo 
drugoga”. “Ali,” dodao je Reinfeldt, odbijajuči promijeniti politiku svoje vlade, 
“to su ljudi koji bježe spašavajuči si život.” Tog je Badnjaka tada več bivši premi¬ 
jer u televizijskom intervjuu rekao da je švedski narod sam po sebi “nezanim¬ 
ljiv”, da su granice “fiktivne” tvorbe i da Švedska pripada ljudima koji su ondje 
došli izgraditi bolji život, a ne onima koji več naraštajima žive u njoj. 

Čak i prema takvim standardima, ono što je Švedska prošla 2015. bilo je nevi¬ 
đeno u njezinoj povijesti. U rujnu 2015., nakon objave kancelarke Merkel, nekih 
je dana u Švedsku pristizalo čak 10 000 ljudi i jedno je vrijeme cijela zemlja bila 
gotovo paralizirana. Premda je samo te godine azil u Švedskoj zatražilo 163 000 
osoba, nepoznat broj migranata ušao je u zemlju i u njoj nestao bez traga. Stana¬ 
ri zgrada u Malmou u praonicama rublja u svojim zgradama nalazili su migran¬ 
te koji su doslovce živjeli ondje. Grad je več imao najnižu poreznu osnovicu u 
zemlji, u nekim dijelovima poput Rosengarda več je živjelo vrlo malo nemigra- 
nata, a u nekim je dijelovima grada bilo samo 15 posto zaposlenih stanovnika. A 

to uopće nisu bili neugodni dijelovi grada. Opskrbljeni su bolje od radničkih če¬ 
tvrti u brojnim drugim europskim gradovima, pa dok ta područja nisu postala 
gotovo posve imigrantska, mnogi su Šveđani štedjeli kako bi kupili kuću u nji¬ 
ma. No svaka mogućnost integracije već je bila gotovo nepostojeća. Čak i prije 
2015. u Rosengardu već četrnaest godina nijedno dijete u mjesnoj školi nije go¬ 
vorilo švedski kao prvi jezik. Čak i prije 2015. hitne službe nisu u ta područja 
ulazile bez policijske pratnje jer su njihovi stanovnici napadali kola hitna pomo¬ 
ći i vatrogasna vozila. 

Alarmirane velikom koncentracijom migranata u nekim gradovima, švedske 
su vlasti 2015. isprobale novu taktiku. Odlučili su premjestiti nedavno pristigle 
migrante u udaljene gradove i sela, osobito na sjeveru zemlje, pa su tako 200 mi¬ 
granata smjestili u selo Undrom (sa 85 stanovnika) u regiji Solleftea, a još su ih 
300 smjestili u selo Trensum (sa 106 stanovnika) u regiji Karlshamn. Druga su 
se zabačena sela preko noći utrostručila. Naravno, migranti nisu došli u Švedsku 
da bi živjeli u takvim izoliranim i čudnim područjima, pa ih je policija često 
morala na silu izvlačiti iz autobusa kojima su tamo stizali. No švedski su politi¬ 
čari i dalje ponavljali da njihova zemlja ima dovoljno prostora za udomljavanje 
migranata. Tek kad su ubrzali migracijsku politiku, uvidjeli su zamke te ideje. 
Proračun za iduću godinu predvidio je izravne troškove migracije (koji čine 
samo dio prave ukupne cijene) od 50,4 milijarde švedskih kruna. Visina tog iz¬ 
nosa postaje jasnija kad je stavimo u kontekst - proračun Ministarstva pravosu¬ 
đa za 2016. bio je 42 milijarde kruna, a proračun Ministarstva obrane 48 milijar¬ 
di kruna. Švedska je u tom pogledu rijetka zemlja. U razdoblju globalne gospo¬ 
darske krize uspjela je ostvariti proračunski višak, a sad se u razdoblju globalno¬ 
ga gospodarskog rasta suočila s mogućnošću da ima gospodarstvo u deficitu. 

Suočena s takvom stvarnošću, čak su i neupitno humanitarna opravdanja za 
to počela nestajali. Među novim migrantima 2015. bio je i posebno velik broj 
nedokumentiranih maloljetnika bez pratnje. Premda je među njima bilo i djece, 
socijalni radnici su rekli da je možda troje od petero takve “djece” tvrdilo da im 
je rođendan 1. siječnja. I, naravno, golema su većina (92 posto) bili muškarci. 
Politika švedskih službenika bilo je ignoriranje tih činjenica čak i kad su im bile 
pred nosom. A onda je u kolovozu 2015. tražitelj azila čija je prijava odbijena u 
Ikeinoj trgovini u Vasterasu nožem ubio dvoje Šveđana. Mjeseci su prolazili, a 
strpljenje nekih Šveđana postajalo je sve tanje. 

U listopadu 2015. lokalno je stanovništvo zapalilo azilantske centre u Munke- 
dalu, Lundu i desetak drugih mjesta diljem zemlje. Vlada je odlučila da će ubu- 

duće lokacije tih mjesta biti tajne. Ali mišljenje javnosti postalo je još ogorčenije 
sljedećega siječnja kad je dijete migrant (za kojega se poslije pokazalo da je bio 
punoljetan) u skloništu za azilante nožem ubilo mladu socijalnu radnicu. Tzv. 
zabranjene zone postale su važno pitanje u zemlji, a dužnosnici su bijesno negi¬ 
rali da u Švedskoj ima područja u koje državne službe ne mogu uči, premda su 
lokalno stanovništvo i hitne službe redovito trpjeli napade u takvim područjima 
i dobro su znali da takve zone doista postoje. 

Tog je kolovoza osmogodišnjak iz engleskoga grada Birminghama, čija je obi¬ 
telj bila iz Somalije, ubijen u napadu granatom povezanim s bandama dok je bio 
u posjetu rodbini u Goteborgu. Godinu dana prije u istome je gradu u eksploziji 
automobila-bombe poginula trogodišnja djevojčica. Nasilje etničkih bandi očito 
je postalo uobičajena stvar. Godine 2016. otkriveno je da čak 80 posto pripadni¬ 
ka švedske policije razmišlja o otkazu zbog novih opasnosti njihova posla pri in¬ 
terveniranju u dijelovima zemlje kojima dominiraju migranti i sve veče bezako¬ 
nje. 

Kao i u drugim zemljama, švedska vlada i mediji migrante su opisivali kao da 
su medu njima gotovo svi liječnici i akademici. U stvarnosti je velik broj niskok- 
valificiranih ljudi koji nisu govorili švedski jezik uvezen u zemlju u kojoj nije 
bilo mnogo potrebe za niskokvalificiranim radnicima. I premda je vlada nevolj¬ 
ko postrožila prelazak granice, politički vode i čelnici zajednica nastavili su po¬ 
navljati da ne bi trebalo biti granica i da bi imigracija mogla biti neograničena, a 
nadbiskupica Jackelen rekla je da se Isus ne bi slagao s vladinim ograničenjima 
imigracije. 

Boraveći u Švedskoj u ljeto 2016. otišao sam na regionalnu konferenciju 
Stranke švedskih demokrata koja se održavala u Vasterasu, u središtu zemlje. U 
stilu akademske konferencije, nekoliko se stotina članova stranke okupilo čuti 
govore. Stranački su se vode družili sa članovima stranke i premda su se svi sla¬ 
gali oko toga da su nacionalisti, nisam vidio ni najmanji znak rasizma ili ekstre¬ 
mizma. Medu članovima i vodama stranke mnogo se razgovaralo o tome kako 
zaustaviti vladinu imigrantsku politiku, ali uglavnom vrlo mlado vodstvo stran¬ 
ke je i privatno i javno ostavljalo dojam umjerenosti. Privatno su ih zanimala 
mišljenja gostiju o Viktoru Orbanu i drugim europskim čelnicima koji su se - 
poput njih - protivili masovnoj migraciji. Koliko su im prihvatljiva? Koji su im 
saveznici, a koji su doista “ekstremni”? Stranka koju su mediji u Švedskoj i u ino¬ 
zemstvu uporno prikazivali kao “ekstremno desničarsku” i “fašističku” djelovala 
je jednako zabrinuto zbog pravih ekstremnih desničara i fašista kao i svi ostali. 

Bez obzira na njezine stavove, nedavni uspjeh stranke sigurno ne iznenađuje. 
Politika zemlje naglo se promijenila jer se i demografija naglo promijenila. Pre¬ 
ma podacima švedskog ekinomista dr. Tine Sanandajija (kurdsko-iranskog po¬ 
drijetla), 1990-ih su neeuropski imigranti činilo samo 3 posto švedske populaci¬ 
je, a do 2016. broj im se povećao na otprilike 13 do 14 posto i danas raste brzi¬ 
nom između jedan i dva posto na godinu. U Malmou - trećemu po veličini 
švedskome gradu - neetnićki Šveđani već čine gotovo polovicu populacije. Pre¬ 
ma Sanandajiju, drugi će ga gradovi slijediti već u roku od jedne generacije i et¬ 
nički će Šveđani biti manjina u svim velikim gradovima: djelomice zbog imigra¬ 
cije, djelomice zbog viših stopa nataliteta među imigrantima i djelomice kao re¬ 
zultat odlaska etničkih Šveđana iz područja u kojima prevladavaju imigranti. Je¬ 
dan od zanimljivijih vidova istraživanja švedskih stavova je podatak da čak i dok 
je tzv. bijeli bijeg u tijeku, prosječni Šveđanin i dalje smatra da je važno živjeti u 
multikulturalnome susjedstvu. I doista, za one koji su odselili iz “multikultural- 
nih” područja neproporcionalno je vjerojatnije da će reći da je važno živjeti u 

njima.— 

u švedskoj, kao i drugdje diljem kontinenta, očito postoji jaz između onoga 
što ljudi misle i onoga što vjeruju da bi trebali misliti. I dok se stavovi Europlja¬ 
na neprestano kreću u istome smjeru, premda različitim brzinama, njihovi poli¬ 
tički čelnici i dalje donose odluke zbog kojih će se ti stavovi još brže mijenjati. 
Švedska je samo ekstreman primjer tog trenda. 

Tijekom cijele 2016., dok su se europske političke i društvene tektonske ploče 
pomicale, vodstvo Europe uporno je nastavljalo istim putem. Dogovor s Tur¬ 
skom je do ljeta te godine usporio migraciju grčkom rutom, što je rezultiralo ja¬ 
čanjem kretanja prema Italiji. Tog je kolovoza talijanska obalna straža u samo 
jednome danu u vodama ispred Libije spasila čak 6500 migranata. Obalna je 
straža obavila više od 40 spasilačkih misija samo 19 kilometara od libijskoga 
grada Sabrate. Putnici na brodovima - uglavnom iz Eritreje i Somalije - navijali 
su dok su ih skupljali. Krijumčari ljudima nisu se više zamarali time da u brodo¬ 
ve natoče dovoljno goriva da prevale barem pola puta do Lampeduse. Znajući da 
če ih i prije toga presresti europski spasilački brodovi, krijumčari bi ih napunili s 
dovoljno goriva samo da dođu do spasilačkih brodova, a dalje bi preuzeli Europ¬ 
ljani.— 

Političari su pritom nastavili s istom politikom i s dovođenjem sve više ljudi u 
model za koji su već i sami shvatili da je podbacio. Ali stavovi javnosti posvuda 
su se u Europi počeli mijenjati. U srpnju 2016., niti godinu dana od grandiozne 

geste kancelarke Merkel, anketa je pokazala da manje od trećine autohtonih Ni¬ 
jemaca (32 posto) i dalje vjeruje u koncept Willkommenskultura i kontinuirane 
masovne imigracije u njihovu zemlju. Trećina svih Nijemaca rekla je da migraci¬ 
ja prijeti samoj budućnosti zemlje, a trećina je vjerovala da većinu migranata 
ćine ekonomski migranti, a ne pravi izbjeglice. Polovica svih Nijemaca jako se 
bojala terorizma kao posljedice takvog priljeva ćak i prije prve samoubilaćke 
eksplozije u zemlji i drugih teroristićkih napada u ljeto 2016. Možda je najza¬ 
nimljivije bilo otkriće da je medu Nijemcima rođenima izvan Njemaćke samo 41 
posto željelo vidjeti nastavak masovne imigracije, a 28 posto je željelo da posve 
prestane. Drugim rijećima, za svoju migracijsku politiku Merkelica je izgubila 
ćak i podršku migranata.— 

Idućeg joj je mjeseca rejting sa 75 posto (koliki je bio u travnju 2015.) pao na 
samo 47 posto.— Većina Nijemaca nije se više slagala s politikom svoje kancelar¬ 
ke. Premda su joj bile samo tri godine, stranka Alternative fiir Deutschland 
(AfD) na rujanskim je lokalnim izborima u Pomorju pretekla stranku Angele 
Merkel i ostavila je na trećemu mjestu. O takvim se rezultatima pisalo kao o me- 
taforićkim potresima, no u stvarnosti su bili neznatna podrhtavanja i nisu nuž¬ 
no ukazivala ni na kakvu veliku promjenu. Europska se javnost protivila masov¬ 
noj imigraciji od trenutka kad je poćela. Ali nitko se od politićkih ćelnika, neo¬ 
visno o politićkom uvjerenju, nije potrudio promisliti o tome niti je zbog toga 
promijenio svoju politiku. Premda je kancelarka Merkel ubrzala proces, on je 
bio samo dio kontinuuma koji na kontinentu traje već desetljećima. Posljedice 
svega toga s vremena bi na vrijeme postale zapanjujuće oćite. 

Dana 19. prosinca 2016., u vrijeme kad se obavljaju posljednje kupnje prije 
Božića, 24-godišnji Tunižanin Anis Amri oteo je kamion, ubio njegova vozaća 
Poljaka i vozilom se zaletio u prepuni Božićni sajam blizu Kurfurstendanuna, 
glavne trgovaćke ulice u Berlinu. U masakru je poginulo dvanaest osoba, a mno¬ 
go ih je ozlijeđeno. Amri je pobjegao iz kamiona, a zatim i preko Europe. Prem¬ 
da je bio najtraženiji ćovjek na kontinentu, uspio je najprije otputovati u Nizo¬ 
zemsku, a onda je uspio ući u Erancusku i putovati po zemlji koja je još uvijek 
bila u stanju pojaćanog opreza u drugoj godini od proglašenja izvanrednoga sta¬ 
nja u državi. Zatim je produžio u Italiju gdje su ga dva policajca u Milanu zatra¬ 
žila da im pokaže identifikacijski dokument. Izvadio je pištolj i ustrijelio jednog 
policajca prije nego što ga je drugi ubio. Pokazalo se da se Amri - koji se prije 
napada zakleo na vjernost Isisu - iskrcao 2011. kao migrant na Lampedusi. U 
Italiji mu je odbijena dozvola boravka, a onda je na Siciliji završio u zatvoru jer 

je zapalio sklonište koje je osigurala vlada. Poslije izlaska iz zatvora 2015. ušao je 
u Njemačku i registrirao se kao tražitelj azila pod najmanje devet različitih ime¬ 
na. Propusti u međusobnoj komunikaciji lokalnih njemačkih vlasti u kombina¬ 
ciji s labavim vanjskim granicama Europe te nepostojanjem unutarnjih granič¬ 
nih sustava dobro su poslužili Amriju. Isti su sustavi manje dobro poslužili kup¬ 
cima na božičnome sajmu u Berlinu. 

Strahote s velikim brojem žrtava poput ove na nekoliko bi dana okupirale 
naslove i galvanizirale europske medije, no svakidašnja je realnost kontinuirano 
mijenjala kontinent u cjelini. Njemačke su vlasti samo tijekom 2016. zabilježile 
novih 680 000 pridošlica u svoju zemlju. Kontinuirana masovna imigracija, vi¬ 
sok natalitet medu imigrantima i nizak natalitet medu autohtonim Europljani¬ 
ma zajamčili su da če se promjene koje su več nastupile idučih godina samo ubr¬ 
zati. Njemački je narod u anketama pokazao da je, političkim rječnikom, čak i 
Merkelica smrtna. Ali ona je pomogla promijeniti kontinent i cijelo društvo, s 
posljedicama koje če se osječati još naraštajima. 

Šesnaesto poglavlje 

Osjećaj da se priča potrošila 


Posve je u redu priznati kad su vaši neprijatelji na tragu nečega. Danas protivnici 
europske kulture i civilizacije zasipaju kontinent optužbama. Kažu da je naša 
povijest bila osobito okrutna, premda nije bila ništa okrutnija od povijesti bilo 
koje druge civilizacije i manje okrutna od brojnih drugih. Govore da radimo 
samo za svoju korist, premda je dvojbeno postoji li ijedno društvo u povijesti 
koje se toliko opiralo branjenju svojega ili koje je bilo spremnije usvojiti mišlje¬ 
nja svojih klevetnika. Usto smo i dalje medu jedinim kulturama na svijetu koje 
su toliko otvorene za samokritiku i isticanje vlastitih iskvarenosti da smo u sta¬ 
nju bogatima učiniti čak i naše največe klevetnike. Ali postoji jedna stvar za koju 
je moguče da naši kritičari imaju pravo. Oni je ne identificiraju dobro, a i kad je 
identificiraju, propisuju joj najgore moguče lijekove. No i dalje je riječ o proble- 
mu koji se isplati identificirati, ponajprije kako bismo dosh do odgovora. 

Problem na koji mislim lakše je osjetiti nego ga dokazati, a glasio bi otprilike 
ovako: život u modernim liberalnim demokracijama u nekoj je mjeri plitak ili 
površan i u suvremenoj je zapadnoj Europi osobito izgubio osječaj svrhe. To ne 
znači da su naši životi posve besmisleni niti da je prilika koju liberalna demo¬ 
kracija daje da tragamo za vlastitom predodžbom sreče pogrešna. Večina ljudi 
na svakodnevnoj bazi duboki smisao i ljubav pronalaze u svojim obiteljima, pri¬ 
jateljima i mnogo čemu drugome. Ali neka pitanja ostaju, i to pitanja koja su 
oduvijek bila od središnje važnosti za svakog od nas, na koja liberalna demokra¬ 
cija sama ne može i nikad nije ni trebala odgovoriti. 

“Što radim ovdje? Čemu služi moj život? Ima li ikakvu svrhu osim sebe sa¬ 
moga?” To su pitanja koja su oduvijek pokretala ljudska biča, pitanja koja smo 
uvijek postavljali i još uvijek ih postavljamo. Ipak, zapadnim se Europljanima 
čini da su se odgovori na ta pitanja koja smo stolječima imali sada potrošili. 
Premda čemo to rado priznati, manje nam je drago priznati da se naša priča o 
nama samima također potrošila, ali nama su i dalje ostala posve ista pitanja. Da¬ 
nas je čak i postavljanje takvih pitanja postalo na neki način nepristojno, a u 
skladu s time su se i prostori u kojima se ta pitanja mogu postaviti - a kamoli na 

njih odgovoriti - smanjili ne samo brojem, nego i svojom težnjom za odgovori¬ 
ma. Ako ljudi te odgovore više ne traže u crkvama, jednostavno se nadamo da bi 
dovoljno smisla mogli pronaći u povremenom posjetu umjetničkoj galeriji ili 
književnome klubu. 

Njemački filozof Jiirgen Habermas govorio je o jednome vidu toga 2007. kad 
je u Isusovačkoj filozofskoj školi u Miinchenu predvodio raspravu naslovljenu 
“Svijest o onome što nedostaje”. Tom je prilikom pokušao identificirati jaz u srcu 
našega “poslije-sekularnoga doba”. Ispričao je kako je 1991. u jednoj crkvi u 
Ziirichu prisustvovao komemoraciji za prijatelja. Njegov je prijatelj ostavio upu¬ 
te za taj obred kojih su se strogo pridržavali. Ondje je bio lijes i dva su prijatelja 
održala govore. Ali nije bilo ni svećenika niti blagoslova. Pepeo su trebali “rasuti 
negdje” i nije se smjelo reći “amen”. Njegov je prijatelj - inače agnostik - odbaci¬ 
vao religijsku tradiciju i istodobno javno demonstrirao da je nereligijski stav 
podbacio. Kako je Habermas protumačio svojega prijatelja: “Prosvijetljeno mo¬ 
derno doba nije uspjelo pronaći odgovarajuću zamjenu za vjerski način nošenja 
s obredom koji obilježava kraj života.”— 

Izazov koji je postavio Habermasov prijatelj može se potiho čuti oko nas u 
suvremenoj Europi, kao i posljedice neodgovorenih pitanja. Možda smo sumnji¬ 
čavi prema toj raspravi jednostavno zato što više ne vjerujemo u odgovore i od¬ 
lučili smo se za neku inačicu stare poslovice da je, kad nemamo ništa lijepo za 
reći, bolje šutjeti. Ili je moguće da smo svjesni egzistencijalnog nihilizma u pod¬ 
lozi našega društva, ali ga se istodobno sramimo. Bez obzira na objašnjenje, 
zbog promjena koje su se posljednjih desetljeća dogodile u Europi i posljednjih 
se godina eksponencijalno ubrzale, ta se pitanja više ne mogu izbjegavati. Dola¬ 
zak golemoga broja ljudi s posve drukčijim - zapravo suprotstavljenim - stavo¬ 
vima prema životu i njegovoj svrsi znači da ta pitanja imaju novu hitnost. Ta je 
hitnost ponajprije motivirana uvjerenjem da se društva, poput prirode, gnušaju 
vakuuma. 

Čini se da s vremena na vrijeme neki srednjostrujaški političar prizna neke 
od strahova koji su počeli ključati pod površinom, dajući svim tim pitanjima 
dozu hitnosti. Ali ta priznanja uvijek dolaze u obliku strašnoga, iscrpljenoga fa- 
talizma. Primjerice, 25. travnja 2016., mjesec dana od napada u Bruxellesu, bel¬ 
gijski ministar pravosuđa Koen Geens rekao je Europskome parlamentu da će 
muslimani “vrlo brzo” brojčano nadmašiti kršćane u Europi. “Europa toga nije 
svjesna, ali to je realnost”, rekao je Geens Odboru za građanske slobode, pravo¬ 
suđe i unutarnje poslove Europskog parlamenta. Njegov je kolega iz vlade Jan 

Jambon, ministar unutarnjih poslova, dodao da, prema njegovoj procjeni, 
“uvjerljiva većina” muslimanske zajednice u Belgiji koja broji oko 700 000 člano¬ 
va dijeli belgijske vrijednosti, “Rekao sam već tisuću puta da je najgore što mo¬ 
žemo učiniti pretvoriti islam u neprijatelja. To je najgore što možemo učiniti.” 

Negdje ispod svega toga prisutan je dojam da bi se za razliku od drugih dru¬ 
štava - uključujući zasad i SAD - u Europi sve to lako moglo promijeniti. Sad 
kad smo već godinama - kako se izrazio engleski filozof Roger Scruton - ni¬ 
zvodno od kršćanstva, velika je vjerojatnost da će naša društva posve dignuti si¬ 
dro ili će biti odvučena na posve drukčiju obalu. U svakom slučaju, ispod povr¬ 
šine naših društava uspavana su ležala vrlo uznemirujuća pitanja, čak i prije 
nego što su se društva počela brzo mijenjati. 

Ernst-VVolfgang Bockenforde je 1960-ih izrazio dilemu: “Postoji li slobodna, 
sekularna država utemeljena na normativnim pretpostavkama koje sama ne 
može zajamčiti?”— U našim se društvima to pitanje čuje iznimno rijetko. Mo¬ 
žda naslućujemo da je odgovor na njega “da”, ali ne znamo što učiniti ako je do¬ 
ista tako. Ako su naše slobode i prava neobične i doista proizlaze iz uvjerenja 
koja smo ostavili za sobom, što ćemo učiniti u vezi s time? Jedan je odgovor - 
koji je dominirao u Europi posljednjih godina dvadesetoga stoljeća - nijekanje 
te povijesti, ustrajanje u stavu daje ono što imamo normalno i zaboravljanje tra- 
činjenica civilizacije i života. Čini se da inteligentni i obrazovani 
smatraju svojom dužnošću ne da podrže i zaštite kulturu u kojoj su odrasli, nego 
da je negiraju, napadaju i na druge načine ponižavaju. Sve to vrijeme oko nas je 
rastao novi orijentalizam: “Možda mislimo loše o samima sebi, ali smo voljni 
misliti iznimno dobro o apsolutno svima drugima.” 

Zatim su u nekom trenutku u posljednjem desetljeću vjetrovi mišljenja poče¬ 
li, isprva blago, puhati u suprotnome smjeru. Počeli su potvrđivati ono na što su 
odmetnici i disidenti ukazivali u poslijeratnim desetljećima i priznavati, premda 
nevoljko, da zapadnjačka liberalna društva možda doista duguju nešto religiji iz 
koje su proizišla. Do tog priznanja nije došlo jer su se dokazi promijenili, jer do¬ 
kazi su oduvijek bili tu. No počela je rasti svijest o tome da druge kulture koje su 
sad sve više medu nama ne dijele sve naše strasti, predrasude ili pretpostavke. 
Pokušaj pretvaranja da je normalno sve što se u suvremenoj Europi vjeruje i 
prakticira dobivao je udarac za udarcem. Nizom prilično iznenađujućih lekcija - 
pokoji teroristički napad, još koje “ubojstvo iz časti”, nekoliko karikatura negdje 
drugdje - rasla je svijest o tome da naše stavove ne dijele baš svi koji su došli u 
naša društva. Nisu dijelili naše stavove o jednakosti među spolovima. Nisu dije- 

lili naše stavove o prvenstvu razuma u odnosu na otkrivenje od Boga. I nisu di¬ 
jelili naše stavove o slobodi i neovisnosti. Odnosno, drugim riječima, neobična 
europska rješenja, utemeljena na onima antičke Grčke i Rima, katalizirana krš- 
čanskom religijom i polirana u vatri prosvjetiteljstva, pokazala su se iznimno 
posebnom baštinom. 

Dok su mnogi zapadni Europljani godinama odolijevali toj istini ili njezinim 
implikacijama, spoznaja je ipak došla. I premda joj se neki i dalje odupiru, na 
večini je mjesta postalo moguče priznati da, primjerice, kultura ljudskih prava 
više duguje vjeri koju je propovijedao Isus iz Nazareta nego, recimo, Muhame- 
dovoj. Jedna posljedica tog otkriča bila je želja za boljim upoznavanjem naših 
tradicija. Međutim, postavljanje nekog pitanja nije dovoljno da ga riješi. Jer pita¬ 
nje je li ova društvena pozicija održiva bez pozivanja na vjerovanja koja su je iz¬ 
njedrila, za Europu ostaje iznimno relevantno i problematično. To što ste dio 
neke tradicije, ne znači da čete vjerovati ono što su vjerovali oni koji su tu tradi¬ 
ciju započeli, čak i ako vam se njezini rezultati sviđaju i divite im se. Ljudi se ne 
mogu natjerati na iskreno vjerovanje i možda je to razlog zbog kojega ne postav¬ 
ljamo dublja pitanja. Ne samo zato što ne vjerujemo prethodnim odgovorima na 
njih, nego zato što osječamo da smo na neki način u prijelaznom razdoblju na¬ 
šega razvoja i da če se naši odgovori uskoro možda promijeniti. Naposljetku, ko¬ 
liko dugo društvo može preživjeti nakon što se odvojilo od svojega utemeljitelj- 
skog izvora i pogona? Možda smo u procesu otkrivanja odgovora na to. 

Nedavna Pewova anketa pokazala je da u Velikoj Britaniji pripadnost krš- 
čanstvu opada brže nego u gotovo svim ostalim zemljama. Pewove projekcije 
ukazuju na to da če do 2050. vjerska pripadnost krščanstvu u Ujedinjenom Kra¬ 
ljevstvu s gotovo dvije trečine 2010. pasti za trečinu i tako če prvi put postati 
manjinska pripadnost. Do iste če godine, ukazuje Pew, Britanija imati treču naj- 
veču muslimansku populaciju u Europi, veču od Erancuske, Njemačke ili Belgi¬ 
je. Ljevičarski demografski stručnjak Eric Kaufmann napisao je 2010. da če do 
kraja stolječa čak i u Švicarskoj 40 posto 14-godišnjaka u zemlji biti muslima¬ 
ni.— Naravno, sva takva predviđanja obiluju mogučim varijacijama. Primjerice, 
pretpostavljaju da če krščani i dalje biti sve nereligiozniji dok če s muslimanima 
biti obrnuto, što se može dogoditi, ali i ne mora. Međutim, sve te statistike ne 
uzimaju u obzir masovnu imigraciju koja je u tijeku, a kamoli njezin porast pos¬ 
ljednjih nekoliko godina. U svakome slučaju, ta kretanja - poput onih diljem 
Europe i SAD-a (gdje če do 2050. muslimani u američkoj populaciji brojčano 
nadmašiti Židove) - neizbježno če imati važne posljedice. Demografska istraži- 

vanja pokazuju da će etnički Šveđani postati manjina u Švedskoj već za trajanja 
životnoga vijeka većine ljudi koji su danas živi, što nameće fascinantno pitanje 
ima li švedski identitet ikakve šanse preživjeti ovu generaciju. S istim će se pita¬ 
njem morati suočiti i druge zapadnoeuropske zemlje. Europa se ponosila time 
što ima “internacionalne gradove”, ali kako će javnost reagirati na “internaci¬ 
onalne zemlje”? Što ćemo misliti o sebi? I tko će i što uopće biti to “mi”? 

Bavljenje pitanjima smisla ili čak njihovo spominjanje postalo je tako neuobi¬ 
čajeno da njihov izostanak djeluje barem djelomice namjeran, kao da su naši 
problemi djelovali kao gorivo za naviku ekstrakcije i čame. Bez obzira na priliku 
bez premca, naši mediji i društveni mediji ne mogu prestati hraniti beskonačne 
runde reakcija i tračeva. Uroniti u popularnu kulturu na kraće ili duže vrijeme, 
znači koprcati se u gotovo nepodnošljivoj površnosti. Je li moguće da je ukup¬ 
nost europskih pothvata i postignuća doista trebala kulminirati ovime? Posvuda 
oko sebe vidimo druge iskaze površnosti. Tamo gdje su naši preci nekoć podizali 
velike građevine Saint-Denisa, Chartresa, Yorka, San Giorgia Maggiorea, Sv. Pe¬ 
tra i E1 Escoriala, današnje građevine natječu se samo u tome koja će biti viša, 
blještavija ili novija. Javne građevine djeluju kao da su dizajnirane da deprimira¬ 
ju, a ne da nadahnjuju. Neboderi u europskim gradovima kradu poglede ljudi s 
plemenitijih obzora koji su sad gotovo pa zasjenjeni. Velika građevina podignuta 
u Londonu da se obilježi novo tisućljeće čak i nije bila građevina izgrađena da bi 
trajala, nego golem prazan šator. Ako je istina da su najbolji ispit civilizacije gra¬ 
đevine koje za sobom ostavi, naši će potomci vrlo mrko gledati na nas. Izgleda¬ 
mo poput ljudi koji su izgubili želju za nadahnućem jer nemamo ništa čime mo¬ 
žemo bilo koga nadahnuti. 

Istodobno, najviši dosezi naše kulture kao da se zadovoljavaju time da poka¬ 
žu - u najboljem slučaju - da je svijet kompleksan, da jednostavno moramo pri¬ 
hvatiti tu kompleksnost i ne tražiti odgovore. U najgorem, pak, slučaju, otvore¬ 
no kažu da je sve prilično beznadno. Naravno, živimo u doba izvanredna blagos¬ 
tanja koje nam omogućava udobnost čak i kad očajavamo. Ali možda neće uvi¬ 
jek biti tako. Čak i danas, kad nad nama još uvijek šija sunce gospodarske blago¬ 
dati, ima onih koji zamjećuju pukotinu u našoj kulturi i pronalaze svoje načine 
daje popune. 

Već sam godinama osobito fasciniran brojnim svjedočanstvima koja sam čuo 
iz prve ruke ili sam ih pročitao o ljudima koji su se odlučili preobratiti na islam. 
Te su mi priče djelomice zanimljive jer su sve vrlo slične. Gotovo uvijek su neka 
inačica priče koju bi većina mladih mogla ispričati. U načelu idu nekako ovako: 

“Došao sam do neke dobi [najčešće dvadesete ili rane tridesete], bio sam pijan u 
noćnom klubu kad sam pomislio, ‘Život mora da je nešto više od ovoga.”’ Goto¬ 
vo ništa drugo u našoj kulturi ne kaže: “Pa, naravno daje.” U odsutnosti takvoga 
glasa koji traže, mladi otkriju islam. Činjenica da su odabrali upravo islam po¬ 
sebna je priča. Zašto ti mladi muškarci i žene (vrlo često žene) u svojoj potrazi 
ne pronađu kršćanstvo? Djelomice zato što je većina grana europskog kršćanstva 
izgubila samopouzdanje za propovijedanje svoje poruke, pa čak i za vjerovanje u 
nju. Za Švedsku crkvu. Englesku crkvu. Njemačku luteransku crkvu i mnoge 
druge ogranke europskoga kršćanstva poruka religije postala je jedan od oblika 
Ijevićarske politike, inicijative za raznolikost i projekata socijalne zaštite. Takve 
crkve zagovaraju “otvorene granice”, a istodobno su oprezne kad je riječ o citira¬ 
nju tekstova koje su nekoć propovijedale kao otkrivenja. 

Postoji još jedan uzrok. Kritička analiza i proučavanje korijena kršćanstva još 
se nisu u jednakoj mjeri ostvarili kad je riječ o korijenima islama. Svjetska kam¬ 
panja zastrašivanja i ubijanja pokazala se izvanredno uspješnom u zaustavljanju 
te plime. Čak i danas na Zapadu ono malo ljudi koji istražuju podrijetlo Kurana 
i bave se ozbiljnim proučavanjem svete knjige islama - primjerice Ibn Warraq i 
Christoph Luxenberg - radove objavljuju pod pseudonimima. I kao što svatko 
koga se optuži za vrijeđanje religije islama u svijetu s muslimanskom većinom 
izlaže život opasnosti, tako će se diljem Europe ljudi koji su sudjelovali u kritizi¬ 
ranju izvora i utemeljitelja islama izložiti dovoljnoj količini prijetnji da će im 
preostati samo tri izbora: prestati s time, sakriti se ili - poput Hameda Abdel-Sa- 
mada u Njemačkoj - živjeti pod policijskom zaštitom. Nema sumnje da je to na 
neko vrijeme zaštitilo islam i usporilo val kritike njegova podrijetla i vjerovanja 
koji navire prema njemu. Islamski tekstovi, ideje, pa čak i slikovni prikazi od 
1989. tako se snažno kontroliraju i samokontroliraju čak i u zapadnoj Europi da 
bi bilo posve razumljivo da je mlada osoba koja je tijekom posljednjih nekoliko 
desetljeća postajala politički i vjerski svjesna možda došla do zaključka da su 
Muhamedove tvrdnje i učenja jedino što naša društva doista smatraju svetim i 
imunim na ismijavanje ili kritiziranje. 

Ali čak ni djelovanje policije za bogohuljenje ne može zauvijek zaustaviti pli¬ 
mu kritičkoga napretka. Veći apetit za kritičkim proučavanjem podrijetla islama 
već se pojavio i internet mu je, među ostalim alatima, olakšao širenje i prenoše¬ 
nje više nego ikad u povijesti. Zanimljiv je primjer bivšega danskog ekstremiste 
Mortena Storma koji se odrekao vjerovanja u islam te članstva u Al-Kaidi kad je 
jednoga dana bijesno upalio računalo i u tražilicu upisao “proturječja u Kur’anu” 




čudna smrt Europe 


te počeo čitati. Poslije je napisao: “Cijela konstrukcija moje vjere bila je kuča od 
karata podignuta sloj po sloj. Uklonite li jedan, svi se uruše.”— Storm nipošto 
nije bio tipičan musliman, ali strah koji je osječao prema propitivanju podrijetla 
i značenja islama te potreba da zadovolji taj nagon ipak je nešto što mnogi mus¬ 
limani osječaju. Mnogi se odupiru tom nagonu i obuzdavaju ga te če pokušati 
obuzdati ostale jer znaju što bi to učinilo njihovoj vjeri. Taj čete strah nazrijeti, 
primjerice, u izjavi vodečega klerika šeika Yusufa al-Qaradawija u intervjuu iz 
2013. kad je rekao da “islam danas ne bi postojao” da su muslimani ukinuli 
smrtnu kaznu za napuštanje religije. Vode poput njega znaju što im se približava 
i svime što imaju borit če se za sve u što vjeruju. Ako ne uspiju - a vjerojatno 
neče - najbolje čemu se možemo nadati je da če u nekome trenutku u buduč- 
nosti islam dospjeti u isto stanje u kojem su i ostale religije: bit če ogoljen, ranjen 
i ukročen. To bi riješilo jedan problem, a probleme zapadne Europe bi ublažilo, 
ali ih zasigurno ne bi i riješilo. 

Želja za radikalnom promjenom i osječaj praznine u osoba poput onih pre- 
obračenika sigurno če se nastaviti. I dalje če postojati želja i potraga za izvjes¬ 
nostima. Ipak, te očito urođene potrebe protive se gotovo svim pretpostavkama i 
težnjama našega doba. Potraga za smislom nije ništa novo. Ono što je novo je da 
se gotovo ništa u suvremenoj europskoj kulturi ne posvečuje nuđenju odgovora. 
Ništa ne govori: “Evo nasljeđa misli i kulture i filozofije i religije koje je hranilo 
ljude tisučama godina, pa bi moglo i vas ispuniti.” Umjesto toga, glas u najbo¬ 
ljem slučaju kaže: “Pronađite smisao tamo gdje želite.” U najgorem slučaju može 
se čuti nihilističko vjerovanje: “Vaše je postojanje bez smisla u svemiru bez 
smisla.” Za svaku osobu koja vjeruje u takvo što velika je vjerojatnost da neče os¬ 
tvariti doslovce ništa. Društva u kojima je tako po svoj prilici također neče os¬ 
tvariti ništa. Nihilizam je možda razumljiv u nekih osoba, ali je kao društveno 
vjerovanje koban. 

Uza sve to, odgovore tražimo na pogrešnim mjestima. Političari, primjerice, u 
nastojanju da nam kažu naše vlastite misli i obračajuči se najširemu mogučem 
rasponu ljudi, govore tako široko i tako opčenito da to što kažu ne znači gotovo 
ništa. Oni također govore kao da nema više važnih pitanja o kojima bi se moglo 
raspravljati i posvečuju se pitanjima organiziranja. Neki vidovi tog organizira¬ 
nja, primjerice obrazovanje, svakako su važni. Ali malo je političara koji nude 
dublju viziju o tome što je život ispunjen smislom ili čak što bi mogao biti. A 
možda ne bi ni trebali. Ipak, premda mudrost našega doba ukazuje na to da 
obrazovanje, znanost i dostupnost informacija moraju iz nas istjerati sve dublje 

nagone, ta pitanja i potreba za odgovorima na njih ipak nisu istjerani iz nas, ma 
koliko mi to željeli. 

Način na koji znanost, dominantan glas našega doba, govori nama i o nama, 
sam po sebi otkriva mnogo. Na početku svoje knjige iz 1986. Slijepi urar, Ric- 
hard Dawkins napisao je: “Ova je knjiga napisana u uvjerenju da je naše vlastito 
postojanje nekoč predstavljalo največi od svih misterija, ali da više nije misterij 
jer je riješen. Riješili su ga Darwin i VVallace.” Upravo tu je ponor koji sad postoji 
između prikvačenoga sekularno-ateističkog pogleda na svijet naše kulture i 
stvarnosti načina na koji ljudi doista žive i doživljavaju svoje živote. Jer premda 
Dawkins osječa daje naš misterij riješen - i premda je znanost uistinu riješila je¬ 
dan njegov dio - večina nas i dalje se ne osječa riješeno. Ne živimo svoje živote i 
ne doživljavamo svoje postojanje kao riješena biča. Upravo suprotno, i dalje se 
doživljavamo kao što su naši preci doživljavali sebe - kao podijeljena i protu¬ 
rječna stvorenja, osjetljiva na vidove nas samih i našega svijeta koje ne možemo 
razumjeti. 

Na isti način, premda nijedna inteligentna osoba ne bi mogla poreči ono za 
što sad znamo da je naše srodstvo sa carstvom životinja, malo je onih koji sa za¬ 
dovoljstvom čuju kad ih se naziva običnim životinjama. Pokojni ateistički pisac 
Christopher Hitchens često je sebe pred publikom opisivao kao “sisavca”. Ipak, 
premda nas podsječanje na naše podrijetlo i na materijale od kojih smo načinje¬ 
ni može šokirati pa čak i stimulirati, istodobno znamo da smo više od životinja i 
da bismo življenjem samo kao životinje degradirali to što jesmo. Neovisno o 
tome imamo li po tom pitanju pravo ili ne, to je nešto što intuitivno osječamo. 
Slično kao što znamo da smo više od običnih potrošača. Nepodnošljivo nam je 
govoriti o sebi kao da smo samo zupci u gospodarskom kotaču. Bunimo se ne 
zato što nismo to, nego zato što znamo da nismo samo to. Znamo da smo i nešto 
drugo, čak i ako ne znamo što je to drugo. 

Naravno da religiozne osobe frustrira takav razgovor jer če za prave vjernike 
pitanje uvijek biti: “Zašto jednostavno ne vjerujete?” Ipak, to pitanje ignorira po 
svoj prilici nepovratnu štetu koju su znanost i povijesna kritika nanijeli religij¬ 
skim tvrdnjama doslovne istine i ignorira činjenicu da se ljude ne može silom 
natjerati da vjeruju. U međuvremenu se nereligiozni pojedinci u našoj kulturi 
istinski boje svake debate ili rasprave za koju misle da če na neki način učiniti 
ustupak religioznima, dopustivši na taj način raspravi temeljenoj na vjeri da po¬ 
novno zapljusne javni prostor. 

Možda je riječ o pogreški, među ostalim zato što potiče ljude da zarate s oni¬ 
ma čiji životi i pogledi na život - sviđalo im se to ili ne - potječu od istoga sta¬ 
bla. Nema razloga zašto bi nasljednik judejsko-krščanske civilizacije i prosvjeti¬ 
teljske Europe trebao trošiti mnogo, ili imalo, vremena na ratovanje s onima koji 
se još pridržavaju vjere od koje potječe mnogo tih uvjerenja i prava. Na sličan 
način nema mnogo smisla da oni iz judejsko-krščanske civilizacije i prosvjeti¬ 
teljske Europe, koji shvačaju drukčije, zaključe da su im oni koji ne vjeruju dos¬ 
lovce u Boga zbog toga neprijatelji. Među ostalim zato što čemo se možda tek 
suočiti s mnogo očitijim protivnicima ne samo naše kulture, nego i cijeloga na¬ 
šeg načina života. Možda je zato polovicom prošloga stolječa Benedetto Croce 
rekao, a Marcello Pera nedavno ponovio, da bismo trebali sami sebe nazivati kr- 

scanima.— 

Osim ako se nereligiozni ne uspiju pomiriti s izvorom iz kojega je njihova 
kultura potekla, i ne raditi protiv njega, teško je vidjeti kako čemo se izvuči. Na 
kraju krajeva, premda bi mogli pokušati, malo je vjerojatno da če itko uspjeti iz¬ 
misliti posve nov sustav vjerovanja. U nedostatku novoga vjerskog sustava koji 
bi netko smislio, nečemo izgubiti samo svoju sposobnost pričanja o istinama i 
smislu. Izgubit čemo i svoje metafore. U popularnoj se kulturi često spominju 
“anđeli” i ljubav koja če trajati “zauvijek”. A u nju su se uvukle i sviječe te druge 
naplavine religije. Ali jezik i ideje su bez značenja. To je metafora bez stvari na 
koje se odnosi: simptomi kulture koja vozi s praznim rezervoarom. 

No nije samo vjerski pritok naše kulture postao problem bez odgovora. Pret¬ 
postavka ljudi koji bi sebe opisali kao svojevrsne liberale godinama je bila da su 
lekcije prosvjetiteljstva - razum, racionalnost i znanost - tako privlačne da če 
naposljetku uspjeti sve uvjeriti u svoje vrijednosti. Za mnoge je Europljane pot¬ 
kraj dvadesetoga i na početku dvadeset prvoga stolječa najbliže što su imali vjeri 
bilo vjerovanje u ljudski “napredak” - vjerovanje daje čovječanstvo na uzlaznoj 
putanji, tjerano ne samo tehnološkim napretkom nego i popratnim napretkom 
sustava ideja. Buduči da smo bili “prosvjetljeniji” od naših predaka i znali smo 
više o tome kako smo dospjeli ovamo te od čega se sastoji svemir oko nas, jačala 
je pretpostavka da bismo također mogli izbječi njihove pogreške. Očekivalo se 
da če privlačnost znanja stečenoga znanošču, razumom i racionalizmom biti 
tako bjelodana da se, baš kao i za liberalizam, pretpostavljalo da če život odvesti 
u jednom smjeru. Kad su ljudi krenuli tim putem i uživali u koristima koje im je 
donio, bilo je nemoguče pomisliti da bi itko (pogotovo netko upoznat s njego¬ 
vim užicima) odabrao krenuti u suprotnome smjeru. 

Ipak, u eri masovne migracije, ljudi koji su vjerovali u to počeli su pred vlasti¬ 
tim očima opažati - isprva jednog, dvojicu, a onda i u večem broju - da zapravo 
doista ima onih koji idu u suprotnom smjeru. U tom su smjeru počele iči prave 
bujice ljudi. Ljudi koji su bili uvjereni da je bitka za priznavanjem evolucije u 
Europi zauvijek završila, otkrili su da je na kontinent dovedeno mnoštvo ljudi 
koji ne samo da nisu vjerovali u evoluciju, nego su bili odlučni u namjeri da do¬ 
kažu da je evolucija laž. Oni koji su vjerovali da je sustav “prava” - uključujuči 
ženska prava, prava homseksualaca, vjerska prava i prava manjina - “očigledan”, 
iznenada su se našli oči u oči sa sve večim brojem onih koji su vjerovali ne samo 
da u njima nema ništa očigledno, nego da su fundamentalno pogrešna i proma¬ 
šena. ob.rad.a b.od.en Tako je rasla liberalna svijest o tome da je moguče da če 
jednoga dana ponovno biti više onih koji če hodati suprotno pretpostavljenoj 
struji povijesti nego što če ih hodati ukorak s njom te da bi se posljedično smjer 
putovanja s vremenom mogao promijeniti za sve i da če liberali biti brojčano 
nadmašeni. A što onda? 

Ako se taj strah ikad pojavio, nije učinio ništa čime bi umirio instinkte mno¬ 
gih liberala. Dok su liberali u zapadnoeuropskim demokracijama godinama ras¬ 
pravljali o sve ograničenijim vidovima ženskih prava i pokreta za prava homo¬ 
seksualaca, nastavili su se zalagati za uvoženje milijuna ljudi koji su smatrali da 
takvi pokreti nemaju prava ni postojati. I dok je u drugome desetlječu aktualno¬ 
ga stolječa pitanje nebinarnih, transrodnih prava počelo zaokupljati one koji su 
razmišljali u pojmovima društvenog napretka, isti su ljudi zagovarali dovođenje 
milijuna novih ljudi koji su smatrali da žene ne bi trebale imati ista prava kao i 
muškarci. Je li to bio iskaz njihova vjerovanja u vrijednosti prosvjetiteljstva? Vje¬ 
rovanja da su vrijednosti liberalizma tako jake i tako uvjerljive da če s vreme¬ 
nom sigurno preobratiti Eritrejce i Afganistance, Nigerijce i Pakistance? Ako je 
odgovor da, onda svakodnevne vijesti iz Europe posljednjih godina moraju biti 
u najmanju ruku prijekor njihovoj pretpostavki. 

Prepoznavanje toga sigurno če uzrokovati golemu bol onima koji tako osje- 
čaju. A to bi moglo odvesti u različite smjerove. Moglo bi rezultirati negiranjem 
tih realnosti (primjerice tvrdnjom da su sva društva u najmanju ruku jednako 
“patrijarhalna” i opresivna). Ili bi moglo rezultirati ustrajanjem na onome “Fiat 
justitia mat caelum” (“Neka bude pravda, makar se nebo srušilo”): plemenit osje- 
čaj sve do trenutka kad padne prva krhotina. Ima, naravno, i onih koji toliko 
mrze Europu - ono što jesu i što su bili - da su spremni u nju primiti gotovo 
bilo koga i prepustiti mu kontrolu. U Berlinu sam na vrhuncu ove krize razgova- 

rao s njemačkim intelektualcem koji mije rekao daje njemački narod antisemit¬ 
ski i pun predrasuda te da je makar zbog toga, ako zbog ničega drugog, zaslužio 
da bude zamijenjen. Nije želio uzeti u obzir mogučnost da u usporedbi s nekim 
od tih ljudi dovedenih da ga zamijene, mnogi Nijemci iz sredine dvadesetog sto- 
Iječa - a kamoli suvremeni - izgledaju poput najuzornijih građana. 

Izglednije je sve veče prihvačanje da su ljudi različiti, da različiti ljudi vjeruju 
u različite stvari i da naše vlastite vrijednosti možda nisu univerzalne vrijednos¬ 
ti. To je spoznaja koja bi mogla dovesti do još više boli. Jer ako pokreti za prava 
izniknuli iz društvenoga napretka dvadesetoga stolječa i pokret prema razumu i 
racionalizmu koji se od sedamnaestoga stolječa proširio cijelom Europom nisu 
zabran cijeloga čovječanstva, onda znači da to nisu univerzalni sustavi nego sus¬ 
tavi poput bilo kojih drugih. A to znači da nije samo moguče da takav sustav 
neče trijumfirati, nego da bi mogao biti otpuhan kao i mnogi prije njega. 

Nije pretjerivanje reči da je za mnoge ljude kolaps tog sna jednako bolan (ili 
če biti) kao što je onima koji su izgubili religiju bio njezin gubitak. Liberalni 
poslijeprosvjetiteljski san uvijek je imao auru religije. Ne na način da je za sebe 
tvrdio da je religija, nego je usvojio neke slične ideje. Primjerice, imao je svoj mit 
o stvaranju (“veliki prasak” intelektualnog buđenja za razliku od dugog i kaotič¬ 
nog nastajanja određenih škola misli). I ono najvažnije, imao je vlastiti mit o 
univerzalnoj primjenjivosti. Danas su mnogi u zapadnoj Europi naučili te mito¬ 
ve ili su ih usvojili zbog njihove kvazireligijske privlačnosti. Oni ne daju samo 
nešto u što se može vjerovati i za što se može zauzimati, nego nešto za što se 
može živjeti. Životu daju svrhu i ustroj. A ako več ne mogu omogučiti zagrobni 
život koji obečavaju religije, barem mogu sugerirati - gotovo uvijek pogrešno - 
glazuru besmrtnosti koju donosi divljenje suvremenika. 

Drugim riječima, moglo bi se pokazati da je liberalni san jednako teško išču¬ 
pati iz ljudskih ruku kao što je to bilo s religijom jer s njom dijeli iste nezamje¬ 
njive koristi. U doba mira i spokoja takva bi narodna religija mogla biti progla¬ 
šena bezopasnom, a oni koji ne vjeruju u nju mogli bi ipak dopustiti drugima da 
neometano vjeruju. Ali onoga trenutka kad takva uvjerenja naštete životima svih 
ostalih, mogao bi se pojaviti manje velikodušan i ekumenski stav prema takvim 
vjernicima. U svakom slučaju, golemu prazninu koju je ostavila religija još ve- 
čom bi učinio procjep koji če ostaviti posljednji nereligijski san Europe. A posli¬ 
je toga če, uskračeni svih snova, ali i dalje u potrazi za odgovorima, sve potrebe i 
pitanja i dalje biti tu. 


yv'l'U^ 

POSLJEDNJA UMJETNOST 

Danas je najočitiji odgovor na to - odgovor iz devetnaestoga stoljeća - najistak¬ 
nutiji po svojem izostanku. Zašto umjetnost ne bi mogla nastaviti, bez “optere¬ 
ćenja” religije, tamo gdje su religije stale? Odgovor se skriva u radu onih koji još 
uvijek streme tome zvanju. Gotovo sve ima auru uništenoga grada. Čini se da su 
svi srušeni prethodnici poput VVagnera učinili ideju svih sličnih težnji opasnom, 
a ako ne opasnom, onda uzaludnom. 

Možda je upravo ta spoznaja uvjerila brojne suvremene umjetnike da presta¬ 
nu ciljati na povezivanje s bilo kakvim trajnim istinama, da odustanu od svih 
pokušaja ostvarivanja ljepote ili istine te da jednostavno kažu javnosti: “S vama 
sam u blatu.” Sigurno je u dvadesetome stoljeću u Europi postojao trenutak kad 
se promijenio cilj umjetnika i kad su se promijenila očekivanja javnosti. Bilo je 
očito iz načina na koji se javni pristup umjetnosti od divljenja (“Kad bih barem 
ja to mogao napraviti”) pretvorio u prezir (“To bi čak i dijete moglo napraviti”). 
Tehnička je ambicija znatno opala, a nerijetko i potpuno nestala. A moralne am¬ 
bicije umjetnosti išle su istom putanjom. Netko bi za to mogao optužiti Marcela 
Duchampa i njegovu skulpturu Fontana (pisoar), ali za njim je krenulo dovoljno 
umjetničke kulture kontinenta da je jasno da je on samo poveo onamo kamo su 
ga ostali htjeli slijediti. Prošečete li danas nekom galerijom poput londonske 
Tate Modem, jedino što upada u oko više od manjka tehničke vještine je manjak 
ambicije. Odvažnija djela mogu tvrditi da nam govore o smrti, patnji, okrutnosti 
ili boli, ali samo rijetka doista imaju nešto za reći o tim temama osim ukazivanja 
na činjenicu da jednostavno postoje. Sasvim sigurno ne nude nikakve odgovore 
na pitanje koje postavljaju. Svaka odrasla osoba zna da patnja i smrt postoje, a 
ako to ne zna, teško če je u to uvjeriti u umjetničkoj galeriji. No čini se da je 
umjetnost našega doba odustala od svakoga pokušaja da u nama pobudi nešto 
drugo. Osobito je odustala od želje da nas poveže s nečime poput duha religije 
ili onoga uzbuđenja prepoznavanja - što je Aristotel nazvao anagnoriza - koji 
vam daje osjećaj da ste upravo spoznali istinu koja vas je oduvijek čekala. 

Možda se taj dojam javlja samo kad otkrijete veliku istinu, a umjetnici su, kao 
gotovo svi ostali, postali sumnjičavi prema želji da se do te istine dode ili su nes¬ 
posobni za to. Posjetite li bilo koji hram moderne kulture vidjet čete gomile ljudi 
koji lutaju naokolo tražeći nešto, ali nije jasno što traže. Postoje elementi umjet¬ 
nosti koji ljude mogu podsjetiti na nešto veće. Jednom sam prilikom lutajući 
besciljno i razočarano umjetničkom galerijom čuo zvuk moteta Spem in alium i 



čudna smrt Europe 


odmah se zaputio u smjeru iz kojega je dolazio. Iznenada sam shvatio još jedan 
razlog zbog kojeg su galerije koje sam dotad obišao bile prilično puste. Svi su se 
preselili prema “zvučnoj instalaciji” Janet Cardiff koju je činilo 40 zvučnika ras¬ 
poređenih u ovalnom obliku, a iz svakoga je dolazio glas jednoga pjevača u zbo¬ 
ru. Ljudi su očarano stajali u sredini ovala. Parovi su se držali za ruke, a jedan je 
par čak sjedio zagrljeno na podu. To je bilo prije nego što su djela Thomasa Tal- 
lisa spomenuta u sadomazohističkim romanima E. L. James jer tko zna što bi se 
inače dogodilo. 

Bilo je doista dirljivo, premda istodobno i neobično, da je publika instalaciju 
smatrala postignučem Janet Cardiff, a ne Thomasa Tallisa. Ali bila je to prava 
anagnoriza. Nitko nije mogao biti siguran koliko je ljudi iz publike poznavalo ri¬ 
ječi ili značenje glazbenog komada iz kojega je “zvučna instalacija” bila preuzeta. 
No događalo se nešto neobično i izvanvremensko. Jedno od rijetkih suvremenih 
djela usporediva učinka skulptura je Antonyja Gormleyja nazvana Another Place 
(Drugo mjesto), koja se sastoji od 100 čeličnih ljudskih figura u prirodnoj veliči¬ 
ni zagledanih u more na plaži Crosby Beach blizu Liverpoola. Cijela instalacija - 
koja je na zahtjev mještana postala trajna - najviše dolazi do izražaja u vrijeme 
oseke ili kad su figure okrenute prema zalazečem suncu. Razlog je u oba slučaja 
djelomice isti. Riječ je o prizoru doživljenom u svakidašnjici koji ponovno budi 
sječanje na priču (u ovom slučaju uskrsnuče) iz srca naše kulture. Možda joj 
neče odgovoriti, ali je se sječa. 

Međutim, takva djela nisu ništa više od umjetničke strane Bockenfordeova 
paradoksa. Ono što djeluje čini to zbog nečega što se dogodilo prije, a ne zbog 
nečega intrinsično izvrsnog u vezi s umjetničkim djelom. I doista, kad takva dje¬ 
la uspiju, možda je to zato što su parazitska. Značenje koje imaju potječe od tra¬ 
dicije koju sami ne mogu iskazati ili održati. Ipak, djela poput tih barem pokuša¬ 
vaju odgovoriti na važna pitanja kojima se bavi i religija. Odgovori su im nejas¬ 
niji, a samopouzdanje slabije nego prije, ali barem pokušavaju govoriti o istim 
potrebama i istim istinama. Originalnija linija europske umjetnosti bavi se te¬ 
meljnom traumom kontinenta. Dio je kontinuirane tradicije, ali istodobno pred¬ 
stavlja njezin kraj. 

Čak i prije Prvoga svjetskog rata u europskoj umjetnosti i glazbi - u Njemač¬ 
koj više nego igdje drugdje - postojala je linija koja je iz zrelosti prelazila u prez- 
relost i zatim u nešto treče. Posljednje linije austro-njemačke romantične tradi¬ 
cije - čiji su primjeri Gustav Mahler, Richard Strauss i Gustav Klimt - gotovo 
kao da su uništile same sebe, dosegnuvši vrhunac zrelosti iza kojega nije moglo 

slijediti ništa osim potpunog sloma. Nije bila stvar samo u tome da im je tema 
bila opsjednuta smrću, nego da se za tradiciju činilo kao da se ne može dalje ras¬ 
tegnuti ili inovirati a da pritom ne pukne. I onda je puknula: u modernizmu i 
zatim u postmodernizmu. Stvorio se dojam da je otada pa do danas uspješna 
europska umjetnost, osobito njemačka umjetnost, moguća samo postojanjem u 
ruševinama koje su rezultat te eksplozije. Nitko nije pronašao drugi izlaz osim 
toga. 

Glavni vizualni umjetnici poslijeratne Njemačke proveli su karijere radeći u 
ruševinama katastrofe njihove kulture. Bez obzira na to slave li ih zbog toga što 
su je se latili ili su je se latili da bi ih se slavilo, vidljivo je da su najugledniji nje¬ 
mački umjetnici i dalje uronjeni u tu katastrofu. Primjerice, karijera Gerharda 
Richtera, rođenoga 1932., zapravo je počela 1960-ih serijom ulja na platnu nasli¬ 
kanih prema fotografijama. Neke je bilo lakše protumačiti nego druge. Medu 
najočitijima i najpoznatijima je dirljiva slika naslikana prema fotografiji malo 
naherenog muškarca u prevelikoj nacističkoj uniformi nazvana Ujak Rudi 
(1965.). Druge su očito imale jednako zloslutne teme, čak i kad gledatelj nije 
točno znao o kojoj je temi riječ. Gospodin Heyde (1965.) prikazuje samo mu¬ 
škarca srednjih godina i policajca za njim kako ulaze u zgradu. Ali čak i da ni¬ 
smo znali ništa o tim imenima, nije nam trebalo reći da je VVerner Heyde liječ¬ 
nik SS-a uhvaćen nakon gotovo petnaest godina u bijegu, koji se poslije objesio 
u zatvoru. Druge slike, primjerice Obitelj Liechti (1966.), dodatno zamučuju gra¬ 
nice. Gledamo li obitelj zločinaca ili žrtava? Oni su preživjeli te godine. Očito im 
se nešto dogodilo. Osim tehničke vještine, Richterovo je postignuće u tome što 
je u tim često marginalnim prizorima zabilježio činjenicu da veo prekriva sve iz 
ere koju prikazuju i ere u kojoj su nastali. Cijelu kulturu poput magle prekriva 
sloj krivnje i grijeha.— 

Isto se može reći i za rad Anselma Kiefera. Rođen je trinaest godina poslije 
Richtera, one godine kad je Drugi svjetski rat završio, a rad mu je još očitije po¬ 
svećen bilježenju velike kulture u olupini vlastite samodestrukcije. Njegova gole¬ 
ma slika Interijer (1981.), poput Richterovih djela iz 1960-ih, očito prikazuje ne¬ 
što strašno. U ovome slučaju, na temelju grandioznosti prostorije i zapuštenosti 
prizora - stakleni strop koji izgleda razbijeno, oronuli zidovi u velikoj dvorani - 
gledatelj koji prvi put vidi sliku vjerojatno može pretpostaviti da je riječ o nacis¬ 
tičkoj prostoriji. Dodatnim čitanjem otkriva se da je doista u pitanju jedan od 
ureda u Kancelarijatu Trećega Reicha koji je za Hitlera dizajnirao Albert Speer. 
Ali dojam da je to velika panorama (slika je veličine devet četvornih metara) 


čudna smrt Europe 


prostorije u kojoj se dogodilo nešto strašno jednako je očit kao i muškarac s iz¬ 
razom krivnje na licu u policijskom nizu za prepoznavanje osumnjičenika. Ne¬ 
što noviji radovi poput Dobi svijeta (2014.) također su pomno izrađeni prikazi 
društvenih ruševina. U tom je slučaju odbačeno platno naslagano na drugo od¬ 
bačeno platno te okruženo krhotinama i iskrivljenim metalom. Kao da se poslije 
katastrofe malo što može učiniti osim razmišljati o tome da je sve prolazno, sve 
može biti uništeno i ništa ne može biti spašeno.— 

Nitko ne može reči što dolazi poslije toga potpunog zastoja u tradiciji. Jedan 
od razloga zašto je umjetnicima tako teško ostaviti katastrofu za sobom nije 
samo to što se zna da su politika i umjetnost kontinenta pošle po zlu, nego i 
strah (gotovo sigurno samopreuveličan) da je politika pošla po zlu djelomice 
zato što je umjetnost pošla po zlu. Naravno da bi to rezultiralo određenom suz- 
držanošču te strahom glede materije kojom se bavimo. 

Svijet uzvišenije kulture zasad ostaje dio širega europskoga mjesta zločina. 
Umjetnici i ostali mogli bi kopati po ruševinama da otkriju što se dogodilo, ali 
znaju da svaki nastavak te tradicije podrazumijeva rizik da će se u nekome tre¬ 
nutku žeravica podjariti i da če se zločin ponovno dogoditi. Jedini je odgovor 
zaključiti da se ono što se dogodilo zapravo dogodilo usprkos umjetnosti te da, 
drugim riječima, umjetnost nije imala nikakva utjecaja na kulturu. Ako je doista 
tako i umjetnost doista nije ništa učinila, onda u posljednjoj analizi kultura 
nema apsolutno nikakvu važnost. To je barem jedno objašnjenje zašto umjetnič¬ 
ki svijet trenutačno igra iste igre površne dekonstrukcije kojima se bavila i aka¬ 
demska zajednica. I zašto umjetnost duhovite, naivne, ironične ili šaljive neis¬ 
krenosti djelomice uvezene iz New Yorka ispunjava brojne galerije i prodaje se 
za goleme iznose. 

Ta tri pokreta u suvremenoj umjetnosti - parazitski, prisilno zaustavljen i na¬ 
mjerno neiskren - nisu zastranjivanja u kulturi nego je jako dobro predstavljaju. 
Prvi ne može održavati samoga sebe, drugi dolazi s tako opresivnom težinom da 
bi je svatko naposljetku mogao poželjeti odbaciti, a posljednji nema smisla. Re¬ 
zultate svega toga možemo vidjeti posvuda oko sebe. Posjetite bilo koji grad ili 
mjesto spomenuto u knjizi i naiči čete na taj čin odbacivanja. Premda se na ne¬ 
kim mjestima koncerti održavaju kao i inače, posvuda se pokušava prilagoditi 
promjenama koje su nastupile. U Malmou je jedne večeri jedini koncert koji se 
održava u gradu fusion koncert koji ima nekakve veze s falafelom, što je na svoj 
način ispravno. Kultura treba odražavati društvo, a društvo se promijenilo. Pro¬ 
grami u koncertnim dvoranama na isti su način odraz toga kao i sve praznije si- 

nagoge. Oboje su iskaz onoga što se događa i prikladno ukazuju na vrijeme u 
kojemu živimo. 

Činjenica tog prijelaza, iz jedne kulture u nešto drugo, najveće je moguće po¬ 
bijanje pretpostavki nedavnih generacija. Suprotno svim uvjeravanjima i oćeki- 
vanjima, ljudi koji su došli u Europu nisu se uklopili u našu kulturu i postali nje¬ 
zin dio. Sa sobom su donijeli svoje kulture. I ućinili su to baš u trenutku kad je 
našoj kulturi nedostajalo samopouzdanja da se zauzme za sebe. Zapravo su 
mnogi Europljani s dozom olakšanja doćekali takvo izbavljenje od samih sebe, 
zadovoljno su se promijenili u skladu s novim vremenima i sami sebe razvodnili 
ili posve promijenili. 

DEPRESIVNA LUCIDNOST 

Nitko, naravno, ne zna što slijedi. Možda će se ova faza još dugo nastaviti. A 
može se dogoditi i da se sve promijeni te da nešto velikom brzinom zakoraći u 
taj duhovni i kulturološki vakuum. Jedan od razloga zašto bi Michel Houelle- 
becq mogao biti simbol pisca našega doba nije samo to što je kronićar i primjer 
posve rascvjetalog nihilizma, nego i zato što je jasno i uvjerljivo nagovijestio što 
bi moglo slijediti. 

Za HoueIIebecqa i njegove likove život je usamljena i besmislena rabota, liše¬ 
na zanimanja, veselja ili ugode, osim povremenog oralnog seksa za kojega se u 
naćelu pobrine prostitutka. Činjenica da su kronićara takvoga života njegovi ko¬ 
lege mogli slaviti brojnim nagradama, među njima i prestižnim Prix Goncour- 
tom, možda manje iznenađuje od ćinjenice da je takav pisac nevjerojatno popu¬ 
laran. Knjige su mu već gotovo dva desetljeća bestseleri na izvornome francu¬ 
skom i u prevedenim izdanjima. Kad se knjige prodaju tako dobro - osobito kad 
su usto kvalitetna, a ne šund književnost - oćito progovaraju o vremenu u kojem 
živimo. Možda je rijeć o ekstremnoj inaćici našega trenutaćnog života, ali ćak ni 
šokantna priroda HoueIIebecqova nihilizma ne bi bila dovoljna draž kad njegovi 
ćitatelji ne bi osjećali barem zgađeni traćak samoprepoznavanja. 

Njegov prvi veliki roman. Elementarne čestice (1998.), upoznao nas je s tipić- 
nim prizorom - društvo i skupina života bez ikakve svrhe. Obiteljskih odnosa ili 
nema ili su zatrovani. Prostor koji su prije apsorbirali Božji poslovi, sad ispunja¬ 
va smrt i strah od smrti. U jednome dijelu romana glavni junak Michel ne ustaje 
iz kreveta dva tjedna i piljeći u radijator stalno se iznova pita: “Koliko dugo za- 

padna civilizacija može nastaviti bez religije?” No to ne rezultira nikakvim otkri¬ 
venjem, samo s još više zurenja u radijator. 

Usred nečega što je opisano kao “depresivna lucidnost” nema - osim seksa - 
nijednog trenutka uživanja. Christine, s kojom je Bruno vodio šepav, beznačajan 
razgovor, prekida tišinu prijedlogom da odu na orgiju na nudističkoj plaži. Filo¬ 
zofsko stanje njihove kulture zapljusnulo ih je i potopilo vlastitom besmislenoš- 
ču. U jednom trenutku čitamo: “U vremenu samoubojstva Zapada bilo je jasno 
da nemaju šanse.” Premda zadovoljstvo konzumerizma zasigurno nije dovoljno, 
može biti zabavno. Dok bi trebao dogovarati pokop ili kremaciju majčina tijela, 
Bruno na Gameboyu igra tetris. “Igra gotova”, oglasi se konzola i zasvira “veselu 
melodiju”. 

Premda se teme i likovi Elementarnih čestica ponavljaju u Platformi (u Hrvat¬ 
skoj prvi put objavljenoj 2003.), također pronalaze nešto na što če se usredotoči¬ 
ti. Eksplicitan seks, ponavljanja i varijacije istoga ponovno su jedino svjetlo u 
tmini romana. Valerie je žena spremna seksualno učiniti apsolutno sve s glav¬ 
nim likom romana Michelom, dobra je osoba i izvor nade. Ipak, daje se do zna¬ 
nja da su genitalije samo “mršava naknada” za nesreču, kratkoču i besmislenost 
života. Međutim, u Platformi Houellebecqovi likovi usvajaju drugi pogled na 
svijet. 

Odustavši od posla javnoga službenika, Michel vodi Valerie na godišnji od¬ 
mor na Tajland gdje se gnuša dekadencije turizma i ljudi koji sudjeluju u njemu, 
premda se i sam tako ponaša. Jednoga se dana na plaži pojave islamski teroristi 
- koji također preziru vidljivu dekadenciju, ali imaju svoje mišljenje što učiniti u 
vezi s time - i masakriraju gomilu turista, među njima i Valerie. Poslije teroris¬ 
tičkih napada na Baliju 2002. taj se scenarij smatrao vrlo proročanskim. Ali po¬ 
štovanje koje si je Houellebecq priskrbio umanjili su problemi u koje mu je knji¬ 
ga pomogla da se u Francuskoj uvali. Poslije masakra njegov prezir prema isla¬ 
mu vodi odlomku u kojem piše: 


Svakako je moguče ostati živ potaknut samo željom za osvetom; mnogi su 
tako živjeli. Islam mi je uništio život i islam je sigurno bio nešto što bih 
mogao mrziti; u idučim sam se danima posvetio pokušajima osječanja 
mržnje prema muslimanima. Išlo mi je prilično dobro i počeo sam ponov¬ 
no pratiti vijesti iz inozemstva. Svaki put kad bih čuo da je u Pojasu Gaze 
ubijen palestinski terorist, palestinsko dijete ili trudna palestinska žena. 

osjetio bih drhtaj oduševljenja na pomisao da to znači jednoga muslimana 
manje. Da, tako se moglo živjeti. 


Zbog tog odlomka i drugih koji su smatrani uvredljivima, u intervjuima i u Ele¬ 
mentarnim česticama (gdje jedan lik islam opisuje kao “najgluplju, najlažniju i 
najmračniju od svih religija”), Houellebecq je postao meta sudskih progona u 
Francuskoj. Da li zbog toga ili zbog njegove često spominjane želje da plača što 
manje poreze, Houellebecq je napustio Francusku i preselio se u Irsku. 

A možda ga je iz domovine otjerala glupost. Na kraju krajeva, svatko tko je 
doista čitao Houellebecqa - a ne samo izvatke za koje se nadao da če ga uvrijedi¬ 
ti - mogao je vidjeti da su likovi iz njegovih romana neizmjerno grublji u svo¬ 
jem kritiziranju i preziru suvremenog Zapada nego što su to prema propisima i 
tvrdnjama islama ili muslimana. Houellebecqov prezir puca u svim smjerovima 
- medu ostalim prema homoseksualcima, heteroseksualcima, Kinezima i večini 
drugih nacionalnosti. Povlačenje Houellebecqa po sudovima zbog nepristojnosti 
prema muslimanima bio je primjer gadljivog korištenja osjetljivosti kao aduta, 
ali je istodobno pokazalo i književnu neukost. Ne samo zbog odvlačenja autora 
na sud zbog njegovih djela, nego zbog činjenice da Houellebecqova poruga ili 
prezir posve jasno premašuju jadikovke i molbe posebnih interesnih skupina: 
njegov gnjev i njegov prezir usmjereni su na ovo doba i ljudsku vrstu kao cjelinu. 

Ipak, ma koliko akrobatika i pirotehnika u književnosti tog tipa bile odlične, 
uvijek se dogodi da u nekom trenutku mora ili sazreti ili polako nestati. Dokaz 
da HoueIIebecq neče nestati došao je romanom Karta i teritorij (2010.), pričom 
o umjetniku koji se zahvaljujuči povremenom radu uspije basnoslovno obogati¬ 
ti. Bogatstvo mu omoguči da se povuče iz Francuske koja je osuđena na to da u 
vrlo skoroj budučnosti postane samo kulturni tematski park za nove superboga- 
taše iz Rusije i Kine. Roman nije samo istraživanje tradicionalnih HoueIIebecqo- 
vih tema (disfunkcionalan obiteljski život, isprazan seks, samoča), nego i dubo¬ 
ka satira suvremene kulture. Uključuje i urnebesan te uznemirujuč autoportret - 
podsjetnik na istinu da najokrutniji kritičari uvijek okreču pogled i prema sebi. 
Umjetnik posječuje pijanoga pisca Michela HoueIIebecqa u njegovu zabačenom 
i ružnom irskom skrovištu. 

Autoportret je izvanredno precizan. Razvratan, depresivan i nemiran alkoho¬ 
ličar, portret HoueIIebecqa u Karti i teritoriju dočarava gotovo uvredljivo beži¬ 
votan život. A to je i život koji stvara neprijatelje. Zanimljiv detalj je da u jedno- 

me trenutku “Houellebecqa” pronađu mrtvoga - obezglavljena, oderane kože i 
osakaćena. Taj je prizor 2015. poprimio manje zabavan prizvuk. 

Roman Pokoravanje trebao je biti objavljen 7. siječnja te godine, ali već je i 
prije objavljivanja izazvao kritičku i političku kontroverziju. Radnja romana 
odvodi francusku politiku u 2022. kad se predsjednik Fran^ois Hollande bliži 
kraju katastrofalnoga drugoga mandata. Nacionalna fronta na čelu s Marine Le 
Pen vodi u anketama. Umjereno desna stranka Savez za narodni pokret (Union 
pour un Mouvement Populaire, UMP) se raspadne, baš kao i Socijalisti. Ali pos¬ 
ljednjih se godina oformila nova politička stranka - muslimanska stranka pre¬ 
dvođena umjerenim islamistom koji ima podršku sve veće muslimanske popula¬ 
cije u Francuskoj. Približavanjem drugoga izbornog kruga ostalim srednjostru- 
jaškim strankama postaje jasno da je jedini način kojim če spriječiti dolazak Na¬ 
cionalne fronte na vlast ujedinjenje svih stranaka u okrilju Islamske stranke. Do¬ 
ista to učine i Islamska stranka pobijedi na izborima. Iskoristivši kao paravan 
popustljive stare francuske ljevičare, islamisti krenu u preobrazbu Francuske, 
ponajprije preuzimanjem nadzora nad obrazovanjem i prenamjenom (uz izdaš¬ 
nu financijsku pomoć Zaljevskih zemalja) svih javnih sveučilišta, uključujući i 
parišku Sorbonneu, u islamske institucije. Postupno čak i glavni junak romana - 
razvratni znanstvenik koji se bavi proučavanjem romanopisca iz devetnaestoga 
stoljeća J. K. Huysmansa - uvidi smisao u preobračenju na islam. 

U malobrojnim komentarima o knjizi koje je dao, HoueIIebecq se iznimno 
trudio iskazati divljenje prema islamu - što je možda još jedan pokazatelj da zas¬ 
trašivanje i prijetnje misaone policije doista pale. Bilo je očekivano da če takve 
izjave pasti u drugi plan, premda ne iz razloga iz kojih se to naposljetku dogodi¬ 
lo. Među onima koji su napali i ismijavali HoueIIebecqa zbog radnje romana za 
koju su mnogi govorili da je namjerno provokativna bio je i satirični tjednik 
Charlie Hebdo, tada slabo poznat izvan Francuske. Tjednik je imao dugu tradici¬ 
ju Ijevičarskoga, sekularnoga, antiklerikalnog ikonoklazma, a u godinama prije 
2015. privukao je ograničenu međunarodnu pozornost jer se u nekoliko navrata 
pokazao spremnim objaviti prikaze proroka islama (gotovo jedini koji je to bio 
spreman poslije afere s danskim karikaturama 2005.). Bez obzira na napade, pri¬ 
jetnje tužbama i bacanje zapaljivih bombi na njihovu parišku redakciju, časopis 
nije odustajao, kao što nije odustajao ni kad su ga kritizirali zbog karikatura 
pape. Marine Le Pen i mnogih drugih. 

U iščekivanju objave novoga romana, tog je siječanjskog jutra na naslovnici 
lista bila tipično ružna karikatura HoueIIebecqa na kojoj je izgledao kao ljigavi 

kepec kad su dva islamska napadača ušla u parišku redakciju Charlie Hebdoa i 
ubila deset zaposlenika časopisa i dva policajca. Na odlasku iz redakcije, dvojica 
francuskih muslimana obučenih u Jemenu na ulici su vikala “Osvetili smo pro¬ 
roka Muhameda” i “Allahu akbar”. Jedna od žrtava njihova napada na jutarnji 
urednički sastanak lista bio je i ekonomist Bernard Mariš, Houellebecqov blizak 
prijatelj. 

Houellebecqov je nakladnik objavio otkazivanje njegove promidžbene turne¬ 
je i pisac se sakrio od javnosti. Otad je uvijek u pratnji tjelohranitelja. No prem¬ 
da francuska država pomaže da ga se zaštiti, nipošto se ne može reči da ga podr¬ 
žava. Neposredno poslije napada na Charlie Hebdo, francuski je socijalistički 
premijer Manuel Valls održao govor u kojem je rekao, “Francuska nije Michel 
Houellebecq... nije netolerancija, mržnja i strah.” Premijer očito - osim ako je se 
nije domogao prije nego što je tiskana - nije pročitao knjigu. Premda to ne bi 
trebala biti premijerova briga čak i da je roman doista provokativan, ali Pokor¬ 
nost nije samo provokacija. I neizmjerno je suptilnija i profinjenija knjiga od Ta¬ 
bora svetaca Jeana Raspada ili drugih distopijskih romana. 

Život njezina glavnog junaka Fran^oisa nije isprazan samo na Houellebecqov 
uobičajen način, nego mu je stravično potrebno olakšanje. Dok posvuda oko 
njega francuska kultura i društvo propadaju, ističu se dva posebna otkriča. Prvi 
je posljedica odluke njegove djevojke Židovke da napusti Francusku i pridruži se 
obitelji u Izraelu. Poslije njihova seksualno aktivnoga posljednjeg susreta pita ga 
što če on učiniti, pogotovo sad kad se čini da če se dolaskom na vlast musliman¬ 
ske stranke sveučilište zatvoriti. “Nježno sam joj poljubio usne i rekao, ‘Za mene 
nema Izraela. Nije baš duboko, ali tako je kako je.” Zapravo je to što je rekao bilo 
vrlo duboko. 

No dublja duhovna točka romana skriva se upravo u Fran^oisovim razmišlja¬ 
njima o njegovim znanstvenim interesima. Houellebecq (poput brojnih njegovih 
književnih kritičara) pretpostavlja da mu čitatelji nisu upoznati s Huysmanso- 
vim radom, ali sigurno je mnogo onih koji su čitali ili su barem čuli za A rebours 
(Protiv prirode), jedan od glavnih tekstova francuske dekadencije s kraja devet¬ 
naestoga stolječa. U trenutku kad roman počinje, Fran^ois se umorio od svojega 
oduševljenja Huysmansom, onako kako se mnogim akademicima dogodi kad 
im prvu ljubav oblože godine i godine uvlas istih predavanja i pitanja. Ali odabir 
Huysmansa kao stalne prisutnosti u romanu ipak je važan jer Fran^ois s vreme¬ 
nom ponovno djelimice otkriva svoju strast prema njemu, ali ne samo to, nego 
se i suočava s jednim od glavnih izazova Huysmansova života. Poput mnogih 

njegovih suvremenika dekadenata diljem Europe, Huysmans se naposljetku 
obratio na rimokatoličku vjeru. Takav put Fran^ois pokušava oponašati dok se 
sve oko njega raspada - a u cijeloj Francuskoj nagovještaji i zatim sporadične i 
šokantne provale nasilja postaju uobičajena stvar. 

Fran^ois se čak uputi natrag u samostan u kojem je Huysmans pronašao vje¬ 
ru i u kojem je mladi Fran^ois nekad davno proveo neko vrijeme slijedeči trag 
svojega književnog idola. Sjedi ispred iste Bogorodice i razmišljanja mu krenu 
prema istome cilju. Ali ne može to učiniti: doista se vratio na izvor i čak je otvo¬ 
ren za taj trenutak, ali ipak se ne može odlučiti na taj skok vjere. Naposljetku se 
vrati u Pariz gdje mu sad islamsko vodstvo sveučilišta, koje ga je velikodušno 
umirovilo, objasni logiku islama. I ne samo logiku da če, ako se preobrati, vratiti 
svoju karijeru na Sorbonneu, nego i logiku utjecaja koji če to imati na druge vi¬ 
dove njegova života. Primjerice, imat če žene (najviše četiri i to mlade - ako tako 
poželi - od njegova dosadašnjeg ukusa). I naravno da če prvi put biti član prave 
duhovne zajednice. Moči če nastaviti uživati u večini rijetkih zadovoljstava koja 
je imao i sve u svemu dobit če mnogo više ugodnih stvari nego što je mislio. Za 
razliku od rizika potrebnoga da postane katolik, logika islama je praktična i, u 
društvu zrelom za pokornost, postaje nepobitna. 

Čak i prije objave knjige, glavno pitanje koje je nametalo Pokoravanje bilo je 
da li je vizija romana imalo moguča. Čini se da je od njezine objave na to pitanje 
djelomice odgovoreno. Bezbrojni mali detalji se podudaraju. Primjerice, nepo¬ 
sredno prije ključnih izbora francuski mediji i srednjostrujaški političari na¬ 
mjerno izostavljaju priče koje su zapravo važne. Francuski če se čitatelji sigurno 
sjetiti događaja iz prosinca 2014. kad su se muslimanski ekstremisti u Francu¬ 
skoj nekoliko puta vozilima zalijetali u ljude kličuči “Allahu akbar”, poslije čega 
su političari i mediji to što se dogodilo odbacili kao beznačajne prometne inci¬ 
dente. Zanimljiv je i portret voda židovske zajednice koji se nastave ulagivati 
svojim neprijateljima te pregovaraju za sebe čak i dok sve ukazuje na uništenje 
njihove zajednice. I, naravno, najistinilija usporedba u romanu je prikaz klase 
političara iz cijeloga političkog spektra koji toliko žele biti viđeni kao “antirasis- 
ti” da počnu laskati najgorem i najbrže rastučemu rasističkom pokretu njihova 
doba i naposljetku mu prepuste zemlju. 

Ali od političke je analize čak i važnija društvena dijagnoza. Ako postoji raz¬ 
log zbog kojeg se Houellebecq izdvaja od večine suvremenih romanopisaca, to je 
zasigurno zato što prepoznaje dubinu i doseg pitanja s kojima se zapadna Euro¬ 
pa trenutačno suočava. Najpovoljnija slučajnost njegove karijere je to što su mu 

djela umjetničku zrelost dosegnula baš na vrijeme da zabilježe društvo koje iz 
prezrelosti prelazi u nešto drugo. Ali u što točno? U još dekadencije i divljaštva 
ili u spasenje? A ako ide u spasenje, koje vrste i čije? 

Sedamnaesto poglavlje 

Kraj 


Godinu dana poslije velike odluke kancelarke Merkel, političari, medijske zvijez¬ 
de, slavne osobe i mnogi drugi i dalje su ustrajali na stavu da Europa mora nas¬ 
taviti primati migrante iz cijeloga svijeta. Oni drugi, uključujući i širu javnost, 
koji su nastavili izražavati sumnju u takvu politiku neprestano su proglašavani 
bezdušnima i po svoj prilici rasistima. Zbog toga su čak i godinu dana otkad je 
situacija u Europi složno proglašena katastrofom, pomorske patrole na južnome 
Sredozemlju i dalje na moru skupljale tisuće ljudi. Prema podacima agencija 
EU-a, broj migranata koji su u srpnju 2016. stigli u Italiju bio je 12 posto veći od 
njihova broja u srpnju 2015. Godinu dana od onoga što je trebao biti vrhunac, u 
samo 48 sati blizu sjevernoafričke obale skupljeno je više od deset tisuća osoba. 
Kad bi mediji izvijestili o tim događajima, migrante bi svaki put opisali kao 
“spašene” ili “izbavljene” iz Sredozemlja. Većinu su vremena europski brodovi 
jednostavno dolazili sve bliže sjeverno afričkoj obali i skupljali ljude s brodova 
kojima su se samo koju minutu prije otisnuli na pučinu. Ali stvarao se dojam da 
su “spašeni” i “izbavljeni” iz strašnih situacija zbog kojih su se i ukrcali na te 
brodove. Kao i prije, detalji nisu uopće bili važni. 

Jedan od izostavljenih detalja bila je i činjenica da su dotoci migranata u Itali¬ 
ju uključivali tek pokojega Sirijca iz građanskog rata. Gotovo svi su bili mladi 
muškarci iz subsaharske Afrike. Još jedna činjenica koja je mogla biti zanimljiva 
bilo je da to od čega su bježali vrlo vjerojatno nije bilo ništa gore od onoga od 
čega če stotine milijuna drugih možda poželjeti pobjeći u mjesecima i godinama 
koji slijede. Kad bi migranti bili “spašeni”, milosrdni bi Europljani, koji su pozi¬ 
vali na nastavak politike njihova primanja, izgubili zanimanje za najnovije pri- 
došlice. Na vrhuncu krize 2015. u Velikoj Britaniji su mnogi - od predsjednice 
Škotske nacionalne stranke do ministrice unutarnjih poslova u sjeni iz Laburis¬ 
tičke stranke te brojni glumci i rock zvijezde - izjavili da če primiti izbjegličku 
obitelj. Više od godine dana poslije nitko od tih ljudi nije to doista i učinio. Kao 


što je bio slučaj s velikodušnošću i milosrdnošču tijekom cijele krize, lako je od 


drugih očekivati da budu milosrdni u vaše ime nakon što ste vi dali do znanja da 

ste na strani siromašnih i potlačenih ovoga svijeta. Posljedice vaše milosrdnosti 
mogle su se prepustiti drugima. 

Kao i uvijek, pravi su detalji ostali problematični i loše organizirani. U rujnu 
2016., mjesec dana od mojega posljednjeg posjeta otoku Lezbosu, migranti koji 
su boravili u Moriji zapalili su logor. Iskra je mogla biti gotovo bilo što. Ljudi su 
ondje boravili več gotovo pola godine dok su druge europske nacije, koje su i da¬ 
lje inzistirale na važnosti spasilačkih misija, zatvorile svoje granice i ostavile 
Grčku da se sama nosi s posljedicama toga spašavanja. Medu stanovnicima lo¬ 
gora kružile su glasine o repatrijaciji u Tursku do koje bi moglo doči svakoga 
trenutka. Drugi su govorili da su neredi koji su doveli do paleža logora bili pos¬ 
ljedica prepirki oko redova za hranu. Razlog je mogao biti to ili međuetničko 
nasilje koje je stalno potiho ključalo. Na snimku paljenja logora čuju se i povici 
“Allahu akbar”. 

Tjedan dana nakon što je Moria zapaljena, ponovno sam bio u Njemačkoj. 
Posljedice kancelarkine odluke od prije godinu dana bile su posvuda vidljive. Te¬ 
levizijski su programi uključivali i stand-up komediju u kojoj su migranti zabav¬ 
ljali malobrojnu publiku sastavljenu od Nijemaca. Migranti su davali ljudsko lice 
dotoku pridošlica, a njihova se publika očajnički trudila da joj se iskustvo svidi. 
Ali televizijska slava nije bila stvarnost večine pridošlica. U podrumu jedne 
evangeličko-luteranske crkve u predgrađu Berlina pronašao sam 14 izbjeglica 
koji su spavali na krevetima na kat. Svi su bili muškarci u dvadesetim godinama, 
uglavnom iz Irana, a u Njemačku su stigli 2015. Jedan mi je priznao da je platio 
1200 dolara za prelazak morem do Grčke i najprije je otišao za Norvešku, ali mu 
se tamo nije svidjelo. Muškarci su mi rekli da su se preobratili na krščanstvo i 
zato im je crkva ponudila utočište. Premda je moguče da je to doista bila istina, 
dotad je preobračenje na krščanstvo več postalo dobro poznati trik. Tvrdnja o 
preobračenju na krščanstvo gotovo bi sigurno zajamčila odobravanje zahtjeva za 
azilom. 

U Bundestagu sam imao priliku razgovarati s parlamentarnim zastupnikom, 
velikim pristašom kancelarke Merkel i njezina stajališta za trajanja krize. On mi 
je cijeli problem predočio kao isključivo birokratski. Primjerice, manjak smje¬ 
štajnih kapaciteta “nije katastrofa, nego zadatak”. Kako da se zemlja pobrine za 
bolju integraciju? Migranti su trenutačno prolazili 60-satni tečaj o njemačkim 
vrijednostima, a zastupnik je smatrao da bi to možda bilo dobro povečati na 100 
sati. Najviše me zapanjilo njegovo vjerovanje, koje sam več godinama slušao u 
Njemačkoj, da je problem zapravo u njemačkim građanima. Oni koje brinu pro- 

mjene u području u kojem žive, rekao je zastupnik, “provode previše vremena 
na blogovima i nedovoljno u stvarnosti”. A na pitanje o kriminalnim aktivnosti¬ 
ma došljaka, počastio me svojim mišljenjem da medu “izbjeglicama ima manje 
kriminalaca nego medu prosječnim žiteljima Njemačke”. 

Kad je riječ o primanju milijuna došljaka u jednoj godini, zastupnik je rekao 
da to “nije velika stvar”. Zamislite, rekao je u jednom trenutku, da u ovoj prosto¬ 
riji sjedi 81 čovjek i iznenada se začuje kucanje na vratima. Zatim nam onaj tko 
je pokucao kaže da če, ako ostane na hodniku, biti ubijen. Što čemo učiniti? Na¬ 
ravno da čemo ga pustiti unutra. A što čete učiniti, pitam ga, ako nakon puštanja 
te 82. osobe u prostoriju, ponovno začujete kucanje na vratima. Morate li pustiti 
i 83. osobu? Naravno, odgovorio je parlamentarac. Čini se da ne postoji trenutak 
poslije kojega se vrata više ne mogu otvarati. Zato promijenimo metodu. Nje¬ 
mačka je 2015. dala prioritet zahtjevima za azil iz Sirije. Pitao sam ga zašto je dr¬ 
žava odlučila dati prioritet Sirijcima, ukazavši mu na ono na što su Afganistanci 
s Lezbosa meni ukazali. Zašto Njemačkoj prioritet ne bi bilo i dovođenje Afga- 
nistanaca? I što je s ostalima? Nije bilo sumnje daje situacija u Eritreji i brojnim 
drugim afričkim zemljama bila izrazito loša. A što je ljudima s Dalekog istoka 
koje sam također upoznao, iz Mjanmara i Bangladeša te drugih područja svijeta? 
Zašto Njemačkoj ne bi bio prioritet dovesti u zemlju i te ljude? 

Zastupniku je očito sve više išlo na živce to što sam govorio, a što je on sma¬ 
trao teoretskim pitanjem. Ta situacija, uporno je tvrdio, nije stvarna i zato ne 
zahtijeva nikakav odgovor. Usto, ljudi više nisu u tolikom broju stizali u Njemač¬ 
ku, pa nije bilo nužno uzeti u obzir takve scenarije. Bio je to - moram priznati - 
poseban trenutak svih mojih putovanja. Kao da me pogodila munja. Taj je nje¬ 
mački parlamentarni zastupnik potkraj 2016. morao znati ono što je znao svatko 
tko je čitao novine, a to je da dotok migranata nije usporio jer se potreba uspo¬ 
rila. Usporio je jer su vlade europskih zemalja - osobito njemačka vlada - pro¬ 
mijenile stanje na terenu. Ako je postojao razlog zbog kojeg su 2016. brojevi pali 
za nekoliko stotina tisuča u odnosu na godinu prije, to se dogodilo zbog dvije 
stvari. Prvo, zbog dogovora koji je EU (predvođena njemačkom vladom) ranije 
te godine sklopila s turskom vladom, plativši Turcima da zadrže migrante u svo¬ 
joj zemlji i spriječivši isplovljavanje brodova prema Grčkoj. Drugo, zato što su 
se, u nekim slučajevima potiho a u drugima vrlo bučno, europske granice po¬ 
novno podignule. I nije točno da su se Nijemci protivili svim tim odlukama. Us¬ 
postava makedonske granice posebno je pomogla baš njemačkoj vladi stvorivši 
usko grlo migranata koji su stigli u Grčku, ali istodobno se pobrinula da nemaju 

priliku nagrnuti na sjever u jednakom broju kao godinu prije, na putu prema 
Njemačkoj i dalje. 

Nezadovoljan njegovom kazuistikom, nastavio sam ga pritiskati. On sigurno 
zna, a i njegovi kolege sigurno znaju, da su ta dva čimbenika razlozi zbog kojih 
je dotok migranata jenjao. Ako je Njemačka, kao što je tvrdila, doista marila za 
sve potlačene, izmučene i ratom pogođene ljude na svijetu, postojala su očita 
rješenja za njihove patnje. Njemačka nije morala i dalje tjerali Grčku da plača ci¬ 
jenu migranata. Zašto Njemačka nije poslala eskadrilu aviona da migrante s grč¬ 
kih otoka dovede ravno u Berlin? Ako se dominantna europska zemlja doista 
gnušala ponovnoga podizanja granica između europskih država - kao što je 
službeno tvrdila - onda ne bi smjela dopustili da te granice budu prepreka njezi¬ 
nu humanitarnom aktivizmu. Očito je rješenje bio golem broj čarter letova iz 
periferije europskog kontinenta u njegovo srce. 

Moj sugovornik to nije htio priznati i u tom sam trenutku shvatio da čak i ti 
ljudi - parlamentarni zastupnici koji su najvatreniji pristaše kancelarke Merkel i 
najžešči zagovaratelji migracije - imaju točku pucanja. A mi smo se približili 
njezinu rubu. Bio je spreman ukazivati na patnju svih migranata, osuditi sve 
granice i istodobno se pretvarati da se dotok migranata u Europu usporio sam 
od sebe. To je bio način na koji su njegova savjest i njegov instinkt za preživlja¬ 
vanje pronašli prostora za suglasnost. Pretvaranjem da migranti jednostavno 
nisu dolazili uz istodobno podržavanje politike koja je zaustavila njihov dolazak 
bilo je moguče ostati humanitarac, ali i ostati na vlasti. Sklopio je pakt sa samim 
sobom koji su počeli sklapati i brojni drugi Nijemci. 

Zanimljivo je da vijesti iz Njemačke više ne putuju jako daleko. Jedno je 
objašnjenje velika cijena izvještavanja iz stranih država, čak i zapošljavanje jed¬ 
noga stalnog dopisnika u drugome europskome gradu. Drugo je, navodno, sma¬ 
njeni apetit javnosti za vijesti, za razliku od apetita za tračevima i zabavom. I da¬ 
lje se izvještava o izborima, naravno, i važnim događajima koje se ne može za- 
običi. Ali za kontinent koji se voli pretvarati da je u cijelosti prepleten, prave vi¬ 
jesti o tome što se doista događa rijetko iz jedne zemlje putuju u drugu. Ipak, 
kao što če znati svatko tko pozna Njemačku, bilo koja svakodnevna vijest, koja 
rijetko dospije dalje od medija na njemačkom jeziku, otkriva zemlju koja tetura 
sve bliže katastrofi. 

Dovoljno je vidjeti vijesti objavljene u jednome danu rujna 2016. Naslovnice 
su - kao i televizijski kanali koji 24 sata na dan emitiraju novosti - donijele vi¬ 
jest o napadu zapaljivim bombama na džamiju u Dresdenu. Takvi događaji više 

nisu bili rijetkost, ovaj put nitko nije ozlijeđen i zgrada džamije nije bila teško 
oštećena. Ma koliko to što se dogodilo bilo loše, to je vrsta priče s kojom se me¬ 
diji znaju nositi. Aludira na posljedice svake vrste netrpeljivosti, a pogotovo an- 
timigrantske netrpeljivosti. Na unutarnjim stranicama novina manji su članci s 
pričama koje su postale još uobičajenije. U jednome je mjestu došlo do nasilnih 
sukoba između bande njemačkih bajkera i bande migranata. Migranti su svlada¬ 
li bajkersku bandu prije nego što je stigla policija. Za dlaku je izbjegnuto ozbilj¬ 
no nasilje. 

Druga je priča govorila o događajima u azilantskom centru dan prije. Nave¬ 
čer 27. rujna jedan je migrant iz berlinskoga centra nazvao policiju i rekao da je 
vidio drugoga migranta kako u grmlju zlostavlja dijete. Kad su stigla na mjesto 
događaja, tri su policajca našla 27-godišnjeg Pakistanca kako u grmlju još siluje 
šestogodišnju djevojčicu iz Iraka. Jedan je policajac počeo odvlačiti djevojčicu 
od njega dok su druga dvojica stavljala Pakistancu lisičine i gurala ga u stražnji 
dio policijskog automobila. Dok se to događalo, iz azilantskog je centra prema 
autu potrčao otac napadnute djevojčice - 29-godišnji Iračanin - s nožem u ruci. 
Policajci su viknuli “stani”, ali ih muškarac u osvetničkom naletu nije poslušao i 
nije stao, pa su policajci zapucali u njega i ubili ga. Članci koji su izvijestili o do¬ 
gađaju bavili su se birokratskim pitanjima je li policija postupila na odgovarajući 
način.— Ali nijedan nije napisao da su takve priče o nepovratno i nasumično 
promijenjenim životima postale svakodnevica nove Njemačke. 

No ta nova Njemačka nije bila dio kontinenta neprepoznatljiva u odnosu na 
stari. Tog je rujna, neposredno prije židovskih praznika Roš hašane i Jom Kipu- 
ra, objavljeno novo ispitivanje stavova europskih Židova. Anketu su obavile dvi¬ 
je židovske organizacije ispitujući stavove u židovskim zajednicama od Velike 
Britanije do Ukrajine. Bez obzira na pojačane mjere sigurnosti u sinagogama di¬ 
ljem kontinenta, 70 posto europskih Židova reklo je da če izbjegavati odlazak u 
sinagoge. Strah od antisemitizma i terorističkih napada če 2016. priječiti većinu 
Židova na starome kontinentu u prakticiranju svoje vjere.— 

U rujnu je njemačka javnost napokon dobila priliku dati oduška svojim osje¬ 
ćajima prema onome što je njihova kancelarka učinila zemlji. U Berlinu su se 
glasači pobrinuli za najlošiji izborni rezultat Merkeličine stranke CDU-a u glav¬ 
nome gradu gdje je osvojila samo 17,5 posto glasova. Istodobno je AfD prvi put 
ušao u parlament glavnoga grada osvojivši 14,1 posto glasova. Tim je rezultatom 
nova stranka postala zastupljena u većini njemačkih regija. Osobito dobre rezul¬ 
tate AfD-a u bivšoj Istočnoj Njemačkoj često se pripisivalo slabijim društveno- 

gospodarskim uvjetima na istoku zemlje u odnosu na zapad. O drugim se čim¬ 
benicima - primjerice mogućnosti da se njezino stanovništvo, slično kao ono u 
ostatku istočne Europe, sječa nečega što su njihovi zapadni sunarodnjaci zabora¬ 
vili - u medijima rijetko govorilo. Ono što je kancelarka učinila proglašeno je is¬ 
pravnim i svi koji su mislili drukčije - uključujući i javnost - mora da imaju 
neki čudan, prolazni razlog zbog kojeg to još ne vide. 

Međutim, ti su rezultati ipak uspjeli potaknuti najslavniju kćer bivše Istočne 
Njemačke na rijedak ustupak. Tog je mjeseca učinila nešto što je u svjetskim me¬ 
dijima pozdravljeno kao mea culpa. No riječi koje je upotrijebila nakon kraha 
njezine stranke u Berlinu ipak nisu rekle baš to. “Kad bih mogla, vratila bih vri¬ 
jeme unatrag za mnogo, mnogo godina,” rekla je, “kako bih sebe, cijelu vladu i 
sve one na odgovornim položajima bolje pripremila za situaciju koja nas je pot¬ 
kraj ljeta 2015. uhvatila nespremne.” Ali naravno da ih situacija nije uhvatila 
nespremne jer je Njemačka, poput ostalih europskih zemalja, već godinama pri¬ 
mala golemo mnoštvo imigranata. Već je desetljećima doživljavala slomove gra¬ 
ničnih kontrola, aljkavost u repatrijaciji odbijenih tražitelja azila i neuspjeh u in¬ 
tegriranju novih došljaka. Čak toliko da je to 2010. i sama Merkelica priznala. 
Da je njezin govor “multikulturalizam je podbacio” koji je tada održala bio išta 
više od riječi, trebao je Njemačkoj dati prednost u pripremi za integracijski tsu- 
nami koji če je zapljusnuti pet godina poslije. Ali nije to učinio jer nije bio ništa 
više od praznih riječi. 

U rujnu 2016. Merkelica je ipak priznala da je fraza od prošle godine, “Wir 
schaffen das” (“Mi to možemo”), bila “jednostavno slogan, gotovo prazna for¬ 
mula”, i to ona koja je uvelike podcijenila razmjere izazova postavljenog pred 
Njemačku. Ali bila je to i igra riječima, što je novinarima priznao jedan njezin 
parlamentarni kolega iz CDU-a. Zastupnik je tvrdio da je “vlada već neko vrije¬ 
me na pravome putu sa svojom politikom. Ali moramo poraditi na komunikaci¬ 
ji. Čini se da je to sad i kancelarka prihvatila.” “Mea culpa” bila je samo izborno 
korisna CDU-u. Ali i dalje nije bilo iskrenoga kajanja za ono što je nametnuto 
zemlji. Jer Merkelica je na istoj konferenciji za novinare rekla još nešto što se 
mnogo manje navodilo, a to je da je bilo “apsolutno ispravno” primiti više od 
milijun migranata koliko ih je primljeno godinu prije. Unatoč tomu, “Učili smo 
iz povijesti. Nitko, uključujući mene, ne želi da se situacija ponovi.”— 

No i dalje se činilo da su jedine povijesne lekcije koje je Njemačka naučila 
bile one uobičajene i one od prije osam desetljeća. Uoči uspjeha AfD-a na ber¬ 
linskim izborima, gradonačelnik Berlina Michael Miiller, iz lijevoga SDP-a, upo- 

zorio je da bi dvoznamenkasti rezultat AfD-a bio “diljem svijeta doživljen kao 
znak povratka desnoga krila i nacista u Njemačkoj”. U svim dijelovima Europe 
isto se upozorenje iz svakoga smjera nudilo nakon svakoga događaja. 

Istog mjeseca kad su u Njemačkoj održani regionalni izbori, godinu dana ot¬ 
kad je Njemačka otvorila svoja vrata, britanska je vlada objavila da mora podig¬ 
nuti dodatni sigurnosni zid u Calaisu, u blizini velikoga migrantskog logora koji 
se tamo nalazi. Zid dug jedan kilometar osmišljen je da dodatno zaštiti ulaznu 
točku u Britaniju, odnosno konkretno, da spriječi migrante u pokušajima da se 
popnu na kamione na putu prema Ujedinjenome Kraljevstvu. Reagirajuči na taj 
prijedlog, francuska je senatorica i potpredsjednica senatskoga Odbora za vanj¬ 
ske poslove Nathalie Goulet rekla: “To me podsječa na zid koji su u Drugome 
svjetskom ratu podignuli oko Varšavskoga geta.” A iza vječite uvrede da su gra¬ 
nice povezane s nacistima, dolazila je ona poznata pretpostavka da su granice ta¬ 
kođer dio povijesti. “Zidovi su se podizali kroz cijelu povijest”, objasnila je gos¬ 
pođa Goulet. “Ali ljudi naposljetku pronađu put oko njih ili propadnu. Pogledaj¬ 
te, na primjer. Kineski zid - danas turisti šetaju po njemu i fotografiraju.”— 

U Britaniji je glavna tema rasprave ostalo pitanje Calaisa. Buduči da je u lo¬ 
goru u Calaisu večinu vremena bilo manje od 6500 ljudi, rješenje za njega uvijek 
se činilo jednostavnim. Aktivisti i političari iz cijeloga političkog spektra poku¬ 
šavali su dokazati da je bila potrebna samo jedna velikodušna ponuda i logor bi 
se ispraznio. To je bio Europin veliki neuspjeh u mikrokozmosu. Kad bi ti ljudi 
mogli biti primljeni u Ujedinjeno Kraljevstvo, problem bi bio riješen - ili je tako 
barem izgledalo. Rijetko se razmišljalo o činjenici da bi se, jednom ispražnjen, 
logor jednostavno ponovno napunio. Jer je samo u Italiju u prosječnome danu 
stizalo 6500 migranata. U međuvremenu, dok su se britanska i francuska vlada 
svađale oko toga tko je odgovoran za trenutačnu situaciju u Calaisu, migranti su 
noču i danju bacali kamenje na autoceste te gađali automobile i kamione na 
putu prema Britaniji u nadi da će se vozila zaustaviti te da će se moči popeti na 
njih i prevesti se kao slijepi putnici preko La Manchea. 

Sve su te rasprave oko Calaisa, kao i sve ostalo več desetlječima, bile kratko¬ 
vidne i kratkoročne. Kad je britanska vlada pristala iz logora prihvatiti određen 
broj djece migranata bez pratnje, u novinama su osvanule fotografije mladih 
došljaka. Među tom “djecom” bilo je i onih koji su očito izgledali odraslo. Neki 
su čak bili u tridesetima. Jedan je torijevski parlamentarac iz stražnjih klupa, 
David Davies, ukazao na to i predložio uporabu dentalnih testova, zbog čega su 
ga napali svi mediji i cijela politička klasa. Televizijski bi voditelji iskoristili prili- 

ku da pozovu Daviesa u svoju emisiju i zatim mu ne bi dali da dode do riječi. 
Drugi su zastupnici rekli da im se s njime gadi sjediti u istome Parlamentu. Izne¬ 
nada se debata prebacila na pitanje je li “rasistički” pregledati ljudima zube. Test 
za provjeru dobi koji se upotrebljavao diljem kontinenta iznenada je osuđen kao 
nešto nezamislivo barbarsko. Netaknut je ostao konsenzus da je dobro pozvati 
sve migrante u zemlju, a loše je predložiti bilo kakvo ograničenje njihova broja. 
Ili čak provedbu več postoječih zakona. Kao i bezbroj puta u prošlosti, vlada je 
odvagala prednosti i nedostatke popuštanja pritisku i odlučila ipak popustiti. 

Naravno, migranti koji su se našli u Calaisu odakle su pokušavali uči u Brita¬ 
niju več su prekršili sve zakone EU-a kako bi došli do tamo. Nisu podnijeli zah¬ 
tjev za azil u prvoj europskoj zemlji u koju su stigli niti su se pridržavali Dublin- 
skog sporazuma, nego su išli sve do sjevera Francuske. Primivši ih u zemlju, bri¬ 
tanska je vlada mislila da čini dobro djelo. No u stvarnosti je nagrađivala ljude 
koji su prekršili najviše pravila i preskočili sve druge, zaslužnije migrante. Riječ 
je o presedanu koji je bio na snazi več godinama, no ipak je bio nerazborit. Priča 
je posvuda ostala ista. Biti na strani došljaka značilo je biti na strani anđela. Go¬ 
voriti u ime ljudi Europe značilo je biti na strani vraga. I sve je vrijeme postojala 
ona čudna pretpostavka da Europa samo pušta još jednu osobu u prostoriju. Je li 
toj osobi doista prijetila opasnost da če je netko ubiti u hodniku postalo je posve 
nevažno. Ako je bila siromašna, bilo joj je hladno ili na bilo koji način gore nego 
ljudima u toj prostoriji, i ona je imala pravo uči. Europa se nije više zamarala 
time da bilo koga odbije. Vrata su ostala otvorena za sve koji su htjeli proči kroz 

njih. 

Osamnaesto poglavlje 

Što je moglo biti 


S pravim političkim i moralnim vodstvom sve je moglo ispasti drukčije. Da su 
od početka poduzeli drukčije korake, kancelarki Merkel i njezinim prethodnici¬ 
ma ne bi nedostajalo podrške ni pomoči. 

Mogli su početi od toga da postave pitanje koje si Europa nikad nije postavi¬ 
la: treba li naš kontinent biti mjesto na koje se mogu doseliti ljudi iz cijeloga svi¬ 
jeta i zvati ga domom? Treba li biti utočište za baš sve ljude na svijetu koji bježe 
od rata? Je li posao Europljana na našem kontinentu osigurati bolji standard ži¬ 
vota bilo kome na svijetu tko ga želi? Na drugo i treče pitanje europska bi jav¬ 
nost odgovorila “ne”. Odgovarajuči na prvo pitanje, bila bi neodlučna. Zato je 
pristašama masovne migracije - koji bi na sva tri pitanja odgovorili “da” - odgo¬ 
varalo previdjeti granice između onih koji bježe od rata i onih koji bježe od ne¬ 
čega drugog. Takvi su ljudi pitali u čemu je uopče razlika između opasnosti od 
bombi i opasnosti od gladi? 

Da su kancelarka Merkel, njezini suvremenici i njezini prethodnici dobro 
promislili o svemu prije nego što su izmijenili svoj kontinent, mogli su se posa- 
vjetovati, primjerice, s Aristotelom, jednim od utemeljitelja europske filozofije. 
Od njega bi naučili zašto ta pitanja izgledaju tako složeno. Pokušali su odvagnuti 
ravnotežu ne između dobra i zla, nego između dviju suprotstavljenih vrlina: u 
ovom slučaju “pravde” i “milosrđa”. Kad se čini da su te vrline suprotstavljene 
jedna drugoj, tvrdi Aristotel, to je zato što jednu od njih pogrešno shvačamo. Od 
početka ove ere nekontrolirane migracije i za njezina trajanja stalno se činilo da 
“milosrđe” pobjeđuje. Riječ je o vrlini kojoj je najlakše odati počast, vrlini s naj¬ 
bržim kratkoročnim koristima i onoj kojoj se više dive u društvu u kojem se te 
koristi primaju. Naravno da se pritom rijetko postavlja pitanje koliko je zapravo 
“milosrdno” ohrabrivati ljude da se zapute preko planeta sve do kontinenta s 
malo kuča i malo poslova, gdje če biti sve manje poželjni. No iako je stalno bila 
manje važna, čak i dok se gazilo po svim zakonima kontinenta, pravda nije tre¬ 
bala biti zanemarena. I ako je pozivanje na pravdu da se provede sporazum Du- 
blin III ili zakoni o repatrijaciji odbijenih tražitelja azila izgledalo kao zamorna 

gomila papirologije, ipak se trebalo apelirati na više pravde. Kad bi se u raspravi 
ipak spomenulo pitanje pravde, uvijek je bila riječ o pravdi koju su zahtijevali 
oni koji dolaze ili o pravdi zahtijevanoj za njih. Pravdu za Europljane nitko nije 
spominjao niti je bila važna. To su bili ljudi kojima se mijenjao svijet i čije apele 
- čak i kad su ih mogli izraziti - nitko nije slušao. 

U velikim migrantskim kretanjima odluke Merkelice i njezinih prethodnika 
zanemarile su njihova prava na pravdu. Oni iz liberalnoga krila političkoga 
spektra Europe imali su se razloga osječati nezadovoljnima načinom na koji se 
gazilo po njihovim običajima i zakonima te zbog naizgled beskonačnih promje¬ 
na koje su prošla njihova liberalna društva: promjene koje su ugrozile pažljivo 
uravnotežene ekosustave od kojih su se takva društva sastojala. Europski su se 
liberali možda opravdano zapitali mogu li se društva koja su rezultat dugog poli¬ 
tičkog i kulturnog razvoja uopče održati uz imigraciju takvih razmjera. Činjeni¬ 
ca da su prve linije ere masovne migracije kontinuirano uključivale prijetnje 
seksualnim, vjerskim i rasnim manjinama trebala je mnogo više liberala alarmi¬ 
rati na mogučnost da bi provođenjem “liberalne” imigracijske politike mogli os¬ 
tati bez svojih liberalnih društava. 

Apeliranje na pravdu drukčije vrste moglo je doči i od onih nešto konzerva¬ 
tivnijega pogleda na svijet. Takvi su ljudi, primjerice, mogli usvojiti stav Edmun- 
da Burkea koji je u osamnaestome stolječu došao do središnjega konzervativnog 
uvida da kultura i društvo ne postoje kako bi ugađali ljudima koji su baš u tom 
trenutku na svijetu, nego je riječ o složenom paktu između mrtvih, živih i onih 
koji če se tek roditi. S takvim pogledom na društvo, ma koliko se žarko željeli 
okoristiti beskonačnom zalihom jeftine radne snage, širim izborom kuhinje ili 
olakšavanjem generacijske savjesti, i dalje ne bi imali pravo posve izmijeniti svo¬ 
je društvo. Jer bi ono dobro što ste naslijedili od svojih prethodnika trebali osta¬ 
viti naraštaju koji če doči iza vas. Čak i kad biste zaključili da se neke stavove ili 
stilove života vaših predaka može unaprijediti, iz toga ne slijedi da biste idučem 
naraštaju trebali ostaviti kaotično, razrušeno i neprepoznatljivo društvo. 

Europa je do 2015. več podbacila u najlakšem dijelu imigracijskog problema. 
Od poslijeratnog razdoblja do seizmičkih kretanja aktualnog stolječa, zbog 
osobnog je komfora, usporenog razmišljanja i političke nesposobnosti počela iz 
temelja mijenjati prirodu europskoga društva. Zato ne iznenađuje da je pala i na 
najtežem ispitu, migracijskom problemu s kojim se kancelarka Merkel suočila 
uživo na televiziji u razgovoru s libanonskom tinejdžericom, a onda je ipak po¬ 
pustila pod njegovim pritiskom suočena s nebrojenim milijunima (njezino je 

popuštanje bilo suprotno većini ljudi koji preziru gomilu, ali sažalijevaju poje¬ 
dinca). Kancelarka je pogrešno shvatila vrline. Mogla je biti milosrdna prema 
potrebitima i istodobno ne biti nepravedna prema narodima Europe. Kako se to 
moglo učiniti? 

Prvi način bio bi vratiti se temeljima problema: ponajprije pitanju kome je 
namijenjena Europa. Oni koji vjeruju da je Europa namijenjena cijelome svijetu 
nikad nisu objasnili zašto bi taj proces trebao biti jednostran: zašto se odlazak 
Europljana u bilo koji dio svijeta naziva kolonijalizmom, a dolazak ostatka svije¬ 
ta u Europu je pravedan i pošten. Niti su ikad ukazali na to da migracijsko kreta¬ 
nje ima ikakav drugi cilj osim pretvaranja Europe u mjesto koje pripada svijetu, 
dok druge zemlje ostaju dom ljudi iz tih zemalja. Uspjeli su i laganjem javnosti 
te skrivanjem svojih ciljeva. Da su čelnici zapadne Europe 1950-ih ili bilo kada 
poslije rekli javnosti da je cilj migracije iz temelja promijeniti koncept Europe i 
učiniti je domom cijeloga svijeta, stanovnici Europe vjerojatno bi se usprotivili i 
srušili te vlade. 

Čak i prije aktualne migracijske krize najveći je izazov uvijek imao veze s pra¬ 
vim izbjeglicama. Kao i njihova javnost, politički su čelnici o tim izbjeglicama 
imali dosljedno suprotstavljene stavove - suprotstavljene ne samo jedan u odno¬ 
su na drugoga, nego i u sebi. Nitko nije mogao dopustiti da se dijete utopi u Sre- 
dozemnome moru, ali ni svijetu koji se našao na našim obalama nije se moglo 
dopustiti da ude samo tako. U ljeto 2016. u Grčkoj sam razgovarao s dvojicom 
muškaraca iz Bangladeša. Jednome je bilo 26 godina i do Lezbosa je došao preko 
Indije, Pakistana, Irana i Turske. O svojemu je putovanju rekao: “Posvuda sam 
vidio mrtva tijela.” Na putovanje je potrošio 15 000 eura i rekao mi je da je mo¬ 
rao otići iz Bangladeša jer je bio povezan s političkom opozicijom. “Otac mi je 
menadžer u banci”, rekao je. “Nije stvar u novcu. Stvar je u životu. Svi vole svoju 
domovinu, ali devet od deset ljudi ovdje je jer žele živjeti.” No dokazi ukazuju na 
nešto drugo - na to da su gospodarske prilike glavni mamac. No čak i da su svi 
koji dolaze u Europu iz svojih domovina otišli jer ih je ondje čekala smrt, nema 
praktičnog načina na koji bi Europa mogla primiti te nebrojene milijune. Dru¬ 
gim riječima, čak je i umanjivanje pogrešaka europske migracije utemeljeno na 
pogrešnom razmišljanju. 

Neki kažu da kriza nije europska nego ponajprije svjetska te da čak i razgovor 
o tome odražava eurocentričan način gledanja na stvari. Ali nema razloga zbog 
kojeg Europljani ne bi trebali biti eurocentrični ili se tako osjećati. Europa je 
dom europskih naroda i mi imamo pravo biti usmjereni na svoj dom baš kao što 

SU Amerikanci, Indijci, Pakistanci, Japanci i svi ostali narodi usmjereni na svoj. 
Zbog toga je tvrdnja da bismo energiju trebali posvetiti “rješavanju” problema 
svijeta zapravo diverzija. Europa nema moć “riješiti” situaciju u Siriji. Još manje 
ima moć istodobno poboljšati standard života u subsaharskoj Africi, riješiti sve 
sukobe na svijetu, univerzalno štititi liberalna prava i izbrisati politićku korupci¬ 
ju u cijelome svijetu. Oni koji sve to predstavljaju kao probleme koje Europa 
može riješiti trebali bi poćeti od toga da objasne svoj plan rješavanja problema 
Eritreje. Ili je najprije pronaći na karti. 

Bilo tko na vlasti tko je imao iskrenu želju pomoći migrantima mogao je oza¬ 
koniti brojne odluke. Mogli su, primjerice, dati prioritet strategiji zadržavanja 
migranata blizu zemlje iz koje bježe. Strućnjaci za migracije, medu njima Paul 
Collier i David Goodhart, objasnili su - ćak i prije aktualne krize - važnost tak¬ 
ve strategije.— Njome se mogu izbjeći kulturološki izazovi do kojih dolazi kad 
se izbjeglice potiće da putuju na drugi kraj drugoga kontinenta, a omogućava im 
i da se lakše vrate kućama kad katastrofi od koje su pobjegli dode kraj. Turska, 
Libanon i Jordan su od poćetka sirijske krize primili golem broj izbjeglica. Veli¬ 
ka Britanija i druge zemlje pridonijele su znatnim novćanim iznosima poboljša¬ 
nju situacije u izbjeglićkim logorima i drugim mjestima gdje žive sirijske izbje¬ 
glice. Konstruktivne bi bile strategije poput one koju je predložio Collier, odnos¬ 
no da europske zemlje plaćaju migrantima da rade u bliskoistoćnim zemljama 
(u kojima zbog lokalnih osjećaja trenutaćni zakoni o radu ćesto onemogućuju 
zapošljavanje izbjeglica). Takve se ideje temelje na stavu da je za nekog Sirijca 
bolje da može raditi u Jordanu nego da bude nezaposlen negdje u Skandinaviji. 

Štoviše, novac koji zemlja poput Švedske troši za smještaj imigranata golemo 
je rasipanje, ćak i da je skrb za imigrante i potencijalne imigrante jedina briga 
švedske vlade. Nestašica smještajnih kapaciteta u Švedskoj - koja je, kao i u Uje¬ 
dinjenome Kraljevstvu, ponajviše uzrokovana imigracijom - rezultira golemim 
problemima za švedsku vladu. I to ne samo financijskim. U južnoeuropskim 
zemljama poput Italije ili Grćke privremeno rješenje za migrante je njihovo 
smještanje u šatore. No u Švedskoj je klima mnogo hladnija, pa smještaj migra¬ 
nata u šatoru košta između 50 i 100 puta više nego na Bliskom istoku. Kao što je 
istaknuo dr. Tino Sanandaji, više košta da se 3000 migranata udomi u šatorima 
za privremeni smještaj u Švedskoj nego da se potpuno financira najveći izbje- 
glićki logor u Jordanu (u kojem je smješteno oko 100 000 sirijskih izbjeglica).— 

Još jedna strategija koju su europski vode mogli provoditi od samoga poćetka 
je procesuiranje zahtjeva za azilom izvan Europe. Zbog pravnih i organizacijskih 

razloga nema nikakva smisla započinjati proces utvrđivanja tko je legitimni tra¬ 
žitelj azila, a tko nije tek kad migranti dođu u Europu. Za tu se strategiju odluči¬ 
la australska vlada kad je proteklo desetlječe Australija doživjela velik priljev mi- 
grantskih brodova koji su, uglavnom iz Indonezije, plovili prema njoj. Slično kao 
na Sredozemlju, mnogo je brodova potonulo, nakon čega su slijedili golemi izlje¬ 
vi javne simpatije prema migrantima. Ali azilantski centri u Australiji bili su 
puni i, kad su se migranti našli u Australiji, obrada zahtjeva pretvorila se u prav¬ 
nu nočnu moru. Premda je komad vode koji su prevaljivali mnogo veči od Sre¬ 
dozemnoga mora i premda nikad nisu pristizali u tako velikom broju, australska 
je vlada donijela hitnu odluku zbog koje je vrlo brzo uslijedilo smanjivanje broja 
brodova koji su plovili prema Australiji. Kao prihvatne centre iskoristili su otoke 
Nauru i Manus, nedaleko obale Papue Nove Gvineje, i ondje obrađivali zahtjeve 
za azil. Brodovi australske vlade također su sve češče pronalazili i vračali brodo¬ 
ve koji su ilegalno plovili prema Australiji. 

Situacija se posve ne podudara s onom u Europi, ali od početka trenutačne 
europske krize australski su dužnosnici privatno govorili da je to način na koji 
če se Europa u nekom trenutku morati uhvatiti ukoštac sa svojom krizom. Uz 
političku volju i financijski poticaj, nema razloga zašto se europske vlade ne bi s 
vladama sjevernoafričkih zemalja dogovorile da se na njihovu teritoriju podignu 
objekti za azilante. Proces “leasinga” teritorija u Libiji u nekom trenutku sigurno 
nije nemoguč. Isto bi sigurno bilo izvedivo i u Tunisu i u Maroku, a francuska bi 
vlada pomogla uvjeriti Alžirce da i oni surađuju na sličan način. Egipat bi tako¬ 
đer mogao biti potaknut na takvu pomoč u sklopu paketa europske suradnje. Ne 
samo da bi obrada zahtjeva za azil u sjevernoj Africi djelovala odvračajuče, kao 
što se dogodilo u slučaju Australije, nego bi dala europskome sustavu azila prili¬ 
ku da dođe do daha. 


Još jedno rješenje bio bi zajednički trud cijele Europe da se organizira depor¬ 
tacija svih za koje se pokaže da nemaju pravo na azil. Naravno, to je lakše reči 
nego učiniti: milijuni ljudi koji su trenutačno u Europi nemaju zakonsko pravo 
biti ovdje. Nekima če možda biti drago da im se pomogne vratiti kuči jer su za¬ 
vršili radeči za bande ili im je zbog drugih razloga život u Europi manje privla¬ 
čan nego što su očekivali da če biti. No taj bi pothvat svejedno bio doista monu¬ 
mentalan. Ali bilo bi bolje učiniti to nego se pretvarati - kao što su članovi nje¬ 
mačke i švedske vlade posljednjih godina činili - da to radiš premda uopče ne¬ 


maš namjeru to učiniti. 


“Uključiti” neke u društvo nužno znači 


“isključiti” neke 


druge. Vladama je bilo Iako govoriti suosječajnim jezikom “uključenosti”, ali nji- 

hova javnost - uključujući i legitimne tražitelje azila - moraju čuti i jezik isklju- 
čenosti. 

Još jedna odluka koja bi pomogla u razumnoj migracijskoj strategiji i prido¬ 
nijela obnovi povjerenja javnosti bio bi sustav privremenog azila. Da je tijekom 
kritičnih mjeseci 2015. kancelarka Merkel pozvala europske zemlje da prihvate 
odreden broj legitimnih i odgovarajuće provjerenih izbjeglica iz Sirije dok se u 
Siriji ponovno ne uspostavi stabilnost, možda bi naišla na veću javnu i političku 
podršku. Činjenica da te podrške nije bilo - i razlog zašto su se javnost i neke 
vlade nastavile protiviti Merkeličinu sustavu kvota - posljedica je toga što su te 
zemlje znale da je azil gotovo uvijek zauvijek. Teško je uvjeriti, primjerice, šved¬ 
sku javnost da če sirijski migranti u njihovoj zemlji ostati samo dok se Sirija ne 
stabilizira, kad Švedska još uvijek udomljuje desetke tisuća tražitelja azila s Bal¬ 
kana na kojem mir traje već dva desetljeća. 

Koncept privremenog azila očito nije bez problema. Kad migriraju, ljudi nas¬ 
tave sa životom. Djeca im udu u školski sustav i uslijede ostali vidovi normaliza¬ 
cije, zbog čega je povratak cijelih obitelji u zemlju iz koje su otišli još teži. Ali 
upravo zato bi europske vlade morale biti iznimno stroge s takvom politikom. 
Ako se ljudi prijave za azil i dobiju ga, moraju biti svjesni da je takav aranžman 
dobronamjeran, ali nije trajan. Primjenom takve strategije sigurno bi se vratilo 
povjerenje u sustav azila i u pitanje migracije u cjelini. 

Kako bi se stalo na kraj problemu s migracijom koji još uvijek traje i preokre¬ 
nuo izazov koji već postoji, bilo bi nužno i da europski politički vode priznaju 
gdje su u prošlosti pogriješili. Primjerice, ako je Europa zabrinuta zbog sve stari¬ 
je populacije, politički bi vode mogli priznati da postoje i pametnije strategije od 
uvoza idućeg naraštaja Europljana iz Afrike. Mogli bi priznati da je raznolikost 
možda korisna u malim brojevima, ali u velikim bi brojevima nepovratno uni¬ 
štila društvo kakvo poznajemo. Zatim bi mogli istaknuti da zapravo ne žele iz 
temelja promijeniti naša društva. Takvo bi priznanje za političku klasu bilo iz¬ 
nimno bolno, ali sigurno bi dobilo univerzalnu podršku europske javnosti. 

Ta je javnost posljednjih godina uvijek prihvaćale imigrante, no protivila se 
masovnoj imigraciji. Davno prije nego što su politički vode rekli da je prihvatlji¬ 
vo biti zabrinut u vezi s imigracijom, javnost je to već znala. Prije nego što su so¬ 
ciolozi to dokazali, znala je daje imigracija oslabila osjećaj društvenog “povjere¬ 
nja”. I prije nego što su političari to priznali, javnost je imala problem s upisiva¬ 
njem djece u prepune lokalne škole. Govorili su da zdravstveni turizam nije pro- 

blem, čak i dok su ljudi u čekaonicama stajali u redovima prepunim ljudi iz dru¬ 
gih zemalja. 

Javnost je također dugo prije svojih političkih voda znala da koristi koje su 
migranti nesumnjivo donosili nisu beskonačne i dugo prije nego što je to posta¬ 
lo prihvatljivo reči javnost je osjetila da če migracija takvih razmjera iz temelja 
promijeniti njihove zemlje. Opazila je da su se neke velike bitke dvadesetoga sto- 
Iječa za prava morale u dvadeset prvome stolječu ponovno voditi jer je narastao 
broj njihovih protivnika. Neizravno je govorila da je islam, kad je u pitanju soci¬ 
jalni liberalizam, najsporije dijete u razredu. Jedna od posljedica je i to da se na 
početku dvadeset prvoga stolječa, kad se Europa ponadala da je riješila večinu 
tih pitanja a ponajprije odvajanje religije od politike i zakona - cijelo društvo 
moralo kretati brzinom najsporijeg djeteta u razredu. Zato se sve češče rasprav¬ 
ljalo o tome trebaju li žene pokrivati lica u javnosti ili ih suprug treba odvesti na 
poseban sud ako pripadaju određenoj vjeri. 

Prvi su došljaci bili od koristi Europi jer su donijeli drukčiju kulturu, svoju 
živost i kuhinju. Ali što je onaj deset milijunti donio, a bilo je drukčije od svih 
prije njega? Europska je javnost bila daleko ispred političara prepoznavši da ko¬ 
risti od migranata nisu beskonačne. Dugo prije nego što su to političari zapazili, 
javnost je več znala da kontinent koji uvozi ljude iz cijeloga svijeta zajedno s nji¬ 
ma uvozi i probleme cijeloga svijeta. I suprotno industriji rasnih odnosa, utvrdi¬ 
lo se da su imigranti u Europi često pokazivali mnogo više razlika nego sličnosti 
u odnosu na domaču populaciju te jedni prema drugima i da veči broj znači 
veče različitosti. 

Jer postoječi problemi nisu samo između manjina i njihove usvojene domovi¬ 
ne, nego i između različitih manjina u njihovoj usvojenoj zemlji. Unatoč često 
napuhivanom užasu “islamofobije” koju su iskorištavali “antirasisti” i drugi, 
muslimane su u Velikoj Britaniji najčešče ubijali drugi muslimani koji su to čini¬ 
li iz doktrinarnih razloga. Dogodio se jedan slučaj kad je neonacist iz Ukrajine, 
koji je u Ujedinjenom Kraljevstvu bio samo nekoliko sati, ubio svoju musliman¬ 
sku žrtvu. Inače su sve najozbiljnije napade na muslimane izveli drugi muslima¬ 
ni. Mnogi su muslimani iz manjinske ahmadijske sekte došli u Britaniju jer su ih 
progonili u rodnome Pakistanu. Prije Uskrsa 2016. sunitski je musliman iz Brad- 
forda otputovao na sjever u Glasgow gdje je nožem napao trgovca Asada Shaha, 
ahmadijskoga muslimana, ubivši ga s nekoliko uboda u glavu zbog onoga što je 
ubojica smatrao otpadništvom i herezom. No poslije njegova ubojstva nisu pri¬ 
mitivni bijeli rasisti nego drugi članovi muslimanskih zajednica u Škotskoj na- 

tjerali obitelj ubijenog trgovca na bijeg iz zemlje. Danas se u Britaniji rijetko čuje 
da bijeli rasisti otvoreno zagovaraju ubojstva pripadnika manjina. To čine klerici 
iz Pakistana koji putuju Ujedinjenim Kraljevstvom propovijedajuči tisučama 
britanskih građana o nužnosti ubijanja drugih muslimana koji se ne slažu s nji¬ 
ma. Takvi su problemi medu samim manjinama predznaci nesnošljivosti koja če 
uslijediti. 

Večina bi trebala biti još zabrinutija činjenicom da je mnogima od onih koji 
dodu u Europu - čak i kad nemaju želju nauditi nekome ili nekoga ubiti - drago 
što če promijeniti europska društva. Političari na to ne mogu ništa reči jer su su¬ 
djelovali u tome ili su pomogli prikriti što se dogada. Ali ne može proči nezami- 
ječeno kad se muslimanka iz Sirije, primjerice Lamya Kaddor, na vrhuncu mi- 
grantske krize pojavi na njemačkoj televiziji i kaže naciji da biti Nijemac u bu- 
dučnosti neče značiti imati “plave oči i plavu kosu”, nego če značiti imati “mi- 
grantsko podrijetlo”. Samo je u Njemačkoj moguče da takvo mišljenje, barem za¬ 
sad, bude nagrađeno pljeskom. Ali večina Europljana nije oduševljena opčim ve¬ 
seljem zbog radikalnih promjena u njihovu društvu i za srednjostrujaške bi poli¬ 
tičare bilo mudro da prepoznaju tu činjenicu te priznaju da iz nje proizišli stra¬ 
hovi nisu neutemeljeni. 

U sklopu tog priznanja također bi bilo mudro proširiti parametre prihvatlji¬ 
voga u glavnoj političkoj struji. Posljednjih su desetlječa stranke desnoga i lije¬ 
voga centra imale goleme koristi od proglašavanja ljudi koji ne pristaju na nji¬ 
hov uski konsenzus rasistima, fašistima ili nacistima, čak i kad su znale da nisu 


ništa od toga. Uspjele su se pozicionirati kao stranke centra i antifašisti, a sve 
svoje protivnike ukaljati zločinima iz posljednjega stolječa. Naravno, situacija u 
Europi je složena jer neke stranke doista imaju fašističko ili rasističko podrijetlo. 
Belgijska Vlaams Belang, francuska Nacionalna fronta i Švedski demokrati u 
prošlosti su bile rasističke. No posljednjih su se desetlječa na različite načine sve 
te stranke promijenile. Glavnoj političkoj struji korisno je pretvarati se da su 
takve stranke jedine na našem kontinentu koje se nikad ne mijenjaju, koje se 
nisu u stanju promijeniti ili lažu i skrivaju svoju pravu prirodu čak i nakon 
mnogo godina promjena. Međutim, ljudi u nekom trenutku moraju dopustiti 
krajnjoj desnici da postane umjerenija, slično kao što je mnogim socijalističkim 
i krajnje lijevim strankama bilo dopušteno uči u glavnu struju i pritom ublažiti 
svoje stavove. Nacionalističkim bi strankama trebalo dopustiti da zauzmu mjes¬ 
to u političkoj debati a da ih se stalno ne optužuje za grijehe iz prošlosti. 

Primjerice, zamjena Jean-Mariea Le Pena njegovom kćeri Marine Le Pen oči¬ 
to je vrlo važna. Pravome pokloniku rasističke nacionalističke politike bilo bi 
teže priključiti se današnjoj Nacionalnoj fronti nego stranci Marineina oca. Na¬ 
ravno, mnogo je važnih pitanja na koja treba odgovoriti. Ipak, te stranke imaju 
problema s osobama koje im se žele pridružiti, a koje, primjerice, negiraju da se 
holokaust dogodio ili imaju neke druge, slične ekstremne stavove. Kao što je bilo 
s EDL-om u Engleskoj i Pegidom u Njemačkoj, to je djelomice posljedica činje¬ 
nice što su svi mediji i cijela politička klasa tvrdili da se baš za to zalažu takve 
stranke i tako su sve prave ekstremiste poslali njima. Također je točno da u tim 
strankama ima onih s užeglim političkim stavovima. No, mora se istaknuti da 
takvih ima i u srednjostrujaškim strankama ljevice i desnice. Stranke koje su u 
anketama često iznad srednjostrujaških stranaka nemoguće je smatrati posve 


nacističkima, fašističkima ili rasističkima jer bi svakom političaru koji zna nešto 


o javnosti u bilo kojoj od tih zemalja trebalo biti jasno da one nisu većinski na¬ 


cističke, fašističke ili rasističke. 


Drugim riječima, bit če nužno proširiti politički konsenzus i prihvatiti ozbilj¬ 
ne, očito nefašističke stranke koje su se za političkim stolom prije opisivale kao 
“krajnje desne”. Ne samo da ne bi bilo mudro i dalje marginalizirati ljude koji su 
godinama upozoravali na ono što če se dogoditi baš u trenutku kad se njihova 
upozorenja doista ostvaruju, nego bi bilo mudro uspostaviti situaciju u kojoj se 
sve doista fašističke stranke koje če se ubuduće pojaviti (slične Jobbiku u Mađar¬ 
skoj, Ataci u Bugarskoj ili Zlatnoj zori u Grčkoj) mogu identificirati precizno i 
bez optužbe da se ta etiketa prišiva gotovo svima. Europljani su ublažili jezik an- 
tifašizma prije vremena kad bi im mogao zatrebati. U Europi bi se upozorenja 
na fašizam trebala upotrebljavati iznimno oprezno. Posljednjih su se godina tako 
istrošila i raširila da su postala gotovo besmislena. Najzad, za političke i medij¬ 
ske elite bilo bi neodrživo da se nastave pretvarati da su stavovi većine javnosti 
neprihvatljivi, a da su stavovi zagovornika masovne migracije, male i rubne sku¬ 
pine u usporedbi s većinom, jedini legitimni stavovi srednje struje europske po¬ 
litike. 


Moguće je i da se pitanje rasizma mora prilagoditi na druge načine. Jedan na¬ 
čin da se ukroti raširena i lakomislena upotreba pojma bio bi da cijena lažne op¬ 
tužbe za rasizam u društvenom smislu postane jednako ozbiljna kao i cijena pra¬ 
ve krivnje za tu optužbu. Ili bi se moglo dogoditi da Europljani idućih godina to¬ 
liko zaglibe u optužbama i protuoptužbama iz svih smjerova i u svim smjerovi¬ 
ma da dođe do prešutnog razumijevanja da je rasizam, ma koliko neugodan. 

samo jedno od brojnih ružnih gledišta kojima su neki skloni, a ne osnova poli¬ 
tičkog i kulturološkog pozicioniranja. 

Svako rješenje za našu krizu ne bi uključivalo samo svjež stav prema našoj 
budučnosti, nego i uravnoteženiji stav prema našoj prošlosti. Opstanak društva 
nije moguč ako ono stalno potiskuje vlastito podrijetlo ili se na bilo koji način 
bori protiv njega. Kao što se nacija ne bi mogla razvijati kad bi zabranila svaki 
oblik kritike na račun svoje prošlosti, nijedna nacija ne može preživjeti ako poti¬ 
skuje sve što je u njezinoj prošlosti pozitivno. Europa se ima razloga osječati 
umorno i iscrpljeno svojom prošlošču, ali također bi toj prošlosti mogla pristu¬ 
pili ne samo s grizodušjem, nego i sa samoopraštanjem. Europa u najmanju 
ruku mora nastaviti biti svjesna dobrih trenutaka iz svoje prošlosti, baš kao i 
onih bolnih. Ovdje nije moguče dati iscrpan odgovor na to teško pitanje, ali što 
se mene osobno tiče, osječam da če budučnost Europe uvelike biti određena na¬ 
šim stavom prema crkvenim građevinama i drugim velikim kulturnim građevi¬ 
nama naše baštine podignutima među nama. Mnogo če ovisiti o tome mrzimo li 
ih, ignoriramo, imamo neki odnos s njima ili ih poštujemo. 

Ponovno se vrijedi pozabaviti pitanjem što bi se dogodilo kad bi balon puk¬ 
nuo i kad bi iduči naraštaj Europljana iznenada iskusio pad životnog standarda 
jer su ih ljudi iz ostatka svijeta dostigli ili je zbog europskih očekivanja “normal¬ 
nog” standarda života došlo do nakupljanja dugova koji su premašili prihvatljive 
granice. Premda je ugodan dok traje, vjerojatno je suvišno reči da životu obič¬ 
nog potrošača nedostaju pravi smisao i svrha. Umjesto toga, otkriva se pukotina 
u ljudskome iskustvu kojom se pokušalo pozabaviti svako društvo u povijesti i 
koju če nešto drugo pokušati popuniti ako se naša društva ne posvete toj zadači. 
Društvo koje druge u svoju vrijednost uvjerava isključivo na temelju svojih uži¬ 
taka učas može ostati bez svojih draži. Preobračenik iz nočnoga kluba iskusio je 
užitke, ali onda je shvatio da nisu dovoljni. Za društvo koje kaže da smo isključi¬ 
vo određeni kafičima i nočnim klubovima, samougađanjem i osječajem da zas¬ 
lužujemo sve, ne možemo reči da ima duboko korijenje ili velike izglede za ops¬ 
tanak. Ali društvo koje vjeruje da nam se kultura sastoji od katedrale, kazališta i 
igrališta, trgovačkog centra i Shakespearea ima izgleda. 

Ipak, i dalje ostaje nespremnost da se suočimo s dubljim pitanjima. I svaki 
put se čini da se sve svodi na osječaj fatalizma - osobito osječaj da smo več ispro¬ 
bali sve te stvari. Zašto bismo ih onda ponavljali? Vjerojatno je to jedan od raz¬ 
loga zašto se apeli Europljanima da vrate svoju vjeru - čak i od strane crkvenih 
vođa - više ne izražavaju opominjučim tonom iz prošlosti, nego u duhu opoziva 

ili čak djelomičnog poraza. Kad je papa Benedikt molio Europljane da se pona¬ 
šaju “kao da Bog postoji”, prešutno je potvrdio nešto što su njegovi prethodnici 
rijetko mogli prihvatiti: da danas neki ljudi ne mogu vjerovati i da bi im Crkva 
bez obzira na to trebala nekako pristupiti. Upravo je taj apel, više nego išta dru¬ 
go, potaknuo smrtno bolesnu Orianu Fallaci da vjeruje u papu Benedikta prem¬ 
da nije vjerovala u Boga. Drugdje je papa apelirao da se veliki jaz između religije 
i filozofije premosti, osobito pozivajuči na to da, umjesto da su neprijatelji, reli¬ 
gija i filozofija budu u najmanju ruku partneri u dijalogu.— 

U korijenu takvih poziva svijest je da je malo vjerojatno da če Europljani jed¬ 
nostavno pronači ili smisliti novu ili bolju kulturu. I priznanje da su suvremeni 
Europljani, od školskog sustava pa nadalje, vrlo loši u poštivanju kulture koja je 
odgajala vjernike i skeptike iz prethodnih naraštaja, a mogla bi odgajati i vjerni¬ 
ke i skeptike iz ove generacije. Sve više vjernika i nevjernika počelo je shvačati 
da tijekom potencijalno velikih prevrata u godinama koje slijede neče biti do¬ 
voljno suočiti se s njima tako da najprije sebe posve ogolimo. Takva je praksa, 
naravno, poseban dio francuske tradicije i razlog zbog kojega zemlja, kad želi 
ograničiti nošenje islamskog rupca za glavu ili burke, mora to opravdati ograni¬ 
čavanjem nošenja židovskih i krščanskih simbola. Dok če mnogi u tome vidjeti 
smisao, takav čin istodobno podrazumijeva rizik pokera na skidanje koji vi poči¬ 
njete več goli, a vaš se protivnik pojavi u odječi od glave do pete. Moguče je da 
če islamski radikali ostati u Francuskoj bez obzira na zabranu nošenja rubaca za 
glavu u nekim javnim zgradama, a moguče je i da če Židovi - uhvačeni između 
islamista i strože sekularizacije koju su izazvali - otiči. Nijedno od toga ne bi bio 
poželjan ishod. 

Ako kultura koja je oblikovala zapadnu Europu neče imati ulogu u njezinoj 
budučnosti, postoje druge kulture i tradicije koje če se ubaciti i zauzeti njezino 
mjesto. Ubrizgavanje nove doze osječaja dublje svrhe u našu kulturu ne mora 
biti misija preobračenja, nego jednostavno težnja koje bismo trebali biti svjesni. 
Naravno da je uvijek moguče da če se dugo povlačenje vjere koje je počelo u de¬ 
vetnaestome stolječu zaustaviti i da če se oseka vjere pretvoriti u plimu. Ali do¬ 
godilo se to ili ne, zacjeljivanje kulture bit če nemoguče ako religiozni misle da 
su im največi problem oni koji su se odcijepili od istoga stabla dok se oni na se¬ 
kularnoj grani pokušavaju posve otpiliti od stabla. Mnogi mogu osjetiti bol tog 
odvajanja i posljedičnu želju za smislom koja se uzdiže iz pličaka. U našoj je kul¬ 
turi došlo do raskola na čijem če popravku morati raditi cijeli jedan naraštaj. 

Devetnaesto poglavlje 

Što će biti 


Korisno je razmotriti i koji su - s obzirom na aktualnu izvedbu europskih politi¬ 
čara i stavove europskog stanovništva - izgledniji scenariji od onoga izloženog u 
posljednjem poglavlju. Primjerice, umjesto golemih zaokreta, mnogo je veća vje¬ 
rojatnost da će politika diljem Europe u desetljećima pred nama nastaviti više- 
manje kao i do sada. Politička klasa zasad gotovo da i nije značajnije dala do 
znanja da na bilo koji način žali zbog onoga što je učinila u desetljećima masov¬ 
ne imigracije. Nema nikakvih dokaza da bi rado poništili tu politiku. A gomila 
je dokaza koji ukazuju na to da im ne bi uspjelo čak i kad bi to htjeli učiniti. Do¬ 
gađaji od 2015. samo su ubrzali proces koji je već dugo bio u tijeku. 

Svakoga novog migranta koji dode u zapadnu Europu sve je teže izbaciti što 
je duže u njoj, a većina nas ionako ne želi izbaciti većinu ili mnogo njih. No sva¬ 
kim novim došljakom mijenja se ravnoteža budućih europskih stavova. Oni koji 
dolaze imaju djecu koja će se sjećati svojih korijena i za koju je veća vjerojatnost, 
u odnosu na ostatak populacije, da će se protiviti budućim ograničenjima imi¬ 
gracije. A za one koji su i sami bili imigranti, a kojih je sve više, mala je vjerojat¬ 
nost da će podržati bilo koju političku stranku koja predlaže ograničenja imigra¬ 
cije. Sumnjičavo će gledati na takve stranke, čak i kad su im programi skromni u 
odnosu na druge. Osim što su zabrinuti za sebe, nekome tko je s drugoga konti¬ 
nenta došao u Europu teško je shvatiti zašto i drugi poput njega ne bi trebali 
doći za njim. Granica između legalne i ilegalne imigracije nastavit će se dodatno 
zamućivati. Tako će svakim danom postajati sve teže pronaći dovoljno velik pos¬ 
totak stanovništva koji se protivi masovnoj imigraciji i pogurati političku odlu¬ 
ku koja bi preokrenula ili barem spriječila njezin nastavak. S vremenom će, tije¬ 
kom aktualnoga stoljeća, najprije u velikim gradovima, a onda i u cijelim zem¬ 
ljama, naša društva naposljetku postati “nacije imigranata” za koje smo se neko 
vrijeme pretvarali da smo uvijek bili. 

Političare spremne progovoriti protiv takva nestajanja nastavit će od toga od¬ 
vraćati jedinstvenom cijenom koju moraju platiti za svoj stav. U Nizozemskoj, 
Danskoj i drugim zemljama Europe političari koji se protive masovnoj imigraci- 

ji - a osobito priljevu nekih zajednica - žive pod stalnom policijskom zaštitom, 
većinu večeri odlaze na spavanje na drugo mjesto i katkad moraju živjeti u voj¬ 
nim bazama. Čak i ako je netko spreman izložiti se riziku da će ga zasuti uvreda¬ 
ma koje će mu naštetiti karijeri, koliko će ih nastaviti zagovarati autentične 
Europljane kad je takav privatni život neizbježna posljedica? I to u situaciji koja 
će postajati sve gora? Zasad će većina političara kratkoročne koristi “suosjećaj¬ 
na”, “velikodušna” i “otvorena” djelovanja smatrati osobno poželjnijima, čak i 
ako dugoročno vode nacionalnim problemima. Nastavit će vjerovati, kao što su 
činili desetljećima, da je bolje odložiti teška pitanja za budućnost tako da poslje¬ 
dice padnu na leda njihovih nasljednika, a ne na njihova. 

Zato će političari nastaviti raditi na tome da je Europa jedino mjesto na svije¬ 
tu koje pripada svijetu. Već je jasno kakvim će društvom to rezultirati. Do sredi¬ 
ne ovoga stoljeća Kina će vjerojatno i dalje izgledati kao Kina, Indija će vjerojat¬ 
no i dalje izgledati kao Indija, Rusija kao Rusija, istočna Europa kao istočna 
Europa, a zapadna Europa će u najboljem slučaju nalikovati velikim Ujedinje¬ 
nim narodima. Mnogima će biti drago zbog toga i naravno da će takva Europa 
imati svojih draži. Sasvim sigurno neće baš sve u njoj biti katastrofa. Mnogi će sa 
zadovoljstvom živjeti u takvoj Europi. Nastavit će, barem neko vrijeme, uživati u 
jeftinim uslugama jer će se došljaci s onima koji su već ovdje natjecati tko će ra¬ 
diti za što manje novca. Doći će do beskonačnoga priljeva novih susjeda i novih 
radnika, zbog čega će se voditi mnogi zanimljivi razgovori. Mjesto na kojem će 
se internacionalni gradovi razviti u nešto nalik na internacionalne zemlje bit će 
mnogo toga. Ah neće vise biti Europa. 

Možda će europski način života, kultura i pogled na život uspjeti preživjeti u 
malim džepovima. Uzorak koji već postoji ukazuje na to da će biti ruralnih po¬ 
dručja u kojima imigrantske zajednice ne žele živjeti i u koje se povlače neimi- 
granti. Oni s dovoljno resursa bit će - što se već dogada - u stanju malo duže za¬ 
držati prepoznatljivo sličan stil života. Manje imućni morat će jednostavno pri¬ 
hvatiti da ne žive na mjestu koje je njihov dom, nego na mjestu koje je dom cije¬ 
loga svijeta. I dok će došljake poticati da nastave sa svojim tradicijama i nači¬ 
nom života, Europljanima čije su obitelji ovdje već naraštajima vjerojatno će 
nastaviti govoriti da je njihova tradicija opresivna i zastarjela, čak i kako budu 
postajali sve neznatnija manjina stanovništva. Nije riječ o znanstvenoj fantastici 
nego o trenutačnoj situaciji u većini zapadne Europe i onome što demografska 
predviđanja pokazuju da će biti budućnost kontinenta. 

Premda su naša društva nove ljude integrirala bolje nego što su neki straho¬ 
vali, ipak nismo tako veliki lonci za taljenje da se u njih bez kraja i konca može 
ulijevati sve i svakoga, a da rezultati uvijek budu isti. No vratimo li se analogiji s 
Tezejevim brodom, za brod se može reći da je i dalje brod samo ako ostane pre¬ 
poznatljiv. A da bi bilo tako, kad brodu treba popravak, mora ga se obaviti s po¬ 
moću prepoznatljivih dijelova koji se uklapaju u cjelinu. Ali danas je europsko 
društvo sve neprepoznatljivije, a ono malo šansi koje je imalo da održi cjelinu iz¬ 
gubljeno je kad je odlućilo pokrenuti rat protiv vlastita ustroja. Dijelovi broda 
koji su mu naknadno dodani nisu bili pomno odabrani i nisu se uklapali u staru 
konstrukciju. Ono što se dogodilo je daje vladinim planom i nekompetentnošću 
brod posve rastavljen, a ono što je ostalo na njegovu mjestu od novih je eleme¬ 
nata kojekako sastavljeno i to sve još nazivamo Europom. 

Usprkos tomu, politićko vodstvo Europe nastavit će se vrtjeti oko istih propa¬ 
lih i kontradiktornih ideja i ponavljati istu pogrešku. Baš zato je bila važna ana¬ 
logija koju sam ćuo u Bundestagu. Analogija mojega njemaćkog sugovornika 
predstavila je Europu kao prostoriju u koju mora biti puštena osoba kojoj vani 
na hodniku prijeti smrtna opasnost. Politićari od Velike Britanije do Švedske 
katkad vole reći da je naša prostorija velik teritorij koji bismo lako mogli zabeto¬ 
nirati i primiti sve potrebite svijeta. Ali naša društva nisu takva. Bilo koja ra¬ 
zumna politika imigracije i integracije uzela bi u obzir da, premda ovaj europski 
brod može katkad spasiti neke ljude iz mora koja nas okružuju, postoji trenutak 
- kad primimo previše ljudi na brod, primimo ih prebrzo ili primimo one s lo¬ 
šim namjerama - u kojem ćemo prevrnuti jedini brod koji mi, narodi Europe, 
imamo. 

Tijekom migrantske krize nisu samo aktivisti “otvorenih granica” vjerovali da 
je ukrcavanje cijeloga svijeta na naš brod pametna strategija. Isto su mislili i ćla- 
novi grćke vlade te vladajućih stranaka diljem Europe. Neki su vjerovali u to kao 
u ideologiju. Drugi jednostavno nisu uspijevali pronaći prihvatljivo moralan na- 
ćin kojim bi stanovnicima svijeta uskratili ulaz u Europu. Ostali su na sve strane 
tražili ispriku. Kad su Britanci glasali za izlazak iz EU-a, Daniel Korski, bivši za¬ 
mjenik direktora politićkog odjela Davida Camerona, prisjetio se kako su prije 
referenduma europski kolege pokušavali uvjeriti Veliku Britaniju da primi više 
migranata, potkrijepivši to argumentom - medu ostalima - da migranti više 
plate u porezima nego što potroše u javnim uslugama. Čak i u tom trenutku na 
vrhuncu krize - kontinent se oslanjao na stare i već opovrgnute laži. Još je bilo 
gore što je Korski rekao da “nismo nikad bili u stanju odgovoriti na te argumen- 

te”, dodavši da, premda su ih tražili, “nije bilo čvrstih dokaza”.— No da su tražili 
kako treba, shvatili bi da su dokazi posvuda oko njih. Mogli su, primjerice, po¬ 
sjetiti mjesne škole ili hitni prijem u bilo kojoj mjesnoj bolnici pa se zapitati 
kako bi sve te novopridošlice mogle već plaćati za sebe. To je ono što se britanski 
narod pitao. Samo su njegovi politički predstavnici ostali nezainteresirani, neza- 
brinuti ili u stanju poticanja. 

Političke odluke zbog kojih su autohtoni Britanci već postali manjina u vlas¬ 
titu glavnom gradu neizbježno su ubrzale promjenu demografskog sastava na ci¬ 
jelom kontinentu. Pokazalo se da je “tamna specijalizacija” Francuza tamno ot¬ 
kriće Europe. Europljani su cijeloga života slušali obećanja da su promjene pri¬ 
vremene, da promjene nisu stvarne ili da promjene ništa ne znače, a onda su 
saznali da će za životnoga vijeka ljudi koji su danas živi postati manjina u vlasti¬ 
tim zemljama. I nije bilo pretjerano važno prati li neku zemlju glas liberalizma 
ili glas konzervativizma koji riga vatru, sve su išle u istome smjeru. Kad je Insti¬ 
tut za demografiju iz Beča potvrdio da će do sredine ovoga stoljeća većina Aus¬ 
trijanaca mladih od 15 biti muslimani, od Austrijanaca se očekivalo - kao i od 
naroda u ostatku Europe - da jednostavno ignoriraju svoj kulturološki nestanak 
ili se pretvaraju da se ne dogada. Naposljetku se mračna brechtovska šala poka¬ 
zala istinitom: političke su elite zaključile da im njihove javnosti ne odgovaraju i 
riješile problem raspustivši narod i postavivši na njegovo mjesto nov narod. 

Štoviše, sve je učinjeno na smiješnoj pretpostavci da, premda su sve kulture 
ravnopravne, europske su kulture ipak manje ravnopravne od drugih. I da osoba 
kojoj je njemačka kultura draža od eritrejske ima, u najljubaznijem tumačenju, 
zastarjelo ili neinformirano mišljenje, a po najraširenijem je tumačenju jednos¬ 
tavno običan rasist. Najjasniji mogući znak upozorenja trebalo je biti to što je 
sve učinjeno u ime raznolikosti koja je svakom godinom postajala sve manje 
raznolika. 

Jer ako je postojala ikakva šansa da stvar uspije, to se moglo ostvariti samo 
kad bi novi Europljani iz Afrike ili iz bilo kojega dijela svijeta brzo naučili biti 
jednako europski kao i bilo koji Europljanin u prošlosti. Možda je oko toga bilo 
neke službene nervoze. Primjerice, u Velikoj Britaniji su se godinama vodile po¬ 
lemike o godišnjem popisu najpopularnijih dječjih imena koji objavljuje Državni 
statistički ured. Iz godine u godinu prema vrhu popisa penjale su se različite ina¬ 
čice imena “Muhamed”. Službenici su branili svoju praksu zasebnog popisivanja 
svih inačica pisanja istog imena i tek je 2016. postalo jasno da je to nevažno jer 
je to ime u svim svojim inačicama postalo najpopularnije muško ime u Engle- 

skoj i Walesu. U tom se trenutku službeni stav promijenio u “Pa što onda?” Kao 
da se podrazumijevalo da će sutrašnji Muhamedi biti jednako engleski ili velški 
kao Harryji ili Dafyddi iz prethodnih naraštaja. Drugim riječima, Britanija će 
ostati britanska ćak i kad se većina njezinih muškaraca bude zvala Muhamed, 
baš kao što će Austrija ostati Austrija ćak i kad se većina muškaraca u njoj bude 
zvala Muhamed. Gotovo da je nepotrebno napominjati da je takvo što malo vje¬ 
rojatno. 

Čini se da gotovo svi dokazi ukazuju na suprotno. Ako netko još uvijek sum¬ 
nja u to, mogao bi jednostavno pogledati što je s manjinama u sklopu manjina. 
Primjerice, koji su muslimani u Europi najugroženiji? Jesu li to oni radikalni? 
Žive li vode salafista, homeinista. Muslimanskoga bratstva i Hamasa u Europi 
pod ikakvom prijetnjom ili moraju li se brinuti za svoj ugled, a kamoli za nešto 
drugo? Nema dokaza koji bi to potvrdili. Čak se i skupine čiji apsolventi poslije 
odrubljuju glave Europljanima prema vlastitu tumačenju u Europi doživljavaju 
kao skupine za “ljudska prava” čija je namjera samo uhvatiti se ukoštac s endem¬ 
skim nepravdama u našemu rasističkom i patrijarhalnom društvu. Zato se 2015. 
više britanskih muslimana borilo na strani Isisa nego na strani britanske vojske. 

Oni koji su u opasnosti i oni koje najviše kritiziraju - i muslimanske zajedni¬ 
ce u Europi i šira populacija - zapravo su oni koji su najviše povjerovali integra¬ 
cijskim obećanjima liberalne Europe. Iz Nizozemske nisu otišli muslimanski i 
nemuslimanski progonitelji Ayaan Hirsi Ali, nego je otišla Hirsi Ali. Ona je u 
Nizozemskoj dvadeset prvoga stoljeća u načela prosvjetiteljstva vjerovala više 
nego što su u njih vjerovali sami Nizozemci. U Njemačkoj pod policijskom zašti¬ 
tom ne žive salafisti, nego njihovi kritičari poput Hameda Abdel-Samada čiji je 
život u opasnosti jednostavno zato što je u slobodnom i sekularnom društvu 
prakticirao svoja demokratska prava. A u Velikoj Britaniji gnjev britanskih mus¬ 
limana ne izazivaju oni koji diljem zemlje prepunim džamijama propovijedaju o 
ubijanju apostata. Oni se ne moraju brinuti za svoju sigurnost nego to mora, pri¬ 
mjerice, progresivni britanski musliman pakistanskoga podrijetla Maajid 
Nawaz, aktivist i kolumnist, čija je jedina pogreška bilo to što je vjerovao Brita¬ 
niji kad se predstavila kao društvo koje još želi pravnu jednakost i jedan zakon 
za sve. U Erancuskoj je Kamel Daoud, pisac alžirskoga podrijetla, u Le Mon¬ 
den— objavio članak u kojem je otvoreno progovorio o seksualnim napadima u 
Kolnu, poslije čega ga je kritizirala kohorta sociologa, povjesničara i drugih, na¬ 
zivajući ga “islamofobom” i tvrdeći da govori kao “ekstremni europski desničar”. 
U svakoj zapadnoeuropskoj zemlji upravo su muslimane koji su došli ovamo ili 

SU rođeni ovdje i koji su ustali za naše ideale - uključujući i naše ideale slobode 
govora - kritizirali drugi pripadnici njihove religije, a nekoć “pristojno” europ¬ 
sko društvo ih je jednostavno odbacilo. Kažemo li da dugoročno to nagoviješta 
pravu društvenu katastrofu, čak smo i ublažili prognozu. 

Ništa ovdje nije moguće predvidjeti. Ali u Europi su se posvuda već počele 
događati nove stvari koje signaliziraju smjer putovanja. Glede vanjske politike, 
Europa godinama nije bila u stanju izraziti koordinirano strateško mišljenje. A 
zahvaljujući našoj imigrantskoj politici, međunarodna je politika sad postala i 
domaća politika, zbog čega je Europa gotovo nesposobna postupiti diskrimina¬ 
tivno na svjetskoj pozornici pokazivanjem meke ili tvrde moći. U lipnju 2016., 
kad je UN optužio eritrejsku vladu za zločine protiv čovječnosti, ispred zgrade 
UN-a u Ženevi prosvjedovale su tisuće Eritrejaca.— Švicarskom je narodu, kao i 
ostalima u Europi, rečeno da je riječ o ljudima koji su u Švicarsku došli jer bježe 
od vlade pod čijom vlašću ne mogu živjeti. A kad ju je netko iz Europe kritizi¬ 
rao, tisuće Eritrejaca pojavilo se na prosvjedu u znak podrške toj vladi. Iz britan¬ 
skog je Ministarstva obrane 2014. procurio izvještaj koji je otkrio da vojni plane- 
ri smatraju kako zbog “sve multikulturalnije Britanije” i “sve raznolikije nacije” 
britanska vojna intervencija u stranim zemljama postaje nemoguća. Vlada će 
imati sve manju javnu podršku za slanje britanskih postrojbi u zemlje “iz kojih 
dolaze britanski građani ili njihove obitelji”.— 

Situacija kod kuće ima potencijal postati neizmjerno gora. Samo jedna od 


posljedica “raznolikosti” i “različitosti”, a ne “daltonizma” i prave integracije kao 
definiranih ciljeva je to da je Europa u dvadeset prvome stoljeću opsjednuta ra¬ 
som. Umjesto da se gubi, ta tema svakim danom postaje sve važnija. Ista je priča 
u politici, sportu, pa čak i na televiziji gdje se čini da nijedna reality emisija nije 
imuna na beskonačnu opsjednutost rasom. Ako nekome nebijelcu, ne-Europlja- 
ninu ide dobro, slavi ga se kao primjer svima i kao primjer uspješne integracije. 
Ako, pak, tu osobu glasovanjem izbace iz emisije, slijedi još jedna nacionalna 
rasprava o rasizmu i o tome je li sudionik izbačen zbog njegova etničkog podri¬ 
jetla. Na nešto ozbiljnijoj razini, nitko ne zna kamo bi to dugoročno moglo 
odvesti. 

Primjerice, u Britaniji se mislilo da su rasne podjele, barem od 1980-ih, znat¬ 
no jenjale. No zahvaljujući internacionalizaciji društava, nitko ne može predvi¬ 
djeti posljedice događaja koji se zbivaju posvuda po svijetu i njihov učinak na 
domaću politiku. Jedan primjer je pokret Životi crnaca vrijede (engl. Black Lives 
Matter, BLM) koji je 2012. započeo u SAD-u kao posljedica brojnih ubojstava 

nenaoružanih crnih muškaraca od strane policije, a zatim se proširio na Britani¬ 
ju i druge europske zemlje. Bez obzira na ispravne i pogrešne strane BLM-a u 
Americi, u Britaniji gotovo da uopće nema okolnosti za postojanje takva pokre¬ 
ta. Ja sam 2016. gledao BLM-ov prosvjed od nekoliko tisuća ljudi koji su koraćali 
središtem Londona podižući stisnutu šaku kao simbol crne moći i izvikujući slo¬ 
gane, medu ostalima poznati “Ruke uvis, ne pucaj”. Sve vrijeme prosvjeda pratili 
su ih službenici britanske policije koji, naravno, ne nose oružje. Komićnost tog 
prizora isparila je nekoliko tjedana poslije kad se jedne od najtoplijih većeri u 
godini u Hyde Parku okupila velika gomila izvikujući slogane BLM-a. Do kraja 
većeri jedan je policajac uboden nožem, a još su ćetvorica ozlijeđena. Prosvjed 
se prelio u jednu od najprometnijih londonskih ulica gdje su jednoga muškarca 
maćetom napala tri muškarca. Bila je to najozbiljnija provala nasilja u Londonu 
u nekoliko godina. 

Nitko ne može znati odakle će doći budući pokreti takve vrste. Ali ako imate 
situaciju da mnogo ljudi iz razlićitih dijelova svijeta žive jedni blizu drugima, pa 
s vremenom razviju razlićite stupnjeve ogorćenosti, veliki su izgledi da će se u 
nekome trenutku na te zajednice odraziti razlićiti svjetski problemi. A svijet će 
uvijek imati problema. U međuvremenu nije sigurno da će europska javnost za¬ 
uvijek prestati odolijevati pitanju rase. Ako su svaka druga skupina i svaki po¬ 
kret u društvu u stanju identificirati rasu i otvoreno razgovarati o njoj, zašto ne i 
Europljani? Slićno kao što nije neminovno da ćemo mi Europljani zauvijek biti 
uvjereni u našu povijesnu i nasljednu pokvarenost, moguće je i da bismo napos¬ 
ljetku mogli reći da rasna politika ne može biti za sve ostale, ali ne i za nas. 

Zasad se ćini da će se stvari nastaviti kakve jesu. Čak i sad odgovornost je i 
dalje na Europljanima da riješe probleme svijeta dovođenjem ljudi iz raznih di¬ 
jelova svijeta. Samo nas kritiziraju kad kažemo “dosta”, a onda nas ta kritika izje¬ 
da - što je reakcija koju mnoge druge nacije i despotizmi i dalje rado potiću. Ni¬ 
jedna zapadnoeuropska zemlja nije imala veliku ulogu u destabiliziranju režima 
u Siriji ili produženju građanskoga rata koji je iz toga proizišao. Ali zemlje koje 
su imale ulogu u tome - primjerice Katar i Ujedinjeni Arapski Emirati - ne pla¬ 
ćaju nikakvu humanitarnu cijenu. Iran je ćak prekorio Europu jer nije ućinila 
više da pomogne izbjeglicama, premda je rijeć o zemlji ćiji se Hezbolah, među 
ostalim milicijama, od 2011. u Siriji bori za iranske interese. U rujnu 2015. pred¬ 
sjednik Irana Rouhani ćak je imao obraza držati predavanje mađarskome vele¬ 
poslaniku u Iranu zbog navodnih “manjkavosti” Mađarske u izbjeglićkoj krizi. 
Slićno je i sa Saudijskom Arabijom koja od poćetka sirijskoga građanskog rata 

podržava odabrane strane u sukobu. Saudijska Arabija ne samo da nijednoga Si¬ 
rijca nije pretvorila u saudijskoga državljanina, nego je odbila dopustiti uporabu 
100 000 klimatiziranih šatora koji se podižu samo pet dana u godini za hodočas¬ 
nike koji dolaze na Hadž. Na vrhuncu krize 2015. jedino što su Saudijci ponudili 
bila je izgradnja 200 novih džamija u Njemačkoj za novopridošlice u toj zemlji. 

Osim što će se nastaviti iskorištavati dobra volja Europe, s određenom se do¬ 
zom sigurnosti može predvidjeti još jedno: europska javnost postajat če sve 
ogorčenija. Premda nedavna povijest pokazuje da političari očito mogu desetlje- 
čima ignorirati večinsko javno mišljenje, nije neizbježno da če se takva situacija 
nastaviti unedogled. Tipična anketa provedena 2014. pokazala je da je samo 11 
posto britanske javnosti htjelo da se broj stanovnika u njihovoj zemlji poveča.— 
Ipak, u iduče se dvije godine stanovništvo znatno povečalo. Od 2010. broj onih u 
Ujedinjenom Kraljevstvu koji su rođeni izvan njega narastao je za 1,4 milijuna. 
U istom je razdoblju u Britaniji rođeno 940 000 djece čije su majke rođene u 
inozemstvu. A to je zemlja koja je izbjegla najgore posljedice krize iz 2015. 

Mogu li vlade nastaviti izmicati posljedicama vlastitih aktivnosti i neaktiv¬ 
nosti? Možda če u nekim zemljama moči, ali druge če u sekundi cinično promi¬ 
jeniti trak. Tijekom ove krize razgovarao sam s jednim francuskim političarom 
iz stranke desnoga centra koji je jedva mogao navesti preostale razlike između 
imigracijske politike njegove stranke i imigracijske politike Nacionalne fronte. 
Na pitanje kako bi se nosio s izazovima ljudi koji su več francuski državljani, ne¬ 
vjerojatnom mi je nonšalancijom odgovorio da bi “vjerojatno bilo potrebno pro¬ 
mijeniti neke djeliče ustava”. Možda če cinično grabljenje političkih poena pos¬ 
tati uobičajena praksa. Umjesto nekih smislenijih odluka, njemački su političari 
več predložili da bi državljani s dvostrukim državljanstvom koji se bore na strani 
stranih terorističkih grupa trebali izgubiti njemačko državljanstvo. Danska je 
donijela zakon koji vlastima dopušta zapljenu vrijednih stvari od migranata 
kako bi se pokrili troškovi njihova boravka u zemlji. A pitanje što učiniti s oni¬ 
ma koji pokušavaju srušiti državu posvuda prolazi kroz razne iteracije rasprave. 
Trenutačno sve zemlje odbijaju kršenje međunarodnoga zakona da nijedan čo¬ 
vjek ne smije biti bez državljanstva, ali prevladava dojam da bi Europi bio dovo¬ 
ljan jedan teroristički napad da se pravila igre posve promijene. A tada bi 
Europljani za suca mogli odabrati gotovo svakoga. 

Možda če u nekoj europskoj zemlji u skoroj budučnosti na vlast doči stranka 
u prošlosti opisivana kao “krajnje desna”. Možda če u nekom trenutku poslije 
toga na vlast doči stranka koja naginje još više udesno. Jedno je sigurno, a to je 

ako se politika pokvari, do toga će sigurno doći jer su se ideje pokvarile. A ako 
su se ideje pokvarile, razlog je taj što se retorika pokvarila. Poslije Kolna i drugih 
slićnih napada moglo se ćuti kako se jezik kvari na rubovima. Ulićni su pokreti 
poćeli sve došljake u Europu nazivati “rapefugees” (kombinacija engleskih rijeći 
“silovanje” i “izbjeglice”). U Parizu sam se susreo s izabranim dužnosnikom koji 
je sve migrante nazvao “refu-jihadists” (kombinacija engleskih rijeći “izbjeglica” 
i “džihadisti”). Bili su to nimalo duhoviti i uvredljivi nazivi za svakoga tko je iz 
prve ruke znao da su barem neki od tih pridošlica pobjegli od silovanja ili od 
džihada. Ali takvo se propadanje jezika ćini neizbježnim poslije razdoblja neis¬ 
krenosti iz drugoga smjera. Ako se bez obzira na jasne dokaze dovoljno dugo 
pretvarate da su svi pridošlice na kontinent doista pravi tražitelji azila, prije ili 
poslije ćete iznjedriti pokret koji smatra da nitko od njih to nije. 

Na neki naćin je nevjerojatno da takav pokret već nije ozbiljno zapoćeo. Jav¬ 
no mnijenje uporno se nastavlja razvijati u samo jednom smjeru. Njemaćka se 
politićka klasa 2010. najglasnije što je mogla brinula zbog ispitivanja javnog 
mnijenja koja su pokazala da 47 posto Nijemaca smatra da islamu nije mjesto u 
Njemaćkoj. Do 2015. broj muslimana u Njemaćkoj opet je narastao, a zajedno s 
njim i broj onih koji su smatrali da islamu nije mjesto u njihovoj zemlji. Taj je 
broj 2015. narastao na 60 posto. Iduće su godine gotovo dvije trećine Nijemaca 
rekle da islamu nije mjesto u Njemaćkoj, a samo 22 posto stanovnika izjasnilo se 
da je ta religija neodvojiv dio njemaćkog društva.— U veljaći 2017., nakon što je 
novi amerićki predsjednik pokušao uvesti privremeno ogranićenje putovanja za 
građane sedam nestabilnih zemalja s muslimanskom većinom, trust mozgova 
Chatham House objavio je ispitivanje europskog mnijenja. Londonski je trust 
mozgova pitao 10 000 osoba iz deset europskih zemalja slažu li se ili se ne slažu s 
tvrdnjom da bi “trebalo zaustaviti daljnje doseljavanje iz većinski muslimanskih 
zemalja”. Većina javnosti u osam od deset anketiranih zemalja - medu njima i 
Njemaćkoj - složila se s tom tvrdnjom. Velika Britanija bila je jedna od samo 
dvije europske zemlje u kojima je želja da se zaustavi daljnja migracija muslima¬ 
na u zemlju ostala manjinsko mišljenje. Ondje se samo 47 posto javnosti složilo 
s tvrdnjom iz ankete.— 

Europljani su se našli u situaciji da ne vjeruju dovoljno u svoju priću i da su 
sumnjićavi prema vlastitoj prošlosti, istodobno svjesni da dolaze i druge priće 
koje oni ne žele. Posvuda raste osjećaj da su sve opcije zatvorene. Prevladava do¬ 
jam da su sve izlazne rute već isprobane i kao da je nemoguće ponovno krenuti 
nekom od njih. Njemaćka je možda jedina europska zemlja koja bi mogla poves- 

ti kontinent iz stagnacije u koju je upao. No Europljani su se čak i prije prošloga 
stoljeća imali razloga bojati ideje njemačkoga vodstva. Danas se mladi Nijemci 
toga boje čak i više nego njihovi roditelji. I nastavlja se osjećaj općeg vrludanja 
bez cilja i bez vodstva. 

U međuvremenu izabrani dužnosnici i birokrati i dalje čine sve u svojoj moči 
kako bi što brže učinili situaciju što gorom. U listopadu 2015. u gradiću Kasselu 
u njemačkoj saveznoj državi Hessenu održan je javni skup. Idućih se dana očeki¬ 
vao dolazak osamsto imigranata i zabrinuti su se mještani okupili kako bi posta¬ 
vili pitanja svojim predstavnicima. Videosnimak sastanka pokazuje da su građa¬ 
ni bili smireni i ljubazni, ali zabrinuti. A onda ih je u jednom trenutku predsjed¬ 
nik njihova okruga Walter Liibcke mirno obavijestio da je svatko tko se ne slaže 
s njihovom politikom “slobodan otići iz Njemačke”. Na snimku se jasno vide i 
čuju teški uzdasi, začuđen smijeh, zvižduci i naposljetku ljutiti povici.— U nji¬ 
hov se okrug dovodi posve novo stanovništvo, a njima je rečeno da slobodno 
mogu otići ako im se to ne sviđa? Zar europski političari ne shvaćaju što bi se 
moglo dogoditi nastave li se tako odnositi prema europskim ljudima? 

Očito ne. Ali to ne shvaćaju ni svi pridošlice. U listopadu 2016. Der Freitag i 
Huffington Post Deutschland objavili su članak 18-godišnjega sirijskoga migranta 
Arasa Bacha u kojem se mladić požalio da su migrantima u Njemačkoj “dozlo¬ 


grdili” oni “ljutiti” njemački ljudi koji ih “vrijeđaju i izazivaju”, zapravo su “neza¬ 


posleni rasisti”. Zatim je nastavio s uvredama napisavši da “Mi izbjeglice... ne že¬ 
limo živjeti u istoj zemlji s vama. Možete, a ja mislim da biste i trebali, napustiti 
Njemačku. Njemačka vam ne odgovara, zašto onda živite ovdje?... Potražite si 


nov dom.”— 


Na Silvestrovo 2016., prvu godišnjicu napada i silovanja u Kolnu, slični su se 
seksualni napadi dogodili u brojnim europskim gradovima, među ostalim u In- 
nsbrucku i Augsburgu. Parlamentarni zastupnici SPD-a, Zelenih i nekih drugih 
stranki oštro su kritizirali policiju u Kolnu zbog navodnoga “rasnoga profilira¬ 
nja” onih koji su pokušali pristupiti glavnome gradskom trgu kako bi spriječili 
ponavljanje strahota iz prethodne godine. Godinu nakon što je Njemačka barem 
djelomice progledala i vidjela svoju novu stvarnost, cenzori su se vratili i ponov¬ 
no uspostavili kontrolu. Iste je noći u Francuskoj zapaljeno gotovo tisuću auto¬ 
mobila - porast od 17 posto u odnosu na istu noć godinu prije. Francusko mi¬ 
nistarstvo unutarnjih poslova za novogodišnju je noć reklo da je prošla “bez ve¬ 
ćih incidenata”. 


Douglas Murray 


Iz dana u dan europski kontinent ne samo da se mijenja, nego gubi svaku 
mogućnost lakoga rješenja kao odgovor na takvu promjenu. Cijela politička kla¬ 
sa nije uspjela shvatiti da mnogi od nas koji živimo u Europi volimo Europu 
koja je bila naša. Ne želimo da naši političari - zbog slabosti, samoprezira, zlobe, 
umora ili nebrige - promijene naš dom u nešto posve drukčije. I premda su 
Europljani gotovo beskonačno suosjećajni, možda ta suosječajnost ipak ima gra¬ 
nice. Katkad se čini da javnost želi mnoge kontradiktorne stvari, ali neće opros¬ 
titi političarima ako - slučajno ili planski - posve promijene naš kontinent. Ako 
ga ipak promijene, mnogi od nas potiho će žaliti zbog toga. Drugi će žaliti malo 
manje tiho. Čini se da za Europljane, zarobljenike prošlosti i sadašnjosti, napo¬ 
kon nema pristojnih odgovora za budućnost. I tako će naposljetku biti zadan ko¬ 
ban udarac. 

1 Središnjemu kaznenom sudu Engleske i Walesa; op. prev. 

1 Ovdje počiva nepoznati migrant; op. prev. 

1 zdravstveni pojas, karantena; op. prev. 

1 Nauk po kojem je čovjekov tjelesni i psihološki razvoj odreden nasljeđem, pa čimbenici okoline mogu na 
njega djelovati samo u manjoj (ili neznatnoj) mjeri; op. prev. 

Z zajednica (op. prev.) 


ZAHVALE 


Zahvaljujem se Robinu Baird-Smithu i Jamie Birkett iz Bloomsburyja. Također 
mojem agentu Matthewu Hamiltonu iz tvrtke Aitken Alexander Associates. Ovu 
je knjigu naručio Matthewov prethodnik Gillon Aitken i bila je to jedna od pos¬ 
ljednjih knjiga koje je ugovorio. Osim što je bio legendarni agent, Gillon je bio 
krasan i mudar prijatelj koji nam svima nedostaje. 

Mnogo je ljudi bilo izvanredno ljubazno tijekom godina u kojima sam istraži¬ 
vao teme obrađene u knjizi. Ne mogu ih sve navesti jer ih ima s nekoliko konti¬ 
nenata. Ali posebice bih se želio zahvaliti urednicima svih publikacija koji su mi 
dopustili istraživanje tema spomenutih u ovoj knjizi, baš kao i svim prijateljima, 
članovima obitelji, protivnicima i kolegama raspoloženima da sa mnom diskuti¬ 
raju o svim njihovim vidovima. 

A ovu bih knjigu posebno htio posvetiti mojemu vodiču i prijatelju Stanleyju. 

